
Matthew 



Matthew 1:1 

Levr lignez Jezuz-Krist, Mab David, Mab Abraham. 

Matthew 1:2 

Abraham a voe tad da Izaak. Izaak a voe tad da Jakob. Jakob a voe tad da Juda ha d'e vreudeur. 

Matthew 1:3 

Juda, eus Tamar, a voe tad da Farez ha Zara. Farez a voe tad da Ezrom. Ezrom a voe tad da Aram. 

Matthew 1:4 

Aram a voe tad da Aminadab. Aminadab a voe tad da Naason. Naason a voe tad da Salmon. 

Matthew 1:5 

Salmon, eus Rahab, a voe tad da Vooz. Booz, eus Rut, a voe tad da Obed. Obed a voe tad da Jese. 

Matthew 1:6 

Jese a voe tad d'ar roue David. Ar roue David a voe tad da Salomon, eus an hini a oa bet gwreg da Uri. 

Matthew 1:7 

Salomon a voe tad da Roboam. Roboam a voe tad da Abia. Abia a voe tad da Asa. 

Matthew 1:8 

Asa a voe tad da Jozafat. Jozafat a voe tad da Joram. Joram a voe tad da Ozia. 

Matthew 1:9 

Ozia a voe tad da Joatam. Joatam a voe tad da Achaz. Achaz a voe tad da Ezekia. 

Matthew 1:10 

Ezekia a voe tad da Vanase. Manase a voe tad da Amon. Amon a voe tad da Jozia. 

Matthew 1:11 

Jozia a voe tad da Jekonia ha d'e vreudeur, da vare an ermaeziadeg e Babilon. 

Matthew 1:12 

Ha goude ma voent bet kaset da Vabilon, Jekonia a voe tad da Salatiel. Salatiel a voe tad da Zorobabel. 

Matthew 1:13 

Zorobabel a voe tad da Abiud. Abiud a voe tad da Eliakim. Eliakim a voe tad da Azor. 

Matthew 1:14 

Azor a voe tad da Sadok. Sadok a voe tad da Achim. Achim a voe tad da Eliud. 

Matthew 1:15 

Eliud a voe tad da Eleazar. Eleazar a voe tad da Vatan. Vatan a voe tad da Jakob. 

Matthew 1:16 

Jakob a voe tad da Jozef, pried Mari, ma'z eo bet ganet anezhi Jezuz, galvet Krist. 

Matthew 1:17 

Bez' ez eus eta en holl: eus Abraham betek David, pevarzek rummad; eus David betek an ermaeziadeg e Babilon, 
pevarzek rummad; hag eus an ermaeziadeg e Babilon betek ar Christ, pevarzek rummad. 

Matthew 1:18 

Setu, ganedigezh Jezuz-Krist a c’hoarvezas evel-henn. Goude ma oa prometet Mari, e vamm, da Jozef, a-raok ma oant 
asambles, hi en em gavas brazez dre ar Spered-Santel. 

Matthew 1:19 

Jozef, he fried, a oa un den reizh ha ne felle ket dezhan he mezhekaat; c'hoantaat a reas he c'has kuit e-kuzh. 

Matthew 1:20 

Evel ma sonje kement-se, setu, un ael eus an Aotrou en em ziskouezas dezhan, dre e gousk, o lavarout: Jozef, mab 
David, na'z pez ket aon da gemer ganit Mari, da wreg, rak ar pezh a zo konsevet enni a zo eus ar Spered-Santel, 

Matthew 1:21 

hag e c'hano ur mab, hag e roi dezhan Jezuz da anv, rak en a saveteo e bobl eus e bec'hedou. 

Matthew 1:22 

Kement-se holl a c'hoarvezas, evit ma vije peurc'hraet ar pezh a oa bet lavaret gant an Aotrou dre gomz ar profed: 
Matthew 1:23 

Setu, ar werc'hez a vo brazez, hag a c'hano ur mab a vo galvet Emmanuel, da lavarout eo: Doue ganeomp. 

Matthew 1:24 

Jozef, o vezan dihunet eus e gousk, a reas ar pezh en devoa ael an Aotrou gourc'hemennet dezhan, hag e kemeras e wreg 
gantan. 

Matthew 1:25 

Hogen n'anavezas ket anezhi betek ma voe gwilioudet eus he mab [kentan-ganet], hag e roas dezhan Jezuz da anv. 
Matthew 2: 1 

Jezuz o vezan bet ganet e Betlehem Judea, en amzer ar roue Herodez, setu e teuas majed eus ar sav-heol da Jeruzalem, 
en ur lavarout: 

Matthew 2:2 

Pelec'h email an hini a zo ganet da roue d'ar Yuzevien? Rak gwelet hon eus e steredenn er sav-heol, ha deuet omp d'e 
azeulin. 

Matthew 2:3 

Pa glevas ar roue Herodez kement-se, e voe trubuilhet, hag holl Jeruzalem gantan. 

Matthew 2:4 

O vezan dastumet an holl veleien vras ha skribed ar bobl, e c'houlennas diganto pelec'h e tlee bezan ganet ar Christ. 
Matthew 2:5 

Int a lavaras dezhan: E Betlehem Judea; rak evel-henn eo bet skrivet gant ar profed: 

Matthew 2:6 

Ha te, Betlehem, douar Judea, n'out ket an disteran e-touez keriou pennan Judea; rak ac'hanout eo, e teuio ur penn a reno 
va fobl Israel. 

Matthew 2:7 

Neuze Herodez, o vezan galvet ar majed e-kuzh, a c'houlennas gant preder diganto e pe amzer e oa en em ziskouezet ar 
steredenn dezho. 

Matthew 2:8 

Hag, o kas anezho da Vetlehem, e lavaras: It, ha goulennit gant preder pelec'h email ar bugel bihan-se; ha pa ho po e 
gavet, roit din da anavezout, evit ma'z in me ivez d'e azeulin. 

Matthew 2:9 

Ar re-man, goude bezan klevet ar roue, a yeas kuit; ha setu, ar steredenn o devoa gwelet er sav-heol, a yae en o raok, 
betek ma teuas ha ma chomas a-us d'ul lec'h ma oa ar bugel bihan. 

Matthew 2:10 

Pa weljont ar steredenn, e voe karget o c'halonou gant levenez. 

Matthew 2:11 

O vezan aet en ti, e kavjont ar bugel gant Mari e vamm, hag, oc'h en em stouin d'an douar, ec'h azeuljont anezhail; ha 
goude bezan digoret o zenzoriou, e kinnigjont dezhan profou: aour, ezans ha mir. 



Matthew 2:12 

O vezan bet aliet gant Doue, dre un hunvre, ne zistrojont ket da gavout Herodez; mont a rejont d'o bro dre un hent all. 
Matthew 2:13 

Goude ma oant aet kuit, setu, un ael eus an Aotrou en em ziskouezas da Jozef, dre un hunvre, en ur lavarout: Sav, kemer 
ar bugel hag e vamm, tec'h en Ejipt, ha chom eno betek e lavarin dit; rak Herodez a glasko ar bugel evit e lakaat d'ar 
marv. 

Matthew 2:14 

En, o vezan savet, a gemeras ar bugel bihan hag e vamm e-pad an noz, hag en em dennas en Ejipt. 

Matthew 2:15 

Hag e chomas eno betek ma varvas Herodez, evit ma vije peurc'hraet ar pezh en devoa an Aotrou lavaret dre ar profed: 
Galvet em eus va mab eus Ejipt. 

Matthew 2:16 

Neuze Herodez, o welout o devoa ar majed graet goap anezhan, a voe en ur gounnar vras, hag a gasas da lazhan an holl 
vugale a zaou vloaz ha yaouankoc'h, e Betlehem hag en e vro a-bezh, hervez an amzer en devoa goulennet gant preder 
digant ar vajed. 

Matthew 2:17 

Neuze e voe peurc'hraet ar pezh a oa bet lavaret gant ar profed Jeremia: 

Matthew 2:18 

Garrnou a zo bet klevet e Rama, hirvoudou, gouelvan ha klemmvanou bras: Rachel o ouelan he bugale; ne fellas ket 
dezhi bezan dic'hlac'haret, abalamour n'emaint mui. 

Matthew 2:19 

Goude marv Herodez, setu, un ael eus an Aotrou en em ziskouezas da Jozef en Ejipt, dre un hunvre, o lavarout: 

Matthew 2:20 

Sav, kemer ar bugel bihan hag e vamm, ha distro da vro-Israel, rak ar re a glaske ar bugel evit e lazhan, a zo marv. 
Matthew 2:21 

Heman, o vezan savet, a gemeras ar bugel hag e vamm, hag a zeuas e bro-Israel. 

Matthew 2:22 

Met, pa glevas e rene Arkelauz e Judea e-lec'h e dad Herodez, en devoe aon da vont di; o vezan bet aliet gant Doue dre 
un hunvre, en em dennas e kosteziou Galilea. 

Matthew 2:23 

Chom a reas en ur ger anvet Nazared, evit ma vije peurc'hraet ar pezh a oa bet lavaret gant ar brofeded: Galvet e vo 
Nazaredad. 

Matthew 3:1 

En deiziou-se, e teuas Yann-Vadezour o prezeg e lec'h distro Judea, hag o lavarout: 

Matthew 3:2 

Ho pet keuz, rak rouantelezh an nenvou a zo tost. 

Matthew 3:3 

Anezhan eo en deus komzet ar profed Izaia, o lavarout: Mouezh an hini a gri el lec'h distro a lavar: Kempennit hent an 
Aotrou, plaenit e wenodennou. 

Matthew 3:4 

Yann a zouge ur sae a vlev kanval hag ur gouriz ler en-dro d'e groazell; e voued a oa kilheien-raden ha mel gouez. 
Matthew 3:5 

An dud eus Jeruzalem, eus an holl Judea hag eus an holl vro war-dro ar Jordan, a yae d'e gavout, 

Matthew 3:6 

hag, oc'h anzav o fec'hedou, e oant badezet gantan er ster Jordan. 

Matthew 3:7 

En eta, o welout kalz a farizianed hag a sadukeiz o tont d'e vadeziant, a lavaras dezho: Lignez a naered-gwiber, piv en 
deus desket deoc'h tec'hel diouzh ar gounnar da zont? 

Matthew 3:8 

Dougit eta frouezh dereat d'ar geuzidigezh, 

Matthew 3:9 

ha na lavarit ket ennoc'h hoc'h-unan: Ni hon eus evit tad Abraham; rak me a lavar deoc'h, e c'hell Doue ober genel eus 
ar vein-se bugale da Abraham. 

Matthew 3:10 

Ar vouc'hal a zo a-vreman lakaet ouzh gwriziou ar gwez. Pep gwezenn eta na ro ket frouezh mat a ya da vezan troc'het 
ha taolet en tan. 

Matthew 3:11 

Me ho padez en dour, evit ar geuzidigezh; met unan all a zeu, galloudusoc'h egedon, ha n'on ket dellezek da zougen e 
votou. En ho padezo er Spered-Santel hag en tan. 

Matthew 3:12 

E grouer a zo en e zaouarn, naetaat a raio mat e leur, hag e tastumo ar gwinizh en e sober, met ar pell a zevo en tan na 
varv ket. 

Matthew 3:13 

Neuze, Jezuz a zeuas eus Galilea d'ar Jordan, da gavout Y ann, evit bezan badezet gantan. 

Matthew 3:14 

Met Yann ne felle ket dezhan e ober, o lavarout: Me am eus ezhomm da vezan badezet ganit, hag e teuez da'm c’havout? 
Matthew 3:15 

Jezuz, en ur respont, a lavaras dezhan: Na harz ket-se breman; rak evel-se eo e tere ouzhimp peurober pep reizhder. 
Neuze en a lezas d’ober. 

Matthew 3:16 

Ha goude ma oa bet badezet Jezuz, e savas raktal eus an dour; ha setu, an nenvou a oa digoret a-us dezhan, hag e welas 
Spered Doue, e doare ur goulm, o tiskenn warnan. 

Matthew 3:17 

Ha setu, ur vouezh eus an nenvou a lavare: Heman eo va Mab karet-mat, ennan em eus lakaet va holl levenez. 

Matthew 4: 1 

Neuze Jezuz a voe kaset gant ar Spered el lec’h distro, evit bezan temptet gant an diaoul. 

Matthew 4:2 

Goude m’en devoe yunet daou-ugent devezh ha daou-ugent nozvezh, en devoe naon. 

Matthew 4:3 

An tempter, o vezan tostaet outan, a lavaras dezhan: Mar dout Mab Doue, gourc’hemenn d’ar mein-se dont da vezan 
bara. 

Matthew 4:4 

Met en a respontas: Skrivet eo: An den ne vevo ket a vara hepken, met gant pep ger a zeu eus genou Doue. 

Matthew 4:5 

Neuze an diaoul en kasas er ger santel, a lakaas anezhan war lein an tempi, 

Matthew 4:6 

hag a lavaras dezhan: Mar dout Mab Doue, en em daol d’an traon, rak skrivet eo: Gourc’hemenn a raio d’e aeled kaout 
evezh ouzhit, ha: dougen a raint ac’hanout etre o daouarn, gant aon na stokfe da droad ouzh ur maen bennak. 

Matthew 4:7 

Jezuz a respontas dezhan: Skrivet eo ivez: Na dempti ket an Aotrou da Zoue. 

Matthew 4:8 

An diaoul en kasas c’hoazh war ur menez uhel meurbet, a ziskouezas dezhan holl rouantelezhiou ar bed hag o gloar, 
Matthew 4:9 

hag a lavaras dezhan: An holl draou-se a roin dit, mar daoulinez da’m azeulin. 




Page 5 of 198 



Matthew 4:10 

Jezuz a respontas dezhan: A-drenv din, Satan! Rak skrivet eo: Azeulin a ri an Aotrou da Zoue, ha ne serviji nemetan. 
Matthew 4:11 

Neuze an diaoul en lezas; ha setu, aeled a zeuas hag a servijas anezhan. 

Matthew 4:12 

Met pa glevas Jezuz e oa bet lakaet Y ann er prizon, en em dennas e Galilea. 

Matthew 4:13 

O vezan kuitaet Nazared, e teuas da chom e Kafarnaoum, ker arvorek, war harzou Zabulon ha Neftali, 

Matthew 4:14 

evit ma vije peurc'hraet ar pezh a oa bet lavaret gant ar profed Izaia: 

Matthew 4:15 

Douar Zabulon ha douar Neftali, ar vro a zo war hent ar mor, en tu all d'ar Jordan, Galilea ar baganed, 

Matthew 4:16 

ar bobl a oa azezet en denvalijenn, he deus gwelet ur sklerijenn vras; hag ar sklerijenn a zo savet war ar re a oa azezet e 
bro hag e skeud ar marv. 

Matthew 4:17 

Adalek neuze, Jezuz en em lakaas da brezeg, ha da lavarout: Ho pet keuz rak rouantelezh an nenvou a zo tost. 

Matthew 4:18 

Hag, evel ma valee a-hed mor Galilea, e welas daou vreur, Simon a c'halver Per, hag Andrev e vreur, o teurel o roued er 
mor, rak pesketaerien e oant. 

Matthew 4:19 

Lavarout a reas dezho: Heuilhit ac'hanon, ha me ho raio pesketaerien dud. 

Matthew 4:20 

Kerkent, o lezel o rouedou, e heuilhjont anezhan. 

Matthew 4:21 

Hag ac'hano, o vont un tamm a-raokoc'h, e welas daou vreur all, Jakez mab Zebedea, ha Yann e vreur, a oa en ur vag 
gant Zebedea o zad, o fichan o rouedou. Gervel a reas anezho. 

Matthew 4:22 

Int, raktal, o lezel o bag hag o zad, a heulias anezhan. 

Matthew 4:23 

Jezuz a valeas dre holl C'halilea, o kelenn en o sinagogennou, o prezeg kelou mat ar rouantelezh, hag o yac'haat kement 
klenved ha kement mac'hagn a oa e-touez ar bobl. 

Matthew 4:24 

Ar vrud anezhan en em skuilhe dre holl Siria, hag e tegasent dezhan an holl re glanv, re dalc'het gant meur a boan ha 
gant meur a zroug, re dalc'het gant diaoulien, re loariek, re seizet, hag en a yac'hae anezho. 

Matthew 4:25 

U1 lod bras a dud a heulie anezhan eus Galilea, eus Dekapoliz, eus Jeruzalem, eus Judea, hag eus an tu all d'ar Jordan. 
Matthew 5:1 

O welout ar bobl-se, Jezuz a bignas war ur menez, hag, o vezan azezet, e ziskibien a dostaas outan. 

Matthew 5:2 

O tigerin e c'henou, e kelenne anezho, en ur lavarout: 

Matthew 5:3 

Eiirus ar re baour er spered, rak rouantelezh an nenvou a zo dezho! 

Matthew 5:4 

Eiirus ar re a zo er glac'har, rak int a vo frealzet! 

Matthew 5:5 

Eiirus ar re a zo hegarat, rak int a resevo an douar da herezh! 

Matthew 5:6 

Eiirus ar re o deus naon ha sec'hed eus ar reizhder, rak int o devo o gwalc'h! 

Matthew 5:7 

Eiims ar re drugarezus, rak int a gavo trugarez! 

Matthew 5:8 

Eiirus ar re o deus ur galon glan, rak int a welo Doue! 

Matthew 5:9 

Eiirus ar re a zegas ar peoc'h, rak int a vo galvet bugale Doue! 

Matthew 5:10 

Eiirus ar re a zo gwallgaset abalamour d'ar reizhder, rak rouantelezh 
Matthew 5:11 

Eiirus e viot, pa zeuio an dud d'ho tismegansin, d'ho kwallgas, ha da 
abalamour din. 

Matthew 5:12 

En em laouenait, ha tridit gant levenez, rak ho kopr a vo bras en nenvou; rak evel-se eo bet gwallgaset ar brofeded hag a 
zo bet araozoc'h. 

Matthew 5:13 

C'hwi a zo holen an douar; met mar koll an holen e vlaz, gant petra e vo e roet en-dro dezhan? N'eo mui mat, nemet da 
vezan taolet er-maez, ha da vezan mac’het gant treid an dud. 

Matthew 5:14 

C’hwi a zo sklerijenn ar bed; ur ger savet war ur menez ne c’hell ket bezan kuzhet; 

Matthew 5:15 

ha ne vez ket enaouet ur c’houlaouenn evit he lakaat dindan ar boezell, met evit he lakaat war ur c’hantolor, hag e 
sklerijenno holl dud an ti. 

Matthew 5:16 

Ra lugerno evel-se ho sklerijenn dirak an dud, evit ma welint ho madoberou, ha ma teuint da rein gloar d’ho Tad a zo en 
nenvou. 

Matthew 5:17 

Na sonjit ket e vefen deuet evit diskar al lezenn pe ar brofeded; n’on ket deuet evit diskar, met evit peurober. 

Matthew 5:18 

Rak, me a lavar deoc’h e gwirionez, betek ma tremeno an nenv hag an douar, ne dremeno ket eus al lezenn, nag un iota, 
nag ur poentig a lizherenn, ken na vo peurc’hraet holl. 

Matthew 5:19 

Piv bennak eta a dorro an disteran eus ar gourc’hemennoii-man, hag a zesko evel-se d’an dud, a vo galvet ar bihanan e 
rouantelezh an nenvou; met piv bennak o miro hag o desko d'ar re all, hennezh a vo galvet bras e rouantelezh an 
nenvou. 

Matthew 5:20 

Rak, me a lavar deoc’h, ma ne da ket ho reizhder dreist hini ar skribed hag ar farizianed, n’antreot ket e rouantelezh an 
nenvou. 

Matthew 5:21 

Klevet hoc’h eus penaos eo bet lavaret d’ar re gozh: Ne lazhi ket; rak piv bennak a lazho, a vo dleet dezhan ar 
varnedigezh. 

Matthew 5:22 

Met me a lavar deoc'h penaos piv bennak a fuloro ouzh e vreur [hep abeg], a vo dleet dezhan ar varnedigezh; an hini a 
lavaro d’e vreur: Raka! a zo dleet dezhan bezan kastizet gant ar sanedrin; hag an hini a lavaro d’e vreur: Diskiant! a zo 



an nenvou a zo dezho ! 



lavarout dre c’haou pep seurt droug a-enep deoc'h 

dleet dezhan bezan kastizet gant tan ar gehenn. 

Matthew 5:23 

Mar degasez eta da brof d'an aoter, hag e teu sonj dit eno en deus da vreur un dra bennak en da enep, 

Matthew 5:24 

lez eno da brof dirak an aoter, ha kae da gentan d'en em unvanin gant da vreur; ha, goude-se, deus, ha kinnig da brof. 
Matthew 5:25 

En em laka a-unvan hep dale gant da enebour, e-pad ma'z emaout en hent gantan, gant aon na lakafe ac'hanout etre 
daouarn ar barner, ha na rafe ar barner da rein da ofiser ar justis, ha na vefes lakaet er prizon. 

Matthew 5:26 

E gwirionez, me a lavar dit, ne zeui ket er-maez ac'hano, ken na vo paeet ganit an diwezhan hard. 

Matthew 5:27 

Klevet hoc'h eus penaos eo bet lavaret [d'ar re gozh]: Ne ri ket avoultriezh. 

Matthew 5:28 

Met me a lavar deoc'h penaos piv bennak a sell ouzh ur vaouez gant c’hoantegezh anezhi, en deus dija graet avoultriezh 
ganti en e galon. 

Matthew 5:29 

Ma ra da lagad dehou lakaat ac'hanout da gouezhan, diframm anezhan, ha taol anezhan pell diouzhit; rak gwelloc'h eo 
dit koll unan eus da izili, eget na vo taolet da holl gorf er gehenn. 

Matthew 5:30 

Ha ma ra da zorn dehou lakaat ac'hanout da gouezhan, troc'h anezhan, ha taol anezhan pell diouzhit; rak gwelloc'h eo dit 
koll unan eus da izili, eget na vo taolet da holl gorf er gehenn. 

Matthew 5:31 

Lavaret eo bet ivez: Piv bennak a gaso kuit e wreg, ra roio dezhi ur skrid a dorr-dimezin. 

Matthew 5:32 

Met me a lavar deoc'h, piv bennak a gas kuit e wreg, nemet evit difealded, a laka anezhi da vezan avoultrerez, ha piv 
bennak a zimez d’ur wreg a zo bet kaset kuit, a ra avoultriezh. 

Matthew 5:33 

Klevet hoc’h eus c’hoazh penaos eo bet lavaret d’ar re gozh: Ne doui ket e gaou, met mirout a ri al leou az po graet da 
Zoue. 

Matthew 5:34 

Met me a lavar deoc'h: Na douit ket a-grenn, na dre an nenv, rak tron Doue eo, 

Matthew 5:35 

na dre an douar, rak skabell e dreid eo, na dre Jeruzalem, rak ker ar Roue bras eo. 

Matthew 5:36 

Na dou ket kennebeut dre da benn, rak ne c'hellez ket ober da ur vlevenn bezan gwenn pe du. 

Matthew 5:37 

Met ra vo ho komz, ya, ya, nann, nann; ar pezh a lavarer ouzhpenn a zeu eus an droug. 

Matthew 5:38 

Klevet hoc'h eus c'hoazh penaos eo bet lavaret d'ar re gozh: Lagad evit lagad, ha dant evit dant. 

Matthew 5:39 

Met me a lavar deoc'h: Na enebit ket ouzh an hini drouk; d'an hini a sko ac'hanout war ar jod dehou, tro eben outan. 
Matthew 5:40 

Mar fell da unan bennak prosezan ouzhit ha kemer da vantell, laosk ivez gantan da doneg. 

Matthew 5:41 

Mar fell da unan bennak ober dit mont gantan e-pad ur mil, gra daou vil gantan. 

Matthew 5:42 

Ro d'an neb a c'houlenn ouzhit, ha na zistro ket diouzh an hini a fell dezhan amprestan diganit. 

Matthew 5:43 

Klevet hoc'h eus penaos eo bet lavaret: Karout a ri da nesan, hag e kasai da enebour. 

Matthew 5:44 

Met me a lavar deoc'h-hu: Karit hoc'h enebourien, bennigit ar re a villig ac'hanoc'h, grit vad d'ar re a gasa ac'hanoc'h, ha 
pedit evit ar re ho kwallgas hag hoc'h heskin, 

Matthew 5:45 

evit ma viot bugale ho Tad a zo en nenvou; rak en a ra d'e heol sevel war ar re fall ha war ar re vat, hag a laka ar glav da 
gouezhan war ar re reizh ha war ar re direizh. 

Matthew 5:46 

Rak ma ne garit nemet ar re ho kar, peseurt gopr ho po? Ha ne ra ket memes ar bublikaned kement-se? 

Matthew 5:47 

Ha ma ne saludit nemet ho preudeur, petra a rit dreist ar re all? Ha ne ra ket memes ar bublikaned kement-se? 

Matthew 5:48 

Bezit eta parfet, evel ma'z eo parfet ho Tad a zo en nenvou. 

Matthew 6: 1 

Lakait evezh na rafec'h ho madoberou dirak an dud, evit bezan gwelet ganto; rak n'ho po ket a c'hopr digant ho Tad a zo 
en nenvou. 

Matthew 6:2 

Pa ri eta aluzen, na son ket an drompilh a-raok ac'hanout, evel ma ra ar bilpouzed er sinagogennou hag er straedou, evit 
bezan meulet gant an dud. Me a lavar deoc'h e gwirionez, o deus o gopr. 

Matthew 6:3 

Met pa rez aluzen, gra na ouezo ket da zorn kleiz ar pezh a ra da zorn dehou, 

Matthew 6:4 

evit ma vo da aluzen graet e-kuzh; da Dad a wel e-kuzh hag en rento dit [dirak an holl]. 

Matthew 6:5 

Pa bedit, na vezit ket evel ar bilpouzed; rak int a gar pedin en o sav er sinagogennou hag e korniou ar straedou, evit 
bezan gwelet gant an dud. Me a lavar deoc'h e gwirionez, o deus o gopr. 

Matthew 6:6 

Met te, pa bedez, kae ez kambr, hag, o vezan serret an nor, ped da Dad a zo e-kuzh; da Dad a wel e-kuzh hag en rento 
dit [dirak an holl]. 

Matthew 6:7 

Pa bedit, n'en em servijit ket a adlavariou ven, evel ar baganed; rak kredin a reont ez eo dre galz a gomzou e vint 
selaouet. 

Matthew 6:8 

Na vezit ket eta henvel outo; rak ho Tad a oar petra hoc'h eus ezhomm, a-raok ma c'houlennit digantan. 

Matthew 6:9 

C'hwi eta, pedit evel-henn: Hon Tad hag a zo en nenv, ra vo santelaet da anv, 

Matthew 6:10 

ra zeuio da rouantelezh, ra vo graet da volontez war an douar evel en nenv, 

Matthew 6:11 

ro deomp hiziv hor bara pemdeziek, 

Matthew 6:12 

pardon deomp hor pec'hedou evel ma pardonomp ivez d'ar re o deus manket ouzhimp. 



Matthew 6:13 




Page 9 of 198 



ha n'hon lez ket da gouezhan en temptadur, met hon diwall diouzh an droug, rak dit eo ar ren, ar galloud hag ar gloar 
evit kantvedou ar c'hantvedou. Amen! 

Matthew 6:14 

Rak, mar pardonit d'an dud o mankou, ho Tad nenvel a bardono ivez deoc'h. 

Matthew 6:15 

Met ma ne bardonit ket d'an dud o mankou, ho Tad ne bardono ket kennebeut deoc'h ho re. 

Matthew 6:16 

Pa yunit, na gemerit ket ur min trist, evel ar bilpouzed; rak dispenn a reont o dremm, evit diskouez d'an dud e yunont. 
Me a lavar deoc'h e gwirionez, o deus o gopr. 

Matthew 6:17 

Met te, pa yunez, laka c'hwez-vat war da benn, ha gwalc'h da zremm, 

Matthew 6:18 

evit na vo ket gwelet gant an dud e yunez, met hepken gant da'z Tad a zo e-kuzh; da Dad a wel e-kuzh hag en rento dit 
[dirak an holl], 

Matthew 6:19 

Na zastumit ket tenzoriou deoc'h war an douar, e-lec'h ma'z int distrujet gant ar prenved ha gant ar mergl, hag e-lec'h ma 
toull al laeron ha ma skrapont; 

Matthew 6:20 

met dastumit tenzoriou evidoc'h en nenv, e-lec'h n'int distrujet na gant ar mergl na gant ar prenved, hag e-lec'h na doull 
ket al laeron, ha na skrapont ket. 

Matthew 6:21 

Rak el lec'h ma'z ernan da denzor, eno ivez e vo da galon. 

Matthew 6:22 

Al lagad eo lamp ar c'horf; mar deo eta da lagad yac'h, da holl gorf a vo sklerijennet; 

Matthew 6:23 

met mar deo fall da lagad, da holl gorf a vo en denvalijenn. Mar deo eta tenval ar sklerijenn a zo ennout, pegen bras e vo 
an denvalijenn-se! 

Matthew 6:24 

Den ebet ne c'hell servijan daou vestr; rak, pe e kasaio unan hag e karo egile, pe en em stago ouzh unan hag e tisprizo 
egile. Ne c'hellit ket servijan Doue ha Mammon. 

Matthew 6:25 

Abalamour da-se e lavaran deoc'h: Na vezit ket nec'het evit ho puhez, petra a zebrot ha petra a evot, nag evit ho korf, 
gant petra e viot gwisket. Ar vuhez, ha n'eo ket muioc'h eget ar boued, hag ar c'horf, muioc'h eget an dilhad? 

Matthew 6:26 

Sellit ouzh laboused an nenv: ne hadont ha ne vedont ket, ne zastumont netra er solierou, hag ho Tad nenvel a vag 
anezho. Ha ne dalvezit ket kalz muioc'h egeto? 

Matthew 6:27 

Piv ac'hanoc'h a c'hell, gant e holl enkrez, astenn e vuhez eus un ilinad? 

Matthew 6:28 

Perak ivez oc'h nec'het diwar-benn ho dilhad? Sellit penaos e kresk lili ar parkeier: ne labouront ket, ne nezont ket; 
Matthew 6:29 

koulskoude, e lavaran deoc'h, Salomon memes en e holl c'hloar n'eo ket bet gwisket evel unan anezho. 

Matthew 6:30 

Mar gwisk eta Doue evel-se geot ar parkeier, a zo hiziv hag a vo warc'hoazh taolet er forn, pegement muioc'h e wisko 
ac'hanoc'h, tud a nebeud a feiz? 

Matthew 6:31 

Na vezit ket nec'het, o lavarout: Petra a zebrimp? Petra a evimp? Gant petra en em wiskimp? 

Matthew 6:32 

Rak ar baganed eo ar re a glask an holl draou-se. Ho Tad nenvel a oar hoc'h eus ezhomm anezho. 

Matthew 6:33 

Klaskit kentoc'h rouantelezh Doue hag e reizhder, hag an holl draou-se a vo roet deoc'h ouzhpenn. 

Matthew 6:34 

Na vezit ket eta nec’het gant an deiz war-lerc’h; an deiz war-lerc’h a gemero preder anezhan e-unan. Da bep devezh eo a- 
walc’h e boan. 

Matthew 7:1 

Na varnit ket, evit na viot ket barnet; 

Matthew 7:2 

rak barnet e viot hervez m'ho po barnet, hag hervez ar muzul a vuzuliot, e vo muzuliet deoc'h. 

Matthew 7:3 

Perak e sellez ouzh ar blouzenn a zo e lagad da vreur, ha ne welez ket an treust a zo ez lagad da-unan? 

Matthew 7:4 

Pe, penaos e c’hellez lavarout da’z preur: Va lez da zilemel ar blouzenn a zo e-barzh da lagad, pa'z ac'h eus un treust ez 
hini? 



Matthew 7:5 

Pilpous, lam da gentan an treust eus da lagad, ha neuze e weli penaos e lami ar blouzenn eus lagad da vreur. 

Matthew 7:6 

Na roit ket an traou santel d'ar chas, ha na daolit ket ho perlez dirak ar moc'h, gant aon n'o mac'hfent, hag, o tistrein, na 
ziskolpfent ac'hanoc'h. 

Matthew 7:7 

Goulennit, hag e vo roet deoc'h; klaskit, hag e kavot; skoit, hag e vo digoret deoc'h. 

Matthew 7:8 

Rak an neb a c'houlenn, a resev; an neb a glask, a gav; hag an neb a sko, e vez digoret dezhan. 

Matthew 7:9 

Piv ac'hanoc'h a roio ur maen d'e vab, pa c'houlenn digantan bara? 

Matthew 7:10 

Pe, mar goulenn ur pesk, a roio dezhan un naer? 

Matthew 7:11 

Mar gouzoc'h eta, ha c'hwi fall, rein traou mat d'ho pugale, pegement muioc'h ho Tad a zo en nenv a roio traou mat d’ar 
re o goulenn digantan! 

Matthew 7:12 

Kement tra a fell deoc'h e rafe an dud deoc'h, grit ivez anezhan dezho; rak-se eo al lezenn hag ar brofeded. 

Matthew 7:13 

It e-barzh dre an nor strizh. Rak ledan eo an nor ha frank eo an hent a gas d'ar gollidigezh, ha kalz a dud a dremen dre 
eno; 

Matthew 7:14 

met strizh eo an nor hag enk eo an hent a gas d'ar vuhez, hag ez eus nebeut a dud hag a dremen drezo. 

Matthew 7:15 

Diwallit diouzh ar fals-profeded, a zeu d'ho kavout gwisket e derived, hag a zo en diabarzh nemet bleizi skraperien. 
Matthew 7:16 

O anavezout a reot diouzh o frouezh. Ha dastum a reer rezin diwar spent, pe fiez diwar askol? 

Matthew 7:17 

Evel-se, pep gwezenn vat a zoug frouezh mat, ha pep gwezenn fall a zoug frouezh fall. 

Matthew 7:18 

Ur wezenn vat ne c'hell ket dougen frouezh fall, hag ur wezenn fall ne c'hell ket dougen frouezh mat. 

Matthew 7:19 

Pep gwezenn na zoug ket frouezh mat, a zo troc'het ha taolet en tan. 

Matthew 7:20 

O anavezout a reot eta diouzh o frouezh. 

Matthew 7:21 

Kement him a lavar din: Aotrou, Aotrou, n'aio ket e rouantelezh an nenvou, met ar re a ra bolontez va Zad a zo en 
nenvou. 

Matthew 7:22 

Meur a hini a lavaro din en deiz-se: Aotrou, Aotrou, ha n'hon eus ket profedet ez anv? Ha n'hon eus ket kaset kuit an 
diaoulien ez anv? Ha n'hon eus ket graet kalz a viraklou ez anv? 

Matthew 7:23 

Neuze, me a lavaro sklaer dezho: Biskoazh ne'm eus hoc'h anavezet; en em dennit diouzhin, c'hwi en em ro d'ar 
fallentez. 

Matthew 7:24 

An hini eta a glev ar c'homzou-man a lavaran, hag a sent outo, a vo henvel ouzh un den fur en deus savet e di war ar 
roc'h. 

Matthew 7:25 

Kouezhet eo ar glav, deuet eo ar steriou, ha c'hwezhet o deus an aveliou hag en em roet o deus a-enep an ti-se; n'eo ket 
kouezhet, abalamour ma oa diazezet war ar roc'h. 

Matthew 7:26 

Met an hini a glev ar c'homzou-man a lavaran, ha ne sent ket outo, a zo henvel ouzh un den diskiant en deus savet e di 
war an traezh. 

Matthew 7:27 

Kouezhet eo ar glav, deuet eo ar steriou, ha c'hwezhet o deus an aveliou hag en em roet o deus a-enep an ti-se; kouezhet 
eo, ha bras eo bet e ziskar. 

Matthew 7:28 

P'en devoe Jezuz peurlavaret ar c'homzou-man, ar bobl a oa souezhet gant e gelennadurezh, 

Matthew 7:29 

rak o deskin a rae evel unan a oa galloud gantan, ha neket evel ar skribed. 

Matthew 8:1 

Pa voe diskennet eus ar menez, ul lod bras a dud a heulias anezhan. 

Matthew 8:2 

Ha setu, un den lovr a zeuas hag en em stouas dirazan, en ur lavarout: Aotrou, mar fell dit, e c'hellez va glanaat. 
Matthew 8:3 

Jezuz a astennas e zorn, en stokas, hag a lavaras dezhan: Fellout a ra din, bez glanaet. Ha diouzhtu, e lorgnez a voe 
glanaet. 

Matthew 8:4 

Neuze Jezuz a lavaras dezhan: Kemer evezh na lavari an dra-man da zen; met kae hag en em ziskouez d'ar beleg, ha 
kinnig ar prof en deus Moizez gourc'hemennet, evit ma servijo-se da desteni dezho. 

Matthew 8:5 

Pa voe antreet Jezuz e Kafarnaoum, ur c'hantener a zeuas d'e gavout, 

Matthew 8:6 

ouzh e bedin, hag o lavarout: Aotrou, va mevel a zo gourvezet klanv em zi, seizet, hag emafi e gwall boan. 



Matthew 8:7 

Jezuz a lavaras dezhan: Mont a rin, hag e yac'hain anezhan. 

Matthew 8:8 

Ar c'hantener a respontas: Aotrou, n'on ket din e teufes dindan va zoenn; met lavar ur ger hepken, ha va mevel a vo 
yac'haet. 

Matthew 8:9 

Rak me va-unan a zo un den lakaet dindan galloud re all, met dindanon em eus soudarded, hag e lavaran da unan: Kae! 
hag ez a, d'egile: Deus! Hag e teu, ha da'm mevel: Gra kement-man! Hag en gra. 

Matthew 8:10 

Jezuz, pa glevas kement-se, a voe souezhet, hag a lavaras d'ar re en heulie: Me a lavar deoc'h e gwirionez, ne'm eus ket 
kavet ur feiz ken bras, zoken en Israel. 

Matthew 8:11 

Evel-se e lavaran deoc'h penaos e teuio meur a hini eus ar sav-heol hag eus ar c'huzh-heol, hag a vo ouzh taol e 
rouantelezh an nenvou, gant Abraham, Izaak ha Jakob, 

Matthew 8:12 

met bugale ar rouantelezh a vo taolet e denvalijenn an diavaez, e-lec'h ma vo goueladegou ha grigonsadegou-dent. 
Matthew 8:13 

Neuze Jezuz a lavaras d'ar c'hantener: Kae, ha ra vo graet dit hervez da feiz. Hag en eur-se memes, e vevel a voe 
yac'haet. 

Matthew 8:14 

Jezuz, o vezan deuet da di Per, a welas mamm-gaer Per en he gwele, klanv gant an derzhienn. 

Matthew 8:15 

O vezan stoket ouzh he dorn, raktal an derzhienn a yeas kuit diouti; hi a savas hag a servijas anezho. 

Matthew 8:16 

An abardaez o vezan deuet, e voe degaset dezhan meur a hini dalc'het gant diaoulien. En a gasas kuit ar speredou dre e 
c'her hag a yac'haas an holl re a oa klanv, 

Matthew 8:17 

evit ma vije peurc'hraet ar pezh a oa bet lavaret gant Izaia ar profed: Kemeret en deus e-unan hor mac'hagnou, ha douget 
en deus hor c'hlenvedou. 

Matthew 8:18 

Met Jezuz, o welout kalz a dud war e dro, a c'hourc'hemennas tremen en tu all. 

Matthew 8:19 

Ur skrib a dostaas hag a lavaras dezhan: Va mestr, me a heulio ac'hanout e kement lec'h ma'z i. 

Matthew 8:20 

Jezuz a lavaras dezhan: A1 lern o deus toullou, ha laboused an nenv neizhiou; met Mab an den n'en deus lec'h ebet evit 
harpan e benn. 

Matthew 8:21 

Unan all eus e ziskibien a lavaras dezhan: Aotrou, lez ac'hanon da vont da gentan da sebelian va zad. 

Matthew 8:22 

Jezuz a lavaras dezhan: Heul ac'hanon, ha lez ar re varv da sebelian o re varv. 

Matthew 8:23 

Pignat a reas en ur vag, hag e ziskibien en heulias. 

Matthew 8:24 

Neuze e savas ur barrad gwall-amzer bras war ar mor, en hevelep doare ma oa ar vag goloet gant ar c'hoummou-mor. 
Hag en a gouske. 

Matthew 8:25 

E ziskibien a zeuas, hag en dihunas o lavarout: Aotrou, savete ac’hanomp, mont a reomp da goll. 

Matthew 8:26 

Neuze e lavaras dezho: Perak hoc'h eus aon, tud a nebeut a feiz? Neuze, o vezan savet, e c'hourc'hemennas an aveliou 
hag ar mor, hag e voe ur sioulder bras. 

Matthew 8:27 

An dud-se a voe souezhet, hag a lavare: Piv eo heman, ma sent memes an aveliou hag ar mor outan? 

Matthew 8:28 

Pa voe tremenet en tu all, e bro ar C'hergezeniz, daou zen dalc'het gant diaoulien, o tont eus ar beziou, a zeuas d'e 
gavout. Ken danjerus e oant, ma ne c'helle den tremen dre an hent-se. 

Matthew 8:29 

Ha setu e krijont en ur lavarout: Petra a zo etre ni ha te, Jezuz, Mab Doue? Ha deuet out aman evit hor poanian a-raok 
an amzer? 

Matthew 8:30 

Bez' e oa, ur pennad diouzh eno, ur vandenn vras a voc'h o peurin. 

Matthew 8:31 

Hag an diaoulien en pedas o lavarout: Mar kasez ac'hanomp kuit, lez ac'hanomp da vont er vandenn voc'h-se. 

Matthew 8:32 

En a lavaras dezho: Kit. Int, o vezan aet er-maez, a yeas er moc'h; ha setu an holl vandenn en em daolas eus al lec'h 
uhel-se er mor, hag e varvjont en doureier. 

Matthew 8:33 

Ar re o mesae a dec'has kuit, hag, o vezan deuet e ker, e lavarjont an holl draou-se hag ar pezh a oa c'hoarvezet gant ar 
re a oa dalc'het gant an diaoulien. 

Matthew 8:34 

Ha setu holl dud ker a yeas a-raok Jezuz; o vezan e welet, e pedjont anezhan da bellaat diouzh o bro. 

Matthew 9: 1 

Neuze, o vezan aet en ur vag, e treuzas ar mor, hag e teuas en e ger. 

Matthew 9:2 

Ha setu e tegasjont dezhan un den seizet gourvezet war ur gwele. Jezuz, o welout o feiz, a lavaras d'an den seizet: Va 
mab, kemer fizians, da bec'hedou a zo pardonet dit. 

Matthew 9:3 

Neuze ur re eus ar skribed a sonje en o c'halonou: Heman a wallgomz. 

Matthew 9:4 

Met Jezuz, oc'h anavezout o sonjezonou, a lavaras: Perak hoc'h eus sonjou fall en ho kalonou? 

Matthew 9:5 

Petra eo an aesoc'h, lavarout: Da bec'hedou a zo pardonet dit, pe lavarout: Sav ha bale? 

Matthew 9:6 

Met evit ma ouiot penaos Mab an den en deus war an douar ar galloud da bardonin ar pec'hedou, -e lavaras d'an den 
seizet-: Sav, kemer da wele, ha kae da'z ti. 

Matthew 9:7 

Hag e savas, hag ez eas d'e di. 

Matthew 9:8 

Ar bobl, o vezan gwelet kement-se, a voe souezhet, hag a roas gloar da Zoue m'en devoa roet un hevelep galloud d'an 
dud. 

Matthew 9:9 

Pa'z eas Jezuz ac'hane, e welas un den anvet Mazhev, azezet e ti ar gwiriou, hag e lavaras dezhan: Deus war va lerc'h. 
En, o vezan savet, en heulias. 

Matthew 9:10 

Jezuz o vezan ouzh taol en ti, kalz a bublikaned hag a dud a vuhez fall en em lakaas ivez ouzh taol gantan ha gant e 

ziskibien. 

Matthew 9:1 1 

Ar farizianed, o welout kement-se, a lavaras d'e ziskibien: Perak e tebr ho mestr gant ar bublikaned ha gant an dud a 
vuhez fall? 

Matthew 9:12 

Jezuz o vezan klevet-se a lavaras dezho: N'eo ket ar re a zo yac’h o deus ezhomm a vedisin, met ar re a zo klanv. 
Matthew 9:13 

Met it, ha deskit ar pezh a zo lavaret gant ar c’homzou-man: Trugarez a fell din, ha neket aberzhou, rak n’on ket deuet 
evit gervel ar re reizh [d’ar geuzidigezh], met ar bec’herien. 

Matthew 9:14 

Neuze diskibien Y ann a zeuas d’e gavout, o lavarout: A-belec’h e teu, ma yun alies ar farizianed ha ni, ha da ziskibien-te 
ne yunont ket? 

Matthew 9:15 

Jezuz a lavaras dezho: Mignoned ar pried, ha gallout a reont en em c'hlac’harin e-pad ma'z eman ar pried ganto? Met 
deiziou a zeuio ma vo lamet ar pried diganto, ha neuze e yunint. 

Matthew 9:16 

Den ne laka un tamm mezher nevez ouzh un dilhad kozh, rak diframman a rafe an dilhad, hag ar rog a vefe brasoc'h. 
Matthew 9:17 

Ne lakaer ket kennebeut gwin nevez e seier-ler kozh, rak ar seier a ziframmfe, ar gwin en em skuilhfe, hag ar seier-ler a 
vefe kollet; met ar gwin nevez a zle bezan lakaet e seier nevez, hag an daou en em vir a-unan. 

Matthew 9:18 

Evel ma lavare dezho an traou-se, setu ur penn a zeuas hag en em stouas dirazan, en ur lavarout: Va merc'h a zo o 
paouez mervel; met deus da lakaat da zaouarn warni, hag e vevo 

Matthew 9:19 

Jezuz a savas, hag a yeas war e lerc'h gant e ziskibien. 

Matthew 9:20 

Setu ur wreg klanv, daouzek vloaz a oa, gant an diwadan, a dostaas outan a-ziadrenv, hag a stokas ouzh bevenn e zilhad. 
Matthew 9:21 

Rak hi a lavare enni hec'h-unan: Mar gellan hepken stekin ouzh e zilhad, e vin yac'haet. 

Matthew 9:22 

Jezuz, o vezan distroet, hag o sellout outi, a lavaras: Va merc'h, kemer fizians, da feiz he deus da yac'haet. Ha raktal ar 
wreg a voe yac'haet, adalek an eur-se. 

Matthew 9:23 

Pa voe erruet Jezuz e ti ar penn, ha pa welas ar fleiiterien hag un toullad dud oc'h ober trouz, 

Matthew 9:24 

e lavaras dezho: It kuit, rak ar plac'h yaouank-man n'eo ket marv, met kousket a ra. Hag int a rae goap outan 
Matthew 9:25 

Goude ma voe bet kaset an dud-se er-maez, e kemeras dorn ar plac'h yaouank, hag hi a savas. 

Matthew 9:26 

Ar vrud a gement-se a yeas dre an holl vro. 

Matthew 9:27 

Evel ma'z ae Jezuz pelloc'h, daou zen dall en heulias, o krial hag o lavarout: Az pez truez ouzhimp, Mab David! 
Matthew 9:28 

Pa voe deuet en ti, an dud dall-man a zeuas d'e gavout; en a lavaras dezho: Ha c'hwi a gred e c'hellfen ober kement-se? 
Ya, Aotrou! emezo. 



Matthew 9:29 

Neuze e stokas ouzh o daoulagad, en ur lavarout: Ra vo graet deoc'h hervez ho feiz. 

Matthew 9:30 

Hag o daoulagad a voe digoret; Jezuz a reas dezho an difenn start-man: Diwallit na ouefe den an dra-se. 

Matthew 9:31 

Met int, o vezan aet er-maez, a gasas ar vrud anezhan dre an holl vro. 

Matthew 9:32 

Evel ma'z aent kuit, setu e voe degaset dezhan un den mut dalc'het gant un diaoul. 

Matthew 9:33 

Pa voe kaset an diaoul kuit, an den mut a gomzas; hag ar bobl souezhet a lavare: Biskoazh n'eo bet gwelet kement all en 
Israel. 

Matthew 9:34 

Met ar farizianed a lavare: Kas a ra kuit an diaoulien dre brins an diaoulien. 

Matthew 9:35 

Jezuz a yae tro-war-dro er c'heriou hag er bourc'hiou, o kelenn en o sinagogennoit, o prezeg kelou mat ar rouantelezh, 
hag o parean pep klenved ha pep mac'hagn e-touez ar bobl. 

Matthew 9:36 

O welout an holl dud-se, en devoe truez outo, abalamour ma oant skuizh ha dianket, evel derived hep pastor. 

Matthew 9:37 

Neuze e lavaras d'e ziskibien: An eost a zo bras, met nebeut a zo al labourerien. 

Matthew 9:38 

Pedit eta Mestr an eost evit ma kaso labourerien en e eost. 

Matthew 10:1 

Neuze e c'halvas e zaouzek diskibl, hag e roas dezho ar galloud da gas kuit ar speredou hudur, ha da yac'haat pep 
klenved ha pep mac'hagn. 

Matthew 10:2 

Setu anviou an daouzek abostol: An hini kentan, Simon anvet Per, hag Andrev e vreur; Jakez mab Zebedea, ha Yann e 
vreur; 

Matthew 10:3 

Filip ha Bartolome; Tomaz ha Mazhev ar publikan; Jakez mab Alfe, ha Lebbe lesanvet Tadde; 

Matthew 10:4 

Simon ar C'hananead, ha Judaz Iskariod, a oa an hini en gwerzhas. 

Matthew 10:5 

Jezuz a gasas an daouzek den-se, goude bezan roet dezho ar gourc'hemennou war-lerc'h: N'it ket etrezek ar baganed, ha 
n’it ket e keriou ar Samaritaned; 

Matthew 10:6 

met, it kentoc’h etrezek derived kollet ti Israel. 

Matthew 10:7 

En ur vont, prezegit ha lavarit: Rouantelezh an nenvou a zo tost. 

Matthew 10:8 

Pareit ar re glanv, glanait ar re lovr, adsavit ar re varv da vev, kasit kuit an diaoulien; resevet hoc’h eus evit netra, roit 
evit netra. 

Matthew 10:9 

Na gemerit nag aour, nag arc’hant, na moneiz en ho kouriz, 

Matthew 10:10 

na sac’h evit ar veaj, na daou wiskamant, na botou, na bazh; rak al labourer a zo dleet dezhan e voued. 

Matthew 10:11 

E peseurt ker bennak pe bourc'h bennak ma'z eot, goulennit piv a zo din d'ho tegemer, ha chomit eno betek ma'z eot 
kuit. 

Matthew 10:12 

En ur vont e-barzh an ti, saludit-en, 

Matthew 10:13 

ha, mar deo din an ti a gement-se, ra zeuio ho peoc'h warnan; met, ma n'eo ket din, ra zistroio ho peoc'h deoc'h. 

Matthew 10:14 

Ha p'en em gavo tud n'ho tegemerint ket, ha ne selaouint ket ho komzou, pa'z eot kuit eus an ti-se pe eus ar ger-se, hejit 
ar poultr eus ho treid. 

Matthew 10:15 

Me a lavar deoc'h, e gwirionez, penaos e vo dousoc'h da vro Sodom ha Gomora e deiz ar varn, eget d'ar ger-se. 

Matthew 10:16 

Setu, e kasan ac'hanoc'h evel derived e-touez ar bleizi, bezit eta evezhiek evel naered, ha eeun evel koulmed. 

Matthew 10:17 

Diwallit diouzh an dud, rak ho kas a raint dirak al leziou-barn hag e skourjezint ac'hanoc'h en o sinagogennou; 

Matthew 10:18 

Kaset e viot dirak gouarnerien ha dirak rouaned abalamour din, evit rein testeni din dirazo ha dirak ar baganed. 

Matthew 10:19 

Met pa viot lakaet etre o daouarn, n'en em lakait ket en poan eus an doare ma komzot, nag eus ar pezh a lavarot, rak roet 
e vo deoc'h en eur-se ar pezh ho po da lavarout. 

Matthew 10:20 

Rak ne vo ket c'hwi a gomzo, met Spered ho Tad eo, a gomzo ennoc'h. 

Matthew 10:21 

Ar breur a roio e vreur d'ar marv, hag an tad e vugel; ar vugale en em savo a-enep o zud, hag o lakaint d'ar marv. 
Matthew 10:22 

Kasaet e viot gant an holl abalamour da'm anv, met an hini a gendalc'ho betek ar fin, a vo salvet. 

Matthew 10:23 

Pa viot gwallgaset en ur ger, tec'hit d'un all; me a lavar deoc'h e gwirionez, n'ho po ket echuet da vont dre holl geriou 
Israel, ma vo deuet Mab an den. 

Matthew 10:24 

An diskibl n'eo ket uheloc'h eget e vestr, nag ar mevel uheloc'h eget e aotrou. 

Matthew 10:25 

A-walc'h eo d'an diskibl bezan evel e vestr, ha d'ar mevel bezan evel e aotrou. Mar o deus galvet mestr an tiegezh 
Beelzebul, pegement muioc'h ne c'halvint ket tud e diegezh. 

Matthew 10:26 

N'ho pet ket aon eta rak int, rak n'eus netra goloet na vo dizoloet, ha netra kuzhet na zle bezan anavezet. 

Matthew 10:27 

Ar pezh a lavaran deoc'h en denvalijenn, lavarit-en er sklerijenn, hag ar pezh a lavaran deoc'h e pleg ho skouarn, 
prezegit-en war an toennou. 

Matthew 10:28 

N'ho pet ket aon dirak ar re a lazh ar c'horf ha ne c'hellont ket lazhan an ene; doujit kentoc'h an hini a c'hell lakaat an 
ene hag ar c'horf er gehenn. 

Matthew 10:29 

Ha ne werzher ket daou c'holvan evit ur gwenneg? Koulskoude, ne gouezh ket unan anezho war an douar hep bolontez 
ho Tad. 

Matthew 10:30 

Ha zoken holl vlev ho penn a zo kontet. 

Matthew 10:31 

N'ho pet ket aon eta, c'hwi a dalvez muioc’h eget kalz a c'holvaned. 

Matthew 10:32 

Piv bennak eta a anzavo ac'hanon dirak an dud, ec'h anzavin ivez anezhan dirak va Zad a zo en nenvou; 

Matthew 10:33 

met an hini a zinac'ho ac'hanon dirak an dud, e tinac'hin ivez anezhan dirak va Zad a zo en nenvou. 

Matthew 10:34 

Na sonjit ket e vefen deuet da zegas ar peoc'h war an douar; n'on ket deuet da zegas ar peoc'h, met ar c'hleze. 

Matthew 10:35 

Rak deuet on da lakaat an dizunvaniezh etre ar mab hag e dad, etre ar verc'h hag he mamm, etre ar verc'h-kaer hag he 
mamm-gaer, 

Matthew 10:36 

hag an den en devo evit enebourien tud e diegezh. 

Matthew 10:37 

An neb a gar e dad pe e vamm muioc'h egedon, n'eo ket din ac'hanon; hag an neb a gar e vab pe e verc'h muioc'h 
egedon, n'eo ket din ac'hanon; 

Matthew 10:38 

an neb na gemer ket e groaz ha na'm heul ket, n'eo ket din ac'hanon. 

Matthew 10:39 

An neb a viro e vuhez, he c'hollo, hag an neb a gollo he buhez abalamour din, he c'havo. 

Matthew 10:40 

An neb ho tegemer, am degemer, hag an neb am degemer, a zegemer an hini en deus va c'haset. 

Matthew 10:41 

An neb a zegemer ur profed en anv a brofed, en devo ur gopr a brofed; an neb a zegemer un den reizh en anv a zen 
reizh, en devo ur gopr a zen reizh. 

Matthew 10:42 

Ha piv bennak a roio ur werennad dour fresk hepken da unan eus ar re vihan-se abalamour ma'z eo va diskibl, en 
lavaran deoc'h e gwirionez, ne gollo ket e c'hopr. 

Matthew 11:1 

P'en devoe Jezuz echuet da rein e gemennou d'e zaouzek diskibl, ez eas ac'hane da gelenn ha da brezeg e keriou ar vro. 
Matthew 11:2 

Y ann, o vezan klevet en e brizon komz diwar-benn oberou ar Christ, a gasas [daou eus] e ziskibien da lavarout dezhan: 
Matthew 11:3 

Bez' out an hini a die dont, pe e tleomp gortoz unan all? 

Matthew 11:4 

Jezuz a respontas hag a lavaras dezho: It ha lavarit da Yann ar pezh a glevit hag ar pezh a welit: 

Matthew 11:5 

ar re dall a wel, ar re gamm a gerzh, ar re lovr a zo glanaet, ar re vouzar a glev, ar re varv a adsav da vev, ar c’helou mat 
a zo prezeget d’ar beorien. 

Matthew 11:6 

Eiirus eo an neb ne gavo ket a skouer fall ennon. 

Matthew 11:7 

Evel ma'z aent kuit, Jezuz en em lakaas da lavarout d'ar bobl diwar-benn Y ann: Petra oc'h aet da welout el lec'h distro? 
Ur bennduenn hejet gant an avel? 

Matthew 11:8 

Met petra oc'h aet da welout? Un den gwisket gant dilhad kaer? Setu, ar re a zo gwisket gant dilhad kaer a zo e tiez ar 
rouaned. 

Matthew 11:9 

Met petra oc'h aet da welout? Ur profed? Ya a lavaran deoc'h, ha muioc'h eget ur profed. 

Matthew 11:10 

Rak en eo an hini ma'z eo skrivet diwar e benn: Setu, e kasan va c'hannad dirak da zremm, hag a ficho an hent a-raok 
dit. 

Matthew 11:11 

Me a lavar deoc'h e gwirionez, e-touez ar re a zo bet ganet gant gwragez, n'eus bet savet hini brasoc'h eget Y ann- 
Vadezour; ha koulskoude, ar bihanan e rouantelezh an nenvou a zo brasoc'h egetan. 

Matthew 11:12 

Adalek amzer Y ann betek vreman, rouantelezh an nenvou a zo kemeret dre nerzh, hag ar re daer eo he c'hemer. 
Matthew 11:13 

Rak an holl brofeded hag al lezenn o deus diouganet betek Y ann; 

Matthew 11:14 

ha mar fell deoc'h kompren, en eo an Elia a dlee dont. 

Matthew 11:15 

Ra selaouo an neb en deus divskouarn da glevout. 

Matthew 11:16 

Ouzh petra e kenverin ar rummad-man? Henvel eo ouzh bugale azezet war al leurgeriou, hag a gri da vugale all, 
Matthew 11:17 

o lavarout: Ni hon eus sonet deoc'h ar fleiit, ha n'hoc'h eus ket danset; ni hon eus kanet hirvoudou deoc'h, ha n'hoc'h eus 
ket douget kanv. 

Matthew 11:18 

Rak Yann a zo deuet, hep debrin nag evan, hag e lavaront: Un diaoul a zo ennan. 

Matthew 11:19 

Mab an den a zo deuet, o tebrin hag oc'h evan, hag e lavaront: Setu un debrer hag un ever, ur mignon d'ar bublikaned ha 
d'an dud a vuhez fall. Met ar furnez a zo bet reishaet gant he bugale. 

Matthew 11:20 

Neuze en em lakaas d'ober rebechou d'ar c'heriou en devoa graet enno an darn vuian eus e viraklou, abalamour ma n'o 
devoa ket bet keuz. 

Matthew 11:21 

Gwalleur dit, Korazin! Gwalleur dit, Betsaida! Rak ma vije bet graet e Tir hag e Sidon ar miraklou a zo bet graet 
ennoc'h, pell zo e vijent kaout keuz, o kemer ar sac'h hag al ludu. 

Matthew 11:22 

Setu perak, en lavaran deoc'h, e deiz ar varn, e vo dousoc'h da Dir ha da Sidon, eget deoc'h. 

Matthew 11:23 

Ha te, Kafarnaoum, te a zo bet savet betek an nenv, izelaet e vi betek lec'h ar marv; rak mar vije bet graet e Sodom ar 
miraklou a zo bet graet ez kreiz, e vije c'hoazh hiziv en he sav. 

Matthew 11:24 

Setu perak, en lavaran deoc'h, e deiz ar varn, e vo dousoc'h da Vro-Sodom, eget dit. 

Matthew 11:25 

En amzer-se, Jezuz a gemeras ar gomz hag a lavaras: Da veulin a ran, o Tad, Aotrou an nenv hag an douar, ma ec'h eus 
kuzhet an traou-man ouzh ar re fur hag ouzh ar re skiantek, ha ma ec'h eus o diskuliet d'ar vugale! 



Matthew 11:26 

Ya, o Tad, da veulin a ran dre ma ec'h eus c'hoantaet evel-se. 

Matthew 11:27 

Pep tra a zo bet roet din gant va Zad, ha den ne oar piv eo ar Mab, nemet an Tad, na piv eo an Tad kennebeut, nemet ar 
Mab, hag an hini e fell d'ar Mab e ziskulian dezhan. 

Matthew 11:28 

Deuit da'm c'havout, c'hwi holl a zo skuizh ha bec’hiet, ha me ho tiboanio. 

Matthew 11:29 

Kemerit va yev warnoc’h ha deskit diganin, rak me a zo dous hag izelek a galon, hag e kavot diskuizh d’hoc’h eneou; 
Matthew 11:30 

rak va yev a zo dous, ha va bec’h a zo skanv. 

Matthew 12:1 

En amzer-se, Jezuz a dremenas dre barkeier ed un deiz sabad; e ziskibien, naon ganto, en em lakaas da ziframman 
tanvouezennou ha d’o zebrin. 

Matthew 12:2 

Ar farizianed, o welout kement-se, a lavaras dezhan: Setu, da ziskibien a ra ar pezh n’eo ket aotreet ober e-pad ar sabad? 
Matthew 12:3 

En a lavaras dezho: N'hoc’h eus ket lennet ar pezh a reas David, p’en devoa naon, en hag ar re a oa gantan? 

Matthew 12:4 

Penaos ez eas e ti Doue, hag e tebras baraou a ginnig, a oa arabat dezhan o debrin, kennebeut d’ar re a oa gantan, met 
d’ar veleien hepken? 

Matthew 12:5 

Pe, n’hoc’h eus ket lennet er lezenn penaos en deiziou sabad, ar veleien a dorr ar sabad en tempi, hag ez int divlam? 
Matthew 12:6 

Met, me a lavar deoc’h, bez' ez eus aman un dra bennak brasoc’h eget an tempi. 

Matthew 12:7 

Mar goufec’h ar pezh a dalv kement-man: Kemer a ran plijadur en drugarez ha neket en aberzhou, n’ho pefe ket 
kondaonet tud didamall. 

Matthew 12:8 

Rak Mab an den a zo mestr war ar sabad. 

Matthew 12:9 

O vezan aet ac’hane, Jezuz a yeas er sinagogenn. 

Matthew 12:10 

Ha setu e oa eno un den en devoa un dorn disec’het. Goulenn a rejont ouzh Jezuz, evit e damall: Hag aotreet eo yac'haat 
e deiziou ar sabad ? 

Matthew 12:11 

En a respontas dezho: Pehini ac’hanoc’h, ma n’en deus nemet un danvad, ha mar kouezh en ur poull e deiz ar sabad, ne 
zeufe ket d’e dennan ha d’e sevel? 

Matthew 12:12 

Pegement e dalv muioc’h un den eget un danvad! Dre-se, e c’heller ober vat e deiziou ar sabad. 

Matthew 12:13 

Neuze e lavaras d’an den: Astenn da zorn. Hag ec’h astennas anezhan, hag e teuas yac’h evel egile. 

Matthew 12:14 

Ar farizianed, o vezan aet er-maez, a zalc’has raktal kuzul a-enep dezhan, evit e lakaat da vervel. 

Matthew 12:15 

Met Jezuz, o c’houzout kement-se, en em dennas ac’hane; kalz a dud a yeas war e lerc’h, hag en a yac’haas an holl re 
glanv. 

Matthew 12:16 

Gourc'hemenn a rae start dezho na zisklerjent ket anezhan, 

Matthew 12:17 

evit ma vefe peurc'hraet a pezh a oa bet lavaret gant Izaia ar profed: 

Matthew 12:18 

Setu va servijer am eus dibabet, va c'haret-mat, ennan va ene en deus kemeret plijadur; lakaat a rin va Spered warnan, 
hag ec'h embanno ar reizhder d'ar broadou; 

Matthew 12:19 

ne rioto ket, ne grio ket, ha den ne glevo e vouezh er straedou; 

Matthew 12:20 

ne frigaso ket ar raosklenn dorret, ha ne vougo ket al lutigenn a zivoged c'hoazh, ken en devo lakaet ar reizhder da 
drec'hin; 

Matthew 12:21 

hag ar broadou a espero en e anv. 

Matthew 12:22 

Neuze e voe degaset dezhan un den dalc'het gant un diaoul, dall ha mut, hag e yac'haas anezhan, en hevelep doare ma 
komze ha ma wele. 

Matthew 12:23 

An holl bobl, souezhet bras, a lavare: Ha n'eo ket heman Mab David? 

Matthew 12:24 

Met ar farizianed, pa glevjont kement-se, a lavaras: Hennezh ne gas kuit an diaoulien nemet dre Veelzebul, prins an 
diaoulien. 

Matthew 12:25 

Jezuz, oc'h anavezout o sonjezonou, a lavaras dezho: Pep rouantelezh dizunanet ganti hec'h-unan a zeuio da netra, ha 
pep ker pe pep ti dizunanet gantan e-unan ne c'hello ket padout. 

Matthew 12:26 

Mar deu Satan da gas Satan kuit, emafi eta dizunanet gantan e-unan; penaos e pado e rouantelezh? 

Matthew 12:27 

Mar kasan kuit an diaoulien dre Veelzebul, dre biv o c'has kuit ho mibien? Dre-se e vint ho parnerien. 

Matthew 12:28 

Met mar kasan kuit an diaoulien dre Spered Doue, eo eta gwir penaos eo rouantelezh Doue deuet betek ennoc'h. 
Matthew 12:29 

Pe, penaos e c'hell unan bennak mont e ti un den krenv ha preizhan e vadou, nemet en defe da gentan ereet an den 
krenv-se; neuze hepken e preizho e di. 

Matthew 12:30 

An hini n'eman ket ganin a zo a-enep din, hag an hini na zastum ket ganin a stlabez. 

Matthew 12:31 

Rak-se, me a lavar deoc'h, pep pec'hed ha pep gwallgomz a vo pardonet d'an dud, met ar gwallgomz a-enep ar Spered- 
Santel, ne vo ket pardonet dezho. 

Matthew 12:32 

Piv bennak a gomzo a-enep Mab an den, e vo pardonet dezhan; met piv bennak a gomzo a-enep ar Spered-Santel, ne vo 
ket pardonet dezhan, nag er c'hantved-man, nag er c'hantved da zont. 

Matthew 12:33 

Pe lavarit eo mat ar wezenn hag eo mat he frouezh, pe lavarit eo fall ar wezenn hag eo fall he frouezh; rak anavezout a 
reer ur wezenn diouzh he frouezh. 



Matthew 12:34 

Lignez a naered-gwiber, penaos e c'hellfec'h lavarout traou mat, fall evel ma'z oc'h? Rak eus leunder ar galon e komz ar 
genou. 

Matthew 12:35 

An den mat a denn traou mat eus e denzor mat [en e galon], hag an den fall a denn traou fall eus e denzor fall [en e 
galon], 

Matthew 12:36 

Me a lavar deoc'h, e deiz ar varn, an dud a rento kont eus pep ger didalvez o devo lavaret; 

Matthew 12:37 

rak, diwar da gomzou e vi reishaet, ha diwar da gomzou e vi kondaonet. 

Matthew 12:38 

Neuze ur re bennak eus ar skribed hag eus ar farizianed a gemeras ar gomz hag a lavaras: Mestr, ni hor befe c'hoant da 
welout ur mirakl graet ganit. 

Matthew 12:39 

En a respontas dezho: Ur rummad fall hag avoultr a c'houlenn ur mirakl; ne vo roet mirakl ebet dezhan, nemet hini ar 
profed Jona. 

Matthew 12:40 

Rak evel ma voe Jona tri devezh ha teir nozvezh e kof ur pesk bras, evel-se e vo Mab an den tri devezh ha teir nozvezh 
e kalon an douar. 

Matthew 12:41 

Tud Niniv a savo e deiz ar varn gant tud ar rummad-man, hag a gondaono anezho, abalamour m'o deus keuz dre 
brezegenn Jona, ha setu ez eus aman brasoc'h eget Jona. 

Matthew 12:42 

Rouanez ar C'hreisteiz a savo e deiz ar varn gant tud ar rummad-man, hag a gondaono anezho, abalamour ma teuas eus 
pellder an douar evit klevout furnez Salomon, ha setu ez eus aman brasoc'h eget Salomon. 

Matthew 12:43 

Pa vez aet kuit ur spered hudur eus un den, ez a dre lec'hiou sec'h da glask diskuizh, ha ne gav ket; 

Matthew 12:44 

neuze e lavar: Distrein a tin da'm zi a-belec’h on deuet; pa zeu, e kav anezhan goullo, skubet ha kempennet. 

Matthew 12:45 

Neuze ez a, e kemer gantan seizh spered all gwashoc’h egetan, hag ez eont hag e chomont ennan; ha stad diwezhan an 
den-se a zeu gwashoc’h eget an hini gentan. Evel-se e c’hoarvezo gant ar rummad fall-man. 

Matthew 12:46 

Evel ma komze c’hoazh ouzh ar bobl, setu, e vamm hag e vreudeur, chomet er-maez, a glaske komz outan. 

Matthew 12:47 

Unan bennak a lavaras dezhan: Da vamm ha da vreudeur a zo aze er-maez, hag a glask komz ouzhit. 

Matthew 12:48 

Met Jezuz a respontas d’an hini en devoa lavaret-se dezhan: Piv eo va mamm, piv eo va breudeur? 

Matthew 12:49 

Hag, oc’h astenn e zorn war e ziskibien, e lavaras: Setu va mamm ha va breudeur. 

Matthew 12:50 

Rak piv bennak a ra bolontez va Zad a zo en nenvou, hennezh eo va breur ha va c’hoar ha va mamm. 

Matthew 13:1 

An devezh-se, Jezuz, o vezan aet er-maez eus an ti, a azezas e-tal ar mor. 

Matthew 13:2 

Ur bobl vras o vezan en em zastumet en e gichen, e pignas en ur vag hag ec’h azezas; an holl bobl a chomas war an aod. 



Matthew 13:3 

Komz a reas dezho dre barabolennou war galz a draou, hag e lavaras: 

Matthew 13:4 

Setu, un hader a yeas er-maez da hadan; hag evel ma hade, ul lodenn eus an had a gouezhas a-hed an hent, hag al 
laboused a zeuas hag he debras holl. 

Matthew 13:5 

Ul lodenn all a gouezhas war ul lec'h meinek, e-lec'h ma oa nebeut a zouar; ha kerkent e savas, abalamour ne oa ket aet 
don en douar; 

Matthew 13:6 

met pa zeuas an heol, e voe devet, ha dre ma ne oa ket a wrizienn, e sec'has. 

Matthew 13:7 

Ul lodenn all a gouezhas e-touez ar spent; hag ar spent a greskas hag he mougas. 

Matthew 13:8 

Ul lodenn all a gouezhas en douar mat hag e roas frouezh, ur c'hreunenn kant, unan all tri-ugent, hag unan all tregont. 
Matthew 13:9 

Ra selaouo, an neb en deus divskouarn da glevout. 

Matthew 13:10 

E ziskibien a dostaas, hag a lavaras dezhan: Perak e komzez outo dre barabolennou? 

Matthew 13:11 

Jezuz a respontas dezho: Dre ma'z eo roet deoc'h-hu da anavezout traou kuzhet rouantelezh an nenvou, ha ma n'eo ket 
roet kement-se dezho. 

Matthew 13:12 

Rak roet e vo d'an neb en deus, hag en devo a-fonn; met an hini n'en deus ket, e vo lamet digantan memes ar pezh en 
deus. 

Matthew 13:13 

Rak-se e komzan dezho dre barabolennou, abalamour o welout ne welont ket, hag o klevout ne glevont ha ne 
gomprenont ket. 

Matthew 13:14 

Evito eo peurc'hraet an diougan-man lavaret gant Izaia: C'hwi a glevo gant ho tivskouarn, ha ne gomprenot ket. C'hwi a 
sello gant ho taoulagad, ha ne welot ket. 

Matthew 13:15 

Rak kalon ar bobl-man a zo deuet digizidik; pounnerglevet o deus o divskouarn, ha serret o deus o daoulagad, gant aon 
na zeufe o daoulagad da welout, o divskouarn da glevout, o c'halon da gompren, ha na yac'hafen anezho. 

Matthew 13:16 

Eiirus eo ho taoulagad, abalamour ma welont, hag ho tivskouarn, abalamour ma klevont. 

Matthew 13:17 

Rak, me a lavar deoc'h e gwirionez, kalz a brofeded hag a dud reizh o deus c'hoantaet gwelout ar pezh a welit, ha n'o 
deus ket e welet, ha klevout ar pezh a glevit, ha n'o deus ket e glevet. 

Matthew 13:18 

Selaouit eta ar pezh a dalv parabolenn an hader. 

Matthew 13:19 

Pa selaou un den ger ar rouantelezh ha pa ne gompren ket anezhan, an hini fall a zeu hag a skrap ar pezh a zo bet hadet 
en e galon: hennezh eo an hini en deus degemeret an had a-hed an hent. 

Matthew 13:20 

An hini en deus degemeret an had el lec'hiou meinek, eo an hini a glev ar ger hag e zegemer kerkent gant joa; 

Matthew 13:21 

met n'en deus ket a wrizienn ennan e-unan, ha ne bad nemet ur pennad; dre-se, pa zeu ar glac'har pe an heskinerezh 
abalamour d'ar ger, e kav kerkent skouer fall. 

Matthew 13:22 

An hini en deus degemeret an had e-touez an drein, eo an hini a glev ar ger; met prederiou ar bed-man ha tromplerezh ar 
pinvidigezhiou, a voug ar ger, hag e laka difrouezh. 

Matthew 13:23 

An hini en deus degemeret an had en douar mat, eo an hini a glev ar ger hag en kompren; dougen a ra frouezh, ur 
c'hreunenn a ro kant, unan all tri-ugent, hag unan all tregont. 

Matthew 13:24 

Kinnig a reas dezho ur barabolenn all, hag e lavaras: Rouantelezh an nenvou a zo henvel ouzh un den en deus hadet had 
mat en e bark. 

Matthew 13:25 

Met, e-pad ma oa kousket an dud, e enebour a zeuas, a hadas dreog e-touez an ed, hag a yeas kuit. 

Matthew 13:26 

Pa voe kresket ar geot, ha deuet e frouezh, neuze en em ziskouezas ivez an dreog. 

Matthew 13:27 

Mevelien mestr an ti a zeuas da lavarout dezhan: Aotrou, ha ne’c’h eus ket hadet had mat ez park? Penaos eta ez eus 
dreog ennan? 

Matthew 13:28 

En a respontas dezho: Un enebour din en deus graet kement-se. Ar vevelien a lavaras dezhan: Fellout a ra dit ec’h afemp 
d’e dennan? 

Matthew 13:29 

Nann, emezan dezho, gant aon o tennan an dreog, na ziwriziennfec’h ivez an ed. 

Matthew 13:30 

Lezit o-daou da greskin betek an eost; ha da amzer an eost, e lavarin d’ar vederien: Tennit da gentan an dreog hag en 
endrammit evit e zevin, met dastumit an ed em sober. 

Matthew 13:31 

Kinnig a reas dezho ur barabolenn all, hag e lavaras: Rouantelezh an nenvou a zo henvel ouzh ur c'hreunenn sezo a 
gemer un den hag a had en e bark; 

Matthew 13:32 

ar bihanan eus an holl hadou eo, met pa'z eo kresket, ez eo brasoc'h eget al louzou hag e teu da vezan ur wezenn, en 
hevelep doare ma teu laboused an nenv da chom en he brankou. 

Matthew 13:33 

Lavarout a reas dezho ar barabolenn all-man: Rouantelezh a nenvou a zo henvel ouzh ur goell a gemer ur wreg, hag a 
laka e tri muzuliad bleud, betek ma vo an toaz goet holl. 

Matthew 13:34 

Jezuz a lavaras an holl draou-se d'ar bobl e parabolennou, ha ne gomze ket outo hep parabolenn, 

Matthew 13:35 

evit ma vije peurc'hraet ar pezh a oa bet lavaret gant ar profed: Digerin a rin va genou gant parabolennou, disklerian a 
tin traou kuzhet abaoe krouidigezh ar bed. 

Matthew 13:36 

Neuze Jezuz, o vezan kaset kuit ar bobl, a zeuas en ti. E ziskibien a dostaas outan, o lavarout: Displeg deomp 
parabolenn dreog ar park. 

Matthew 13:37 

En a respontas dezho: An hini a had an had mat, eo Mab an den; 

Matthew 13:38 

ar park eo ar bed; an had mat eo bugale ar rouantelezh; an dreog eo bugale an droug; 

Matthew 13:39 

an enebour en deus e hadet, eo an diaoul; an eost, eo fin ar bed; ar vederien, eo an aeled 

Matthew 13:40 

Evel ma tenner an dreog, ha ma e daoler en tan, evel-se e c'hoarvezo e fin ar bed. 

Matthew 13:41 

Mab an den a gaso e aeled da dennan eus e rouantelezh an holl skouerioit fall hag ar re a ra an droug, 

Matthew 13:42 

hag e taolint anezho en ur forn-dan, e-lec’h ma vo goueladegou ha grigonsadegou-dent. 

Matthew 13:43 

Neuze an dud reizh a lugerno evel an heol e rouantelezh o Zad. Ra selaouo, an neb en deus divskouarn da glevout. 
Matthew 13:44 

Rouantelezh an nenvou a zo c’hoazh henvel ouzh un tenzor kuzhet en ur park. Pa gav un den anezhan, en kuzh; hag en e 
laouenan, ez a da werzhan kement en deus, hag e pren ar park-se. 

Matthew 13:45 

Rouantelezh an nenvou a zo c’hoazh henvel ouzh ur marc’hadour a glask perlez kaer. 

Matthew 13:46 

Kavet en deus ur berlezenn brizius-meurbet; mont a reas da werzhan kement en devoa, hag en deus he frenet. 

Matthew 13:47 

Rouantelezh an nenvou a zo c’hoazh henvel ouzh ur roued taolet er mor, hag a zastum pesked a bep seurt. 

Matthew 13:48 

Pa'z eo leun, e tenner anezhi war an aod; goude bezan azezet, e lakaont ar re vat e listri, hag e taolont kuit ar re fall. 
Matthew 13:49 

Evel-se e c'hoarvezo e fin ar bed; an aeled a zeuio hag a zispartio ar re drouk eus a-douez ar re reizh, 

Matthew 13:50 

hag e taolint anezho en ur forn-dan, e-lec'h ma vo goueladegou ha grigonsadegou-dent. 

Matthew 13:51 

Ha komprenet mat hoc'h eus an holl draou-se? Ya, a respontjont. 

Matthew 13:52 

Hag e lavaras dezho: Dre-se, kement skrib desket diwar-benn ar pezh a sell ouzh rouantelezh an nenvou, a zo henvel 
ouzh ur penn-tiegezh a denn traou nevez ha traou kozh eus e denzor. 

Matthew 13:53 

Goude m'en devoe Jezuz peurlavaret ar barabolennou-se, ez eas kuit ac'hano. 

Matthew 13:54 

O vezan deuet en e vro, e kelenne anezho er sinagogenn, en hevelep doare ma oant souezhet ha ma lavarent: A belec'h e 
teu dezhan ar furnez hag ar miraklou-se? 

Matthew 13:55 

Ha n'eo ket mab ar c'halvez? Ha n'eo ket Mari eo e vamm? Jakez, Jozez, Simon ha Jud, ha n'int ket e vreudeur? 

Matthew 13:56 

E c'hoarezed, ha n'emaint ket holl en hon touez? A belec'h eta e teu dezhan an holl draou-se? 

Matthew 13:57 

Hag e kavent tamall ennan. Met Jezuz a lavaras dezho: Ur profed n'eo disprizet nemet en e vro hag en e di e-unan. 
Matthew 13:58 

Ne reas ket kalz a viraklou el lec'h-se, abalamour d'o diskredoni. 

Matthew 14:1 

En amzer-se, Herodez an tetrark, o vezan klevet komz eus Jezuz, a lavaras d'e servijerien: 



Matthew 14:2 

Yann-Vadezour eo! Adsavet eo a-douez ar re varv, ha dre-se eo en em ra miraklou drezan. 

Matthew 14:3 

Rak Herodez en devoa kaset da gemer Y ann, hag en devoa e ereet ha lakaet er prizon, abalamour da Herodiaz, gwreg 
Filip e vreur, 

Matthew 14:4 

rak Yann a lavare dezhan: N'eo ket aotreet dit he c’haout evit gwreg. 

Matthew 14:5 

C’hoant en devoa d’e lakaat da vervel, met aon en devoa rak ar bobl, dre ma oa kemeret Yann ganto evit ur profed. 
Matthew 14:6 

Met da zeiz ganedigezh Herodez, merc’h Herodiaz a zansas dirak an dud, hag a blijas da Herodez, 

Matthew 14:7 

en hevelep doare ma roas e c’her dezhi gant le, penaos e roje dezhi ar pezh a c’houlennje. 

Matthew 14:8 

Aliet gant he mamm, e lavaras: Ro din aman, war ur plad, penn Yann-Vadezour. 

Matthew 14:9 

Ar roue a voe glac’haret; koulskoude, abalamour d’e le ha d’ar re a oa azezet gantan, e c’hourc’hemennas e rein dezhi, 
Matthew 14:10 

hag e kasas da zibennan Y ann er prizon. 

Matthew 14:11 

E benn a voe degaset war ur plad, ha roet d’ar plac’h yaouank, hag ar plac’h yaouank e roas d’he mamm. 

Matthew 14:12 

Diskibien Yann a zeuas hag a gemeras e gorf, hag e sebeilhjont anezhan.; hag ez ejont d’e lavarout da Jezuz. 

Matthew 14:13 

Pa glevas Jezuz kement-se, ez eas kuit ac’hano en ur vag evit en em dennan a-du en ul lec’h distro. Ar bobl o vezan 
klevet-se en heulias war droad adalek ar geriou. 

Matthew 14:14 

Neuze Jezuz, o vezan aet er-maez, a welas ul lod bras a dud; truez en devoe outo, hag e yac'haas o c'hlanvourien. 
Matthew 14:15 

An abardaez o vezan deuet, e ziskibien a dostaas outan hag a lavaras: A1 lec'h-man a zo distro, ha diwezhat eo; kas kuit 
ar bobl, evit ma'z aint er bourc'hiou, da brenan boued. 

Matthew 14:16 

Jezuz a lavaras dezho: N'o deus ket ezhomm da vont kuit, roit hoc’h-unan da zebrin dezho. 

Matthew 14:17 

Lavarout a rejont dezhan: N’hon eus aman nemet pemp bara ha daou besk. 

Matthew 14:18 

En a lavaras: Degasit int din. 

Matthew 14:19 

Ober a reas d’ar bobl azezan war ar geot, kemer a reas ar pemp bara hag an daou besk, hag o sevel e zaoulagad etrezek 
an nenv, e rentas grasou. Neuze e torras ar baraou, hag e roas anezho d’e ziskibien, evit m'o rojent d’ar bobl. 

Matthew 14:20 

Debrin a rejont holl hag o devoa a-walc’h, hag e kasjont ganto daouzek panerad leun eus an nemorantou. 

Matthew 14:21 

Ar re o devoa debret a oa war-dro pemp mil den, hep ar gwragez hag ar vugale. 

Matthew 14:22 

Kerkent goude, e reas d’e ziskibien mont er vag, hag e ziaraogin en tu all, e-pad ma kasje kuit ar bobl. 

Matthew 14:23 

P'en devoe kaset kuit ar bobl, e pignas war ar menez evit pedin, a-du; an abardaez o vezan deuet, e oa eno e-unan. 
Matthew 14:24 

Ar vag a oa dija e-kreiz ar mor, gwallgaset gant ar gwagennou, rak an avel a oa en o enep. 

Matthew 14:25 

D'ar bedervet beilhadenn eus an noz e teuas d'o c'havout, o vale war ar mor. 

Matthew 14:26 

Pa welas an diskibien anezhan, o vale war ar mor, o devoa spoilt hag e lavarjont: Un teuz eo! Hag e krijont gant ar 
spoilt. 

Matthew 14:27 

Kerkent Jezuz a lavaras dezho: Ho pet fizians, me eo, n'ho pet ket aon. 

Matthew 14:28 

Per a respontas dezhan: Aotrou, mar deo te, gourc'hemenn ac'hanon da vont da'z kavout war an doureier. 

Matthew 14:29 

En a lavaras dezhan: Deus! Per a ziskennas eus ar vag hag a gerzhas war an doureier, evit mont da gavout Jezuz. 
Matthew 14:30 

Met, pa welas e oa krenv an avel, en devoa aon; hag evel ma tonae en dour, e krias, o lavarout: Aotrou, va savete! 
Matthew 14:31 

Raktal Jezuz, oc'h astenn e zorn, a grogas ennan, hag a lavaras dezhan: Den a nebeut a feiz, perak ac'h eus diskredet? 
Matthew 14:32 

Hag e pignjont er vag, hag an avel a baouezas. 

Matthew 14:33 

Ar re a oa er vag a zeuas hag a azeulas anezhan, o lavarout: Te eo evit gwir Mab Doue. 

Matthew 14:34 

P'o devoe treuzet ar mor, e teujont da vro C'henezared. 

Matthew 14:35 

Tud al lec'h-man, o vezan anavezet Jezuz, a gasas kannaded en holl vro tro-war-dro, hag e voe degaset dezhan an holl 
dud klanv. 

Matthew 14:36 

Pedin a rejont anezhan d'o lezel da stekin hepken ouzh bevenn e zilhad. Ha kement hini a stokas, a voe yac'haet. 
Matthew 15:1 

Neuze skribed ha farizianed a zeuas eus Jeruzalem da gavout Jezuz, hag a lavaras dezhan: 

Matthew 15:2 

Perak e torr da ziskibien hengoun a re gozh? Rak ne walc'hont ket o daouarn pa zebront o fredou. 

Matthew 15:3 

En a respontas dezho: Ha c'hwi, perak e torrit gourc'hemenn Doue gant ho hengoun? 

Matthew 15:4 

Rak Doue en deus lavaret: Enor da dad ha da vamm, ha: Piv bennak a villigo e dad pe e vamm a vo lakaet d'ar marv; 
Matthew 15:5 

met c'hwi a lavar: An hini a lavaro d'e dad pe d'e vamm: Ar pezh am bije gallet rein dit a zo ur prof da Zoue, 

Matthew 15:6 

n'eo ket dalc'het da enorin e dad pe e vamm. C'hwi a gas da netra ger Doue gant ho hengoun. 

Matthew 15:7 

Pilpouzed, Izaia en deus profedet mat diwar ho penn, p'en deus lavaret: 

Matthew 15:8 

Ar bobl-man a enor ac'hanon gant he muzellou, met o c'halonou a zo gwall bell diouzhin. 

Matthew 15:9 

Met e ven eo ec'h enoront ac'hanon, pa zeskont kredennou a zo gourc'hemennou tud. 

Matthew 15:10 

Neuze, o vezan galvet ar bobl, e lavaras dezho: Selaouit, ha komprenit. 

Matthew 15:11 

N'eo ket ar pezh a ya er genou a hudura an den, met ar pezh a zeu er-maez eus ar genou eo, a hudura an den. 

Matthew 15:12 

Neuze e ziskibien a dostaas outan hag a lavaras dezhan: Gouzout a rez penaos ar farizianed, o klevout ar pezh ac'h eus 
lavaret, o deus kavet tamall ennan? 

Matthew 15:13 

En a respontas: Pep plantenn n'eo ket bet plantet gant va Zad a zo en nenv, a vo diwriziennet. 

Matthew 15:14 

Lezit int; tud dall int, o ren tud dall; mar ren un dall un dall all, e kouezhint o-daou er poull. 

Matthew 15:15 

Per, o kemer ar gomz, a lavaras dezhan: Displeg deomp ar barabolenn-se. 

Matthew 15:16 

Ha Jezuz a lavaras: C'hwi ivez, bez' oc’h c’hoazh hep skiant? 

Matthew 15:17 

Ne gomprenit ket penaos kement a ya er genou, a ziskenn er c’hof, hag a vez taolet el lec’h distro? 

Matthew 15:18 

Met ar pezh a zeu er-maez eus ar genou, a zeu eus ar galon; ha se eo ar pezh a hudura an den. 

Matthew 15:19 

Rak eus ar galon e teu ar sonjou fall, al lazherezhiou, an avoultriezhiou, ar gastaouerezhiou, al laeronsiou, ar 
falstesteniou, an droukkomzou. 

Matthew 15:20 

Setu aze an traou a hudura an den; met debrin hep bezan gwalc’het an daouarn, an dra-se ne hudura ket an den. 

Matthew 15:21 

Jezuz, o vezan aet ac’hano, en em dennas da gosteziou Tir ha Sidon. 

Matthew 15:22 

Setu, ur wreg kananeat deuet eus ar vro-se, a grias, o lavarout: Az pez truez ouzhin, Aotrou, Mab David! Va merc’h a zo 
gwall-boaniet gant an diaoul. 

Matthew 15:23 

En ne respontas ket ur ger dezhi, hag e ziskibien a dostaas outan, o lavarout: Kas anezhi kuit, rak krial a ra war hoi 
lerc’h. 

Matthew 15:24 

Respont a reas hag e lavaras: N'on bet kaset nemet etrezek an derived kollet eus ti Israel. 

Matthew 15:25 

Met hi a zeuas, hag en em stouas dirazan, o lavarout: Aotrou, sikour ac'hanon! 

Matthew 15:26 

Respont a reas: N'eo ket mat kemer bara ar vugale, hag e deurel d'ar chas bihan. 

Matthew 15:27 

Gwir eo Aotrou, emezi, met ar chas bihan a zebr ar bruzun a gouezh eus taol o mestrou. 

Matthew 15:28 

Neuze Jezuz a lavaras dezhi: Gwreg, da feiz a zo bras. Ra vo graet dit evel ma c'hoantaez. Hag en eur-se memes, he 
merc'h a voe yac'haet. 

Matthew 15:29 

Jezuz, o vezan aet ac'hano, a zeuas tost da vor Galilea. O vezan pignet war ur menez, ec'h azezas eno. 

Matthew 15:30 

Neuze ul lod bras a dud a dostaas outan, ha ganto re gamm, re dall, re vut, re vac'hagnet, ha kalz a re glanv, hag e 
lakajont anezho ouzh e dreid; en o yac'haas, 

Matthew 15:31 

en hevelep doare ma voe souezhet an dud pa weljont ar re vut o komz, ar re gamm o kerzhout, ar re dall o welout, ar re 
vac'hagnet yac'haet; hag e roent gloar da Zoue Israel. 

Matthew 15:32 

Jezuz, o vezan galvet e ziskibien, a lavaras: Truez am eus ouzh ar bobl-man; rak tri deiz a zo emaint em c'hichen, ha n'o 
deus netra da zebrin. Ne fell ket din o c'has war yun, gant aon na vankfe o nerzh en hent. 

Matthew 15:33 

An diskibien a lavaras: Penaos e c'hellfemp kavout, el lec'h distro-man, bara a-walc'h da bredan kement a dud. 

Matthew 15:34 

Jezuz a c'houlennas outo: Pet bara hoc'h eus? Hag int a lavaras: Seizh, hag un nebeut peskedigou. 

Matthew 15:35 

Neuze e reas d'ar bobl azezan war an douar; 

Matthew 15:36 

hag o vezan kemeret ar seizh bara hag ar pesked, ha trugarekaet, e torras anezho hag o roas d'e ziskibien, hag e ziskibien 
o roas d'ar bobl. 

Matthew 15:37 

Hag e tebrjont holl, hag o devoe a-walc'h, hag e tegasjont seizh panerad leun eus an tammou a oa manet. 

Matthew 15:38 

Ar re o devoa debret a oa war-dro pevar mil den, hep ar gwragez hag ar vugale. 

Matthew 15:39 

Goude bezan kaset kuit ar bobl, e pignas er vag, hag e teuas da vro Magadan. 

Matthew 16:1 

Ar farizianed hag ar sadukeiz a dostaas ouzh Jezuz, hag, evit e demptan, a c'houlennjont outan diskouez dezho ur mirakl 
eus an nenv. 

Matthew 16:2 

Jezuz a respontas dezho: Diouzh an abardaez, e lavarit: Brav e vo an amzer rak an oabl a zo ruz; 

Matthew 16:3 

ha diouzh ar mintin: Arnev a vo rak an oabl a zo tenval-ruz. Pilpouzed, c'hwi a oar anavezout doare an oabl, ha ne 
c'hellit ket anavezout sinou an amzeriou! 

Matthew 16:4 

Ar rummad fall hag avoultr-man a c'houlenn ur mirakl, ha ne vo roet dezhan nemet hini Jona. Hag, o vezan o lezet, ez 
eas kuit. 

Matthew 16:5 

An diskibien, o tremen en tu all, o devoa ankounac'haet kemer bara ganto. 

Matthew 16:6 

Jezuz a lavaras dezho: En em virit gant evezh eus goell ar farizianed hag ar sadukeiz. 

Matthew 16:7 

An diskibien a sonje enno o-unan hag a lavare: Abalamour n'hon eus ket a vara eo. 

Matthew 16:8 

Jezuz, o vezan anavezet kement-se, a lavaras dezho: Perak e sonjit evel-se etrezoc'h, tud a nebeut a feiz, ez eo dre 
n'hoc'h eus ket kemeret a vara ganeoc'h? 

Matthew 16:9 

Bez' oc’h c’hoazh hep skiant, ha n’hoc’h eus ket sonj eus ar pemp bara hag ar pemp mil den, ha pet panerad ho poa kaset 
ganeoc'h, 

Matthew 16:10 

nag eus ar seizh bara hag ar pevar mil den, ha pet panerad ho poa kaset ganeoc'h? 

Matthew 16:11 

Penaos eta ne gomprenit ket n'eo ket eus bara em eus komzet, pa em eus lavaret deoc'h: En em virit eus goell ar 
farizianed hag ar sadukeiz? 

Matthew 16:12 

Neuze e komprenjont penaos n'en devoa ket lavaret: En em virit eus goell ar bara, met eus kelennadurezh ar farizianed 
hag ar sadukeiz. 

Matthew 16:13 

Jezuz, o vezan deuet e douar Kezarea-Filip, a c'houlennas ouzh e ziskibien: Piv a lavar an dud on, me, Mab an den? 
Matthew 16:14 

Respont a rejont: Darn a lavar out Yann-Vadezour; darn all, Elia; darn all, Jeremia, pe unan ar brofeded. 

Matthew 16:15 

En a lavaras dezho: Ha c'hwi, piv a lavarit ez on-me? 

Matthew 16:16 

Simon-Per a respontas: Te eo ar Christ, Mab an Doue bev. 

Matthew 16:17 

Jezuz, oc'h adkemer ar gomz, a lavaras dezhan: Eiirus out, Simon, mab Jona, rak n'eo ket ar c'hig nag ar gwad o deus 
diskuliet kement-man dit, met va Zad a zo en nenvou. 

Matthew 16:18 

Ha me a lavar dit: Te a zo Per, ha war ar roc'h-man e savin va Iliz, ha doriou lec'h ar marv ne drec'hint ket anezhi. 
Matthew 16:19 

Rein a rin dit alc'houeziou rouantelezh an nenvou: ar pezh a erei war an douar a vo ereet en nenvou, hag ar pezh a zierei 
war an douar a vo diereet en nenvou. 

Matthew 16:20 

Neuze e tifennas gwall start outo lavarout da zen e oa en ar Christ. 

Matthew 16:21 

Adalek neuze, Jezuz en em lakaas da zisklerian d'e ziskibien e oa ret dezhan mont da Jeruzalem, gouzanv kalz a draou 
a-berzh an henaourien, ar veleien vras, ha ar skribed, bezan lakaet d'ar marv, hag adsevel a varv d'an trede deiz. 

Matthew 16:22 

Per, o vezan e gemeret a-du, en em lakaas d'e repren, o lavarout: Doue ra viro, Aotrou! Kement-se ne c'hoarvezo ket 
ganit. 

Matthew 16:23 

Met Jezuz, o tistrein, a lavaras da Ber: A-drenv din, Satan! Ur skouer fall out din, rak da sonjezonou n'emaint ket war an 
traou a sell ouzh Doue, met war an traou a sell ouzh an dud. 

Matthew 16:24 

Neuze Jezuz a lavaras d'e ziskibien: Mar fell da unan bennak dont war va lerc'h, ra raio dilez anezhan e-unan, ra gemero 
e groaz, ha ra heulio ac'hanon. 

Matthew 16:25 

Rak piv bennak a fello dezhan savetein e vuhez, he c'hollo; met piv bennak a gollo e vuhez abalamour din, he saveteo. 



Matthew 16:26 

Rak petra a dalvfe da un den gounit ar bed holl, ma kollfe e ene? Pe petra a rofe an den e trok ouzh e ene? 

Matthew 16:27 

Rak Mab an den a die dont e gloar e Dad gant e aeled; ha neuze e roio da bep hini hervez e oberou. 

Matthew 16:28 

Me a lavar deoc'h e gwirionez, ez eus hiniennou eus a-douez ar re a zo aman, ha ne varvint ket, ken n'o devo gwelet 
Mab an den o tont en e rouantelezh. 

Matthew 17:1 

C'hwec'h devezh goude, Jezuz a gemeras gantan Per, Jakez, ha Yann e vreur, hag o c'hasas a-du war ur menez uhel; 
Matthew 17:2 

hag e voe treuzneuziet dirazo; e zremm a lugernas evel an heol, hag e zilhad a zeuas gwenn evel ar goulou. 

Matthew 17:3 

Ha setu, Moizez hag Elia en em ziskouezas dezho, o komz gantan. 

Matthew 17:4 

Per, o kemer ar gomz, a lavaras da Jezuz: Aotrou, mat eo deomp chom aman; mar fell dit, e raimp aman teir deltenn, 
unan evidout, unan evit Moizez, hag unan evit Elia. 

Matthew 17:5 

Komz a rae c'hoazh, pa zeuas ur goabrenn lugernus d'o golo; ha setu, ur vouezh a zeuas eus ar goabrenn, hag a lavaras: 
Heman eo va Mab karet-mat, ennan em eus lakaet va holl levenez. Selaouit en. 

Matthew 17:6 

Pa glevjont ar vouezh-se, an diskibien a gouezhas war o genou, hag o devoe ur spoilt bras. 

Matthew 17:7 

Met Jezuz, o tostaat, a stokas outo hag a lavaras dezho: Savit, n'ho pet ket aon! 

Matthew 17:8 

Sevel a rejont o daoulagad, he ne weljont nemet Jezuz e-unan ganto. 

Matthew 17:9 

Evel ma tiskennent eus ar menez, Jezuz a roas dezho ar gourc'hemenn-man: Na gomzit da zen eus ar welidigezh-man, 
ken na vo adsavet Mab an den a-douez ar re varv. 

Matthew 17:10 

An diskibien a reas ar goulenn-man outan: Perak eta e lavar ar skribed eo ret da Elia dont da gentan? 

Matthew 17:11 

Jezuz a respontas dezho: Gwir eo Elia a die dont da gentan hag adlakaat pep tra. 

Matthew 17:12 

Met me a lavar deoc'h penaos Elia a zo dija deuet, ha n’o deus ket e anavezet, met o deus graet dezhan kement o deus 
c'hoantaet. Evel-se ivez, e tie Mab an den gouzanv eus o ferzh. 

Matthew 17:13 

Neuze an diskibien a gomprenas e komze outo diwar-benn Yann-Vadezour. 

Matthew 17:14 

O vezan deuet etrezek ar bobl, un den a dostaas outan hag en em daolas d’an daoulin dirazan, o lavarout: 

Matthew 17:15 

Aotrou! Az pez truez ouzh va mab; loariek eo ha gwall boaniet; alies e kouezh en tan, hag alies en dour. 

Matthew 17:16 

Degaset em eus anezhan da’z tiskibien, ha n’o deus ket gallet e yac’haat. 

Matthew 17:17 

O rummad diskredik ha fall, a respontas Jezuz, betek pegeit e vin ganeoc’h hag e c’houzanvin ac’hanoc’h? Degasit en 
aman din. 

Matthew 17:18 

Jezuz a c'hourdrouzas an diaoul, hag ez eas er-maez anezhan; ar bugel a voe yac'haet war an eur memes. 

Matthew 17:19 

Neuze an diskibien a dostaas ouzh Jezuz hag a lavaras dezhan a-du: Perak n'hon eus ket gallet kas kuit an diaoul-se? 
Matthew 17:20 

Abalamour d'ho tiskredoni eo, a lavaras Jezuz dezho. Me a lavar deoc'h, e gwirionez, mar ho pije feiz kement hag ur 
c'hreunenn sezo, e lavarfec'h d'ar menez-se: Kae ac'hann aze, hag ez afe; netra ne vefe dibosupl deoc'h. 

Matthew 17:21 

Met ar seurt diaoulien-se ne c'hellont mont kuit nemet dre ar bedenn hag ar yun. 

Matthew 17:22 

E-pad ma'z aent dre C'halilea, Jezuz a lavaras dezho: Mab an den a zle bezan lakaet etre daouarn an dud; 

Matthew 17:23 

e lakaat a raint d'ar marv, ha d'an trede deiz ec'h adsavo a varv. Bez' e voent gwall c'hlac'haret a-se. 

Matthew 17:24 

Pa erruont e Kafarnaoum, ar re a save an didrakm a dostaas ouzh Per hag a lavaras dezhan: Ho mestr, ha ne bae ket an 
didrakm? 

Matthew 17:25 

Ya, emezan. Pa voe aet en ti, Jezuz a ziarbennas anezhan hag a lavaras: Petra a gav dit Simon? Digant piv e kemer, 
rouaned an douar, an truajou pe ar gwirioit? Digant o mibien, pe digant an diavaezidi? 

Matthew 17:26 

En a lavaras dezhan: Digant an diavaezidi. Jezuz a lavaras dezhan: Ar vugale eta, a zo diskarg diouto. 

Matthew 17:27 

Met, evit na roimp ket ur skouer fall dezho, kae d'ar mor, taol an higenn, tenn ar c’hentan pesk a zeuio, digor e c’henou, 
hag e kavi ur stater. Kemer anezhan ha ro en dezho evidon hag evidout. 

Matthew 18:1 

D’an eur-se, an diskibien a dostaas ouzh Jezuz, hag a lavaras: Piv eta eo ar brasan e rouantelezh an nenvoit? 

Matthew 18:2 

Jezuz, o vezan galvet ur bugel bihan, en lakaas en o c’hreiz, 

Matthew 18:3 

hag a lavaras: Me a lavar deoc'h e gwirionez, penaos ma ne zistroit ket, ha ma ne zeuit ket henvel ouzh bugale vihan, ne 
deot ket e rouantelezh an nenvoit. 

Matthew 18:4 

Piv bennak eta en em izelaio evel ar bugel bihan-se, a vo ar brasan e rouantelezh an nenvoit. 

Matthew 18:5 

Ha piv bennak a zegemer em anv ur bugel bihan evel heman, a zegemer ac'hanon. 

Matthew 18:6 

Met piv bennak a roio skouer fall da unan eus ar re vihan-se a gred ennon, ez eo gwelloc'h dezhan e vefe staget ouzh e 
c'houzoug ur maen milin, hag e vefe taolet e donder ar mor. 

Matthew 18:7 

Gwalleur d’ar bed abalamour d’ar skouerioit fall! Rak ret eo e teufe skouerioit fall, met gwalleur d’an den ma teu drezan 
ar skouer fall ! 

Matthew 18:8 

Ma ra da zorn pe da droad lakaat ac’hanout da gouezhan, troc’h anezhan, ha taol anezhan pell diouzhit; rak gwelloc'h eo 
dit mont er vuhez mons pe gamm, eget kaout daou dorn pe daou droad ha bezan taolet en tan peurbadus. 

Matthew 18:9 

Ha ma ra da lagad lakaat ac'hanout da gouezhan, diframm anezhan, ha taol anezhan pell diouzhit; gwelloc'h eo dit mont 
er vuhez born, eget kaout da zaoulagad ha bezan taolet e tan ar gehenn. 

Matthew 18:10 

Diwallit da zisprizan nikun eus ar vugaligou-man, rak me a lavar deoc'h penaos o aeled en nenvou a wel dalc'hmat 
dremm va Zad a zo en nenvou. 

Matthew 18:11 

Rak Mab an den a zo deuet da savetein ar re a oa kollet. 

Matthew 18:12 

Petra a sonj deoc'h? Mar en deus un den kant danvad, hag e teufe unan anezho da vezan dianket, ha ne lez ket an 
naontek ha pevar-ugent all war ar meneziou, evit mont da glask an hini a zo dianket? 

Matthew 18:13 

Ha mar kav anezhan, me a lavar deoc'h e gwirionez, bez' en deus muioc’h a levenez diwar-benn heman eget diwar-benn 
an naontek ha pevar-ugent ha n’int ket bet dianket. 

Matthew 18:14 

Evel-se, n’eo ket bolontez ho Tad a zo en nenvou, en em gollfe unan eus ar re vihan-man. 

Matthew 18:15 

Mar en deus pec’het da vreur a-enep dit, kae ha tamall anezhan etre te hag en e-unan; mar selaou ac'hanout, ez po 
gounezet da vreur. 

Matthew 18:16 

Ma ne selaou ket ac'hanout, kemer ganit un den pe zaou, evit ma vo an holl dra reizhet war gomz daou pe dri dest. 
Matthew 18:17 

Ma ne selaou ket anezho, lavar d'an Iliz, ha ma ne selaou ket kennebeut an Iliz, ra vo evidout evel ur pagan hag ur 
publikan. 

Matthew 18:18 

Me a lavar deoc'h e gwirionez, ar pezh a ereot war an douar a vo ereet en nenv, hag ar pezh a ziereot war an douar a vo 
diereet en nenv. 

Matthew 18:19 

Me a lavar c'hoazh deoc'h: mar en em laka daou ac’hanoc’h a-unvan war an douar evit goulenn un dra bennak, e vo roet 
dezho gant va Zad a zo en nenvou. 

Matthew 18:20 

Rak e-lec’h ma ez eus daou pe dri dastumet em anv, emaon eno en o c’hreiz. 

Matthew 18:21 

Neuze Per a dostaas outan hag a lavaras: Aotrou, pet gwech e pardonin da'm breur pa bec’ho em enep? Bez’ e vo betek 
seizh gwech? 

Matthew 18:22 

Jezuz a lavaras dezhan: Ne lavaran ket dit betek seizh gwech, met betek seizh gwech dek ha tri-ugent. 

Matthew 18:23 

Dre-se, rouantelezh an nenvou a zo henvel ouzh ur roue a fellas dezhan ober rentan kont d’e servijerien. 

Matthew 18:24 

P’en em lakaas da gontan, e voe degaset dezhan unan a dlee dek mil talant. 

Matthew 18:25 

Dre ma n’en devoa ket peadra da baean, e vestr a roas urzh d’e werzhan, en, e wreg, e vugale, ha kement en devoa, evit 
paean e zle. 

Matthew 18:26 

Ar servijer, oc’h en em strinkan d’e dreid, a bede anezhan, o lavarout: Aotrou, ro amzer din hag e paein dit va holl zle. 
Matthew 18:27 

O kaout truez outan, mestr ar servijer-se, en lezas da vont, hag a bardonas dezhan e zle. 



Matthew 18:28 

Goude ma voe aet kuit, ar servijer-man a gavas unan eus e genvreudeur a dlee dezhan kant diner; hag, o kregin ennan, e 
waske e c'houzoug en ur lavarout: pae ar pezh a dleez din. 

Matthew 18:29 

E genvreur, oc'h en em deurel d'e dreid, a bede anezhan en ur lavarout: Ro amzer din hag e paein dit. 

Matthew 18:30 

Met heman ne fellas ket dezhan; mont a reas d'e deurel er prizon, betek m'en devoa paeet ar pezh a dlee. 

Matthew 18:31 

E genvreudeur, o welout ar pezh en devoa graet, a voe glac’haret bras; mont a rejont da gontan d’e aotrou kement a oa 
c’hoarvezet. 

Matthew 18:32 

Neuze ar mestr a reas gervel ar servijer-se hag a lavaras dezhan: Servijer drouk, pardonet em boa dit da holl zle dre ma 
ez poa va fedet; 

Matthew 18:33 

ha ne dlees ket kaout truez ivez ouzh da genvreur, evel ma em boa bet truez ouzhit? 

Matthew 18:34 

Hag e vestr, o kaout droug ennan, en roas d’ar vourevien, betek m'en devoa paeet kement a dlee. 

Matthew 18:35 

Evel-se e raio deoc'h va Zad a zo en nenvou, ma ne bardon ket pep hini ac'hanoc'h, a-greiz e galon, d'e vreur. 

Matthew 19:1 

P'en devoe Jezuz peurlavaret ar c'homzou-se, ez eas kuit eus Galilea, hag e teuas e kosteziou Judea, en tu all d'ar Jordan. 
Matthew 19:2 

Ur bobl vras a heulias anezhan, hag eno e yac'haas ar re glanv. 

Matthew 19:3 

Ar farizianed a zeuas hag a lavarjont dezhan evit e demptan: Hag e c'hell un den kas e wreg kuit, n'eus forzh evit peseurt 
abeg? 

Matthew 19:4 

En a respontas: Ha n'hoc'h eus ket lennet penaos ar C'houer, er penn-kentan, a reas gwaz ha plac'h, 

Matthew 19:5 

ha penaos en deus lavaret: Setu perak ar gwaz a guitaio e dad hag e vamm, hag en em unano d'e wreg, hag e vint ur 
c'hig hepken? 

Matthew 19:6 

Evel-se, ne dint mui daou, met ur c'hig hepken. Arabat eo d'an den disrannan ar pezh a zo bet unanet gant Doue. 
Matthew 19:7 

Int a lavaras dezhan: Perak eta en deus Moizez lezet rein d'ar wreg ur skrid a dorr-dimezin hag he c'has kuit? 

Matthew 19:8 

Jezuz a respontas dezho: Abalamour da galeter ho kalon eo, en deus Moizez roet galloud deoc'h da gas kuit ho kwragez; 
er penn-kentan, ne oa ket evel-se. 

Matthew 19:9 

Met me a lavar deoc'h, piv bennak a gas kuit e wreg, nemet evit difealded, hag a zimez da unan all, a ra avoultriezh, [ha 
piv bennak a zimez d’ur wreg a zo bet kaset kuit, a ra avoultriezh]. 

Matthew 19:10 

E ziskibien a lavaras dezhan: Mar deo evel-se doare an den gant e wreg, n’eo ket talvoudus dimezin. 

Matthew 19:11 

En a respontas dezho: An holl ne gomprenont ket ar gomz-se, met hepken ar re a zo bet roet dezho. 

Matthew 19:12 

Rak bez’ ez eus eunuked a zo bet ganet evel-se a gof o mamm, reou all a zo bet graet eunuked gant an dud, hag ez eus 

reou all a zo en em rentet oc'h-unan eunuked, abalamour da rouantelezh an nenvou. Ra gompreno kement-man, an neb a 
c'hell kompren. 

Matthew 19:13 

Neuze e voe degaset dezhan bugale vihan, evit ma lakaje e zaouarn warno, ha ma pedje evito. Met an diskibien o fellae. 
Matthew 19:14 

Ha Jezuz a lavaras: Lezit ar vugale vihan, ha na zifennit ket outo dont davedon; rak rouantelezh an nenvou a zo d'an nep 
a zo henvel outo. 

Matthew 19:15 

Lakaat a reas e zaouarn warno, hag ez eas kuit ac'hano. 

Matthew 19:16 

Ha setu, un den a dostaas hag a lavaras da Jezuz: Mestr, peseurt mad a dlean d'ober evit kaout ar vuhez peurbadus? 
Matthew 19:17 

En a respontas dezhan: Perak e c'houlennez ouzhin diwar-benn ar mad? Unan hepken a zo mat, [Doue]. Mar fell dit 
mont er vuhez, mir ar gourc'hemennou. Pere? emezan. 

Matthew 19:18 

Jezuz a respontas: Ne lazhi ket; Ne ri ket avoultriezh; Ne laeri ket; Ne lavari ket a falstesteni; 

Matthew 19:19 

Enor da dad ha da vamm; ha: Karout a ri da nesan eveldout da-unan. 

Matthew 19:20 

An den yaouank a lavaras dezhan: Miret em eus an holl draou-se [adalek va yaouankiz]; petra a vank din c'hoazh? 
Matthew 19:21 

Jezuz a lavaras dezhan: Mar fell dit bezan parfet, kae, gwerzh kement ac'h eus, en ro d'ar beorien, hag ez po un tenzor 
en nefiv; goude-se deus hag heul ac'hanon. 

Matthew 19:22 

Goude bezan klevet ar c'homzou-se, an den yaouank a yeas gwall-drist, rak madou bras en devoa. 

Matthew 19:23 

Jezuz a lavaras d'e ziskibien: Me a lavar deoc'h e gwirionez, diaes eo d'un den pinvidik mont e-barzh rouantelezh an 
nenvou. 

Matthew 19:24 

En lavarout a ran deoc'h c'hoazh, aesoc'h eo d'ur c’hanval tremen dre graoenn un nadoz eget d'un den pinvidik mont e- 
barzh rouantelezh Doue. 

Matthew 19:25 

An diskibien o vezan klevet-se, a voe souezhet bras, hag a lavaras: Ha piv eta a c'hell bezan salvet? 

Matthew 19:26 

Jezuz o sellout outo, a lavaras: Dibosupl eo-se d'an dud, met pep tra a zo posupl da Zoue. 

Matthew 19:27 

Per, o kemer ar gomz, a lavaras: Setu, ni hon eus dilezet pep tra, hag hon eus da heuliet; petra a vo evidomp? 

Matthew 19:28 

Jezuz a respontas dezho: Me a lavar deoc'h e gwirionez penaos, c'hwi hag hoc'h eus va heuliet, en eil c'hinivelezh, pa vo 
Mab an den azezet war dron e c'hloar, e viot ivez azezet war daouzek tron, hag e varnot daouzek meuriad Israel. 

Matthew 19:29 

Ha piv bennak en devo kuitaet abalamour da'm anv, breudeur, pe c’hoarezed, pe dad, pe vamm, pe wreg, pe vugale, pe 
zouarou, pe diez, a resevo kant kement all, hag a herito ar vuhez peurbadus. 

Matthew 19:30 

Met kalz a zo ar re gentan a vo ar re ziwezhan, ha kalz a zo ar re ziwezhan a vo ar re gentan. 



Matthew 20: 1 

Rak rouantelezh an nenvou a zo henvel ouzh un den penn-tiegezh a yeas er-maez beure mat, da c'hopran labourerien 
evit e winieg. 

Matthew 20:2 

Ober a reas marc'had ganto eus un diner dre zevezh, hag o c'hasas d'e winieg. 

Matthew 20:3 

Mont a reas er-maez war-dro an deirvet eur, hag e welas re all a oa war ar blasenn, hep ober netra. 

Matthew 20:4 

Lavarout a reas dezho: It ivez da'm gwinieg, hag e roin deoc’h ar pezh a zo reizh. Hag ez ejont. 

Matthew 20:5 

Mont a reas adarre er-maez war-dro ar c’hwec’hvet ha war-dro an navet eur, hag e reas ar memes tra. 

Matthew 20:6 

O vezan aet er-maez war-dro an unnekvet eur, e kavas re all a oa dilabour war ar blasenn, hag e lavaras dezho: Perak en 
em zalc’hit amafi a-hed an deiz hep ober netra? 

Matthew 20:7 

Respont a rejont dezhan: Dre n’en deus den ebet gopret ac’hanomp. It ivez da'm gwinieg, emezan, hag e roin deoc’h ar 
pezh a zo reizh. 

Matthew 20:8 

Pa voe deuet an abardaez, mestr ar winieg a lavaras d’e verour: Galv al labourerien ha ro dezho o gopr, en ur vont eus ar 
re ziwezhan d’ar re gentan. 

Matthew 20:9 

Re an unnekvet eur, o vezan deuet, o devoe pep a ziner. 

Matthew 20:10 

Ar re gentan a sonje dezho o divije ouzhpenn; met pep a ziner a resevas ivez ar re-man. 

Matthew 20: 1 1 

Ouzh e gemer, e c’hrozmolent a-enep ar penn-tiegezh, 

Matthew 20:12 

o lavarout: Ar re ziwezhan-se n’o deus labouret nemet un eurvezh, hag ec’h eus o lakaet keit ha ni hon eus douget pouez 
an deiz hag an tommder. 

Matthew 20:13 

En a respontas da unan anezho: Va mignon, ne ran gaou ebet ouzhit; ne’c’h eus ket graet marc'had ganin evit un diner? 
Matthew 20:14 

Kemer eta ar pezh a zo dit, ha kae kuit; c'hoantaat a ran rein d'an hini diwezhan-man kement ha dit. 

Matthew 20:15 

Ha ne c'hellan ket ober ar pezh a fell din eus va madou? Pe daoust ha da lagad a zo fall abalamour ma'z on mat? 
Matthew 20:16 

Evel-se, ar re ziwezhan a vo ar re gentan, hag ar re gentan a vo ar re ziwezhan. [Rak kalz a zo galvet, met nebeud a zo 
dibabet.] 

Matthew 20:17 

E-pad ma pigne Jezuz da Jeruzalem, e kemeras a-du an daouzek diskibl, hag e lavaras dezho en hent: 

Matthew 20:18 

Setu, e pignomp da Jeruzalem, ha Mab an den a vo lakaet etre daouarn ar veleien vras ha re ar skribed, hag e kondaonint 
anezhan d'ar marv, 

Matthew 20:19 

hag e lakaint anezhan etre daouarn ar baganed, evit ober goap anezhan, evit e skourjezan, hag e groazstagan, met ec'h 
adsavo a varv d'an trede deiz. 



Matthew 20:20 

Neuze mamm mibien Zebedea a dostaas ouzh Jezuz [gant he mibien], hag en em stouas evit ober ur goulenn digantan. 
Matthew 20:21 

En a lavaras dezhi: Petra a fell dit? Gra, emezi, ma vo va daou vab a zo aman, azezet ez rouantelezh unan a-zehou hag 
egile a-gleiz dit. 

Matthew 20:22 

Jezuz a respontas: N'ouzoc'h ket ar pezh a c'houlennit. Ha gallout e c'hellit evan an hanaf a dlean evan [ha bezan badezet 
eus ar vadeziant ma tlean bezan badezet ganti]? Int a lavaras dezhan: Ni a c'hell. 

Matthew 20:23 

Lavarout a reas dezho: Gwir eo ec'h evot va hanaf [hag e viot badezet eus ar vadeziant am eus da vezan badezet ganti]; 
met bezan azezet a-zehou pe a-gleiz din, n'eo ket din da rein; roet e vo d'ar re ma'z eo bet kempennet evito gant va Zad. 

Matthew 20:24 

An dek all o vezan klevet kement-se, a yeas droug enno a-enep an daou vreur. 

Matthew 20:25 

Jezuz o galvas hag a lavaras: Gouzout a rit penaos pennou ar poblou a vestroni anezho, ha penaos ar re vras a ziskouez o 
galloud warno. 

Matthew 20:26 

Ne vo ket evel-se en ho touez; met piv bennak a fello dezhan bezan bras en ho touez, a vo ho servijer. 

Matthew 20:27 

Ha piv bennak a fello dezhan bezan ar c'hentan en ho touez, a vo ho mevel. 

Matthew 20:28 

Evel-se eo deuet Mab an den, neket evit bezan servijet, met evit servijan hag evit rein e vuhez e daspren evit kalz. 
Matthew 20:29 

Pa'z ejont kuit eus Jeriko, ez eas kalz a dud war e lerc'h. 

Matthew 20:30 

Ha setu, daou zen dall, azezet war gostez an hent, a glevas e oa Jezuz o tremen, hag e krijont: Aotrou, Mab David, az 
pez truez ouzhimp ! 

Matthew 20:31 

Ar bobl o gourdrouze, evit ober dezho tevel; met int a grie krenvoc'h: Mab David, az pez truez ouzhimp! 

Matthew 20:32 

Jezuz, o chom a sav, o galvas, hag a lavaras: Petra a fell deoc'h e rafen evidoc'h? 

Matthew 20:33 

Hag e lavarjont dezhan: Aotrou, ma tigoro hon daoulagad. 

Matthew 20:34 

O kaout truez outo, Jezuz a stokas ouzh o daoulagad, ha raktal e kavjont ar gweled, hag e heuilhjont anezhan. 

Matthew 21:1 

Evel ma tostaent ouzh Jeruzalem, ha ma voent e Betfage, tost da Venez an Olived, Jezuz a gasas daou eus e ziskibien, 
Matthew 21:2 

o lavarout dezho: It d'ar vourc'h a zo dirazoc'h; kavout a reot kerkent un azenez stag hag un azen yaouank ganti; distagit 
int, ha degasit int din. 

Matthew 21:3 

Mar lavar unan bennak un dra bennak deoc'h, respontit: An Aotrou en deus ezhomm anezho. Ha raktal o lezo da vont. 
Matthew 21:4 

Kement-se a c'hoarvezas evit ma vije peurc'hraet ar pezh a oa bet lavaret gant ar profed: 

Matthew 21:5 

Lavarit da verc'h Sion: Setu, da roue a zeu da'z kavout, leun a zouster, ha pignet war un azen, war un azenig, ebeul un 
azenez. 

Matthew 21:6 

An diskibien a yeas hag a reas ar pezh en devoa Jezuz gourc'hemennet dezho. 

Matthew 21:7 

Degas a rejont an azenez hag an azenig da Jezuz, e lakajont o dilhad warno, hag e rejont dezhan azezan warno. 

Matthew 21:8 

An dam vuian eus an dud a astennas o dilhad war an hent, ha re all a droc'he brankou gwez, hag a c'holoas ganto an 
hent. 

Matthew 21:9 

Ar re a valee a-raok, hag ar re a heulie Jezuz, a grie: Hozanna da Vab David! Benniget ra vo an hini a zeu en anv an 
Aotrou! Hozanna el lec'hiou uhel meurbet! 

Matthew 21:10 

Pa voe aet e Jeruzalem, holl ger a voe mantret, hag e lavarent: Piv eo heman? 

Matthew 21:11 

Ar bobl a respontas: Jezuz eo, ar profed eus Nazared e Galilea. 

Matthew 21:12 

Jezuz, o vezan aet e tempi Doue, a gasas kuit an holl re a werzhe hag a brene en tempi; hag e tiskaras taoliou an 
drokerien-arc'hant, ha kadoriou ar varc'hadourien goulmed. 

Matthew 21:13 

Lavarout a reas dezho: Skrivet eo: Va zi a vo galvet un ti a bedenn. Met c'hwi hoc'h eus graet anezhan ur c'havarn 
laeron. 

Matthew 21:14 

Tud dall ha tud kamm a dostaas outan en tempi, hag o yac'haas. 

Matthew 21:15 

Met ar veleien vras hag ar skribed, droug enno o welout ar burzhudou a rae ha bugale a grie en tempi: Hozanna da Vab 
David, 

Matthew 21:16 

a lavaras dezhan: Ha klevout a rez ar pezh a lavaront? Ya, a respontas Jezuz dezho, ha n'hoc'h eus biskoazh lennet ar 
c'homzou-man: Tennet ec'h eus meuleudi eus genou ar vugale hag ar re a zo ouzh ar vronn? 

Matthew 21:17 

Hag, o vezan o lezet, ez eas kuit eus ker, evit mont da Vetania, e-lec'h ma tremenas an noz. 

Matthew 21:18 

Da vintin, evel ma tistroe e ker, en devoe naon. 

Matthew 21:19 

O welout ur wezenn-fiez war an hent, e tostaas outi; met ne gavas enni nemet deliou, hag e lavaras dezhi: Ra ne zeuio 
biken frouezh ac'hanout! Raktal, ar wezenn-fiez a sec'has. 

Matthew 21:20 

An diskibien a welas kement-se, hag a voe souezhet, o lavarout: Penaos eo deuet ar wezenn-fiez-se da vezan sec'h 
raktal? 

Matthew 21:21 

Jezuz a respontas dezho: Me a lavar deoc'h e gwirionez, mar ho pije feiz ha ma ne ziskredjec'h ket, n'eo ket hepken ar 
pezh a zo bet graet d'ar wezenn-fiez e rajec'h, met pa lavarjec'h d'ar menez-se: Sav alese hag en em daol er mor, kement- 
se en em raje. 

Matthew 21:22 

Kement a c’houlennot gant feiz dre ar bedenn, a vo roet deoc'h. 

Matthew 21:23 

Jezuz a yeas en tempi, hag e-pad ma kelenne, ar veleien vras hag henaourien ar bobl a zeuas da lavarout dezhan: Dre 
beseurt galloud e rez an traou-se, ha piv en deus roet dit ar galloud-se? 

Matthew 21:24 

Jezuz a respontas dezho: Me a c'houlenno ivez un dra ouzhoc'h, ha, mar respontit, e lavarin deoc'h dre beseurt galloud e 
ran an traou-se. 

Matthew 21:25 

Badeziant Yann, a-belec'h e teue? Eus an nenv, pe eus an dud? Int a sonje enno oc'h-unan, o lavarout: Mar lavaromp: 
Eus an nenv, e lavaro: Perak eta n'hoc'h eus ket kredet ennan? 

Matthew 21:26 

Ha mar lavaromp: Eus an dud, e tleomp doujan ar bobl, rak an holl a gred e oa Yann ur profed. 

Matthew 21:27 

Neuze e respontjont da Jezuz: N'ouzomp ket. Hag en a lavaras dezho d’e dro: Ha me kennebeut, ne lavarin ket deoc'h 
dre beseurt galloud e ran an traou-se. 

Matthew 21:28 

Petra a sonjit? Un den en devoa daou vab; o vont etrezek an hini kentan, e lavaras dezhan: Va mab, kae hiziv da 
labourat em gwinieg. 

Matthew 21:29 

En a respontas: Ne din ket. Goude-se, e teuas keuz dezhan, hag ez eas. 

Matthew 21:30 

Dont a reas ivez etrezek egile, hag e lavaras dezhan ar memes tra. Hag heman a respontas: Mont a ran, aotrou; met ne 
deas ket. 

Matthew 21:31 

Pehini anezho o-daou en deus graet bolontez e dad? Int a lavaras dezhan: An hini kentan. Jezuz a lavaras dezho: Me a 
lavar deoc'h e gwirionez, penaos ar bublikaned hag ar merc'hed a vuhez fall ho tiaraogo e rouantelezh Doue. 

Matthew 21:32 

Rak Yann a zo deuet d'ho kavout dre hent ar reizhder, ha n'hoc'h eus ket kredet ennan. Met ar bublikaned hag ar 
merc'hed a vuhez fall o deus kredet ennan. Ha c'hwi, goude bezan gwelet kement-se, n'hoc'h eus ket bet keuz evit kredin 
ennan. 

Matthew 21:33 

Selaouit ur barabolenn all. Bez' e oa un den penn-tiegezh hag a blantas ur winieg, a reas ur c'harzh en-dro dezhi, a 
gleuzias enni ur wask, hag a savas enni un tour; neuze e feurmas anezhi da winierien, hag ez eas en ur vro all. 

Matthew 21:34 

Da amzer ar frouezh e kasas e servijerien etrezek ar winierien, evit resev frouezh e winieg. 

Matthew 21:35 

Met ar winierien, o vezan kroget er servijerien, a gannas unan, a lazhas egile, hag a veinatas an trede. 

Matthew 21:36 

Kas a reas adarre servijerien all, kalz muioc'h eget ar re gentan, hag e rejont dezho ar memes tra. 

Matthew 21:37 

Da ziwezhan, e kasas dezho e vab, o lavarout: Doujan a raint va mab. 

Matthew 21:38 

Met ar winierien, pa weljont ar mab, a lavaras etrezo: Setu an heritour; deuit, lazhomp en, ha kemeromp e heritaj. 
Matthew 21:39 

Hag o vezan kroget ennan, e taoljont anezhan er-maez eus ar winieg, hag en lazhjont. 

Matthew 21:40 

Breman, pa zeuio mestr ar winieg, petra a raio d'ar winierien-se? 

Matthew 21:41 

Respont a rejont dezhan: Distrujan a raio en un doare reuzeudik an dud drouk-se, hag e feurmo e winieg da winierien all 
a roio dezhan he frouezh en o amzer. 

Matthew 21:42 

Jezuz a lavaras dezho: Ha n'hoc'h eus biskoazh lennet er Skrituriou: Ar maen taolet kuit gant ar re a vansone, a zo deuet 
da vezan penn ar c'horn. Kement-se a zo bet graet gant an Aotrou, hag un dra marzhus eo d'hon daoulagad? 

Matthew 21:43 

Setu perak e lavaran deoc'h, penaos rouantelezh Doue a vo lamet diganeoc'h, ha roet d'ur bobl a roio ar frouezh anezhi. 
Matthew 21:44 

An hini a gouezho war ar maen-se a vo brevet, ha flastret e vo an hini ma kouezho warnan. 

Matthew 21:45 

Goude bezan klevet e barabolennou, ar veleien vras hag ar farizianed a anavezas mat e oa anezho eo e komze Jezuz, 
Matthew 21:46 

hag e klaskjont kregin ennan, met aon o devoa rak ar bobl a gemere anezhan evit ur profed. 

Matthew 22:1 

Jezuz o komz, a lavaras a-nevez dezho dre barabolennou: 

Matthew 22:2 

Rouantelezh an nenvou a zo henvel ouzh ur roue hag a reas ur goan-eured evit e vab. 

Matthew 22:3 

Kas a reas e vevelien da c'hervel ar re a oa bet pedet d'an eured; met ne felle ket dezho dont. 

Matthew 22:4 

Kas a reas adarre mevelien all, en ur lavarout: Lavarit d'ar re a zo bet pedet: Setu, va lein am eus fichet, lazhet em eus va 
ejened ha va loened lard, pep tra a zo prest, deuit d'an eured. 

Matthew 22:5 

Met ne rejont van ebet ouzh kement-se, hag ez ejont, unan d'e bark, unan all d'e genwerzh, 

Matthew 22:6 

ha re all a grogas en e vevelien, o gwallgasas hag o lazhas. 

Matthew 22:7 

Ar roue a yeas droug ennan, hag o vezan kaset e soudarded, e lakaas da vervel al lazherien-se, hag e tevas o c'her. 
Matthew 22:8 

Neuze e lavaras d'e vevelien: An eured a zo prest, met ar re a oa bet pedet dezhi ne oant ket din anezhi. 

Matthew 22:9 

It eta er c'hroazhentou, ha galvit d'an eured an holl re a gavot. 

Matthew 22:10 

E vevelien, o vezan aet dre an hentou, a zastumas kement a gavjont, mat ha fall, ha sal an eured a voe leuniet gant tud 
ouzh taol. 

Matthew 22:11 

Ar roue, o vezan deuet evit gwelout ar re a oa ouzh taol, a welas eno un den n'en devoa ket gwisket un dilhad eured. 
Matthew 22:12 

Lavarout a reas dezhan: Va mignon, penaos out deuet aman hep kaout un dilhad eured? En a chomas mut. 

Matthew 22:13 

Neuze ar roue a lavaras d'ar vevelien: Ereit e zaouarn hag e dreid, ha taolit en en denvalijenn a-ziavaez, e-lec'h ma vo 
goueladegou ha grigonsadegou-dent. 

Matthew 22:14 

Rak kalz a zo galvet, met nebeut a zo dibabet. 

Matthew 22:15 

Neuze ar farizianed a yeas d'en em guzulian war an doare d'e dapout en e gomzou. 



Matthew 22:16 

Kas a rejont d'e gavout o diskibien gant an herodianed, da lavarout dezhan: Mestr, gouzout a reomp penaos out gwirion 
ha penaos e kelennez hent Doue hervez ar wirionez, hep ober van eus den ebet, rak ne sellez ket ouzh diavaez an dud. 

Matthew 22:17 

Lavar deomp eta petra a sonjez: Ha dleet eo paean ar gwir da Gezar, pe n'eo ket? 

Matthew 22:18 

Met Jezuz, oc'h anavezout o fallentez, a lavaras dezho: Perak e temptit ac'hanon, pilpouzed? 

Matthew 22:19 

Diskouezit din ar moneiz ma vez paeet ar gwir gantan. Hag e rojont dezhan un diner. 

Matthew 22:20 

Goulenn a reas outo: Eus piv eo ar skeud hag ar skrid-man? 

Matthew 22:21 

Int a lavaras dezhan: Eus Kezar. Neuze e lavaras dezho: Roit eta da Gezar ar pezh a zo da Gezar, ha da Zoue ar pezh a 
zo da Zoue. 

Matthew 22:22 

Souezhet eus ar pezh a glevjont, e lezjont anezhan hag ez ejont kuit. 

Matthew 22:23 

An hevelep devezh, ar sadukeiz, hag a lavar n'eus ket a adsavidigezh a varv, a zeuas da gavout Jezuz, hag a reas outan 
ar goulenn-man: 

Matthew 22:24 

Mestr, Moizez en deus lavaret: Mar marv unan bennak hep bugale, e vreur a zimezo d'e intanvez, evit sevel lignez d'e 
vreur. 

Matthew 22:25 

Bez' e oa en hon touez seizh breur. An hini kentan a zimezas hag a varvas; hag evel n'en devoa ket a vugale, e lezas e 
wreg d'e vreur. 

Matthew 22:26 

En hevelep doare e c'hoarvezas gant an eil, an trede, betek ar seizhvet. 

Matthew 22:27 

Ha d'an diwezhan-holl, ar wreg a varvas ivez. 

Matthew 22:28 

Da behini ar seizh-se e vo gwreg, en adsavidigezh a varv? Rak eo bet dezho holl. 

Matthew 22:29 

Jezuz, a respontas dezho: En dallentez oc'h, dre n'anavezit ket ar Skrituriou, na galloud Doue. 

Matthew 22:30 

Rak en adsavidigezh a varv, ar wazed n'o devo ket a wragez, nag ar gwragez a ezhec'h, met bez' e vint evel aeled Doue 
en nenv. 

Matthew 22:31 

Met diwar-benn an adsavidigezh a varv, ha n'hoc'h eus ket lennet ar pezh en deus Doue lavaret deoc'h: 

Matthew 22:32 

Me eo Doue Abraham, Doue Izaak, ha Doue Jakob? Doue n'eo ket Doue ar re varv, met Doue ar re vev. 

Matthew 22:33 

Ar bobl a selaoue, hag a voe souezhet gant kelennadurezh Jezuz. 

Matthew 22:34 

Ar farizianed, o vezan klevet penaos en devoa lakaet da devel ar sadukeiz, en em zastumas, 

Matthew 22:35 

hag unan anezho, doktor eus al lezenn, a reas ar goulenn-man outan, evit e demptan: 

Matthew 22:36 

Mestr, pehini eo ar brasan gourc'hemenn eus al lezenn? 

Matthew 22:37 

Jezuz a respontas dezhan: Karout a ri an Aotrou da Zoue, eus da holl galon, eus da holl ene, hag eus da holl sonj. 
Matthew 22:38 

Hennezh eo ar c'hentan hag ar brasan eus ar gourc'hemennou. 

Matthew 22:39 

Ha setu an eil a zo henvel outan: Karout a ri da nesan eveldout da-unan. 

Matthew 22:40 

Eus an daou c'hourc'hemenn-se, e talc'h an holl lezenn hag ar brofeded. 

Matthew 22:41 

Evel ma oa ar farizianed en em zastumet, Jezuz a reas ur goulenn outo, 

Matthew 22:42 

o lavarout: Petra a sonjit eus ar Christ? Da biv eo mab? Int a lavaras dezhan: Da Zavid. 

Matthew 22:43 

Jezuz a lavaras dezho: Penaos eta e c'halv David anezhan, dre ar Spered, e Aotrou, pa lavar: 

Matthew 22:44 

An Aotrou en deus lavaret da'm Aotrou: Azez a-zehou din, betek ma em bo graet eus da enebourien ur skabell dindan da 
dreid. 

Matthew 22:45 

Mar galv eta David e-unan anezhan Aotrou, penaos eo-en e vab? 

Matthew 22:46 

Ha den ne c’hellas respont ur ger dezhan. Adalek an deiz-se, hini ne gredas mui ober goulenn ebet outan. 

Matthew 23:1 

Neuze Jezuz, o komz d’ar bobl ha d’e ziskibien, a lavaras: 

Matthew 23:2 

Ar skribed hag ar farizianed a zo azezet war gador Moizez. 

Matthew 23:3 

Grit eta ha mirit kement a lavaront deoc’h; met na rit ket hervez o oberou. Rak e lavaront, met ne reont ket. 

Matthew 23:4 

Eren a reont bec’hiou pounner ha diaes da zougen, ha o lakaont war divskoaz an dud, met ne fell ket dezho stekin outo 
gant o biz. 

Matthew 23:5 

O holl oberou a reont evit bezan gwelet gant an dud. Evel-se eo, o deus fulakteriou ledan ha pempilhou hir ouzh o 
dilhad; 

Matthew 23:6 

karout a reont ar plasou kentan er festou, hag ar c’hadoriou kentan er sinagogennou; 

Matthew 23:7 

karout a reont bezan saludet er marc’hallac’hou, ha bezan galvet gant an dud: Mestr, Mestr. 

Matthew 23:8 

Met c’hwi, na rit ket ho kervel mestr, rak unan hepken eo ho Mestr, [ar Christ,] ha c’hwi holl a zo breudeur. 

Matthew 23:9 

Na c’halvit den war an douar ho tad, rak unan hepken eo ho Tad, an hini a zo en nenvou. 

Matthew 23:10 

Na rit ket ho kervel renerien, rak unan hepken eo ho Rener, ar Christ 

Matthew 23:11 

An hini brasan en ho touez a vo ho servijer. 

Matthew 23:12 

Rak piv bennak en em uhela a vo izelaet, ha piv bennak en em izela a vo uhelaet. 

Matthew 23:13 

Gwalleur deoc'h, skribed ha farizianed, pilpouzed ! Abalamour ma serrit rouantelezh an nenvou ouzh an dud, n’oc’h ket 
hoc’h-unan aet e-barzh, hag hoc’h eus c’hoazh harzet da vont e-barzh ar re a garje bezan aet. 

Matthew 23:14 

Gwalleur deoc'h, skribed ha farizianed, pilpouzed! Abalamour ma dismantrit tiez an intan vezed, hag e rit evit ar gweled 
pedennou hir; abalamour da-se, e viot barnet garvoc'h. 

Matthew 23:15 

Gwalleur deoc'h, skribed ha farizianed, pilpouzed! Rak redek a rit dre ar mor hag an douar evit ober ur prozelit, ha, pa 
hoc’h eus e c'hounezet, e rit anezhan ur mab-ifern div wech gwashoc’h egedoc’h. 

Matthew 23:16 

Gwalleur deoc'h, renerien dall! Lavarout a rit: Mar tou unan bennak dre an tempi, se n'eo netra; met mar tou unan 
bennak dre aour an tempi, hennezh a die derc'hel e gomz. 

Matthew 23:17 

Tud diskiant ha dall! Pehini eo ar brasan, an aour, pe an tempi a santela an aour-se? 

Matthew 23:18 

Lavarout a rit c'hoazh: Mar tou unan bennak dre an aoter, se n'eo netra; met mar tou unan bennak dre ar prof a zo war an 
aoter, hennezh a die derc'hel e gomz. 

Matthew 23:19 

Tud dall! Pehini eo ar brasan, ar prof, pe an aoter a santela ar prof-se? 

Matthew 23:20 

An neb a dou dre an aoter, a dou dre an aoter ha dre gement a zo warni; 

Matthew 23:21 

an neb a dou dre an tempi, a dou dre an tempi ha dre an Hini a chom ennan; 

Matthew 23:22 

hag an neb a dou dre an nenv, a dou dre dron Doue ha dre an Hini a zo azezet warnan. 

Matthew 23:23 

Gwalleur deoc'h, skribed ha farizianed, pilpouzed! Abalamour ma paeit an deog war ar vent, war an aned, ha war ar 
c'houmin, hag e lezit a-gostez ar pezh a zo ar muian talvoudek el lezenn, ar reizhder, an drugarez hag al lealded. Ar re- 
se a oa an traou a dleec’h d’ober, hep koulskoude dilezel ar re all. 

Matthew 23:24 

Renerien dall! Silan a rit ar fubuenn, hag e lonkit ar c’hanval. 

Matthew 23:25 

Gwalleur deoc'h, skribed ha farizianed, pilpouzed ! Abalamour ma naetait diavaez an hanaf hag ar plad, met en diabarzh 
oc'h leun a laeronsi hag a zireizhder. 

Matthew 23:26 

Farizian dall! Naeta da gentan an diabarzh eus an hanaf hag eus ar plad, evit ma teuio ivez an diavaez da vezan naet. 
Matthew 23:27 

Gwalleur deoc'h, skribed ha farizianed, pilpouzed! Abalamour ma'z oc'h henvel ouzh beziou gwennet, en em ziskouez 
kaer en diavaez, hag a zo leun a eskern tud varv hag a bep dic'hlanded en diabarzh. 

Matthew 23:28 

Evel-se c'hwi ivez, en diavaez, en em ziskouez reizh d'an dud, met en diabarzh, oc'h leun a bilpouzerezh hag a 
zireizhder. 

Matthew 23:29 

Gwalleur deoc'h, skribed ha farizianed, pilpouzed! Abalamour ma savit beziou d'ar brofeded ha ma vravait beziou an 
dud reizh, 

Matthew 23:30 

en ur lavarout: Mar vijemp bet en amzer hon tadou, ne vijemp ket en em unanet ganto da skuilh gwad ar brofeded. 
Matthew 23:31 

Testin a rit evel-se, a-enep deoc'h hoc'h-unan, penaos oc'h mibien ar re o deus lazhet ar brofeded. 

Matthew 23:32 

Leunian a rit eta muzul ho tadou. 

Matthew 23:33 

Naered, lignez a naered-gwiber, penaos e tec'hot diouzh kastiz ar gehenn? 

Matthew 23:34 

Setu perak e kasan deoc'h profeded, tud fur ha skribed; lazhan hag stagan ouzh ar groaz a reot darn, skourjezan a reot 
darn all en ho sinagogennou, hag argas a reot anezho eus an eil ker d'eben, 

Matthew 23:35 

evit ma kouezho warnoc'h an holl wad reizh a zo bet skuilhet war an douar, adalek gwad Abel, an hini reizh, betek gwad 
Zakaria, mab Barakia, hoc'h eus lazhet etre an tempi hag an aoter. 

Matthew 23:36 

Me a lavar deoc'h e gwirionez, kement-se holl a gouezho war ar rummad-man. 

Matthew 23:37 

Jeruzalem, Jeruzalem, te hag a lazh ar brofeded, hag a veinata ar re a zo kaset dit, pet gwech em eus c'hoantaet dastum 
da vugale, evel ma tastum ar yar he fonsined dindan he divaskell, ha n'eo ket bet fellet deoc'h! 

Matthew 23:38 

Setu, ho ti a ya da chom hep den, 

Matthew 23:39 

rak me a lavar deoc'h, ne'm gwelot mui pelloc'h, betek ma lavarot: Ra vo benniget an hini a zeu en anv an Aotrou. 
Matthew 24: 1 

Evel ma'z ae Jezuz kuit eus an tempi, e ziskibien a dostaas outan, evit diskouez dezhan savaduriou bras an tempi. 
Matthew 24:2 

Met en a lavaras dezho: Ha gwelout a rit an holl draou-se? Me en lavar deoc'h e gwirionez, ne chomo ket anezho amafi 
maen war vaen na vo diskaret. 

Matthew 24:3 

Hag evel ma oa azezet war Venez an Olived, an diskibien a dostaas outan, a-du, o lavarout: Lavar deomp pegoulz e 
c'hoarvezo kement-se, ha pehini e vo ar sin eus da zonedigezh hag eus fin ar bed? 

Matthew 24:4 

Jezuz a respontas dezho: Diwallit na dromplfe den ac'hanoc'h. 

Matthew 24:5 

Rak meur a hini a zeuio dindan va anv, o lavarout: Me eo ar Christ; hag e tromplint kalz a dud. 

Matthew 24:6 

Klevout a reot komz eus brezeliou, ha brud eus brezeliou, lakait evezh na vefec'h spontet; rak ret eo e teufe an traou-se, 
met kement-se ne vo ket c'hoazh ar fin. 

Matthew 24:7 

Rak ur bobl a savo a-enep ur bobl all, hag ur rouantelezh a-enep ur rouantelezh all; hag e vo e meur a lec’h, 
naonegezhiou, [bosennou] ha krenou-douar; 

Matthew 24:8 

an traou-man ne vo nemet ar penn-kentan eus ar gloaziou. 

Matthew 24:9 

Neuze e roint ac'hanoc'h evit bezan poaniet, hag e lazhint ac'hanoc'h, hag e viot kasaet gant an holl boblou, abalamour 
da'm anv. 

Matthew 24:10 

Neuze ivez, meur a hini a gouezho, en em drubardo, hag en em gasaio an eil egile. 

Matthew 24: 1 1 

Kalz a fals-profeded a savo, hag a dromplo kalz a dud. 

Matthew 24:12 

Dre ma vo kresket an direizhder, karantez meur a hini a yenaio. 

Matthew 24:13 

Met an hini a gendalc'ho betek ar fin, a vo salvet. 

Matthew 24:14 

An Aviel-man eus ar rouantelezh a vo prezeget er bed a-bezh, evit rein testeni d'an holl boblou; neuze e teuio ar fin. 
Matthew 24:15 

Dre-se, pa welot an euzhusted eus ar glac'har, m'en deus komzet ar profed Daniel anezhi, deuet el lec’h santel (ra 
gompreno an neb a lenn), 

Matthew 24:16 

neuze ar re a vo e Judea, ra dec’hint war ar meneziou, 

Matthew 24:17 

an hini a vo war an doenn, ra ne ziskenno ket da gemer ar pezh a zo en e di, 

Matthew 24:18 

hag an hini a vo er parkeier, ra ne zistroio ket a-drenv da gemer e vantell. 

Matthew 24:19 

Gwalleur d’ar gwragez brazez, ha d’ar magerezed en deiziou-se! 

Matthew 24:20 

Pedit evit na erruo ket ho tec’h er goafrv, nag e deiz ar sabad. 

Matthew 24:21 

Rak bez’ e vo neuze ur glac'har ken bras, evel n'eus ket bet adalek penn-kentan ar bed betek vrernan, ha ne vo biken. 
Matthew 24:22 

Ha ma ne vije ket bet berraet an deiziou-se, den ebet ne vije salvet; met abalamour d'ar re zibabet, an deiziou-se a vo 
berraet. 

Matthew 24:23 

Neuze, mar lavar unan bennak deoc'h: Setu, ar Christ a zo arnan, pe aze, na gredit ket. 

Matthew 24:24 

Rak fals-kristed ha fals-profeded a savo; hag e raint sinou ha burzhudou da dromplan, ma vije gallet, zoken ar re 
zibabet. 

Matthew 24:25 

Setu, em eus e lavaret deoc'h a-raok. 

Matthew 24:26 

Mar lavarer eta deoc'h: Setu, emafi el lec'h distro, n'it ket; setu, email er c'hambrou, na gredit ket. 

Matthew 24:27 

Rak, evel ma teu al luc'hedenn eus ar sav-heol ha ma he gweler betek ar c'huzh-heol, evel-se e vo donedigezh Mab an 
den. 

Matthew 24:28 

E pep lec'h bennak ma vo ar c'horf marv, eno en em zastumo an erered. 

Matthew 24:29 

Raktal goude an deiziou a c'hlac'har-man, an heol a vo tenvalaet, al loar ne roio ket he sklerijenn, ar stered a gouezho 
eus an oabl, ha galloudou an nenv a vo bransellet. 

Matthew 24:30 

Neuze sin Mab an den en em ziskouezo en nenv, holl boblou an douar a glemmo en ur skein war boull o c'halon, hag e 
welint Mab an den o tont war goabr an nenv, gant ur galloud hag ur gloar bras; 

Matthew 24:31 

En a gaso e aeled gant an trompilh tregernus, da zastum e re zibabet eus ar pevar avel, adalek ur penn eus an nenv betek 
ur penn all. 

Matthew 24:32 

Deskit dre barabolenn ar wezenn-fiez: pa zeu he brankou da vezan tener hag he deliou da vountan, ec'h anavezit eo tost 
an hanv; 

Matthew 24:33 

evel-se ivez, pa welot kement-se oc'h erruout, gouezit Mab an den a zo tost, hag ouzh an nor. 

Matthew 24:34 

Me a lavar deoc'h e gwirionez, penaos ar rummad-man ne dremeno ket, ken na vo c'hoarvezet an holl draou-se. 

Matthew 24:35 

An nenv hag an douar a dremeno, met va geriou ne dremenint ket. 

Matthew 24:36 

Evit ar pezh a sell ouzh an deiz hag an eur, den n'o anavez, nag aeled an nenv, nag ar Mab, met an Tad hepken. 

Matthew 24:37 

Ar pezh a c'hoarvezas en amzer Noe, evel-se a c'hoarvezo ivez da zonedigezh Mab an den; 

Matthew 24:38 

rak en deiziou a-raok an dour-beuz, an dud a zebre hag a eve, en em zimeze hag a zimeze o bugale, betek an deiz ma'z 
eas Noe en arc'h, 

Matthew 24:39 

hag ne ouezjont netra ken a zeuas an dour-beuz d'o c'has holl gantan; evel-se e vo ivez da zonedigezh Mab an den. 
Matthew 24:40 

Neuze, e vo daou zen en ur park, unan a vo kemeret hag egile lezet, 

Matthew 24:41 

e vo div wreg o valan en ur vilin, unan a vo kemeret hag eben lezet. 

Matthew 24:42 

Chomit dihun eta, rak n'ouzoc'h ket da bet eur e teuio hoc'h Aotrou. 

Matthew 24:43 

Gouezit mat, ma anavezfe mestr an ti da bet beilhadenn eus an noz e tlefe ar laer dont, e chomfe dihun ha ne lezfe ket 
toullan e di. 

Matthew 24:44 

Dre-se, c'hwi ivez, en em zalc'hit prest, rak Mab an den a zeuio d'an eur na sonjit ket. 

Matthew 24:45 

Piv eo eta ar mevel feal ha poellek a zo bet lakaet gant e aotrou war e dud, evit rein dezho boued en amzer dereat? 
Matthew 24:46 

Eiirus ar mevel-se, pa zeuio en-dro e aotrou, mar bez kavet gantan oc'h ober evel-se! 

Matthew 24:47 

Me a lavar deoc'h e gwirionez, e lakaat a raio war e holl vadou. 

Matthew 24:48 

Met, mar deo drouk ar mevel-se, ha ma lavar en e galon: Va aotrou a zale da zont en-dro. 

Matthew 24:49 

ha ma teu da skein gant e genseurted, ha da zebrin ha da evan gant ar vezvierien, 

Matthew 24:50 

aotrou ar mevel-se a zeuio d'an deiz na c'hortozo ket ha d'an eur ne ouezo ket, 

Matthew 24:51 

hag e tispenno anezhan, hag e roio dezhan e lod gant ar bilpouzed; eno eo, e vo goueladegou ha grigonsadegou-dent. 
Matthew 25:1 

Neuze, rouantelezh an nenvou a vo henvel ouzh dek gwerc'hez a gemer o lampou ganto, hag a ya da ziaraogin ar pried. 
Matthew 25:2 

Pemp anezho a oa diskiant, ha pemp a oa fur. 

Matthew 25:3 

Ar re ziskiant, en ur gemer o lampou, ne gemerjont ket a eoul ganto. 

Matthew 25:4 

Ar re fur a gemeras eoul en o fodou, gant o lampou. 

Matthew 25:5 

Evel ma talee ar pried da zont, e voredjont holl hag e kouskjont. 

Matthew 25:6 

Met, war-dro hanternoz, e voe klevet ur griadenn: Setu ar pried a zeu, it en e raok! 

Matthew 25:7 

Neuze an holl werc'hezed-se a savas hag a fichas o lampou. 

Matthew 25:8 

Ar re ziskiant a lavaras d'ar re fur: Roit deomp eus hoc'h eoul, rak hoi lampou a ya da vougan. 

Matthew 25:9 

Met ar re fur a respontas: Gant aon n'hor befe ket a-walc'h evidomp hag evidoc'h, it kentoc'h da gavout ar re a werzh, ha 
prenit evidoc'h. 

Matthew 25:10 

E-pad ma'z aent da brenan, e teuas ar pried; ar re a oa prest a zeuas gantan d'an eured, hag e voe serret an nor. 

Matthew 25:11 

Goude-se e teuas ivez ar gwerc'hezed all, hag e lavarjont: Aotrou, aotrou, digor deomp! 

Matthew 25:12 

Met en a respontas: Me a lavar deoc'h e gwirionez, n'anavezan ket ac'hanoc'h. 

Matthew 25:13 

Chomit dihun eta, rak n'ouzoc'h nag an deiz nag an eur [ma teuio Mab an den en-dro], 

Matthew 25:14 

Rak henvel eo ouzh un den a yeas en ur vro bell, a c'halvas e servijerien, hag a lakaas e vadou etre o daouarn. 

Matthew 25:15 

Rein a reas pemp talant da unan, daou da unan all, unan da unan all, da bep hini hervez e c'halloud. 

Matthew 25:16 

Neuze, an hini en devoa resevet ar pemp talant, a yeas hag o lakaas da dalvezout, hag a c'hounezas pemp talant all. 
Matthew 25:17 

En hevelep doare, an hini en devoa resevet daou dalant, a c'hounezas daou all. 

Matthew 25:18 

Met an hini en devoa resevet unan, a yeas d'ober un toull en douar hag a guzhas arc'hant e aotrou. 

Matthew 25:19 

Pell amzer goude, mestr ar servijerien-man a zistroas, hag e reas o c'hont ganto. 

Matthew 25:20 

An hini en devoa resevet pemp talant, a zeuas hag a zegasas pemp talant all, en ur lavarout: Aotrou, pemp talant ac'h eus 
roet din, setu pemp talant all am eus gounezet ouzhpenn. 

Matthew 25:21 

E vestr a lavaras dezhan: Mat eo, servijer mat ha leal; dre ma'z out bet leal war nebeut a dra, da lakaat a rin war galz; 
kae e-barzh levenez da aotrou. 

Matthew 25:22 

An hini en devoa resevet daou dalant a zeuas ivez hag a lavaras: Aotrou, daou dalant ac’h eus roet din, setu daou dalant 
all am eus gounezet ouzhpenn. 

Matthew 25:23 

E vestr a lavaras dezhan: Mat eo, servijer mat ha leal; dre ma'z out bet leal war nebeut a dra, da lakaat a rin war galz; 
kae e-barzh levenez da aotrou. 

Matthew 25:24 

An hini n'en devoa resevet nemet un talant, a zeuas ivez hag a lavaras: Aotrou, gouzout a ran penaos out un den didruez, 
penaos e vedez e-lec'h na'c'h eus ket hadet, hag e tastumez e-lec'h na'c'h eus ket strewet; 

Matthew 25:25 

hag e teuas aon din, hag on aet da guzhat da dalant en douar; setu, e roan dit ar pezh a zo dit. 

Matthew 25:26 

Met e aotrou a respontas dezhan: Servijer fall ha diegus, gouzout a ouies penaos e vedan e-lec'h na'm eus ket hadet, hag 
e tastuman e-lec'h na'm eus ket strewet; 

Matthew 25:27 

dleout a rajes eta rein va arc'hant d’ar vankerien, ha pa vijen deuet en-dro, em bije tennet va arc’hant gant ar c’hampi. 
Matthew 25:28 

Lamit eta e dalant digantan, hag roit en d’an hini en deus dek talant. 

Matthew 25:29 

Rak roet e vo d’an neb en deus, hag en devo a fonn; met an hini n'en deus ket, e vo lamet digantan memes ar pezh en 
deus. 

Matthew 25:30 

Ha taolit ar servijer didalvoud-se en denvalijenn a-ziavaez, e-lec'h ma vo goueladegou ha grigonsadegou-dent. 

Matthew 25:31 

Pa zeuio Mab an den en e c'hloar, gant an holl aeled, ec'h azezo war dron e c'hloar. 

Matthew 25:32 

An holl boblou a vo dastumet dirazan, hag e tispartio an eil diouzh egile, evel ma tisparti ar mesaer an derived diouzh ar 
bouc'hed. 

Matthew 25:33 

Lakaat a raio an derived a-zehou dezhan, hag ar bouc'hed a-gleiz. 

Matthew 25:34 

Neuze ar Roue a lavaro d'ar re a vo a-zehou dezhan: Deuit, c'hwi a zo benniget gant va Zad, bezit perc'henn war ar 
rouantelezh a zo bet kempennet evidoc'h adalek krouidigezh ar bed; 

Matthew 25:35 

rak naon am eus bet, ha roet hoc'h eus din da zebrin; sec'hed am eus bet, ha roet hoc'h eus din da evan; diavaeziad on 
bet, ha va degemeret hoc'h eus; 

Matthew 25:36 

en noazh e oan, ha va gwisket hoc'h eus; klanv e oan, ha deuet oc'h da'm gwelout; er prizon e oan, ha deuet oc’h da’m 
c’havout. 

Matthew 25:37 

Neuze ar re reizh a responto dezhan, o lavarout: Aotrou, pegoulz hon eus da welet o kaout naon hag hon eus roet dit da 
zebrin, pe o kaout sec'hed hag hon eus roet dit da evan? 

Matthew 25:38 

Pegoulz hon eus da welet diavaeziad hag hon eus da zegemeret, pe en noazh hag hon eus da wisket? 

Matthew 25:39 

Pegoulz hon eus da welet klanv, pe er prizon, hag hon eus deuet da'z kavout? 

Matthew 25:40 

Hag ar Roue a responto dezho: Me a lavar deoc'h e gwirionez, bep gwech ma hoc'h eus graet kement-se e-kenver unan 
eus ar re zisteran eus va breudeur, hoc'h eus graet an dra-se din. 

Matthew 25:41 

Neuze e lavaro d'ar re a vo a-gleiz dezhan: Tec'hit diouzhin, tud villiget, it en tan peurbadus a zo bet kempennet evit an 
diaoul hag e aeled; 

Matthew 25:42 

rak naon am eus bet, ha n'hoc'h eus ket roet din da zebrin; sec'hed am eus bet, ha n'hoc'h eus ket roet din da evan; 
Matthew 25:43 

diavaeziad on bet, ha n'hoc'h eus ket va degemeret; en noazh e oan, ha n'hoc'h eus ket va gwisket; klanv hag er prizon e 
oan, ha n'oc'h ket deuet da'm gwelout. 

Matthew 25:44 

Neuze int a responto dezhan, o lavarout: Aotrou, pegoulz hon eus da welet o kaout naon, pe sec'hed, diavaeziad, pe en 
noazh, klanv, pe er prizon, ha n'hon eus ket da sikouret? 

Matthew 25:45 

Hag e responto dezho: Me a lavar deoc'h e gwirionez, bep gwech ma n'hoc'h eus ket graet kement-se e-kenver unan eus 
ar re zisteran-se, n'hoc'h eus ket graet an dra-se em c'henver. 

Matthew 25:46 

Hag ar re-man a yelo er c'hastiz peurbadus, met ar re reizh er vuhez peurbadus. 

Matthew 26:1 

Goude m'en devoe Jezuz peurlavaret an holl gomzou-se, e lavaras d'e ziskibien: 

Matthew 26:2 

Gouzout a rit eman ar Pask a-benn daou zevezh, ha Mab an den a vo gwerzhet evit bezan staget ouzh ar groaz. 

Matthew 26:3 

Neuze ar veleien vras, ar skribed hag henaourien ar bobl en em zastumas e porzh ar beleg-meur, anvet Kaifaz, 

Matthew 26:4 

hag en em guzuilhjont evit gouzout penaos kregin e Jezuz dre droidell hag e lakaat d'ar marv. 

Matthew 26:5 

Met e lavarent: Arabat e vefe e-pad ar gouel, gant aon na savfe un drubuilh bennak e-touez ar bobl. 

Matthew 26:6 

Jezuz, o vezan e Betania e ti Simon al lovr, 

Matthew 26:7 

ur wreg a zeuas d'e gavout gant ul lestr alabastr leun a c'hwezh-vat eus ur priz bras, hag e-pad ma oa ouzh taol, e 
skuilhas anezhi war e benn. 

Matthew 26:8 

An diskibien, o welout-se, a oa droug enno, hag e lavarjont: Perak ar c'holl-se? 

Matthew 26:9 

Rak gallet e vije bet gwerzhan ar c'hwezh-vat ker, ha rein an arc'hant d'ar beorien. 



Matthew 26:10 

Met Jezuz, o c'houzout kement-se, a lavaras dezho: Perak e rit poan d'ar wreg-se? Un dra vat he deus graet em c'henver. 
Matthew 26:11 

Rak c'hwi ho po bepred peorien ganeoc'h, met n'ho po ket atav ac'hanon. 

Matthew 26:12 

Rak, pa he deus skuilhet ar c'hwezh-vat-se war va c'horf, he deus graet kement-se evit va beziadur. 

Matthew 26:13 

Me a lavar deoc'h e gwirionez, penaos el lec'hiou ma vo an aviel-man prezeget dre ar bed holl, ar pezh he deus graet a 
vo ivez lavaret en envor anezhi. 

Matthew 26:14 

Neuze unan eus an daouzek, anvet Judaz Iskariod, a yeas da gavout ar veleien vras, 

Matthew 26:15 

hag a lavaras: Petra a roit din, ha me en lakaio etre ho taouarn? Int a reas marc'had gantan eus tregont pezh arc'hant. 
Matthew 26:16 

Diwar neuze e klaskas an tu dereat d'e lakaat etre o daouarn. 

Matthew 26:17 

Ar c'hentan deiz eus ar bara hep goell, an diskibien a zeuas da gavout Jezuz hag a lavaras dezhan: Pelec'h e c'hoantaez e 
kempennfemp dit evit debrin ar Pask? 

Matthew 26:18 

En a lavaras: It e ker da gavout an den-man-'n den, ha lavarit dezhan: Ar Mestr a lavar: Va amzer a zo tost; ober a rin ar 
Pask ez ti gant va diskibien. 

Matthew 26:19 

An diskibien a reas evel m'en devoa Jezuz gourc'hemennet dezho, hag e fichjont ar Pask. 

Matthew 26:20 

Pa voe deuet an abardaez, en em lakaas ouzh taol gant an daouzek. 

Matthew 26:21 

E-pad ma tebrent, e lavaras dezho: Me a lavar deoc'h e gwirionez, unan ac'hanoc'h am gwerzho. 

Matthew 26:22 

Gwall-c'hlac'haret e oant, ha pep hini anezho en em lakaas da lavarout dezhan: Aotrou, ha me eo? 

Matthew 26:23 

En a respontas dezho: An hini en deus lakaet e zorn ganin er plad, hennezh eo am gwerzho. 

Matthew 26:24 

Mab an den, evit gwir, a ya hervez ar pezh a zo skrivet anezhan; met gwalleur d'an den ma vo gwerzhet gantan; gwell e 
vije d'an den-se, ne vije biken bet ganet. 

Matthew 26:25 

Judaz, an hini en gwerzhe, o komz, a lavaras: Ha me eo, Mestr? En a lavaras dezhan: Lavaret ec'h eus. 

Matthew 26:26 

Evel ma tebrent, Jezuz a gemeras bara ha, goude bezan trugarekaet, e torras anezhan, hag en roas d'an diskibien, o 
lavarout: Kemerit, debrit, heman eo va c'horf. 

Matthew 26:27 

Kemer a reas ivez an hanaf ha, goude bezan trugarekaet, en roas dezho, o lavarout: Evit holl dioutan, 

Matthew 26:28 

rak heman eo va gwad, ar gwad eus an emglev [nevez], skuilhet evit kalz, evit pardon ar pec'hedou. 

Matthew 26:29 

Me a lavar deoc'h, n'evin mui eus ar frouezh-se eus ar gwini, betek an deiz ma'c'h evin anezhan nevez ganeoc'h e 
rouantelezh va Zad. 

Matthew 26:30 

Goude m'o devoe kanet ar c’hantikou, ez ejont da Venez an Olived. 

Matthew 26:31 

Neuze Jezuz a lavaras dezho: Me a vo evidoc’h holl en noz-man un abeg da gouezhan, rak skrivet eo: skein a rin ar 
pastor, ha derived ar bagad a vo stlabezet. 

Matthew 26:32 

Met goude ma vin adsavet a varv, ho tiaraogin e Galilea. 

Matthew 26:33 

Per, o kemer ar gomz, a lavaras dezhan: Pa vefes un abeg da gouezhan evit an holl, evidon-me ne vi biken. 

Matthew 26:34 

Jezuz a lavaras dezhan: Me a lavar dit e gwirionez, penaos en noz-man memes, a-raok ma kano ar c’hilhog, te az po va 
dinac’het teir gwech. 

Matthew 26:35 

Per a respontas dezhan: Ha pa vefe ret din mervel ganit, ne zinac'hin ket ac'hanout. Hag an holl ziskibien a lavare ar 
memes tra. 

Matthew 26:36 

Neuze Jezuz a zeuas ganto en ul lec'h galvet Getsemane, hag e lavaras d'e ziskibien: Azezit amafi e-pad ma'z in da bedin 
ahont. 

Matthew 26:37 

Kemer a reas gantan Per ha daou vab Zebedea, hag e voe leuniet a dristidigezh hag a anken. 

Matthew 26:38 

Neuze e lavaras dezho: Trist eo va ene betek ar marv; chomit aman ha beilhit ganin. 

Matthew 26:39 

O vont un tamm a-raokoc’h, en em daolas war e c’henou d’an douar, hag e pedas o lavarout: Va Zad, ma pellaio an 
hanaf-se diouzhin, mar gell-se bezan! Koulskoude neket evel ma fell din, met evel ma fell dit. 

Matthew 26:40 

Hag e tistroas da gavout e ziskibien, o c’havas kousket, hag e lavaras da Ber: Ha n’hoc’h eus ket gallet beilhan un eur 
ganin? 

Matthew 26:41 

Beilhit ha pedit evit na gouezhot ket en temptadur; ar spered a zo buan, met ar c’hig a zo dinerzh. 

Matthew 26:42 

Mont a reas adarre un eil gwech, hag e pedas o lavarout: Va Zad, ma ne c’hell ket an hanaf-se mont e-biou din hep 
ma'c’h evin anezhan, ra vo graet da volontez! 

Matthew 26:43 

O vezan distroet, o c'havas adarre kousket, rak o daoulagad a oa pounneraet. 

Matthew 26:44 

O c'huitaat a reas adarre, hag e pedas evit an trede gwech, o lavarout ar memes komzou. 

Matthew 26:45 

Neuze e tistroas da gavout e ziskibien hag e lavaras dezho: Kouskit breman ha diskuizhit! Setu, an eur a zo tost ha Mab 
an den a zo lakaet etre daouarn ar bec'herien. 

Matthew 26:46 

Savit, ha deomp, setu, an hini am gwerzh a dosta. 

Matthew 26:47 

Evel ma komze c'hoazh, setu Judaz, unan eus an daouzek, a zeuas, ha gantan ur vandenn vras a dud gant klezeier ha 
gant bizhier, a-berzh ar veleien vras hag henaourien ar bobl. 

Matthew 26:48 

An hini en gwerzhe en devoa roet ar sin-man: An hini a bokin dezhan, hennezh eo, krogit ennan. 

Matthew 26:49 

Raktal e tostaas ouzh Jezuz, hag e lavaras dezhan: Salud, Mestr! Hag e pokas dezhan. 

Matthew 26:50 

Jezuz a lavaras dezhan: Va mignon, evit petra out aman? Neuze e tostajont, e lakajont o daouarn war Jezuz, hag e 
krogjont ennan. 

Matthew 26:51 

Ha setu, unan eus ar re a oa gant Jezuz a astennas e zorn, a dennas e gleze, a skoas servijer ar beleg-meur, hag a droc'has 
e skouarn dezhan. 

Matthew 26:52 

Neuze Jezuz a lavaras dezhan: Laka da gleze en e lec'h; rak an holl re a gemero ar c'hleze, a varvo dre ar c'hleze. 
Matthew 26:53 

Ha sonjal a rez na c'hellfen ket pedin va Zad, hag e rofe din raktal ouzhpenn daouzek lejion aeled? 

Matthew 26:54 

Penaos eta e vefe peurc'hraet ar Skrituriou a lavar e tie an traou c'hoarvezout evel-se? 

Matthew 26:55 

D'an ampoent-se, Jezuz a lavaras d'ar vandenn-se: Deuet oc'h er-maez evel war-lerc'h ul laer, gant klezeier ha gant 
bizhier, evit kregin ennon. Bemdez e oan azezet en ho touez, o kelenn en tempi, ha n'hoc'h eus ket va c'hemeret. 

Matthew 26:56 

Met kement-se a zo c'hoarvezet evit ma vo peurc'hraet ar pezh a zo bet skrivet gant ar brofeded. Neuze e holl ziskibien, 
o vezan e zilezet, a dec'has kuit. 

Matthew 26:57 

Ar re o devoa kemeret Jezuz, a gasas anezhan da di Kaifaz, ar beleg-meur, e-lec'h ma oa en em zastumet ar skribed hag 
an henaourien. 

Matthew 26:58 

Per a heulias anezhan a-bell betek porzh ar beleg-meur. Hag, o vezan aet e-barzh, ec'h azezas gant ar vevelien, evit 
gwelout penaos ec'h echufe kement-se. 

Matthew 26:59 

Neuze, ar veleien vras, [an henaourien,] hag an holl sanedrin a glaske ur falstesteni bennak a-enep Jezuz, evit e lakaat 
d'ar marv. 

Matthew 26:60 

Hogen ne gavent ket, petra bennak ma teuas meur a fals-test. En diwezh, e teuas daou fals-test, hag a lavaras: 

Matthew 26:61 

Heman en deus lavaret: Me a c'hell diskar tempi Doue, hag en adsevel e tri devezh. 

Matthew 26:62 

Ar beleg-meur a savas hag a lavaras dezhan: Ha ne respontez netra? Petra a dest an dud-se en da enep? 

Matthew 26:63 

Met Jezuz a davas. Ar beleg-meur a lavaras dezhan: Da bedin a ran, en anv an Doue bev, da lavarout deomp mar dout ar 
Christ, Mab Doue. 

Matthew 26:64 

Jezuz a lavaras dezhan: E lavaret ec'h eus; ouzhpenn, e lavaran deoc'h, e welot hiviziken Mab an den azezet a-zehou da 
c'halloud Doue, hag o tont war goabr an nenv. 

Matthew 26:65 

Neuze ar beleg-meur a rogas e zilhad, en ur lavarout: Touet en deus! Da betra hon eus mui ezhomm a destou? Klevet 
hoc'h eus e ledoued; 

Matthew 26:66 

petra a sonjit a-se? Respont a rejont: Din eo da vervel. 

Matthew 26:67 

Neuze e kranchjont ouzh e zremm hag e rojont dezhan karvanadou ha jodadou, 

Matthew 26:68 

o lavarout: Diougan deomp, Krist, piv eo an hini en deus skoet ganit? 

Matthew 26:69 

Koulskoude, Per a oa azezet en diavaez, er porzh; ur vatezh a dostaas outan en ur lavarout: Te ivez, te a oa gant Jezuz ar 
Galilead. 

Matthew 26:70 

Met en a nac'has dirak an holl, o lavarout: N'ouzon ket petra a lavarez; 

Matthew 26:71 

Evel ma'z ae etrezek an nor, ur vatezh all a welas anezhan, hag a lavaras d'ar re a oa eno: Heman a oa ivez gant Jezuz a 
Nazared. 

Matthew 26:72 

En a nac'has adarre gant ul ledoued: N'anavezan ket an den-se. 

Matthew 26:73 

Ur pennad goude, ar re a oa eno a dostaas hag a lavaras da Ber: Evit gwir te a zo eus an dud-se, rak da anavezout a reer 
diouzh da yezh. 

Matthew 26:74 

Neuze en em lakaas da zroukpedin ha da douin, o lavarout: N'anavezan ket an den-se. Raktal ar c’hilhog a ganas; 
Matthew 26:75 

ha Per en devoe sonj eus ar gomz en devoa Jezuz lavaret: A-raok ma kano ar c’hilhog, ez po va dinac’het teir gwech. 

Hag o vezan aet er-maez, e ouelas gant c’hwervder. 

Matthew 27 : 1 

Pa voe deuet ar mintin, an holl veleien vras hag henaourien ar bobl en em guzulias a-enep Jezuz evit e lakaat d’ar marv. 
Matthew 27:2 

O vezan e ereet, en degasjont hag en lakajont etre daouarn Pons-Pilat, ar gouarnour. 

Matthew 27:3 

Neuze, Judaz, an hini en devoa e werzhet, o welout penaos e oa kondaonet, a zeuas morc’hed dezhan, hag e tegasas an 
tregont pezh arc'hant d'ar veleien vras ha d'an henaourien, 

Matthew 27:4 

o lavarout: Pec'het em eus o werzhan ar gwad didamall. Met int a lavaras dezhan: Petra a ra-se deomp? An dra-se a sell 
ouzhit. 

Matthew 27:5 

Goude m'en devoe taolet ar pezhiou arc'hant en tempi, ez eas kuit, hag en em grougas. 

Matthew 27:6 

Ar veleien vras o dastumas hag a lavaras: N'eo ket aotreet o lakaat en tenzor, dre ma'z int priz ar gwad. 

Matthew 27:7 

Hag, o vezan en em guzuliet, e prenjont park ar poder, evit bezian an diavaezidi. 

Matthew 27:8 

Setu perak eo galvet ar park-se. Park ar Gwad, betek hiziv. 

Matthew 27:9 

Neuze e voe peurc'hraet ar pezh a oa bet lavaret gant Jeremia, ar profed: Kemeret o deus an tregont pezh arc'hant, 
gwerzh an hini a zo bet lakaet e briz, eus an hini a zo bet lakaet e briz gant bugale Israel, 

Matthew 27:10 

hag o rojont evit park ar poder, evel m'en deus an Aotrou urzhiet din. 



Matthew 27: 1 1 

Jezuz a voe lakaet dirak ar gouarnour; ar gouarnour a reas ar goulenn-man outan: Bez' out-te roue ar Yuzevien? Jezuz a 
respontas dezhan: Te en lavar. 

Matthew 27:12 

Met pa voe tamallet gant ar veleien vras ha gant an henaourien, ne respontas netra. 

Matthew 27: 1 3 

Neuze Pilat a lavaras dezhan: Ha ne glevez ket pegement a draou a damallont dit? 

Matthew 27:14 

Met en ne respontas ket ur ger dezhan, en hevelep doare ma oa ar gouarnour souezhet- meurbet. 

Matthew 27:15 

Ar gouarnour en devoa ar c'hiz, da bep gouel, da leuskel d'ar bobl an hini eus ar brizonidi a c'houlennent. 

Matthew 27:16 

Bez' e oa neuze ur prizoniad brudet-bras, a c'halved Barabbaz. 

Matthew 27:17 

Evel ma oant dastumet, Pilat a lavaras dezho: Pehini a fell deoc'h e laoskfen deoc'h, Barabbaz, pe Jezuz a c'halver Krist? 
Matthew 27: 1 8 

Rak anavezout a rae e oa dre avi o devoa e lakaet etre e zaouarn. 

Matthew 27:19 

E-pad ma oa azezet war e gador-varn, e wreg a gasas da lavarout dezhan: Ra ne vo netra etre an den reizh-se ha te; rak 
gwall-boaniet on bet hiziv, dre un hunvre, abalamour dezhan. 

Matthew 27:20 

Met ar veleien vras hag an henaourien a alias ar bobl da c'houlenn Barabbaz, ha da lakaat koll Jezuz. 

Matthew 27:21 

Ar gouarnour, o kemer ar gomz, a lavaras dezho: Pehini an daou a fell deoc'h e laoskfen deoc'h? Int a lavaras: Barabbaz. 
Matthew 27:22 

Pilat a lavaras dezho: Petra a rin eta eus Jezuz a c'halver Krist? Holl a lavarjont: Ra vo staget ouzh ar groaz! 

Matthew 27:23 

Ar gouarnour a lavaras: Peseurt droug en deus graet? Hag e krient krenvoc'h, o lavarout: Ra vo staget ouzh ar groaz! 
Matthew 27:24 

Pilat, o welout penaos ne c'houneze netra, met e kreske an drubuilh, a gemeras dour hag a walc'has e daouarn dirak ar 
bobl, o lavarout: Didamall on eus gwad an den reizh-man; sonjit-se. 

Matthew 27:25 

Hag an holl bobl a respontas: Ra gouezho e wad warnomp ha war hor bugale! 

Matthew 27:26 

Neuze e laoskas dezho Barrabaz; ha goude bezan lakaet skourjezan Jezuz, en lakaas etre o daouarn evit bezan staget 
ouzh ar groaz. 

Matthew 27:27 

Neuze soudarded ar gouarnour a zegasas Jezuz er pretordi, hag e tastumjont en-dro dezhan an holl strollad. 

Matthew 27:28 

O vezan e ziwisket, e lakajont warnan ur vantell ruz-skarlek. 

Matthew 27:29 

O vezan gweet ur gurunenn spent, e lakajont anezhi war e benn, gant ur gorzenn en e zorn dehou, hag o plegan o glin 
dirazan, e raent goap anezhan, o lavarout: Me a salud ac'hanout, roue ar Yuzevien. 

Matthew 27:30 

Hag o vezan kranchet outan, e kemerjont ar gorzenn hag e skojont ganti war e benn. 



Matthew 27:31 

Goude bezan graet goap anezhan, e lamjont ar vantell diwarnan, e wiskjont dezhan e zilhad en-dro, hag e kasjont 
anezhan evit e lakaat ouzh ar groaz. 

Matthew 27:32 

Evel ma teuent er-maez, e kavjont un den eus Siren, anvet Simon, hag e lakajont anezhan da zougen kroaz Jezuz. 
Matthew 27:33 

O vezan erruet en ul lec'h anvet Golgota, da lavarout eo lec'h ar c'hlopenn, 

Matthew 27:34 

e rojont dezhan da evan gwinegr mesket gant bestl; ha p'en devoe e danvaet, ne fellas ket dezhan evan. 

Matthew 27:35 

Goude bezan e staget ouzh ar groaz, e lodennjont e zilhad, ouzh o zeurel d'ar sord, evit ma vije peurc'hraet ar pezh a oa 
bet lavaret gant ar profed: Lodennet o deus va dilhad, ha taolet o deus va sae d'ar sord. 

Matthew 27:36 

Hag, o vezan azezet, e tiwalljont anezhan. 

Matthew 27:37 

Lakaat a rejont a-us d'e benn abeg e gondaonidigezh, dre ar skrid: HEMAN EO JEZUZ ROUE AR YUZEVIEN. 
Matthew 27:38 

Neuze e voe kroazstaget gantan daou laer, unan a-zehou, hag egile a-gleiz dezhan. 

Matthew 27:39 

Ar re a dremene dre eno a lavare dismegansou dezhan, o hejan o fenn, 

Matthew 27:40 

hag o lavarout: He! Te, an hini a ziskar an tempi hag en adsav e tri devezh, en em savete da-unan! Mar dout Mab Doue, 
diskenn eus ar groaz! 

Matthew 27:41 

Evel-se ivez, ar veleien vras, gant ar skribed hag an henaourien, a lavare, en ur c'hoapaat: 

Matthew 27:42 

Saveteet en deus ar re all, ha ne c'hell ket en em savetein e-unan! Mar deo roue Israel, ra ziskenno breman eus ar groaz, 
hag e kredimp ennan! 

Matthew 27:43 

En em fiziout a rae e Doue, ra zieubo Doue anezhan breman, mar en em blij ennan; rak lavaret en deus: Mab Doue on! 
Matthew 27:44 

A1 laeron ivez, a oa kroazstaget gantan, a rae dezhan an hevelep rebechou. 

Matthew 27:45 

Adalek ar c'hwec'hvet eur betek an navet, e voe tenvalijenn war an douar holl. 

Matthew 27:46 

Ha war-dro an navet eur, Jezuz a grias gant ur vouezh krenv: Eli, Eli, lama sabaktani? Da lavarout eo: Va Doue, va 
Doue, perak ec'h eus va dilezet? 

Matthew 27:47 

Hiniennou eus ar re a oa eno, o vezan e glevet, a lavare: Setu e c'halv Elia. 

Matthew 27:48 

Ha raktal, unan anezho a redas, a gemeras ur spoueenn, hag o vezan he leuniet a winegr, he lakaas e penn ur gorzenn, 
hag he roas dezhan da evan. 

Matthew 27:49 

Met ar re all a lavare: Lez; gwelomp hag-en e teuio Elia d'e savetein. 

Matthew 27:50 

Neuze Jezuz, o vezan taolet adarre ur griadenn vras, a rentas e spered. 

Matthew 27:51 

Ha setu, gouel an tempi a rogas e div, adalek krec'h betek traon, an douar a grenas, ar reier a frailhas, 

Matthew 27:52 

ar beziou a zigoras, ha meur a gorf ar sent a oa marv, a adsavas a varv; 

Matthew 27:53 

hag, o vezan aet er-maez eus o beziou goude adsavidigezh Jezuz a varv, ez ejont er ger santel hag en em ziskouezjont da 
galz. 

Matthew 27:54 

Neuze, ar c'hantener hag ar re a oa gantan da ziwall Jezuz, o welout ar c'hren-douar ha kement a oa c'hoarvezet, a voe 
spontet bras hag a lavaras: Heman, evit gwir, a oa Mab Doue. 

Matthew 27:55 

Bez' e oa ivez meur a wreg a selle a-bell; heuliet o devoa Jezuz adalek Galilea, ouzh e servijan. 

Matthew 27:56 

En o-zouez e oa Mari a Vagdala, Mari mamm da Jakez ha da Jozef, ha mamm mibien Zebedea. 

Matthew 27:57 

Diouzh an abardaez, e teuas un den pinvidik eus Arimatea, anvet Jozef, un den a oa ivez diskibl da Jezuz. 

Matthew 27:58 

Mont a reas da gavout Pilat, hag e c'houlennas digantan korf Jezuz. Neuze Pilat a c'hourc'hemennas rein ar c'horf. 
Matthew 27:59 

Jozef a gemeras ar c'horf, en goloas gant ul lienenn gwenn, 

Matthew 27:60 

hag a lakaas anezhan en e vez nevez e-unan en devoa toullet er roc'h; ha goude bezan ruilhet ur maen bras ouzh dor ar 
bez, ez eas kuit. 

Matthew 27:61 

Mari a Vagdala hag ar Vari all, a oa azezet eno, e-tal ar bez. 

Matthew 27:62 

An deiz war-lerc'h a oa deiz goude ar c'hempennadur; ar veleien vras hag ar farizianed en em zastumas hag a yeas da 
gavout Pilat, 

Matthew 27:63 

hag e lavarjont dezhan: Aotrou, deuet eo da sonj deomp, penaos an trompler-se a lavare pa oa bev: A-benn tri devezh, 
ec'h adsavin a varv. 

Matthew 27:64 

Gourc'hemenn eta ma vo diwallet ar bez betek an trede deiz, gant aon na zeufe e ziskibien [en noz] d'e laerezh ha da 
lavarout d'ar bobl: Savet eo a-douez ar re varv. An tromplerezh diwezhan-se a vefe gwashoc'h eget an hini kentan. 

Matthew 27:65 

Pilat a lavaras dezho: Gwarded hoc'h eus, it ha diwallit en evel ma karot. 

Matthew 27:66 

Mont a rejont eta kuit, hag e lakajont e surentez ar bez, en ur siellan ar maen, hag o lakaat gwarded war e dro. 

Matthew 28:1 

Pa voe tremenet ar sabad, da darzh an deiz kentan eus ar sizhun, e teuas Mari a Vagdala hag ar Vari all da welout ar bez. 
Matthew 28:2 

Ha setu e c'hoarvezas ur c'hren-douar, rak un ael eus an Aotrou a ziskennas eus an nenv, a zeuas da ruilhan ar maen [a 
zirak ar bez], hag a azezas warnan. 

Matthew 28:3 

E neuz a oa evel ul luc'hedenn hag e zilhad gwenn evel an erc'h. 



Matthew 28:4 

Ar warded a grene gant ar spoilt razan, hag e teujont evel tud varv. 

Matthew 28:5 

Met an ael a lavaras d'ar gwragez: Evidoc'h-hu, n'ho pet ket aon, rak gouzout a ran e klaskit Jezuz, an hini a zo bet 
staget ouzh ar groaz. 

Matthew 28:6 

N'eman ket aman, rak adsavet eo a varv, hervez m'en devoa lavaret. Deuit ha gwelit al lec'h ma oa bet lakaet an Aotrou; 
Matthew 28:7 

it raktal, ha lavarit d'e ziskibien penaos eo adsavet a-douez ar re varv; ha setu, ho tiaraogo e Galilea, eno en gwelot; setu, 
em eus e lavaret deoc'h. 

Matthew 28:8 

Mont a rejont raktal er-maez eus ar bez, gant spoilt ha levenez vras, hag e redjont da zisklerian kement-man d'an 
diskibien. 

Matthew 28:9 

Ha setu, Jezuz a zeuas a-ziarbenn dezho, hag a lavaras: Salud deoc'h. Hag int, o tostaat, a bokas d'e dreid hag en em 
stouas dirazan. 

Matthew 28:10 

Neuze Jezuz a lavaras dezho: N'ho pet ket aon; it ha lavarit da'm breudeur mont e Galilea, eno eo e welint ac'hanon. 
Matthew 28:11 

Pa voent aet kuit, setu, lod eus ar warded a zeuas e ker hag a zisklerias d'ar veleien vras kement a oa c'hoarvezet. 
Matthew 28:12 

Ar re man o vezan en em zastumet gant an henaourien, ha goude bezan en em guzuliet, a roas kalz a arc'hant d'ar 
soudarded, 

Matthew 28:13 

o lavarout: Lavarit: Deuet eo e ziskibien e-pad an noz ha laeret o deus e gorf e-keit ha ma oamp kousket. 

Matthew 28:14 

Mar deu ar gouarnour da glevout kement-se, ni a c'hounezo anezhan, hag a dennimp ac'hanoc'h a boan. 

Matthew 28:15 

Int, o vezaii kemeret an arc'hant, a reas evel ma oa bet lavaret dezho. Hag ar vrud-se a zo bet en em skuilhet e-touez ar 
Yuzevien, betek hiziv. 

Matthew 28:16 

Met an unnek diskibl a yeas e Galilea, war ar menez a oa bet merket dezho gant Jezuz. 

Matthew 28:17 

Pa en gweljont, ec'h azeuljont anezhan; met darn a zouetas. 

Matthew 28:18 

Jezuz a dostaas outo hag a lavaras dezho: Pep galloud a zo bet roet din en lieiiv ha war an douar. 

Matthew 28:19 

It eta, grit diskibien eus an holl vroadou, o vadezin anezho en anv an Tad, ar Mab hag ar Spered-Santel, 

Matthew 28:20 

hag o teskin dezho mirout kement am eus gourc'hemennet deoc'h; ha setu, emaon ganeoc'h bemdez betek fin ar bed. 
[Amen.] 

Mark 



Mark 1:1 

Penn-kentan Aviel Jezuz-Krist, Mab Doue. 

Mark 1:2 

Hervez ar pezh a oa bet skrivet er brofeded: Setu e kasan va c'hannad dirak da zremm, da gempenn an hent dirazout; 

Mark 1:3 

mouezh an hini a gri el lec'h distro a lavar: Kempennit hent an Aotrou, plaenit e wenodennou. 

Mark 1:4 

Y ann a zeuas o badezin el lec'h distro, hag o prezeg badeziant ar geuzidigezh evit pardon ar pec'hedou. 

Mark 1:5 

An holl Judea hag holl dud Jeruzalem a yae d'e gavout, hag e oant badezet gantan er ster Jordan, oc'h anzav o fec'hedou. 
Mark 1:6 

Yann a zouge ur sae a vlev kanval hag ur gouriz ler en-dro d'e groazell; e voued a oa kilheien-raden ha mel gouez. 

Mark 1:7 

Hag e prezege, o lavarout: Dont a ra unan war va lerc'h, hag a zo galloudusoc'h egedon, ha n'on ket dellezek, en ur 
blegan, da zieren korreenn e votou. 

Mark 1:8 

Evidon-me, ho padezet em eus en dour, met en ho padezo er Spered-Santel. 

Mark 1:9 

Erruout a reas, en amzer-se, ma teuas Jezuz eus Nazared e Galilea, hag e voe badezet gant Yann er Jordan. 

Mark 1:10 

Kerkent, evel ma save eus an dour, e welas an nenvou digor hag ar Spered-Santel, evel ur goulm, o tiskenn warnan. 
Mark 1:11 

Ur vouezh a zeuas eus an nenvou, o lavarout: Te eo va Mab karet-mat, ennout em eus lakaet va holl levenez. 

Mark 1:12 

Ha raktal ar Spered a gasas Jezuz el lec'h distro. 

Mark 1:13 

Hag e voe el lec'h distro daou-ugent devezh, o vezan temptet gant Satan; eno e oa gant al loened gouez, hag an aeled a 
servije anezhan. 

Mark 1:14 

Met goude ma voe bet lakaet Y ann er prizon, Jezuz a yeas e Galilea, o prezeg Aviel rouantelezh Doue, 

Mark 1:15 

hag o lavarout: An amzer a zo peurc'hraet, ha rouantelezh Doue a zo tost. Ho pet keuz ha kredit en Aviel. 

Mark 1:16 

Hag, evel ma valee a-hed mor Galilea, e welas Simon hag Andrev e vreur, o teurel o roued er mor, rak pesketaerien e 
oant. 

Mark 1:17 

Neuze Jezuz a lavaras dezho: Heuilhit ac'hanon, ha me ho raio pesketaerien dud. 

Mark 1:18 

Kerkent, o lezel o rouedou, e heuilhjont anezhan. 

Mark 1:19 

Hag ac'hano, o vont un tamm a-raokoc'h, e welas en ur vag Jakez mab Zebedea, ha Yann e vreur, o fichan o rouedou. 
Mark 1:20 

Raktal e c'halvas anezho; hag int, o lezel Zebedea o zad er vag gant an devezhourien, a heulias anezhan. 

Mark 1:21 

Goude-se ez ejont e Kafarnaoum; Jezuz, o vezan da gentan aet er sinagogenn deiz ar Sabad, a gelenne enni. 

Mark 1:22 

Hag e oant souezhet eus e gelenn; rak o deskin a rae evel o kaout galloud, ha neket evel ar skribed. 



Mark 1:23 

Neuze, en em gavas er sinagogenn un den dalc'het gant ur spered hudur hag a grias, o lavarout: 

Mark 1:24 

Ah! Petra a zo etre te ha ni, Jezuz a Nazared? Deuet out evit hor c'holl? Me a oar piv out: Sant Doue. 

Mark 1:25 

Jezuz a c'hourdrouzas anezhan o lavarout: Tav, ha kae eus an den-se. 

Mark 1:26 

Neuze ar spered hudur en hejas start hag o leuskel ur griadenn vras, a yeas kuit outan. 

Mark 1:27 

Souezhet bras e voent holl, en hevelep doare ma en em c'houlennent etrezo: Petra eo kement-man? Petra eo ar gredenn 
nevez-man? Rak gant galloud e c'hourc'hemenn, memes d'ar speredou hudur, hag e sentont outan. 

Mark 1:28 

Hag ar vrud anezhan en em skuilhas kerkent en holl vro en-dro da C'halilea. 

Mark 1:29 

Kerkent goude, o vezan aet er-maez eus ar sinagogenn, e teujont gant Jakez ha Yann e ti Simon hag Andrev. 

Mark 1:30 

Mamm-gaer Simon a oa en he gwele, klanv gant an derzhienn, ha raktal e komzjont outan diwar he fenn. 

Mark 1:31 

Neuze, o tostaat, en ur gemer he dorn e reas dezhi sevel; raktal an derzhienn a yeas kuit diouti, hag e servijas anezho. 
Mark 1:32 

War an abardaez, pa voe kuzhet an heol, e tegasjont dezhan an holl dud klanv, hag ar re a oa dalc'het gant diaoulien. 
Mark 1:33 

Holl dud ker a oa dastumet dirak dor an ti. 

Mark 1:34 

Hag e yac'haas kalz a dud klanv eus meur a glenved, hag e kasas kuit meur a ziaoul, o tifenn outo lavarout ec'h 
anavezent anezhan. 

Mark 1:35 

Ar beure, evel ma rae c'hoazh gwall denval, o vezan savet, ez eas er-maez, hag o vont en ul lec'h a-du, e pedas eno. 
Mark 1:36 

Simon, hag ar re a oa gantan a yeas d'e glask. 

Mark 1:37 

O vezan e gavet, e lavarjont dezhan: An holl a glask ac'hanout. 

Mark 1:38 

En a lavaras dezho: Deomp d'an nesan bourc'hiou, evit ma prezegin ivez eno; rak evit-se eo on deuet. 

Mark 1:39 

Hag e prezege en o sinagogennou, dre an holl C'halilea, hag e kase kuit an diaoulien. 

Mark 1:40 

Un den lovr a zeuas d'e gavout, en em daolas war e zaoulin, en pedas hag a lavaras dezhan: Mar fell dit, e c'hellez va 
glanaat. 

Mark 1:41 

Jezuz, o kaout truez outan, a astennas e zorn, en stokas, hag a lavaras dezhan: Fellout a ra din, bez glanaet. 

Mark 1:42 

Hag adalek m'en devoa lavaret-se, al lorgnez a guitaas raktal an den-man, hag e voe glanaet. 

Mark 1:43 

Jezuz a gasas anezhan kuit raktal, gant gourc'hemennou start. 

Mark 1:44 

o lavarout dezhan: Diwall da lavarout netra da zen; met kae hag en em ziskouez d'ar beleg, ha kinnig evit da 
c'hlanidigezh ar pezh en deus Moizez gourc’hemennet, evit ma servijo-se da desteni dezho. 

Mark 1:45 

Met an den-man, o vezan aet kuit, en em lakaas da zisklerian uhel an dra ha da skuilhan ar vrud aze, en hevelep doare 
na c’helle mui Jezuz mont e ker dirak an holl; met en em zerc’hel a rae er-maez el lec’hiou distro, hag a bep tu e teued 
d’e gavout. 

Mark 2:1 

Un devezh bennak goude, Jezuz a zistroas da Gafarnaoum, hag e voe klevet e oa en ti. 

Mark 2:2 

Ha kerkent kement a dud en em zastumas eno, en hevelep doare ma ne oa ket a lec’h a-walc’h dirak an nor evit o 
derc’hel; en a brezege dezho ger Doue. 

Mark 2:3 

Neuze e teuas d’e gavout tud o tegas dezhan un den seizet, douget gant pevar den. 

Mark 2:4 

Met evel na c’hellent ket tostaat ouzh an nor abalamour d’an dud niverus, e tistojont an ti ma oa ennan; hag o vezan e 
doullet, e tiskennjont ar gwele war ma oa gourvezet an den seizet warnan. 

Mark 2:5 

Neuze Jezuz, o welout o feiz, a lavaras d’an den seizet: Va mab, da bec’hedou a zo pardonet dit. 

Mark 2:6 

Ur re eus ar skribed a oa azezet eno, a sonje en o c’halonou: 

Mark 2:7 

Perak e lavar heman gwallgomzou? Piv a c’hell pardonin ar pec’hedou nemet Doue hepken? 

Mark 2:8 

Jezuz, o vezan anavezet raktal dre e spered e lavarent evel-se enno o-unan, a lavaras dezho: Perak hoc’h eus ar sonjou-se 
en ho kalonoit? 

Mark 2:9 

Petra eo an aesoc'h, lavarout d'an den seizet- man: Da bec'hedou a zo pardonet dit, pe lavarout: Sav, kemer da wele, ha 
bale? 

Mark 2: 10 

Met evit ma ouiot penaos Mab an den en deus war an douar ar galloud da bardonin ar pec'hedou, -e lavaras d'an den 
seizet-: 

Mark 2: 11 

Me a lavar dit, sav, kemer da wele, ha kae da'z ti. 

Mark 2:12 

Ha kerkent e savas, hag o vezan kemeret e wele, ez eas er-maez, dirak an holl, en hevelep doare ma oant holl souezhet, 
ha ma roent gloar da Zoue, o lavarout: Biskoazh n'hon eus gwelet kemend-all. 

Mark 2:13 

Neuze Jezuz a zistroas war-zu ar mor; an holl bobl a zeue d'e gavout, hag en o c'helenne. 

Mark 2:14 

En ur dremen, e welas Levi, mab Alfe, azezet e ti ar gwiriou, hag e lavaras dezhan: Deus war va lerc'h. En, o vezan 
savet, en heulias. 

Mark 2:15 

Jezuz o vezan ouzh taol e ti an den-man, kalz a bublikaned hag a dud a vuhez fall en em lakaas ivez ouzh taol gantan ha 
gant e ziskibien; rak kalz anezho o devoa heuliet anezhan. 

Mark 2:16 

Ar skribed hag ar farizianed, o welout penaos e tebre gant ar bublikaned ha gant an dud a vuhez fall, a lavaras d'e 
ziskibien: Perak e tebr hag ec'h ev-en gant ar bublikaned ha gant an dud a vuhez fall? 

Mark 2: 17 

Jezuz o vezan klevet-se a lavaras dezho: N'eo ket ar re a zo yac’h o deus ezhomm a vedisin, met ar re a zo klanv; n’on 
ket deuet evit gervel ar re reizh [d’ar geuzidigezh], met ar bec’herien. 

Mark 2:18 

Diskibien Yann ha re ar farizianed a yune alies, hag e teujont hag e lavarjont dezhan: A-belec’h e teu, ma yun diskibien 
Y aim ha re ar farizianed, ha da ziskibien-te ne yunont ket? 

Mark 2:19 

Jezuz a lavaras dezho: Mignoned ar pried, ha gallout a reont yunan e-pad ma'z email ar pried ganto? E-pad an holl 
amzer ma emafi ar pried ganto, ne c'hellont ket yunan. 

Mark 2:20 

Met deiziou a zeuio ma vo lamet ar pried diganto, ha neuze e yunint, en deiziou-se. 

Mark 2:21 

Den ne wri un tamm mezher nevez ouzh un dilhad kozh, pe an tamm nevez a ziframmfe an hini kozh, hag ar rog a vefe 
brasoc’h. 

Mark 2:22 

Den kennebeut ne lak gwin nevez e seier-ler kozh; rak ar gwin [nevez] a dorrfe ar seier, ar gwin en em skuilhfe, hag ar 
seier-ler a vefe kollet; met ar gwin nevez a zle bezan lakaet e seier nevez. 

Mark 2:23 

C’hoarvezout a reas, evel ma tremene Jezuz dre barkeier ed un deiz sabad, penaos e ziskibien, en ur vale, en em lakaas 
da ziframman tanvouezennou. 

Mark 2:24 

Ar farizianed a lavaras dezhan: Sell, perak e reont ar pezh n’eo ket aotreet ober deiziou ar sabad? 

Mark 2:25 

En a lavaras dezho: N'hoc’h eus ket biskoazh lennet ar pezh a reas David, p'en devoa ezhomm, ha p'en devoa naon, en 
hag ar re a oa gantan? 

Mark 2:26 

Penaos ez eas e ti Doue, e amzer Abiazar, beleg-meur, hag e tebras baraou a ginnig, evit ne oa nemet ar veleien a dlee o 
debrin, hag e roas lod ivez d'ar re a oa gantan? 

Mark 2:27 

Neuze e lavaras dezho: Ar sabad a zo bet graet evit an den, neket an den evit ar sabad. 

Mark 2:28 

Dre-se Mab an den a zo mestr memes war ar sabad. 

Mark 3:1 

Jezuz a yeas ur wech all er sinagogenn, hag e oa eno un den en devoa un dorn disec'het. 

Mark 3:2 

Hag ec'h eveshaent outan da welout hag en a yac'hafe anezhan, deiz ar sabad, evit e damall. 

Mark 3:3 

Neuze e lavaras d'an den en devoa an dorn disec'het: En em zalc'h aze er c'hreiz. 

Mark 3:4 

Hag e lavaras dezho: Hag aotreet eo ober vad pe droug, e deiziou ar sabad, savetein un den pe e lezel da goll? Hag int a 
davas. 

Mark 3:5 

Neuze, o sellout outo gant fae, hag o vezan glac'haret eus kaleter o c'halon, e lavaras d'an den-se: Astenn da zorn. Hag 
ec'h astennas anezhan, hag e teuas yac'h [evel egile]. 

Mark 3:6 

Ar farizianed, o vezan aet er-maez, a zalc'has raktal kuzul gant an herodianed a-enep dezhan, evit e lakaat da vervel. 

Mark 3:7 

Neuze Jezuz en em dennas gant e ziskibien war-zu ar mor, hag ul lod bras a dud a heulie anezhan eus Galilea, eus 
Judea, 

Mark 3:8 

eus Jeruzalem, eus Idumea, hag eus an tu all d'ar Jordan. Hag ar re a oa diwar-dro Tir ha Sidon, o vezan klevet komz eus 
an traou bras a reas, a zeuas e niver bras war-zu ennan. 

Mark 3:9 

En a lavaras d'e ziskibien derc'hel prest ur vag dezhan, abalamour d'ar bobl vras-se, gant aon na vije re wasket ganto. 
Mark 3:10 

Rak kalz anezho en devoa yac'haet, en hevelep doare ma en em daole warnan, evit stekin outan, kement en devoa ur 
c'hlenved. 

Mark 3:11 

Ha pa wele an speredou hudur anezhan, e taoulinent dirazan hag e krient: Te eo Mab Doue! 

Mark 3:12 

Met en a c'hourc'hemenne start dezho na zisklerjent ket anezhan. 

Mark 3:13 

Pignat a reas neuze war ur menez, hag e c'halvas ar re a felle dezhan, hag e teujont d'e gavout. 

Mark 3:14 

Hag e lakaas daouzek anezho, da vezan gantan, evit o c'has da brezeg, 

Mark 3:15 

hag evit kaout ar galloud [da yac'haat ar re glanv ha] da gas kuit an diaoulien. 

Mark 3:16 

Bez' e oant: Simon, ma roas an anv a Ber dezhan; 

Mark 3:17 

Jakez mab Zebedea, ha Yann breur Jakez, ma roas an anv a Voanergez dezho, da lavarout eo, mibien ar c'hurun; 

Mark 3:18 

Andrev, Filip, Bartolome, Mazhev, Tomaz, Jakez mab Alfe, Tadde, Simon ar C'hananeat, 

Mark 3:19 

ha Judaz Iskariod, a oa an hini en gwerzhas. Neuze e tistrojont d'an ti; 

Mark 3:20 

ar bobl en em zastumas a-nevez eno, en hevelep doare ma ne c'hellent ket memes kemer o fred. 

Mark 3:21 

E gerent, o vezan klevet kement-se, a yeas evit e gemer, rak lavarout a raent: Diskiantet eo. 

Mark 3:22 

Hag ar skribed, a oa diskennet eus Jeruzalem, a lavare: Trec'het eo gant Beelzebul; kas a ra kuit an diaoulien dre brins 
an diaoulien. 

Mark 3:23 

Met Jezuz, o vezan o galvet, a lavaras dezho dre barabolennou: Penaos e c'hell Satan kas Satan kuit? 

Mark 3:24 

Mar bez ur rouantelezh a-enep dezhi hec'h-unan, ne c'hell ket ar rouantelezh-se padout; 

Mark 3:25 

ha mar bez un ti a-enep dezhan e-unan, ne c'hell ket an ti-se padout; 

Mark 3:26 

evel-se, mar sav Satan a-enep dezhan e-unan ha mar deo dizunvan, ne c'hell ket padout, met e ziwezh eo. 



Mark 3:27 

Den ne c'hell mont e ti un den krenv ha preizhan e vadou, nemet en defe da gentan ereet an den krenv-se; neuze e 
preizho e di. 

Mark 3:28 

Me a lavar deoc'h e gwirionez, penaos pep pec'hed a vo pardonet da vugale an dud, kenkoulz hag ar gwallgomzou m'o 
devo touet drezo; 

Mark 3:29 

met piv bennak en devo gwallgomzet a-enep ar Spered-Santel, n'en devo biken a bardon; met dalc'het e vo dindan ar 
varn peurbadus. 

Mark 3:30 

Jezuz a gomze evel-se, abalamour ma lavarent: Dalc'het eo gant ur spered hudur. 

Mark 3:31 

E vreudeur hag e vamm a erruas eta, hag oc'h en em zerc'hel er-maez, e kasjont d'e c'hervel; 

Mark 3:32 

ar bobl a oa azezet en-dro dezhan, hag e voe lavaret dezhan: Setu, da vamm ha da vreudeur a zo er-maez aze o 
c'houlenn ac'hanout. 

Mark 3:33 

Met en a respontas: Piv eo va mamm, piv eo va breudeur? 

Mark 3:34 

Hag o teurel e zaoulagad war ar re a oa en-dro dezhan, e lavaras: Setu va mamm ha va breudeur. 

Mark 3:35 

Rak piv bennak a ra bolontez Doue, hennezh eo va breur ha va c'hoar ha va mamm. 

Mark 4: 1 

Jezuz en em lakaas c'hoazh da gelenn, e-tal ar mor, hag ur bobl vras o vezan en em zastumet en e gichen, e pignas en ur 
vag hag ec'h azezas enni, hag an holl bobl a oa war an douar e-tal ar mor. 

Mark 4:2 

Deskin a rae dezho kalz a draou, dre barabolennoit, hag e lavare dezho en e gelennadurezh: 

Mark 4:3 

Selaouit. Setu, un hader a yeas er-maez da hadan; 

Mark 4:4 

hag evel ma hade, ul lodenn eus an had a gouezhas a-hed an hent, hag al laboused a zeuas hag he debras holl. 

Mark 4:5 

Ul lodenn all a gouezhas war ul lec'h meinek, e-lec'h ma oa nebeut a zouar; ha kerkent e savas, abalamour ne oa ket aet 
don en douar; 

Mark 4:6 

met pa zeuas an heol, e voe devet, ha dre ma ne oa ket a wrizienn, e sec'has. 

Mark 4:7 

Ul lodenn all a gouezhas e-touez ar spent; hag ar spent a greskas hag he mougas, ha ne roas ket a frouezh. 

Mark 4:8 

Ul lodenn all a gouezhas en douar mat hag e roas frouezh, o sevel hag o kreskin, en hevelep doare ma roas ur 
c'hreunenn tregont, unan all tri-ugent, hag unan all kant. 

Mark 4:9 

Hag e lavaras dezho: ra selaouo, an neb en deus divskouarn da glevout. 

Mark 4:10 

Met, pa voe e-unan, ar re a oa en-dro dezhan, gant an daouzek, a c'houlennas digantan diwar-benn ar barabolenn-se. 
Mark 4: 11 

En a lavaras dezho: Roet eo deoc'h-hu [da anavezout] traou kuzhet rouantelezh Doue; met evit ar re a-ziavaez, pep tra a 

zo lavaret dre barabolennou, 

Mark 4: 12 

evit o welout, e welont ha n'anavezont ket, hag o klevout, e klevont ha ne gomprenont ket, en aon na zistrofent, ha na 
vefe pardonet dezho o fec'hedou. 

Mark 4:13 

Hag e lavaras dezho: Ha ne gomprenit ket ar barabolenn-se? Ha penaos e komprenot ar re all? 

Mark 4:14 

An hader a had ger Doue. 

Mark 4:15 

Ar re a zo a-hed an hent, eo ar re ma'z eo hadet ar ger ennan, met raktal m'o deus e glevet, e teu Satan hag a zilam ar ger 
a oa bet hadet en o c'halonou; 

Mark 4:16 

ar re a zegemer an had el lec’hiou meinek, eo ar re a glev ar ger, hag e zegemer da gentan gant joa; 

Mark 4:17 

met n’o deus ket a wrizienn enno oc’h-unan, ha ne badont nemet ur pennad; dre-se, pa zeu ar glac’har pe an heskinerezh 
abalamour d’ar ger, e kavont kerkent skouer fall. 

Mark 4:18 

Hag ar re a zegemer an had e-touez an drein, eo ar re a selaou ar ger; 

Mark 4:19 

met prederiou ar bed-man, ha tromplerezh ar pinvidigezhiou hag an holl c’hoantou evit an traou all o tont, a voug ar ger, 
hag e laka difrouezh. 

Mark 4:20 

Met ar re o deus degemeret an had en un douar mat, eo ar re a selaou ar ger, en degemer, hag a zoug frouezh, ur 
c'hreunenn tregont, unan all tri-ugent, hag unan all kant. 

Mark 4:21 

Lavarout a reas dezho c’hoazh: Degas a reer ur c’houlaouenn evit he lakaat dindan ar boezell, pe dindan ar gwele? N'eo 
ket evit he lakaat war ur c’hantolor? 

Mark 4:22 

Rak n’eus netra kuzhet na zle bezan diskleriet, ha n’eus netra goloet na vo gwelet gant an holl. 

Mark 4:23 

Mar en deus unan bennak divskouarn da glevout, ra selaouo. 

Mark 4:24 

Lavarout a reas dezho c’hoazh: Lakait evezh ouzh ar pezh a glevit. Muzuliet e vo deoc’h gant ar memes muzul ho po 
muzuliet d’ar re all, ha c’hoazh e vo roet ouzhpenn deoc’h-hu [c’hwi a selaou], 

Mark 4:25 

Rak roet e vo d’an neb en deus; met an hini n’en deus ket, e vo lamet digantan memes ar pezh en deus. 

Mark 4:26 

Lavarout a reas c’hoazh: Bez’ email diwar-benn rouantelezh Doue evel ma taolfe un den had en douar; 

Mark 4:27 

pe e kousk, pe e sav, noz pe deiz, an had a ziwan hag a gresk hep ma oar penaos. 

Mark 4:28 

Rak an douar a ro anezhan e-unan, da gentan ar geot, goude an danvouezenn, hag ar c'hreunenn en danvouezenn. 

Mark 4:29 

Ha pa vez darev ar frouezh, e lakaer raktal ar falz ennan, dre ma'z eo prest an eost. 

Mark 4:30 

Lavarout a reas c'hoazh: Ouzh petra e hanvalin rouantelezh Doue? Pe dre beseurt parabolenn he diskouezimp? 

Mark 4:31 

Henvel eo ouzh ur c'hreunenn sezo; pa he hader, ez eo ar bihanan eus holl hadou an douar; 

Mark 4:32 

met goude ma vez hadet, e sav hag e teu brasoc'h eget al louzou all, hag e taol brankou, en hevelep doare ma c'hell 
laboused an nenv chorn dindan he skeud. 

Mark 4:33 

Disklerian a reas dezho ger Doue dre galz a barabolennou en doare-man, hervez ma c'hellent e glevout. 

Mark 4:34 

Ha ne gomze ket outo hep parabolenn; met a-du, e tisplege pep tra d'e ziskibien. 

Mark 4:35 

En deiz-se, pa voe deuet an noz, e lavaras dezho: Tremenomp en tu all d'an dour. 

Mark 4:36 

Ha goude bezan kaset kuit ar bobl, e tegasjont Jezuz er vag, evel ma oa enni; hag e oa ivez bagou bihan all ouzh e 
ambroug. 

Mark 4:37 

Neuze e savas un taol-avel bras, hag ar c'hoummou-mor a yeas er vag, en hevelep doare ma leunie. 

Mark 4:38 

En a oa e diadrenv ar vag, kousket war ur blueg; hag e tihunjont anezhan o lavarout: Mestr, ha ne rez van ebet eus ma 
en em gollomp? 

Mark 4:39 

En, o vezan dihunet, a c'hourc'hemennas an aveliou, hag a lavaras d'ar mor: Tav, bez sioul. An avel a davas, hag e voe 
ur sioulder bras. 

Mark 4:40 

Neuze e lavaras dezho: Perak hoc'h eus aon? Penaos n'hoc'h eus ket a feiz? 

Mark 4:41 

Hag o devoe un aon bras, hag e lavarent an eil d'egile: Met piv eo heman, ma sent memes an avel hag ar mor outan? 
Mark 5:1 

Erruout a rejont en tu all d'ar mor, e bro ar C'hadareniz. 

Mark 5:2 

Ha raktal, evel ma tiskennas Jezuz eus ar vag, un den dalc'het gant ur spered hudur a zeuas eus ar beziou d'e gavout. 
Mark 5:3 

Chom a rae er beziou, ha den ne c'helle e zerc'hel ereet, na zoken gant chadennou; 

Mark 5:4 

rak alies, o kaout an hern ouzh e dreid, hag o vezan bet ereet gant chadennou, en devoa torret ar chadennou ha friket an 
hern; ha den ne c'helle e zonvaat. 

Mark 5:5 

Chom a rae dalc'hmat, noz ha deiz, war ar menezioit hag er beziou, o krial hag oc'h en em vlonsan gant mein. 

Mark 5:6 

P'en devoe gwelet Jezuz a-bell, e teredas, e taoulinas dirazan, 

Mark 5:7 

hag e lavaras, o krial a vouezh uhel: Petra a zo etre te ha me, Jezuz, Mab an Doue uhel-meurbet? Da bedin a ran dre anv 
Doue, na boagn ket ac'hanon. 

Mark 5:8 

Rak Jezuz a lavare dezhan: Spered hudur, kae eus an den-se. 



Mark 5:9 

Ha Jezuz a c'houlennas digantan: Pe anv ac'h eus? En a respontas: Va anv a zo Lejion; rak kalz omp. 

Mark 5:10 

Hag e pede start anezhan na gasje ket anezho er-maez eus ar vro-se. 

Mark 5:11 

Bez' e oa eno, war ar meneziou, ur vandenn vras a voc'h o peurin. 

Mark 5:12 

Hag an holl diaoulien en pede, o lavarout: Kas ac'hanomp er moc'h-se, evit ma'z aimp enno. 

Mark 5:13 

Raktal Jezuz o lezas da vont. Neuze ar speredou hudur-man, o vezan aet er-maez, a yeas er moc'h, hag ar vandenn voc'h 
en em daolas eus al lec'h uhel-se er mor, hag e oant beuzet er mor; bez' e oa anezho war-dro daou vil. 

Mark 5:14 

Ar re a vesae ar moc'h a dec'has kuit da lavarout kement-se e ker ha war ar maez. An dud a zeuas da welout ar pezh a oa 
erruet; 

Mark 5:15 

dont a rejont da gavout Jezuz, hag e weljont an hini a oa bet dalc'het gant an diaoul, an hini a oa bet dalc'het gant al 
lejion, azezet, gwisket hag en e skiant vat; hag o devoe aon. 

Mark 5:16 

Ar re o devoa gwelet-se a lavaras dezho ar pezh a oa c'hoarvezet gant an hini a oa dalc'het gant an diaoul, ha gant ar 
moc'h. 

Mark 5:17 

Neuze en em lakajont d'e bedin da bellaat diouzh o bro. 

Mark 5:18 

Pa oa aet er vag, an hini a oa bet dalc'het gant an diaoul en pedas d'e lezel da vont gantan. 

Mark 5:19 

Met Jezuz n'en lezas ket, hag a lavaras dezhan: Kae da'z ti, etrezek da dud, ha lavar dezho an traou bras en deus an 
Aotrou graet dit, ha penaos en deus bet truez ouzhit. 

Mark 5:20 

En a yeas kuit, hag en em lakaas da embann e Dekapoliz an traou bras en devoa Jezuz graet dezhan, hag e oant holl 
souezhet bras. 

Mark 5:21 

Jezuz o vezan, dre ar vag, tremenet en tu all, ul lod bras a bobl en em zastumas en-dro dezhan; tost d'ar mor e oa. 

Mark 5:22 

Unan a vestrou ar sinagogenn, anvet Jairuz, a zeuas, hag o vezan e welet, en em daolas d'e dreid, 

Mark 5:23 

hag e pedas start anezhan, o lavarout: Va merc'h vihan a zo ar marv ganti; deus da lakaat da zaouarn warni, evit ma vo 
yac'haet, hag e vevo. 

Mark 5:24 

Ha Jezuz a yeas gantan; ur bobl vras a yeas war e lerc'h, hag a waske anezhan. 

Mark 5:25 

Bez' e oa ur wreg klanv, daouzek vloaz a oa, gant an diwadan; 

Mark 5:26 

gouzanvet he devoa kalz a boan etre daouarn ar vedisined, ha dispignet he devoa he holl vadou hep bezan bet diboan 
ebet, met aet e oa kentoc'h war gwashaat; 

Mark 5:27 

o vezan klevet komz eus Jezuz, e teuas e-touez ar vandenn dre ziadrenv, hag e stokas ouzh e zilhad. 



Mark 5:28 

Rak hi a lavare: Mar gellan hepken stekin ouzh e zilhad, e vin yac'haet. 

Mark 5:29 

Raktal he diwadan a baouezas, hag e santas, en he c'horf, e oa yac'haet eus he foan. 

Mark 5:30 

Kerkent, Jezuz, oc'h anavezout ennan e-unan ar galloud a oa aet er-maez anezhan, en em droas e-kreiz ar bobl, o 
lavarout: Piv en deus stoket ouzh va dilhad? 

Mark 5:31 

E ziskibien a lavaras dezhan: Te a wel e wask ar bobl ac'hanout hag e lavarez: Piv en deus stoket ouzhin? 

Mark 5:32 

Hag e selle en-dro, evit gwelout piv en devoa graet-se. 

Mark 5:33 

Neuze ar wreg, spontet hag en ur grenan, o c'houzout ar pezh a oa bet graet enni, a zeuas hag en em daolas d'e dreid, hag 
e lavaras dezhan an holl wirionez. 

Mark 5:34 

Jezuz a lavaras dezhi: Va merc'h, da feiz he deus da yac'haet; kae e peoc'h, ha bez dizereet eus da glenved. 

Mark 5:35 

Evel ma komze c'hoazh, tud penn ar sinagogenn a zeuas da lavarout dezhan: Da verc'h a zo marv; na ro ket ken muioc'h 
a boan d'ar Mestr. 

Mark 5:36 

Kerkent, evel ma klevas Jezuz kement-se, e lavaras da benn ar sinagogenn: Na'z pez ket aon, kred hepken. 

Mark 5:37 

Ha ne lezas den da heulian anezhan, nemet Per, Jakez, ha Yann, breur Jakez. 

Mark 5:38 

O vezan erruet e ti penn ar sinagogenn, e welas e raed ennan un drouz vras, ha tud a ouele, hag a laoske kriadennou 
krenv. 

Mark 5:39 

Hag o vezan aet e-barzh, e lavaras dezho: Perak e rit an drouz-se, ha perak e ouelit? Ar bugel n'eo ket marv, met kousket 
a ra. 

Mark 5:40 

Hag int a rae goap outan; met en, o vezan graet dezho holl mont er-maez, a gemeras tad ha mamm ar bugel, hag ar re a 
oa gantan, hag ez eas el lec'h ma oa gourvezet. 

Mark 5:41 

O kemer he dorn, e lavaras dezhi: Talitha koumi, da lavarout eo: Plac'h yaouank, me a lavar dit, sav. 

Mark 5:42 

Kerkent ar plac'h yaouank a savas hag en em lakaas da vale, rak oadet e oa a zaouzek vloaz; hag e oant souezhet 
meurbet. 

Mark 5:43 

Neuze e c'hourc'hemennas start dezho na lavarjent kement-se da zen, hag e lavaras rein da zebrin d'ar plac'h yaouank. 
Mark 6:1 

Jezuz, o vezan aet ac'hano, a zeuas en e vro, hag e ziskibien a heulias anezhan. 

Mark 6:2 

Pa zeuas ar sabad, en em lakaas de gelenn er sinagogenn; kalz eus ar re en kleve, a oa souezhet hag a lavare: A belec'h e 
teu an traou-se d'an den-man? Petra eo ar furnez-se a zo bet roet dezhan, hag ar miraklou bras en em ra dre e zaouarn? 

Mark 6:3 

Ha n'eo ket en ar c'halvez, mab Mari, breur Jakez, Jozez, Jud ha Simon? E c’hoarezed, ha n’emaint ket aman en hon 
touez? Hag e kavent tamall ennan. 

Mark 6:4 

Met Jezuz a lavaras dezho: Ur profed n'eo disprizet nemet en e vro, e-touez e gerent hag ar re eus e di e-unan. 

Mark 6:5 

Ne c'hellas ober eno mirakl ebet, nemet e yac'haas un nebeud tud klanv, en ur lakaat e zaouarn warno. 

Mark 6:6 

Souezhet e oa eus o diskredoni; hag e valeas ar bourc'hiou war-dro en ur gelenn. 

Mark 6:7 

Neuze e c'halvas an daouzek, hag en em lakaas d'o c'has daou ha daou, en ur rein dezho ar galloud war ar speredou 
hudur; 

Mark 6:8 

hag e c'hourc'hemennas dezho na gemerjent netra evit an hent, nemet ur vazh, na sac'h, na bara, na moneiz er c'houriz, 
Mark 6:9 

met sandalennou en o zreid, ha na zougjent ket daou wiskamant. 

Mark 6:10 

Lavarout a reas ivez dezho: En ti bennak ma'z it, chomit eno betek ma'z eot kuit eus al lec'h-se. 

Mark 6: 11 

Ha pa en em gavo tud n'ho tegemerint ket, ha n'ho selaouint ket, en ur vont ac'hano, hejit ar poultr eus ho treid e testeni 
a-enep dezho. [Me a lavar deoc'h, e gwirionez, penaos e vo dousoc'h da Sodom ha da C'homora e deiz ar varn, eget d'ar 
ger-se.] 

Mark 6:12 

O vezan aet eta, e prezegjont d'an dud kaout keuz. 

Mark 6:13 

Kas a rejont kuit kalz a ziaoulien, hag ec'h eouljont gant eoul kalz a dud glanv, hag e yac'hajont anezho. 

Mark 6:14 

Ar roue Herodez a glevas komz eus Jezuz, rak e anv a oa dija brudet bras; hag e lavaras: Ar Yann-se, an hini a vadeze, a 
zo adsavet a-douez ar re varv; setu perak en em ra kalz a viraklou drezan. 

Mark 6:15 

Re all a lavare: Elia eo; ha re all: Ur profed eo, pe evel unan eus ar brofeded. 

Mark 6:16 

Herodez eta, o klevout kement-se, a lavaras: Yann eo, an hini am eus graet dibennan; adsavet eo a varv. 

Mark 6:17 

Rak Herodez en devoa kaset da gemer Y ann, hag en devoa graet e eren er prizon, abalamour da Herodiaz, gwreg Filip e 
vreur, dre m'en devoa he dimezet. 

Mark 6:18 

Ha Yann a lavare da Herodez: N'eo ket grataet dit kaout gwreg da vreur. 

Mark 6:19 

Dre-se, Herodiaz he devoa droug outan, hag e c’hoantae e lakaat d’ar marv; met ne c’helle ket, 

Mark 6:20 

rak Herodez a zouje Yann, oc’h anavezout penaos e oa un den reizh ha santel; prederius e oa en e genver; ober a rae 
memes kalz a draou eus e aliou, hag en selaoue gant plijadur. 

Mark 6:21 

Met un devezh mat a zeuas. Herodez, dre ma oa deiz e c’hanedigezh, a roas ur fest da re vras e lez, da vistri e arme, ha 
da re vras Galilea. 

Mark 6:22 

Merc’h Herodiaz, o vezan deuet, o vezan danset, hag o vezan plijet da Herodez ha d’ar re en devoa pedet, ar roue a 
lavaras d’ar plac’h yaouank: Goulenn diganin ar pezh a gari hag en roin dit. 

Mark 6:23 

Ha gant le e lavaras: Kement a c'houlenni a roin dit, betek an hanter eus va rouantelezh. 

Mark 6:24 

O vezan aet er-maez, hi a lavaras d'he mamm: Petra a c'houlennin? Hag he mamm a lavaras dezhi: Penn Yann- 
V adezour. 

Mark 6:25 

Hag o vezan deuet buan da gavout ar roue, e reas he goulenn, hag e lavaras: C'hoantaat a ran e rofes din, war ur plad, 
raktal, penn Yann-Vadezour. 

Mark 6:26 

Ar roue a voe glac'haret bras; koulskoude, abalamour d'e le ha d'ar re a oa azezet gantan, ne fellas ket dezhan nac'han 
outi. 

Mark 6:27 

Hag e kasas raktal unan eus e warded, hag e c'hourc'hemennas dezhan degas penn Yann. Ar gward a yeas hag a droc'has 
e benn er prizon, 

Mark 6:28 

hag e zegasas war ur plad, e rein a reas d'ar plac'h yaouank, hag ar plac'h yaouank e roas d'he mamm. 

Mark 6:29 

Diskibien Y ann o vezan klevet kement-se, a zeuas hag a gemeras e gorf, hag e lakajont anezhan en ur bez. 

Mark 6:30 

An ebestel a zeuas da gavout Jezuz, hag a lavarjont dezhan kement o devoa graet, ha kement o devoa kelennet. 

Mark 6:31 

En a lavaras dezho: Deuit a-du, en ul lec'h distro, ha diskuizhit un nebeud; rak kement a dud a yae hag a zeue ken n'o 
devoe ket amzer memes da zebrin. 

Mark 6:32 

Mont a rejont eta en ur vag, a-du en ul lec'h distro. 

Mark 6:33 

Met ar bobl a welas anezho o vont kuit, ha kalz en anavezas; hag o redek, war droad, eus an holl geriou, ec'h errujont a- 
raok dezho, [hag en em zastumjont en e gichen.] 

Mark 6:34 

Neuze Jezuz, o vezan aet, a welas ul lod bras a dud, hag en devoe truez outo, abalamour ma oant evel derived hep 
pastor, hag en em lakaas da zeskin dezho meur a dra. 

Mark 6:35 

Evel ma oa dija diwezhat, e ziskibien a dostaas outan hag a lavaras: A1 lec'h-man a zo distro, ha diwezhat eo; 

Mark 6:36 

kas anezho kuit, evit ma'z aint er c'heriouigou hag er bourc'hiou war-dro, ha ma prenint boued, rak n’o deus netra da 
zebrin. 

Mark 6:37 

En a lavaras dezho: Roit hoc’h-unan da zebrin dezho. Hag e respontjont dezhan: Mont a rafemp da brenan evit daou 
c'hant diner a vara, evit rein dezho da zebrin? 

Mark 6:38 

Hag e lavaras dezho: Pet bara hoc’h eus? It, ha sellit. P'o devoe gwelet, e lavarjont: Pemp ha daou besk. 

Mark 6:39 

Neuze e c'hourc'hemennas dezho ober d'an holl azezan, a vandennou, war ar geot glas. 

Mark 6:40 

Hag ec'h azezjont a renkou, dre gantadou ha dre hanter-kantadou. 

Mark 6:41 

Jezuz a gemeras ar pemp bara hag an daou besk, hag o sevel e zaoulagad etrezek an nenv, e rentas grasou, e torras ar 

baraou, hag e roas anezho d'e ziskibien, evit m'o rojent d’ar bobl; lodennan a reas ivez an daou besk kenetrezo holl. 
Mark 6:42 

Debrin a rejont holl hag o devoa a-walc’h. 

Mark 6:43 

Hag e kasjont ganto daouzek panerad leun eus an nemorantou bara hag eus ar pesked. 

Mark 6:44 

Ar re o devoa debret eus ar baraou-se a oa war-dro pemp mil den. 

Mark 6:45 

Kerkent goude, e reas d’e ziskibien mont er vag, hag e ziaraogin en tu all, etrezek Betsaida, e-pad ma kasje kuit ar bobl. 
Mark 6:46 

Ha p’en devoe o c’haset kuit, e pignas war ar menez evit pedin. 

Mark 6:47 

An abardaez o vezan deuet, ar vag a oa e kreiz ar mor, hag en a oa e-unan war an douar. 

Mark 6:48 

Hag e welas o devoa kalz a boan o roenvat, rak an avel a oa en o enep; war-dro ar bedervet beilhadenn eus an noz e 
teuas d’o c’havout, o vale war ar mor; c’hoant en devoa d’o diaraogin. 

Mark 6:49 

Met pa weljont anezhan, o vale war ar mor, e kredjont e oa un teuz, hag e krijont. 

Mark 6:50 

Rak holl a weljont anezhan, hag e voent spontet; met kerkent e komzas outo hag e lavaras dezho: Ho pet fizians, me eo, 
n’ho pet ket aon. 

Mark 6:51 

Hag e pignas d’o c'havout er vag, an avel a baouezas, hag e voent souezhet meurbet o-unan ha leuniet a estlamm, 

Mark 6:52 

rak n’o devoa ket komprenet mirakl ar baraou, dre ma oa o c’halonou kaledet. 

Mark 6:53 

P'o devoe treuzet ar mor, e teujont da vro C’henezared, hag e touarjont eno. 

Mark 6:54 

Pa oant aet er-maez ar vag, re al lec’h-se en anavezas raktal, 

Mark 6:55 

hag e redjont en holl vro tro-war-dro, hag en em lakajont da zougen war gweleou bihan ar re a oa klanv, e kement lec’h 
ma klevent lavarout e oa. 

Mark 6:56 

E pelec’h bennak ma'z ae, er bourc'hiou, pe er c'heriou, pe war ar maez, e lakaent an dud klanv war al leurgeriou hag e 
pedent anezhan d'o lezel da stekin, da vihanan, ouzh bord e sae; hag an holl re a stoke outan, a oa yac'haet. 

Mark 7:1 

Neuze ar farizianed ha lod eus ar skribed, deuet eus Jeruzalem, a yeas da gavout Jezuz; 

Mark 7:2 

gwelout a rejont ur re bennak eus e ziskibien o kemer o fred gant daouarn lous, da lavarout eo, hep bezan bet gwalc'het, 
[hag e kavjont da darnall]. 

Mark 7:3 

(Rak ar farizianed hag an holl Yuzevien ne zebront ket hep gwalc'hin o daouarn betek an ilin, o terc'hel hengoun ar re 
gozh; 

Mark 7:4 

ha pa zeuont eus ar marc'had, ne zebront ket kennebeut hep bezan en em walc'het. Ha kalz a draou all a zo ivez, o deus 
resevet evit o mirout, evel gwalc'hin an hanafou, ar podou, al listri-arem hag ar gweleou.) 

Mark 7:5 

War gement-se ar farizianed hag ar skribed a c'houlennas outan: A-belec'h e teu, ma ne heul ket da ziskibien-te hengoun 
ar re gozh, ha ma kemeront o fred hep bezan gwalc'het o daouarn? 

Mark 7:6 

En a respontas dezho: Pilpouzed, Izaia en deus profedet mat diwar ho penn, p'en deus lavaret: Ar bobl-man a enor 
ac'hanon a vuzellou, met o c'halonou a zo gwall bell diouzhin. 

Mark 7:7 

Met e ven eo ec'h enoront ac'hanon, o teskin kredennou a zo gourc'hemennou tud. 

Mark 7:8 

Rak, o lezel gourc'hemenn Doue, e virit hengoun an dud, o walc'hin ar podou hag an hanafou, hag oc'h ober kalz a 
draou all henvel outo. 

Mark 7:9 

Lavarout a reas dezho c'hoazh: Gwall-vat e torrit gourc'hemenn Doue evit mirout an hengoun; 

Mark 7:10 

rak Moizez en deus lavaret: Enor da dad ha da vamm, ha: Piv bennak a villigo e dad pe e vamm a vo lakaet d'ar marv; 
Mark 7:11 

met c’hwi a lavar: An hini a lavaro d’e dad pe d’e vamm: Ar pezh am bije gallet rein dit a zo Korban, da lavarout eo ur 
prof da Zoue, 

Mark 7:12 

ne lezit ket anezhan d’ober netra ken evit e dad pe e vamm, 

Mark 7:13 

o kas da netra ger Doue gant ho hengoun hoc’h eus graet; ha kalz a draou all a rit evel-se. 

Mark 7:14 

Neuze, o vezan galvet an holl bobl, e lavaras dezho: Selaouit holl ac'hanon, ha komprenit kement-man: 

Mark 7:15 

Netra eus ar pezh a zo er-maez eus an den hag a ya ennan, ne c'hell e huduraat; met ar pezh a zeu eus an den, ar re-se eo 
a hudura anezhan. 

Mark 7:16 

Ra selaouo, an neb en deus divskouarn da glevout. 

Mark 7:17 

Pa voe aet en ti, goude bezan kuitaet ar bobl, e ziskibien a c'houlennas outan petra oa ar barabolenn-se. 

Mark 7:18 

En a lavaras dezho: Bez' oc'h ivez hep skiant? Ne gomprenit ket penaos netra eus ar pezh a ya eus er-maez an den, ne 
c'hell e lousaat? 

Mark 7:19 

Rak an dra-se ne ya ket er galon, met er c’hof, a belec’h e kouezh el lec’h distro, ar pezh a c’hlana ar boued holl. 

Mark 7:20 

Lavarout a rae eta: Ar pezh a zeu eus an den, eo ar pezh a hudara anezhan. 

Mark 7:21 

Rak a-ziabarzh, eus kalon an dud eo, e teu ar sonjoit fall, an avoultriezhiou, ar gastaouerezhiou, al lazherezhiou, al 
laeronsiou, 

Mark 7:22 

an avaristed, ar fallentezou, ar faosoni, al loustoni, al lagad avius, an droukkomz, an ourgouilh, ar follentez. 

Mark 7:23 

An holl fallentezou-se a zeu eus an diabarzh hag a hudara an den. 

Mark 7:24 

Hag, o vont ac'hano, ez eas da gosteziou Tir ha Sidon; o vezan aet en un ti, e felle dezhan na ouije den kement-se, met 
ne c'hellas ket chom kuzhet. 

Mark 7:25 

Rak ur wreg, a oa trec'het he merc'h gant un spered hudur, o vezan klevet komz dioutan, a zeuas hag en em daolas d'e 
dreid. 

Mark 7:26 

Ar wreg-man a oa gresian, ha sirofenikian a bobl; hag e pedas anezhan da gas an diaoul kuit eus he merc'h. 

Mark 7:27 

Jezuz a lavaras dezhi: Lez da gentan ar vugale da gaout o gwalc'h; rak n'eo ket mat kemer bara ar vugale, hag e deurel 
d'ar chas bihan. 

Mark 7:28 

Met hi a respontas hag a lavaras dezhan: Gwir eo, Aotrou; koulskoude ar chas bihan a zebr, dindan an daol, bruzun ar 
vugale. 

Mark 7:29 

Neuze en a lavaras dezhi: Abalamour d'ar gomz-se, kae, an diaoul a zo aet eus da verc'h. 

Mark 7:30 

Hag, o vezan distroet d'he zi, e kavas an diaoul aet kuit, hag he merc'h gourvezet war ar gwele. 

Mark 7:31 

Jezuz, o vezan kuitaet kosteziou Tir ha Sidon, a zeuas tost da vor Galilea, o treuzin bro Dekapoliz. 

Mark 7:32 

Hag e voe degaset dezhan un den bouzar ha mut, hag e voe pedet da lakaat e zaouarn warnan. 

Mark 7:33 

O vezan e dennet eus ar bobl a-du, e lakaas e vizied en e zivskouarn; hag o vezan kemeret eus e granch, e stokas e deod, 
Mark 7:34 

hag, o sevel e zaoulagad etrezek an nenv, e huanadas hag e lavaras: Effata, da lavarout eo, digor-te. 

Mark 7:35 

Kerkent e zivskouarn a voe digoret, e deod a voe dizereet, hag e komze hep poan. 

Mark 7:36 

Jezuz a zifennas outo na lavarjent kement-se da zen; met mui e tifenne outo, seul vui e vrudent anezhan. 

Mark 7:37 

Souezhet meurbet e lavarent: Kement a ra a zo burzhudus; d'ar re vouzar e ra klevout, ha d'ar re vut komz. 

Mark 8:1 

En deiziou-se, e oa gant Jezuz un niver bras a dud, hag evel n'o devoa netra da zebrin, e c'halvas e ziskibien hag e 
lavaras dezho: 

Mark 8:2 

Truez am eus ouzh ar bobl-man; rak tri deiz a zo breman ne'm c’huitaont ket, ha n’o deus netra da zebrin. 

Mark 8:3 

Ha mar kasan anezho war yun d'o ziez, o nerzh o dilezo en hent, rak darn anezho a zo deuet a-bell. 

Mark 8:4 

E ziskibien a respontas dezhan: A belec'h e vefe kavet bara a-walc'h da bredan anezho el lec'h distro-man. 

Mark 8:5 

En a c'houlennas outo: Pet bara hoc'h eus? Hag int a lavaras: Seizh. 

Mark 8:6 

Neuze e reas d'ar bobl azezan war an douar; hag o vezan kemeret ar seizh bara, ha trugarekaet, e torras anezho hag o 
roas d'e ziskibien; an diskibien o lodennas d'ar bobl. 

Mark 8:7 

Bez' e oa ivez peskedigou; ha Jezuz, o vezan trugarekaet, a c'hourc'hemennas o rein ivez dezho. 

Mark 8:8 

Hag e tebrjont, hag o devoe a-walc'h, hag e tegasjont seizh panerad leun eus an tammou a oa manet. 

Mark 8:9 

Ar re o devoa debret a oa war-dro pevar mil; goude-se o c'hasas kuit. 

Mark 8:10 

Hag, o vont kerkent en ur vag gant e ziskibien, ez eas e kosteziou Dalmanuta. 

Mark 8:11 

Eno e teuas ar farizianed, hag en em lakajont da riotal anezhan, o c'houlenn outan, evit e demptan, ur mirakl eus an 
nenv. 

Mark 8:12 

Jezuz, o huanadin en e spered, a lavaras: Perak e c'houlenn ar rummad-man ur mirakl? Me a lavar deoc'h e gwirionez, 
ne vo roet hini ebet dezhan. 

Mark 8:13 

Hag o vezan o c'huitaet, ez eas er vag, hag e tremenas en tu all. 

Mark 8:14 

Met ankounac'haet o devoa kemer bara ganto, ha n'o devoa nemet ur bara er vag. 

Mark 8:15 

En a reas outo an difenn-man: En em virit gant evezh eus goell ar farizianed, hag eus goell Herodez. 

Mark 8:16 

Int a sonje etrezo, o lavarout: Abalamour n'hon eus ket a vara eo. 

Mark 8:17 

Jezuz, o vezan anavezet kement-se, a lavaras dezho: Perak e sonjit ez eo abalamour n'hoc'h eus ket kemeret a vara? Bez' 
oc’h c’hoazh hep skiant? Ha ne gomprenit ket c’hoazh? Bepred eo dall ho kalon? 

Mark 8:18 

O kaout daoulagad, ne welit ket? O kaout divskouarn, ne glevit ket? Ha n’hoc’h eus ket a sonj? 

Mark 8:19 

Pa dorris pemp bara evit pemp mil den, pet panerad leun a dammou chomet a zilerc’h ho poa dastumet? Int a lavaras 
dezhan: Daouzek. 

Mark 8:20 

Ha pa dorris ar seizh bara evit ar pevar mil den, pet panerad leun a dammou ho poa dastumet? Int a lavaras dezhan: 
Seizh. 

Mark 8:21 

Hag e lavaras dezho: Penaos eta ne gomprenit ket? 

Mark 8:22 

Jezuz o vezan deuet da Vetsaida, e voe degaset dezhan un den dall, hag en pedjont da stekin outan. 

Mark 8:23 

Neuze e kemeras dorn an dall, hag o vezan e gaset er-maez eus ar bourc’h, e lakaas kranch war e zaoulagad, hag o vezan 
lakaet e zaouarn warnan, e c’houlennas outan hag en a wele un dra bennak. 

Mark 8:24 

En, o vezan sellet, a lavaras: Gwelout a ran tud o vale hag a zo evel gwez. 

Mark 8:25 

Jezuz a lakaas adarre e zaouarn war e zaoulagad, hag a lavaras dezhan sellout: hag e oa yac’haet, hag o gwele holl fraezh 
mat. 

Mark 8:26 

Hag e kasas anezhan d'e di, o lavarout dezhan: N'a ket er bourc'h, [ha na lavar ket an dra-man da zen eus ar bourc'h]. 
Mark 8:27 

Jezuz a yeas, gant e ziskibien, e bourc'hiou Kezarea-Filip; ha, war an hent, e c'houlennas ouzh e ziskibien: Piv a lavar an 
dud on-me? 

Mark 8:28 

Respont a rejont: Darn a lavar out Yann-Vadezour; darn all, Elia; ha darn all, unan ar brofeded. 

Mark 8:29 

En a lavaras dezho: Ha c'hwi, piv a lavarit ez on-me? Per a respontas dezhan: Te eo ar Christ. 

Mark 8:30 

Hag e tifennas gwall start outo lavarout kement-se anezhan da zen. 

Mark 8:31 

Neuze en em lakaas da zisklerian dezho e oa ret da Vab an den gouzanv kalz a draou, ha bezan taolet kuit gant an 
henaourien, gant ar veleien vras, ha gant ar skribed, bezan lakaet d'ar marv, hag adsevel a varv tri deiz goude. 

Mark 8:32 

Hag e lavare ar c'homzou-se dezho sklaer-mat. Neuze Per, o vezan e gemeret a-du, en em lakaas d'e repren. 

Mark 8:33 

Met Jezuz, o tistrein hag o sellout ouzh e ziskibien, a c'hourdrouzas Per hag a lavaras dezhan: A-drenv din, Satan! Rak 
da sonjou n'emaint ket en traou a sell ouzh Doue, met er re a sell ouzh an dud. 

Mark 8:34 

Hag o c'hervel ar bobl gant e ziskibien, e lavaras dezho: Mar fell da unan bennak dont war va lerc'h, ra raio dilez 
anezhan e-unan, ra gemero e groaz, ha ra heulio ac'hanon. 

Mark 8:35 

Rak piv bennak a fello dezhan savetein e vuhez, he c'hollo; met piv bennak a gollo e vuhez abalamour din ha d'an Aviel, 
he saveteo. 

Mark 8:36 

Rak petra a dalvfe d'un den gounit ar bed holl, ma kollfe e ene? 

Mark 8:37 

Pe petra a rofe an den e trok ouzh e ene? 

Mark 8:38 

Rak piv bennak en devo bet mezh ac'hanon hag eus va c'homzou, e-touez ar rummad avoultr ha pec'her-man, Mab an 
den ivez en devo mezh anezhan, pa zeuio e gloar e Dad gant an aelez santel. 

Mark 9:1 

Lavarout a reas dezho ivez: Me a lavar deoc'h e gwirionez, ez eus hiniennou eus a-douez ar re a zo aman, ha ne varvint 
ket, ken n'o devo gwelet rouantelezh Doue o tont gant galloud. 

Mark 9:2 

C'hwec'h devezh goude, Jezuz a gemeras gantan Per, Jakez ha Y ann, hag o c'hasas o-unan a-du war ur menez uhel; hag 
e voe treuzneuziet dirazo. 

Mark 9:3 

E zilhad a zeuas da vezan lugernus, [gwenn evel an erc'h,] ha kaer skedus ken n'eus kouez ebet war an douar a c'hellfe 
gwennan evel-se. 

Mark 9:4 

Ha Moizez hag Elia en em ziskouezas dezho, o komz gant Jezuz. 

Mark 9:5 

Neuze Per, o kemer ar gomz, a lavaras da Jezuz: Mestr, mat eo deomp chom aman; greomp aman teir deltenn, unan 
evidout, unan evit Moizez, hag unan evit Elia. 



Mark 9:6 

Rak ne ouie ket petra a lavare, abalamour ma oa spontet. 

Mark 9:7 

Hag e teuas ur goabrenn a c'holoas anezho; ur vouezh a zeuas eus ar goabrenn, hag a lavaras: Heman eo va Mab karet- 
mat, selaouit en. 

Mark 9:8 

Kerkent an diskibien, o vezan sellet en-dro dezho, ne weljont den ken nemet Jezuz e-unan ganto. 

Mark 9:9 

Evel ma tiskennent eus ar menez, e tifennas outo lavarout da zen ar pezh o devoa gwelet, betek ma vije Mab an den 
adsavet a-douez ar re varv. 

Mark 9:10 

Hag e talc'hjont ar gomz-se, o c'houlenn an eil digant egile petra a c'hellje bezan, adsevel a-douez ar re varv. 

Mark 9: 11 

Hag e rejont ar goulenn-man outan: Perak e lavar ar skribed eo ret da Elia dont da gentan? 

Mark 9:12 

Respont a reas dezho: Gwir eo Elia a die dont da gentan hag adlakaat pep tra; ha Mab an den, hervez ma'z eo skrivet 
diwar e benn, a die gouzanv kalz a draou, ha bezan disprizet. 

Mark 9:13 

Met me a lavar deoc'h penaos Elia a zo deuet, ha penaos o deus graet dezhan kement o deus c’hoantaet, evel ma'z eo 
skrivet diwar e benn. 

Mark 9:14 

O vezan deuet etrezek an diskibien all, e welas kalz a bobl en-dro dezho, ha skribed a stourme outo. 

Mark 9:15 

Raktal evel ma welas an holl bobl-se anezhan, e voent souezhet bras, hag o vezan deredet e saludjont anezhan. 

Mark 9:16 

Neuze en a c'houlennas ouzh ar skribed: diwar-benn petra e stourmec'h outo? 

Mark 9:17 

Hag un den eus ar bobl, o kemer ar gomz, a lavaras: Mestr, degaset em eus dit va mab hag a zo dalc'het gant ur spered 
mut, 

Mark 9:18 

e pelec'h bennak ma krog ennan, e taol anezhan d'an douar, e tispenn anezhan, hag en a eon, a c'hrigons e zent, hag en 
em disec'h; hag em eus pedet da ziskibien d'e gas kuit, met n'o deus ket gallet. 

Mark 9:19 

Neuze Jezuz a lavaras dezho: O rummad diskredik, betek pegeit e vin ganeoc'h? Betek pegeit e c'houzanvin ac'hanoc'h? 
Degasit en din. 

Mark 9:20 

E zegas a rejont eta dezhan; ha raktal ma welas Jezuz, ar spered a zifretas anezhan gant nerzh, hag e kouezhas d'an 
douar, hag en em ruilhe oc'h eonin. 

Mark 9:21 

Neuze Jezuz a c'houlennas ouzh e dad: Pegeit amzer a zo abaoe ma c'hoarvez kement-man gantan? En a respontas: 
Abaoe e vugaleaj. 

Mark 9:22 

Hag ar spered en deus e daolet alies en tan hag en dour, evit e lakaat da vervel; met mar gellez un dra bennak, sikour 
ac'hanomp, hag az pez truez ouzhimp. 

Mark 9:23 

Jezuz a lavaras dezhan: Mar gellez! .... pep tra a c'hell c'hoarvezout evit an hini a gred. 

Mark 9:24 

Kerkent tad ar bugel a grias [gant daerou]: Me a gred, [Aotrou,] va nerzh em diskredoni! 




Page 75 of 198 



Mark 9:25 

Ha Jezuz, o welout ar bobl o redek a vandenn, a c'hourdrouzas start ar spered hudur hag a lavaras dezhan: Spered mut 
ha bouzar, me a c'hourc'hemenn dit, me, kae kuit eus ar bugel-se, ha na da ken ennan. 

Mark 9:26 

Ar spered a yeas kuit, o tifretan anezhan gant nerzh hag o leuskel ur griadenn vras; ar bugel a zeuas evel marv, en 
hevelep doare ma lavare meur a hini: Marv eo. 

Mark 9:27 

Met Jezuz, o kemer e zorn, a reas dezhan sevel; hag en em zalc'has en e sav. 

Mark 9:28 

Pa voe aet Jezuz en ti, e ziskibien a c'houlennas digantan a-du: Perak n'hon eus ket gallet kas kuit an diaoul-se? 

Mark 9:29 

En a respontas dezho: Ar seurt diaoulien-se ne c'hellont mont kuit nemet dre ar bedenn [hag ar yun], 

Mark 9:30 

Hag, o vezan aet ac'hano, e treuzjont Galilea; Jezuz ne felle ket dezhan ec'h anavezje den kement-se. 

Mark 9:31 

Rak e kelenne e ziskibien, hag e lavare dezho: Mab an den a vo lakaet etre daouarn an dud, hag e lakaint anezhan d'ar 
marv; met goude ma vo bet lazhet, ec'h adsavo a varv an trede deiz. 

Mark 9:32 

Met ne gomprenent ket ar c'homzou-se, ha ne gredent ket goulenn digantan. 

Mark 9:33 

Goude e teujont da Gafarnaoum; hag o vezan en ti, e c'houlennas outo: Diwar-benn petra en em stourmec'h en hent? 
Mark 9:34 

Int a dave; rak en em stourmet o devoa en hent war an hini a vije ar brasan. 

Mark 9:35 

O vezan azezet, e c'halvas an daouzek hag e lavaras dezho: Mar c'hoanta unan bennak bezan ar c'hentan, e vo an 
diwezhan eus an holl, ha servijer an holl. 

Mark 9:36 

Hag o vezan kemeret ur bugel bihan, e lakaas anezhan en o c'hreiz; o terc'hel anezhan etre e zivrec'h, e lavaras dezho: 
Mark 9:37 

Piv bennak a zegemer unan eus ar vugale vihan-man abalamour da'm anv, a zegemer ac'hanon, ha piv bennak a zegemer 
ac'hanon, n'eo ket me eo a zegemer, met an hini en deus va c'haset. 

Mark 9:38 

Neuze Y ann, o kemer ar gomz, a lavaras dezhan: Mestr, ni hon eus gwelet unan o kas kuit an diaoulien ez anv, hag hon 
eus difennet-se outan, abalamour na heul ket ac'hanomp. 

Mark 9:39 

Met Jezuz a lavaras: Na zifennit ket-se; rak n'eus den a rafe miraklou em anv, hag a c'hellfe kerkent droukkomz 
ac'hanon. 

Mark 9:40 

Rak an hini n'eman ket a-enep deomp, a zo evidomp. 

Mark 9:41 

Ha piv bennak a roio deoc'h ur werennad dour em anv, abalamour ma'z oc'h d'ar Christ, me a lavar deoc'h e gwirionez, 
ne gollo ket e c'hopr; 

Mark 9:42 

met piv bennak a roio skouer fall da unan eus ar re vihan-se a gred ennon, ez eo gwelloc'h dezhan e vefe staget ur maen- 
milin ouzh e c'houzoug, ha e vefe taolet er mor. 



Mark 9:43 

Ma ra da zorn lakaat ac'hanout da gouezhan, troc'h anezhan; rak gwelloc'h eo dit mont er vuhez, o kaout nemet un dorn, 
eget kaout daou zorn ha bezan taolet er gehenn, 

Mark 9:44 

[en tan divougus, e pelec'h o frenv ne varv ket, hag an tan ne voug ket]. 

Mark 9:45 

Ha ma ra da droad lakaat ac'hanout da gouezhan, troc'h anezhan; gwelloc'h eo dit mont er vuhez, o kaout un troad, eget 
kaout daou droad, ha bezan taolet er gehenn, [en tan divougus, 

Mark 9:46 

e pelec'h o frenv ne varv ket, hag an tan ne voug ket], 

Mark 9:47 

Ha ma ra da lagad lakaat ac'hanout da gouezhan, diframm anezhan; gwelloc'h eo dit mont e rouantelezh Doue gant ul 
lagad hepken, eget kaout daou lagad ha bezan taolet e tan ar gehenn, 

Mark 9:48 

e pelec'h o frenv ne varv ket, hag an tan ne voug ket. 

Mark 9:49 

Rak pep hini a vo sallet gant tan, ha pep prof a vo sallet gant holen; 

Mark 9:50 

Un dra vat eo an holen, met mar koll e vlaz gant petra e vo e roet dezhan? Ho pet holen ennoc'h hoc'h-unan, ha bezit e 
peoc'h etrezoc'h. 

Mark 10:1 

Jezuz, o vont ac'hano, a zeuas e kosteziou Judea, en tu all d'ar Jordan; ar bobl en em zastumas adarre war e dro, hag en, 
evel ma oa e c'hiz, en em lakaas d'o c'helenn. 

Mark 10:2 

Neuze ar farizianed a zeuas hag a c'houlennas outan evit e demptan: Hag e c'hell un den kas e wreg kuit? 

Mark 10:3 

En a respontas hag a lavaras dezho: Petra en deus Moizez gourc'hemennet deoc'h? 

Mark 10:4 

Int a lavaras: Moizez a lez rein ur skrid a dorr-dimezin hag he c'has kuit. 

Mark 10:5 

Neuze Jezuz a respontas, hag a lavaras dezho: Skrivet en deus deoc'h al lezenn-se abalamour da galeter ho kalon. 

Mark 10:6 

Met er penn-kentan eus ar grouidigezh, Doue ne reas nemet ur gwaz hag ur plac'h. 

Mark 10:7 

Setu perak ar gwaz a guitaio e dad hag e vamm, hag en em unano d'e wreg, 

Mark 10:8 

hag e vint ur c'hig hepken; evel-se n'int mui daou, met ur c'hig hepken. 

Mark 10:9 

Ra ne zisranno ket eta an den, ar pezh en deus Doue unanet. 

Mark 10:10 

Hag an diskibien a c'houlennas c’hoazh digantan diwar-benn-se e-barzh an ti; 

Mark 10:11 

en a lavaras dezho: Piv bennak a gas kuit e wreg hag a zimez da unan all, a ra avoultriezh en he c'henver; 

Mark 10:12 

hag ar wreg a guita he gwaz hag a zimez da unan all, a ra avoultriezh. 



Mark 10:13 

Neuze e voe degaset dezhan bugale vihan, evit ma stokje outo; met an diskibien a c'hrozmole d'ar re o degase. 

Mark 10:14 

Ha Jezuz o welout-se, a yeas droug ennan, hag a lavaras dezho: Lezit ar vugale vihan da zont da'm c’havout, ha na 
zifennit ket outo; rak rouantelezh Doue a zo d’an neb a zo henvel outo. 

Mark 10:15 

Me a lavar deoc’h e gwirionez, penaos piv bennak ne zegemero ket rouantelezh Doue evel ur bugel bihan, ne yelo ket e- 
barzh. 

Mark 10:16 

Hag o vezan o c’hemeret etre e zivrec’h, e lakaas e zaouarn warno hag o bennigas. 

Mark 10:17 

Evel ma oa evit en em lakaat en hent, un den a zeredas, hag, o vezan daoulinet dirazan, e c’houlennas digantan: Mestr 
mat, petra a dlean d’ober evit kaout ar vuhez peurbadus? 

Mark 10:18 

Jezuz a lavaras dezhan: Perak em galvez mat? N’eus hini mat nemet Doue hepken. 

Mark 10:19 

Anavezout a rez ar gourc’hemennou: Na lazh ket; Na ra ket avoultriezh; Na laer ket; Na lavar ket a desteni faos; Na ra 
ket a faosoni; Enor da dad ha da vamm. 

Mark 10:20 

En a respontas: Mestr, miret em eus an holl draou-se adalek va yaouankiz. 

Mark 10:21 

Ha Jezuz, o teurel e zaoulagad warnan, e garas hag a lavaras dezhan: Mankout a ra dit un dra: Kae, gwerzh kement ac’h 
eus, en ro d’ar beorien, hag ez po un tenzor en nenv; goude-se deus hag heul ac’hanon, [o vezan en em vec’hiet eus ar 
groaz], 

Mark 10:22 

Glac’haret o klevout-se, ez eas kuit gwall drist, rak madou bras en devoa. 

Mark 10:23 

Neuze Jezuz, o sellout en-dro dezhan, a lavaras d’e ziskibien: Pegen diaes eo d’ar re o deus madou mont e-barzh 
rouantelezh Doue! 

Mark 10:24 

An diskibien a voe souezhet eus ar c’homzou-se. Met Jezuz, oc’h adkemer ar gomz, a lavaras dezho: Va bugale, pegen 
diaes eo d’ar re a laka o fizians er madou mont e rouantelezh Doue! 

Mark 10:25 

Aesoc’h eo d’ur c’hanval tremen dre graoenn un nadoz eget d’un den pinvidik mont e-barzh rouantelezh Doue. 

Mark 10:26 

Hag e voent c’hoazh muioc’h souezhet, hag e lavarent an eil d’egile: Ha piv eta a c’hell bezan salvet? 

Mark 10:27 

Met Jezuz o sellout outo, a lavaras: Dibosupl eo-se d’an dud, met n’eo ket da Zoue; rak Doue a c’hell pep tra. 

Mark 10:28 

Neuze Per en em lakaas da lavarout dezhan: Setu, ni hon eus dilezet pep tra, hag hon eus da heuliet. 

Mark 10:29 

Ha Jezuz a respontas: Me a lavar deoc’h e gwirionez: N'eus den en defe kuitaet, ti, pe vreudeur, pe c’hoarezed, pe dad, 
pe vamm, pe vugale, pe zouarou, abalamour din ha d’an Aviel, 

Mark 10:30 

ha ne resevo adalek ar c’hantved-man, kant kement all, a diez, a vreudeur, a c’hoarezed, a vammou, a vugale, hag a 
zouarou, gant heskinerezhiou, hag, er c’hantved da zont, ar vuhez peurbadus. 

Mark 10:31 

Met kalz a zo ar re gentan a vo ar re ziwezhan, ha kalz a zo ar re ziwezhan a vo ar re gentan. 

Mark 10:32 

Bez' e oant en hent, o pignat da Jeruzalem, Jezuz a valee a-raok dezho; spouronet e oant hag o devoa aon o heulian 
anezhan. Jezuz, o kemer adarre a-du an daouzek diskibl, en em lakaas da zisklerian dezho ar pezh a dlee c'hoarvezout 
g ant an: 

Mark 10:33 

Setu, e pignomp da Jeruzalem, ha Mab an den a vo lakaet etre daouarn ar veleien vras ha re ar skribed, hag e kondaonint 
anezhan d'ar marv, hag e lakaint anezhan etre daouarn ar baganed. 

Mark 10:34 

Goap a raint anezhan, e skourjezan a raint, hag e kranchint en e vizaj, hag e lakaint anezhan d'ar marv; met ec'h adsavo 
a varv d'an trede deiz. 

Mark 10:35 

Neuze Jakez ha Yann, mibien Zebedea, a zeuas hag a lavaras dezhan: Mestr, ni a garfe e rafes deomp ar pezh a 
c'houlennimp ouzhit. 

Mark 10:36 

En a lavaras dezho: Petra a fell deoc'h e rafen evidoc'h? 

Mark 10:37 

Int a lavaras dezhan: Ro deomp da vezan azezet e-barzh da c'hloar, unan a-zehou dit hag egile a-gleiz. 

Mark 10:38 

Jezuz a lavaras dezho: N'ouzoc'h ket ar pezh a c'houlennit. Ha gallout e c'hellit evan an hanaf a dlean evan, ha bezan 
badezet eus ar vadeziant ma tlean bezan badezet ganti? 

Mark 10:39 

Int a lavaras dezhan: Ni a c'hell. Ha Jezuz a lavaras dezho: Gwir eo ec'h evot an hanaf am eus da evan, hag e viot 
badezet eus ar vadeziant am eus da vezan badezet ganti; 

Mark 10:40 

met bezan azezet a-zehou pe a-gleiz din, n'eo ket din da rein; roet e vo d'ar re ma'z eo bet-se kempennet evito. 

Mark 10:41 

An dek all o vezan klevet kement-se, a yeas droug enno a-enep Jakez ha Yann. 

Mark 10:42 

Met Jezuz, o vezan o galvet, a lavaras dezho: Gouzout a rit penaos ar re a seller evel pennou ar poblou a vestroni 
anezho, ha penaos ar re vras a ziskouez o galloud warno. 

Mark 10:43 

Na vo ket evel-se en ho touez; met piv bennak a fello dezhan bezan bras en ho touez, a vo ho servijer. 

Mark 10:44 

Ha piv bennak a fello dezhan bezan ar c'hentan en ho touez, a vo mevel an holl. 

Mark 10:45 

Rak Mab an den n'eo ket deuet evit bezan servijet, met evit servijan hag evit rein e vuhez e daspren evit kalz. 

Mark 10:46 

Goude e teujont da Jeriko; hag evel ma'z eas kuit ac'hano gant e ziskibien ha kalz a dud, mab Time, Bartime, an dall, a 
oa azezet war gostez an hent, o c'houlenn an aluzen. 

Mark 10:47 

O vezan klevet e oa Jezuz a Nazared a dremene, en em lakaas da grial ha da lavarout: Jezuz, mab David, az pez truez 
ouzhin! 

Mark 10:48 

Kalz a c'hourdrouze anezhan, evit ober dezhan tevel; met en a grie c'hoazh krenvoc'h: Mab David, az pez truez ouzhin! 
Mark 10:49 

Jezuz o chom en e sav, a lavaras e c'hervel. Gervel a rejont eta an dall, hag e lavarjont dezhan: Sav, bez kalonek, da 
c'hervel a ra. 

Mark 10:50 

O teurel e vantell, e savas hag e teuas da gavout Jezuz. 

Mark 10:51 

Neuze Jezuz, o kemer ar gomz, a lavaras dezhan: Petra a fell dit e rafen evidout? An dall a respontas: Mestr, ma kavin 
ar gweled. 

Mark 10:52 

Ha Jezuz a lavaras dezhan: Kae, da feiz he deus da yac'haet. Ha kerkent e kavas ar gweled, hag e heulias Jezuz en hent. 
Mark 11:1 

Evel ma tostaent ouzh Jeruzalem, ouzh Betfage, hag ouzh Betania, tost da Venez an Olived, Jezuz a gasas daou eus e 
ziskibien, 

Mark 11:2 

o lavarout dezho: It d'ar vourc'h a zo dirazoc'h; ha kerkent ha ma viot aet enni, e kavot un azen yaouank stag, ma n'eus 
bet c'hoazh pignet den warnan; distagit en, ha degasit en din. 

Mark 11:3 

Mar lavar unan bennak deoc'h: Perak e rit an dra-se? Lavarit: An Aotrou en deus ezhomm anezhan. Ha raktal en lezo da 
vont. 

Mark 11:4 

Mont a rejont eta, hag e kavjont an azen a oa stag en-diavaez dirak an nor, etre daou hent; hag e tistagjont anezhan. 
Mark 11:5 

Unan bennak eus ar re a oa eno a lavaras dezho: Perak e tistagit an azenig-se? 

Mark 11:6 

Int a respontas evel m'en devoa Jezuz gourc'hemennet dezho; hag e voent lezet da vont. 

Mark 11:7 

Degas a rejont an azenig da Jezuz, e lakajont o dilhad warnan, hag e rejont Jezuz azezan warnan. 

Mark 11:8 

Kalz a astenne o dilhad war an hent, ha re all a droc'he brankou glas, hag a c'holoe ganto an hent. 

Mark 11:9 

Ar re a valee a-raok, hag ar re a heulie, a grie o lavarout: Hozanna! Benniget ra vo an hini a zeu en anv an Aotrou! 

Mark 11:10 

Benniget ra vo ren David hon tad, ar ren a zeu en anv an Aotrou! Hozanna el lec'hiou uhel-meurbet! 

Mark 11:11 

Evel-se Jezuz a yeas e Jeruzalem, hag en tempi; hag o vezan sellet ouzh pep tra, evel ma oa diwezhat, ez eas da Vetania 
gant an daouzek. 

Mark 11:12 

An deiz war-lerc'h, evel ma'z ae eus Betania, en devoe naon. 

Mark 11:13 

O welout a-bell ur wezenn-fiez he devoa deliou, ez eas evit gwelout hag-en e kavje un dra bennak enni; hag o vezan 
tostaet, ne gavas nemet deliou, rak ne oa ket mare ar fiez. 

Mark 11:14 

Neuze Jezuz o kemer ar gomz a lavaras: Ra ne zebro biken den eus da frouezh. Hag e ziskibien a glevas kement-se. 
Mark 11:15 

Dont a rejont da Jeruzalem; Jezuz o vezan aet en tempi, en em lakaas da gas kuit ar re a werzhe hag a brene en tempi, 
hag e tiskaras taoliou an drokerien arc'hant ha kadoriou ar re a werzhe koulmed. 

Mark 11:16 

Ne leze den da zougen tra ebet dre an tempi, 

Mark 11:17 

hag e kelenne en ur lavarout: N'eo ket skrivet: Va zi a vo galvet un ti a bedennou evit an holl boblou? Met c’hwi hoc’h 
eus graet anezhan ur c’havarn laeron. 

Mark 11:18 

Ar veleien vras hag ar skribed, o vezan klevet-se, a glaske an doare d’e lakaat d’ar marv; rak aon o devoa dirazan, 
abalamour an holl bobl a oa souezhet bras gant e gelenn. 

Mark 11:19 

An abardaez o vezan deuet, Jezuz a yeas er-maez eus ker. 

Mark 11:20 

Diouzh ar beure, evel ma tremenent, e ziskibien a welas ar wezenn-fiez sec’het betek ar gwriziou. 

Mark 11:21 

Neuze Per, o kaout sonj eus ar pezh a oa c’hoarvezet, a lavaras dezhan: Mestr, setu, ar wezenn-fiez ac’h eus milliget a zo 
sec’het. 

Mark 11:22 

Jezuz, o respont, a lavaras: Ho pet feiz e Doue; 

Mark 11:23 

rak me a lavar deoc’h e gwirionez, penaos piv bennak a lavaro d’ar menez-se: Sav alese hag en em daol er mor, ha 
kement-se hep argredin en e galon, met en ur gredin e c’hoarvezo, ar pezh a lavar a vo roet dezhan. 

Mark 11:24 

Setu perak e lavaran deoc’h: Kement a c’houlennot en ur bedin, kredit e vo roet deoc’h, ha kement-se a c’hoarvezo. 

Mark 11:25 

Met pa’z eot evit pedin, pardonit, mar hoc’h eus un dra bennak a-enep unan bennak, pardonit dezhan, abalamour d’ho 
Tad a zo en nenvou da bardonin deoc’h ivez ho pec’hedou. 

Mark 11:26 

Rak ma ne bardonit ket, ho Tad a zo en nenvou ne bardono ket deoc’h kennebeut ho pec’hedou. 

Mark 11:27 

Distrein a rejont c’hoazh da Jeruzalem; hag evel ma'z ae dre an tempi, ar veleien vras, ar skribed hag an henaourien a 
dostaas outan, 

Mark 11:28 

hag a lavaras dezhan: Dre beseurt galloud e rez an traou-se, ha piv en deus roet dit galloud d'ober an traou-se? 

Mark 11:29 

Jezuz a respontas dezho: Me a c'houlenno ivez un dra ouzhoc'h; respontit din hag e lavarin deoc'h dre beseurt galloud e 
ran an traou-se. 

Mark 11:30 

Badeziant Yann, ha dont a rae eus an nenv pe eus an dud? Respontit din. 

Mark 11:31 

Int a sonje enno oc'h-unan, o lavarout: Mar lavaromp: Eus an nenv, e lavaro: Perak eta n'hoc'h eus ket kredet ennan? 
Mark 11:32 

Ha mar lavaromp: Eus an dud ... Aon o devoa rak ar bobl; an holl a grede e oa Yann ur gwir brofed. 

Mark 11:33 

Neuze e respontjont da Jezuz: N'ouzomp ket. Ha Jezuz a lavaras dezho: Ha me kennebeut, ne lavarin ket deoc'h dre 
beseurt galloud e ran an traou-se. 

Mark 12:1 

Neuze Jezuz en em lakaas da gomz outo dre barabolennou: Un den, emezan, a blantas ur winieg, a reas ur c'harzh en- 
dro dezhi, a gleuzias enni ur wask, hag a savas enni un tour; neuze e feurmas anezhi da winierien, hag ez eas en ur vro 

all. 



Mark 12:2 

Da amzer ar frouezh e kasas unan eus e servijerien etrezek ar winierien, evit kemer diganto frouezh ar winieg. 

Mark 12:3 

Met o vezan kroget ennan e kannjont anezhan hag e kasjont anezhan kuit hep netra. 

Mark 12:4 

Kas a reas dezho c'hoazh ur servijer all; met e veinata a rejont, e c'hloazjont en e benn, hag e gasjont kuit goude bezan 
graet dezhan meur a zismegans. 

Mark 12:5 

Hag e kasas c'hoazh unan all, hag a voe lazhet ganto; ha kalz a re all, ma oa kannet lod ha lazhet lod all ganto. 

Mark 12:6 

Da ziwezhan, o kaout ur mab a gare kalz, e kasas anezhan dezho, en ur lavarout: Doujan a raint va mab. 

Mark 12:7 

Met ar winierien-man a lavaras etrezo: Setu an heritour; deuit, lazhomp-en, hag e heritaj a vo deomp. 

Mark 12:8 

Hag o vezan kroget ennan, en lazhjont, hag e taoljont anezhan er-maez eus ar winieg. 

Mark 12:9 

Petra eta a raio mestr ar winieg? Dont a raio, hag e tistrujo ar winierien-se, hag e roio ar winieg da re all. 

Mark 12:10 

Ha n'hoc'h eus ket lennet ar gomz-man er Skritur: Ar maen taolet kuit gant ar re a vansone, a zo deuet da vezan penn ar 
c'horn. 

Mark 12:11 

Kement-se a zo bet graet gant an Aotrou, hag un dra marzhus eo d’hon daoulagad? 

Mark 12:12 

Neuze e klaskjont kregin ennan, rak anavezout a rejont mat en devoa lavaret ar barabolenn-se a-enep dezho, met aon o 
devoa rak ar bobl; setu perak e lezjont anezhan hag ez ejont kuit. 

Mark 12:13 

Kas a rejont dezhan hiniennou eus ar farizianed hag eus an herodianed, evit e dapout en e gomzou. 

Mark 12:14 

O vezan eta deuet d’e gavout, e lavarjont dezhan: Mestr, gouzout a reomp penaos out gwirion ha ne rez van a zen ebet; 
rak ne sellez ket ouzh diavaez an dud, met kelenn a rez hent Doue hervez ar wirionez: Ha dleet eo paean ar gwir da 
Gezar, pe n’eo ket? 

Mark 12:15 

E baean a raimp-ni, pe ne raimp ket? Met en, oc’h anavezout o filpouzerezh, a lavaras dezho: Perak e temptit ac’hanon? 
Degasit din un diner, evit ma welin anezhan. 

Mark 12:16 

Hag e tegasjont dezhan unan. Neuze e lavaras dezho: Eus piv eo ar skeud hag ar skrid-man? Int a lavaras dezhan: Eus 
Kezar. 

Mark 12:17 

Ha Jezuz a respontas dezho: Roit eta da Gezar ar pezh a zo da Gezar, ha da Zoue ar pezh a zo da Zoue. Hag e voent 
souezhet bras gantan. 

Mark 12:18 

Neuze ar sadukeiz, hag a lavar n’eus ket a adsavidigezh a varv, a zeuas d’e gavout, hag a reas outan ar goulenn-man: 
Mark 12:19 

Mestr, Moizez en deus gourc’hemennet deomp ma teuje breur unan bennak da vervel ha da lezel e wreg hep bugale, e 
vreur a zimezo d’e intanvez, evit sevel lignez d’e vreur. 

Mark 12:20 

Bez’ e oa seizh breur. An hini kentan, o vezan kemeret ur wreg, a varvas hep lezel bugale. 

Mark 12:21 

An eil a gemeras anezhi, hag a varvas, hep lezel kennebeut a vugale. Hag an trede en hevelep doare. 

Mark 12:22 

Ar seizh breur a gemeras anezhi; ha ne lezjont ket a vugale. Ha d'an diwezhan-holl, ar wreg a varvas ivez. 

Mark 12:23 

Da behini eta anezho e vo gwreg, en adsavidigezh a varv? Rak bet eo gwreg dezho o seizh. 

Mark 12:24 

Jezuz a respontas dezho: Ha n'oc'h ket en dallentez, dre n'anavezit ket ar Skrituriou, na galloud Doue? 

Mark 12:25 

Rak pa adsavor a varv, ar wazed n'o devo ket a wragez, nag ar gwragez a ezhec'h, met bez' e vint evel aeled en nefiv. 
Mark 12:26 

Met diwar-benn an adsavidigezh a varv, ha n'hoc'h eus ket lennet e levr Moizez, penaos Doue a lavaras dezhan er 
vodenn loskus: Me eo Doue Abraham, Doue Izaak, ha Doue Jakob? 

Mark 12:27 

Doue n'eo ket Doue ar re varv, met Doue ar re vev. En ur fazi bras oc'h eta. 

Mark 12:28 

Neuze unan ar skribed en devoa o c'hlevet o riotal; o welout en devoa Jezuz respontet mat dezho, e tostaas hag e 
c'houlennas outan: Pehini eo ar c'hentan eus an holl c'hourc'hemennou? 

Mark 12:29 

Jezuz a respontas dezhan: Ar c'hentan eus an holl c'hourc'hemennou eo: Selaou Israel, an Aotrou hon Doue eo an 
Aotrou hepken. 

Mark 12:30 

Karout a ri an Aotrou da Zoue, eus da holl galon, eus da holl ene, eus da holl sonj, hag eus da holl nerzh. [Hennezh eo 
ar c'hentan gourc'hemenn. | 

Mark 12:31 

Ha setu an eil [a zo henvel outan]: Karout a ri da nesan eveldout da-unan. N'eus ket a c'hourc'hemennou all brasoc'h 
eget ar re-man. 

Mark 12:32 

Hag ar skrib a respontas dezhan: Mat eo, Mestr, lavaret ec'h eus gant gwirionez, n'eus nemet un Doue, ha n'eus hini all 
ebet nemetan, 

Mark 12:33 

ha penaos karout anezhan eus e holl galon, eus e holl sonj, eus e holl ene, hag eus e holl nerzh, ha karout e nesan eveltan 
e-unan a zo mui eget an holl loskaberzhou hag ar sakrifisou. 

Mark 12:34 

Jezuz, o welout en devoa respontet gant furnez, a lavaras dezhan: N'out ket pell diouzh rouantelezh Doue. Ha neuze den 
ne gredas mui ober goulenn ebet outan. 

Mark 12:35 

Evel ma kelenne Jezuz en tempi, e lavaras: Perak e lavar ar skribed eo ar Christ Mab David? 

Mark 12:36 

Rak David a lavar e-unan dre ar Spered-Santel: An Aotrou en deus lavaret da'm Aotrou: Azez a-zehou din, betek ma em 
bo graet eus da enebourien ur skabell dindan da dreid. 

Mark 12:37 

Mar galv eta David e-unan anezhan Aotrou, penaos eo-en e vab? Ha kalz a dud a selaoue anezhan gant plijadur. 

Mark 12:38 

En ur gelenn anezho, e lavare ivez dezho: Diwallit diouzh ar skribed a gar pourmen gant saeou hir ha bezan saludet er 
marc'hallac’hiou. 



Mark 12:39 

hag a gar ar c'hadoriou kentan er sinagogennou, hag ar plasou kentan er festou; 

Mark 12:40 

dismantran a reont tiez an intanvezed, hag e reont evit ar gweled pedennou hir; bez' o devo ur varnedigezh gwashoc’h. 
Mark 12:41 

Jezuz, o vezan azezet dirak ar c’hef, a selle penaos e lakae an dud arc’hant er c’hef: kalz a dud pinvidik a daole kalz. 
Mark 12:42 

Dont a reas ivez un intanvez paour, hag a daolas e-barzh daou bezhig, oc’h ober ur c’hadrin. 

Mark 12:43 

Neuze, o vezan galvet e ziskibien, e lavaras dezho: Me a lavar deoc’h e gwirionez, an intanvez paour-se he deus lakaet 
muioc’h er c’hef, eget an holl re all o deus lakaet ennan. 

Mark 12:44 

Rak holl o deus lakaet eus ar pezh o devoa a-re; met houman he deus lakaet eus he dienez, kement he devoa, kement 
holl a oa chomet ganti evit bevan. 

Mark 13:1 

Evel ma'z ae Jezuz kuit eus an tempi, unan eus e ziskibien a lavaras dezhan: Mestr, sell pebezh mein, ha pebezh tiez! 
Mark 13:2 

Jezuz a respontas dezhan: Ha gwelout a rez an holl diez bras-se? Ne chomo ket anezho maen war vaen na vo diskaret. 
Mark 13:3 

Hag evel ma oa azezet war Venez an Olived, dirak an tempi. Per, Jakez, Yann hag Andrev a reas a-du ar goulenn-man 
outan: 

Mark 13:4 

Lavar deomp pegoulz e c'hoarvezo kement-se, ha pehini e vo ar sin eus o oberians nesan? 

Mark 13:5 

Neuze Jezuz, o respont, en em lakaas da lavarout: Diwallit na dromplfe den ac'hanoc'h. 

Mark 13:6 

Rak kalz a zeuio em anv, o lavarout: Me eo ar Christ; hag e tallint meur a hini. 

Mark 13:7 

Pa glevot komz eus brezeliou, ha brud eus brezeliou, na spontit ket; rak ret eo e teufe an traou-se, met kement-se ne vo 
ket c'hoazh ar fin. 

Mark 13:8 

Rak ur bobl a savo a-enep ur bobl all, hag ur rouantelezh a-enep ur rouantelezh all; ha bez' e vo krenou-douar e meur a 
lec'h, ha naonegezhiou, ha trubuilhou; an traou-man a vo ar penn-kentan eus ar gloaziou. 

Mark 13:9 

Met diwallit ouzhoc'h hoc'h-unan, rak ho kas a raint dirak al leziou-barn, ho skourjezan a raint en o sinagogennou, ha 
mont a reot dirak an ouarnerien ha dirak ar rouaned abalamour din, evit rein testeni din dirazo. 

Mark 13:10 

Met ret eo e vefe da gentan prezeget an Aviel d'an holl boblou. 

Mark 13:11 

Pa gasint ac'hanoc'h evit ho lakaat etre o daouarn, na vezit ket en poan a-raok eus ar pezh ho po da lavarout, ha na 
brederit ket anezhan; met lavarit ar pezh a vo roet deoc'h war an eur-se; rak ne vo ket c'hwi a gomzo, met ar Spered- 
Santel. 

Mark 13:12 

Ar breur a roio e vreur d'ar marv, hag an tad e vugel; ar vugale en em savo a-enep o zud, hag o lakaint d'ar marv. 

Mark 13:13 

Kasaet e viot gant an holl abalamour da'm anv, met an hini a gendalc'ho betek ar fin, a vo salvet. 



Mark 13:14 

Pa welot an euzhusted eus ar glac'har, [m'en deus komzet ar profed Daniel anezhi,] deuet el lec’h ne die ket bezan (ra 
gompreno an neb a lenn), neuze ar re a vo e Judea, ra dec’hint war ar menezioit, 

Mark 13:15 

hag an hini a vo war an doenn, ra ne ziskenno ket en ti, ha n’aio ket ennan da gemer un dra bennak eus e di, 

Mark 13:16 

hag an hini a vo er parkeier, ra ne zistroio ket a-drenv da gemer e vantell. 

Mark 13:17 

Gwalleur d’ar gwragez brazez, ha d’ar magerezed en deiziou-se! 

Mark 13:18 

Pedit evit na erruo ket ho tec’h er goanv. 

Mark 13:19 

Rak bez’ e vo en deiziou-se an hevelep glac'har, ken adalek penn-kentan ar bed en deus Doue krouet betek vreman, n'en 
deus ket bet, ha ne vo biken eveltan. 

Mark 13:20 

Ha ma n'en divije ket an Aotrou berraet an deiziou-se, den ebet ne vije salvet; met abalamour d'ar re dibabet en deus o 
berraet. 

Mark 13:21 

Neuze, mar lavar unan bennak deoc'h: Setu, ar Christ a zo aman, pe aze, na gredit ket. 

Mark 13:22 

Rak fals-kristed ha fals-profeded a savo; hag e raint sinou ha burzhudou da dromplan memes ar re dibabet, ma vije 
gallet. 

Mark 13:23 

Bezit war evezh eta; setu, em eus lavaret holl deoc'h a-raok. 

Mark 13:24 

En deiziou-se, goude ar glac'har-man, an heol a vo tenvalaet, al loar ne roio ket he sklerijenn, 

Mark 13:25 

ar stered a gouezho eus an oabl, hag ar galloudou a zo en nenv a vo bransellet. 

Mark 13:26 

Neuze e vo gwelet Mab an den, o tont war ar c'hoabr, gant ur galloud hag ur gloar bras; 

Mark 13:27 

hag e kaso e aeled, da zastum e re dibabet eus ar pevar avel, adalek pennou pell an douar betek pennou pellan an nenv. 
Mark 13:28 

Deskit dre barabolenn ar wezenn-fiez: pa zeu he brankou da vezan tener hag he deliou da vountan, ec'h anavezit eo tost 
an hanv; 

Mark 13:29 

evel-se ivez, pa welot kement-se oc'h erruout, gouezit Mab an den a zo tost, hag ouzh an nor. 

Mark 13:30 

Me a lavar deoc'h e gwirionez, penaos ar rummad-man ne dremeno ket, ken na vo c'hoarvezet an holl draou-se. 

Mark 13:31 

An nenv hag an douar a dremeno, met va geriou ne dremenint ket. 

Mark 13:32 

Evit ar pezh a sell ouzh an deiz hag an eur, den n'o anavez, nag an aeled a zo en nenv, nag ar Mab, met an Tad hep ken. 
Mark 13:33 

Bezit war evezh, chomit dihun ha pedit; rak n'ouzoc'h ket pegoulz e teuio an amzer-se. 



Mark 13:34 

Bez' e vo evel un den a ya e beaj, a lez e di, a ro ar gundu anezhan d'e vevelien, o lakaat da bep hini e labour, hag a 
c'hourc'hemenn d'ar porzhier bezan dihun. 

Mark 13:35 

Chomit dihun eta, rak n'ouzoc'h ket pegoulz e teuio mestr an ti, pe d'an abardaez, pe da hanternoz, pe da gan ar c'hilhog, 
pe diouzh ar beure, 

Mark 13:36 

gant aon na zeufe en un taol, ha n’ho kavfe kousket. 

Mark 13:37 

Dre-se, ar pezh a lavaran, a lavaran deoc’h holl: Chomit dihun. 

Mark 14:1 

Gouel ar Pask hag ar bara hep goell a dlee bezan daou zevezh goude; ar veleien vras hag ar skribed a glaske an doare da 
gregin e Jezuz dre droidell ha d’e lakaat d’ar marv. 

Mark 14:2 

Met e lavarent: Arabat e vefe e-pad ar gouel, gant aon na savfe un drubuilh bennak e-touez ar bobl. 

Mark 14:3 

Jezuz, o vezan e Betania ouzh taol e ti Simon al lovr, ur wreg a zeuas d’e gavout gant ul lestr alabastr leun a c’hwezh-vat 
a nard pur hag eus ur priz bras, hag, o vezan torret al lestr, e skuilhas ar c’hwezh-vat war e benn. 

Mark 14:4 

Hiniennoii a yeas droug enno o-unan, hag a lavaras: Perak koll evel-se ar c’hwezh-vat-se? 

Mark 14:5 

Rak gallet e vije bet gwerzhan anezhi ouzhpenn tri c’hant diner, hag o rein d’ar beorien. Evel-se e krozmolent en he 
enep. 

Mark 14:6 

Met Jezuz a lavaras: Lezit anezhi; perak e rit poan dezhi? Un dra vat he deus graet em c’henver. 

Mark 14:7 

Rak c’hwi ho po atav peorien ganeoc’h, ha bep gwech ma c’hoantaot e c’hellot ober vat dezho, met n’ho po ket atav 
ac’hanon.. 

Mark 14:8 

Graet he deus ar pezh a oa en he galloud; balzamet he deus dre ziaraok va c’horf evit va beziadur. 

Mark 14:9 

Me a lavar deoc’h e gwirionez, penaos en holl lec’hiou eus ar bed ma vo an aviel-man prezeget, ar pezh he deus graet a 
vo ivez lavaret en envor anezhi. 

Mark 14:10 

Neuze Judaz Iskariod, unan eus an daouzek, a yeas da gavout ar veleien vras evit lakaat Jezuz etre o daouarn. 

Mark 14:11 

Selaou a rejont gant joa, hag e lavarjont rein arc’hant dezhan; diwar neuze e klaskas an tu dereat d’e lakaat etre o 
daouarn. 

Mark 14:12 

Ar c’hentan deiz eus ar bara hep goell, pa aberzhed ar Pask, e ziskibien a lavaras dezhan: Pelec’h e c’hoantaez ez afemp 
da gempenn ar pezh a zo ret evit debrin ar Pask? 

Mark 14:13 

Neuze e kasas daou eus e ziskibien hag e lavaras dezho: It e ker, hag e kavot dirazoc’h un den o tougen ur podad dour, it 
war e lerc’h. 

Mark 14:14 

E pe lec’h bennak ma'z aio, lavarit da vestr an ti: Ar Mestr a lavar: Pelec'h email al lec'h e tebrin ar Pask ennan, gant va 
diskibien? 



Mark 14:15 

Hag e tiskouezo deoc'h ur gambr uhel, urzhiet ha kempennet mat; fichit eno deomp ar Pask. 

Mark 14:16 

E ziskibien eta a yeas, hag a zeuas e ker, hag e kavjont an traou evel m'en devoa lavaret dezho; hag e fichjont ar Pask. 
Mark 14:17 

Pa voe deuet an abardaez, e teuas gant an daouzek. 

Mark 14:18 

Evel ma oant ouzh taol, ha ma tebrent, Jezuz a lavaras: Me a lavar deoc'h e gwirionez, unan ac'hanoc'h, unan a zebr 
ganin, am gwerzho. 

Mark 14:19 

Neuze en em lakajont d'en em c'hlac'harin; hag e lavarjont dezhan, an eil goude egile: Ha me eo? 

Mark 14:20 

En a respontas dezho: Unan an daouzek eo, ha lakaat a ra e zorn er plad ganin. 

Mark 14:21 

Mab an den, evit gwir, a ya hervez ar pezh a zo skrivet anezhan; met gwalleur d'an den ma vo gwerzhet gantan; gwell e 
vije d'an den-se, ne vije biken bet ganet. 

Mark 14:22 

Evel ma tebrent, Jezuz a gemeras bara ha, goude bezan trugarekaet, e torras anezhan, hag en roas dezho, o lavarout: 
Kemerit, [debrit,] heman eo va c'horf. 

Mark 14:23 

Kemer a reas ivez an hanaf ha, goude bezan trugarekaet, en roas dezho, hag ec'h evjont holl dioutan. 

Mark 14:24 

Hag e lavaras dezho: Heman eo va gwad, ar gwad eus an emglev [nevez], skuilhet evit kalz. 

Mark 14:25 

Me a lavar deoc'h e gwirionez, n'evin mui eus frouezh ar gwini, betek an deiz ma'c'h evin anezhan nevez e rouantelezh 
Doue. 

Mark 14:26 

Goude m'o devoe kanet ar c'hantikou, ez ejont da Venez an Olived. 

Mark 14:27 

Neuze, Jezuz a lavaras dezho: Me a vo deoc'h holl en noz-man un abeg da gouezhan, rak skrivet eo: skein a rin ar 
pastor, hag an derived a vo stlabezet. 

Mark 14:28 

Met goude ma vin adsavet a varv, ho tiaraogin e Galilea. 

Mark 14:29 

Ha Per a lavaras dezhan: Pa vefe an holl gwallskoueriet, evidon-me, ne vin ket. 

Mark 14:30 

Neuze Jezuz a lavaras dezhan: Me a lavar dit e gwirionez, penaos hiziv, en noz-man, a-raok ma kano ar c'hilhog div 
wech, te az po va dinac'het teir gwech. 

Mark 14:31 

Met en a lavare krenvoc'h c'hoazh: Ha pa vefe ret din mervel ganit, ne zinac'hin ket ac'hanout. Hag holl, e lavarent ar 
memes tra. 

Mark 14:32 

Neuze ez ejont en ul lec'h galvet Getsemane, ha Jezuz a lavaras d'e ziskibien: Azezit aman e-pad ma pedin. 

Mark 14:33 

Kemer a reas gantan Per, Jakez ha Yann, hag e voe leuniet a aon hag a anken. 

Mark 14:34 

Hag e lavaras dezho: Trist eo va ene betek ar marv; chomit aman ha beilhit. 

Mark 14:35 

O vont un tamm a-raokoc'h, en em stouas d'an douar, da bedin ma c'hellje an eur-se pellaat dioutan. 

Mark 14:36 

Hag e lavare: Abba! Tad! An holl draou a c'hellez; pella an hanaf-se diouzhin! Koulskoude neket evel ma fell din, met 
evel ma fell dit. 

Mark 14:37 

Hag e tistroas, o c'havas kousket, hag e lavaras da Ber: Simon, kousket a rez! Ne'c'h eus ket gallet beilhan un eur? 

Mark 14:38 

Beilhit ha pedit evit na gouezhot ket en temptadur; ar spered a zo buan, met ar c'hig a zo dinerzh. 

Mark 14:39 

Mont a reas adarre, hag e pedas, o lavarout ar memes komzou. 

Mark 14:40 

O vezan distroet, o c'havas adarre kousket, rak o daoulagad a oa pounneraet; ha ne ouient petra da lavarout dezhan. 
Mark 14:41 

Hag e tistroas evit an trede gwech, hag e lavaras dezho: Kouskit breman ha diskuizhit! A-walc'h eo! An eur a zo deuet; 
setu, Mab an den a zo lakaet etre daouarn ar bec'herien. 

Mark 14:42 

Savit, ha deomp, setu, an hini am gwerzh a dosta. 

Mark 14:43 

Ha kerkent, evel ma komze c'hoazh, Judaz, unan an daouzek, a zeuas, ha gantan ur vandenn vras a dud gant klezeier ha 
gant bizhier, a-berzh ar veleien vras, ar skribed hag an henaourien. 

Mark 14:44 

An hini en gwerzhe en devoa roet ar sin-man: An hini a bokin dezhan, hennezh eo; krogit ennan, ha kasit en sur. 

Mark 14:45 

Raktal eta evel ma oa erruet, e tostaas outan, hag e lavaras dezhan: Mestr! Mestr! Hag e pokas dezhan. 

Mark 14:46 

Neuze e lakajont o daouarn war Jezuz, hag e krogjont ennan. 

Mark 14:47 

Unan eus ar re a oa eno a dennas e gleze, a skoas servijer ar beleg-meur, hag a droc'has e skouarn dezhan. 

Mark 14:48 

Neuze Jezuz a gemeras ar gomz hag a lavaras dezho: Deuet oc'h er-maez evel war-lerc'h ul laer, gant klezeier ha gant 
bizhier, evit kregin ennon. 

Mark 14:49 

Bemdez e oan en ho touez, o kelenn en tempi, ha n'hoc'h eus ket va c'hemeret; met bez' eo evit ma vo ar Skrituriou 
peurc'hraet. 

Mark 14:50 

Neuze, o vezan e zilezet, an holl a dec'has kuit. 

Mark 14:51 

Un den yaouank en heulie, goloet hepken gant ul linenn skanv; an dud yaouank a grogas ennan, 

Mark 14:52 

met en a lezas ganto e wiskamant, hag a dec'has en noazh deus etre o daouarn. 

Mark 14:53 

Kas a rejont neuze Jezuz da di ar beleg-meur, e-lec'h ma oa en em zastumet an holl veleien vras, an henaourien hag ar 
skribed. 



Mark 14:54 

Per a heulias anezhan a-bell betek porzh ar beleg-meur. Hag o vezan azezet gant ar vevelien, en em domme e-tal an tan. 
Mark 14:55 

Ar veleien vras hag an holl sanedrin a glaske un testeni a-enep Jezuz, evit e lakaat d'ar marv, hogen ne gavent ket. 

Mark 14:56 

Rak kalz a roe testeni fals en e enep, met o zesteniou ne oant ket henvel etrezo. 

Mark 14:57 

Hiniennou a savas neuze, hag a zougas ur fals testeni a-enep dezhan o lavarout: 

Mark 14:58 

Ni hon eus e glevet o lavarout: Me a ziskaro an templ-man, graet gant dorn an den, hag a-benn tri deiz ec'h adsavin unan 
all, ha ne vo ket graet gant dorn an den. 

Mark 14:59 

Met o zesteniou ne oant ket henvel etrezo kennebeut. 

Mark 14:60 

Neuze ar beleg-meur, o sevel e-kreiz ar sanhedrin, a reas ouzh Jezuz ar goulenn-man: Ha ne respontez netra? Petra a 
destenn an dud-se en da enep? 

Mark 14:61 

Met Jezuz a davas ha ne respontas netra. Ar beleg-meur a reas c'hoazh outan ar goulenn-man: Bez' out-te ar Christ, 

Mab an Hini a zo benniget? 

Mark 14:62 

Ha Jezuz a lavaras dezhan: Bez' ez on; ha gwelout a reot Mab an den azezet a-zehou da c’halloud Doue, hag o tont war 
goabr an nenv. 

Mark 14:63 

Neuze ar beleg-meur a rogas e zilhad, hag a lavaras: Da betra hon eus mui ezhomm a destou? 

Mark 14:64 

Klevet hoc’h eus al ledoued; petra a sonjit a-se? Holl neuze, e varnjont anezhan evel din a varv. 

Mark 14:65 

Hiniennou en em lakaas da granchat outan, da c’holein e vizaj, ha da rein dezhan karvanadoit, o lavarout: Divin! Hag ar 
vevelien a skoe anezhan gant bizhier. 

Mark 14:66 

Per a oa e traon ar porzh, hag e teuas eno unan eus mitizhien ar beleg-meur; 

Mark 14:67 

hag o welout Per oc’h en em domman, e sellas outan hag e lavaras: Te ivez, te a oa gant Jezuz a Nazared. 

Mark 14:68 

Met en a nac’has anezhan, hag a lavaras: N'anavezan ket anezhan, ha n'ouzon ket petra a lavarez; mont a reas er-maez er 
porzh; hag ar c’hilhog a ganas. 

Mark 14:69 

Ar vatezh-se, o vezan e welet adarre, en em lakaas da lavarout d’ar re a oa eno: An den-man a zo eus an dud-se. Met en 
e nac’has adarre. 

Mark 14:70 

Ur penad goude, ar re a oa eno a lavaras da Ber: Evit gwir te a zo eus an dud-se, rak te a zo Galileat, [ha da yezh a zo 
henvel ouzh o hini], 

Mark 14:71 

Neuze en em lakaas da zroukpedin ha da douin, o lavarout: N'anavezan ket an den-se a gomzit anezhan. 

Mark 14:72 

Raktal ar c'hilhog a ganas un eil gwech; ha Per en devoe sonj eus ar gomz en devoa Jezuz lavaret dezhan: A-raok ma 
kano ar c'hilhog div wech, ez po va dinac'het teir gwech. Hag o vezan aet buan er-maez, e ouelas. 

Mark 15:1 

Kerkent ha ma voe deiz, ar veleien vras, gant an henaourien hag ar skribed, hag ar sanedrin o vezan en em guzuliet, a 
zegasas Jezuz ereet hag en lakajont etre daouarn Pilat. 

Mark 15:2 

Pilat a c'houlennas outan: Bez' out-te roue ar Yuzevien? Jezuz a respontas dezhan: Te en lavar. 

Mark 15:3 

Ar veleien vras a damalle anezhan eus meur a dra. 

Mark 15:4 

Met Pilat a reas c'hoazh ar goulenn-man outan, o lavarout: Ne respontez netra dezho? Gwel pegement a draou a 
damallont dit. 

Mark 15:5 

Met Jezuz ne respontas ken netra, en hevelep doare ma oa Pilat souezhet. 

Mark 15:6 

Bez' e oa ar c'hiz da leuskel dezho, da bep gouel, an hini eus ar brizonidi a c'houlenne ar bobl. 

Mark 15:7 

Hag e oa er prizon unan galvet Barabbaz gant e genseurted, rak graet o devoa ur muntr e-pad un dispac'h. 

Mark 15:8 

Ar bobl en em lakaas da c'houlenn [gant kriadennou bras,] ma vije graet dezho evel m'en devoa atav graet. 

Mark 15:9 

Pilat a respontas dezho: Fellout a ra deoc'h e laoskfen deoc'h roue ar Yuzevien? 

Mark 15:10 

Rak anavezout a rae e oa dre avi o devoa ar veleien vras e lakaet etre e zaouarn. 

Mark 15:11 

Met ar veleien vras a vroude ar bobl da c'houlenn ma vije laosket kentoc'h dezho Barabbaz. 

Mark 15:12 

Pilat, oc'h adkemer ar gomz, a lavaras dezho: Petra a fell deoc'h e rafen eta eus an hini e c'halvit roue ar Yuzevien? 
Mark 15:13 

Int a grias a-nevez: Ouzh ar groaz! 

Mark 15:14 

Pilat a lavaras dezho: Met peseurt droug en deus graet? Hag e krijont c'hoazh krenvoc'h: Ouzh ar groaz! 

Mark 15:15 

Pilat eta, o c'hoantaat plijout d'ar bobl, a laoskas dezho Barrabaz; ha goude bezan lakaet skourjezan Jezuz, en roas evit 
bezan staget ouzh ar groaz. 

Mark 15:16 

Ar soudarded a zegasas anezhan e diabarzh ar palez, da lavarout eo er pretordi, hag e tastumjont eno an holl strollad. 
Mark 15:17 

Hag e wiskjont anezhan gant ur vantell vouk, hag e lakajont war e benn ur gurunenn spent o devoa gweet. 

Mark 15:18 

Neuze en em lakajont d'e saludin, o lavarout: Salud, roue ar Yuzevien! 

Mark 15:19 

Hag e skojont war e benn gant ur gorzenn, hag e kranchjont outan, hag, o plegan o glin, e stoujont dirazan. 

Mark 15:20 

Goude bezan graet goap anezhan, e lamjont ar vantell vouk diwarnan, e wiskjont dezhan e zilhad en-dro, hag e kasjont 
anezhan evit e lakaat ouzh ar groaz. 



Mark 15:21 

Un den eus Siren, anvet Simon, tad da Aleksandr ha da Rufuz, a dremene dre eno, o tont eus ar parkeier; ober a rejont 
dezhan dougen kroaz Jezuz. 

Mark 15:22 

Hag e kasjont Jezuz d'ul lec'h anvet Golgota, da lavarout eo lec'h ar c'hlopenn. 

Mark 15:23 

Hag e kinnigjont dezhan da evan gwin mesket gant mir; met ne evas ket anezhan. 

Mark 15:24 

Goude m'o devoe e staget ouzh ar groaz, e lodennjont e zilhad, o teurel d'ar sord, evit anavezout lod pep hini. 

Mark 15:25 

Bez' e oa an trede eur, pa en stagjont ouzh ar groaz. 

Mark 15:26 

Abeg e gondaonidigezh a oa lakaet dre ar skrid-man: ROUE AR YUZEVIEN. 

Mark 15:27 

Stagan a rejont ivez ouzh ar groaz gantan daou laer, unan a-zehou, hag egile a-gleiz dezhan. 

Mark 15:28 

[Evel-se ar gomz-man eus ar Skritur a voe peurc'hraet: Lakaet eo bet e renk an dorfedourien.] 

Mark 15:29 

Ar re a dremene dre eno a lavare dismegansou dezhan, o hejan o fenn, hag o lavarout: He! Te, an hini a ziskar an tempi 
hag en adsav e tri deiz, 

Mark 15:30 

en em savete da-unan, ha diskenn eus ar groaz! 

Mark 15:31 

Evel-se ivez, ar veleien vras, gant ar skribed, a lavare etrezo, en ur c'hoapaat: Saveteet en deus ar re all, ha ne c'hell ket 
en em savetein e-unan! 

Mark 15:32 

Ra ziskenno ar Christ, roue Israel, breman eus ar groaz, abalamour deomp d'e welout, ha ma kredimp ! Hag ar re a oa 
staget ouzh ar groaz gantan, a lavare ivez dismegansou dezhan. 

Mark 15:33 

Pa zeuas ar c'hwec'hvet eur, e voe tenvalijenn war an douar holl, betek an navet eur. 

Mark 15:34 

Ha d'an navet eur, Jezuz a grias gant ur vouezh krenv: Eloi, Eloi, lama sabaktani? Da lavarout eo: Va Doue, va Doue, 
perak ec'h eus va dilezet? 

Mark 15:35 

Hiniennou eus ar re a oa eno, o vezan e glevet, a lavare: Setu e c'halv Elia. 

Mark 15:36 

Unan anezho a redas, a leunias ur spoueenn a winegr, he lakaas e penn ur gorzenn, hag he roas dezhan da evan, en ur 
lavarout: Lezit; gwelomp hag-en e teuio Elia d'e ziskenn. 

Mark 15:37 

Neuze Jezuz, o vezan taolet ur griadenn vras, a varvas. 

Mark 15:38 

Gouel an tempi a rogas e div, adalek krec'h betek traon. 

Mark 15:39 

Ar c'hantener a oa dirazan, o welout e oa marvet en ur grial evel-se, a lavaras: Heman, evit gwir, a oa Mab Doue. 

Mark 15:40 

Bez' e oa ivez gwragez a selle a-bell. En o-zouez e oa Mari a Vagdala, ha Mari mamm da Jakez ar Yaouankan ha da 
Jozef, ha Salome, 

Mark 15:41 

ar re en heulie hag en servije pa oa e Galilea, ha menr a hini all a oa pignet gantan da Jeruzalem. 

Mark 15:42 

Diouzh an abardaez, evel ma oa deiz ar c'hempennadur, da lavarout eo deiz kent ar sabad, 

Mark 15:43 

Jozef a Arimatea, ur c'huzulier enoret a c'hortoze ivez rouantelezh Doue, a zeuas gant hardizhegezh da gavout Pilat, hag 
a c'houlennas digantan korf Jezuz. 

Mark 15:44 

Pilat a voe souezhet bras ma oa marv ken buan; hag o vezan galvet ar c'hantener, e c'houlennas digantan hag-en e oa 
marv pell a oa. 

Mark 15:45 

O vezan anavezet kement-se, gant ar c'hantener, e roas ar c'horf da Jozef. 

Mark 15:46 

Jozef, o vezan prenet ul lienenn, en diskennas eus ar groaz, en goloas gant ul lienenn, a lakaas anezhan en ur bez toullet 
er roc’h, hag a ruilhas ur maen ouzh dor ar bez. 

Mark 15:47 

Mari a Vagdala ha Mari mamm Jozef, a selle pelec’h e oa lakaet. 

Mark 16:1 

Goude ma oa ar sabad tremenet, Mari a Vagdala, Mari mamm Jakez, ha Salome, a brenas louzou a c’hwez-vat evit dont 
da valzaman ar c'horf. 

Mark 16:2 

Deiz kentan ar sizhun, da sav-heol, e teujont mintin mat d'ar bez. 

Mark 16:3 

Hag e lavarent etrezo: Piv a lamo deomp ar maen a zo ouzh dor ar bez? 

Mark 16:4 

O vezan sellet, e weljont ar maen a oa bet lamet; ha gwall vras e oa. 

Mark 16:5 

Neuze, o vezan aet er bez, e weljont un den yaouank azezet en tu dehou, gwisket gant ur sae wenn; spontet e oant. 

Mark 16:6 

Met en a lavaras dezho: Na vezit ket spontet; c'hwi a glask Jezuz a Nazared, an hini a zo bet staget ouzh ar groaz; 
adsavet eo a varv, n'eman ken aman; setu al lec'h m'o devoa lakaet anezhan. 

Mark 16:7 

Met it, ha lavarit d'e ziskibien ha da Ber ho tiaraogo e Galilea, eno en gwelot, evel m'en deus lavaret deoc’h. 

Mark 16:8 

Int a yeas kuit hag a dec’has diouzh ar bez, rak souezhet e oant ha leuniet a aon. Ne lavarjont netra da zen, rak spontet e 
oant. 

Mark 16:9 

Jezuz, o vezan adsavet a varv diouzh ar beure, deiz kentan ar sizhun, en em ziskouezas da gentan da Vari a Vagdala, 
m'en devoa kaset kuit seizh diaoul anezhi. 

Mark 16:10 

Hi a yeas, hag a roas d’e anavezout d’ar re a oa bet gantan, hag a oa e kanv hag en daerou. 

Mark 16:11 

Met int, o klevout e oa bev, hag he devoa-hi e welet, ne gredjont ket anezhi. 

Mark 16:12 

Goude-se, en em ziskouezas en un doare all da zaou anezho a oa en hent, o vont war ar maez. 

Mark 16:13 

Ar re-man a yeas da lavarout d'ar re all ha n'o c'hredjont ket kennebeut. 

Mark 16:14 

Da ziwezhan, en em ziskouezas d’an unnek abostol, evel ma oant ouzh taol, hag e rebechas dezho o diskredoni ha 
kaleter o c’halon, abalamour n’o devoa ket kredet ar re o devoa e welet adsavet a varv. 

Mark 16:15 

Hag e lavaras dezho: It dre ar bed holl, ha prezegit an Aviel da bep krouadur. 

Mark 16:16 

An hini a gredo hag a vo badezet a vo salvet; met an hini na gredo ket a vo kondaonet. 

Mark 16:17 

Ha setu ar miraklou a heulio ar re o devo kredet: Kas a raint kuit an diaoulien em anv; komz a raint yezhou nevez; 
Mark 16:18 

kemer a raint an naered; mar evont un dra marvus bennak, ne raio ket a boan dezho; lakaat a raint o daouarn war ar re 
glanv, hag e vint yac’haet. 

Mark 16:19 

An Aotrou, goude bezan komzet outo, a voe savet en nenv, hag ec’h azezas a-zehou da Zoue. 

Mark 16:20 

Hag int, o vezan aet, a brezegas dre holl, an Aotrou o kenober ganto, hag o rein kred da Cher Doue dre ar miraklou o 
heulie. 



Luke 



Luke 1:1 

Kalz o vezan kemeret ar garg da skrivan istor an traou c’hoarvezet, hag anavezet mat evit bezan gwir en hon touez, 
Luke 1:2 

hervez m’o deus degaset deomp ar re o deus o gwelet adalek ar penn-kentan, hag a zo bet ministred ar Ger, 

Luke 1:3 

kredet em eus ivez, Teofil mat-meurbet, e tleen o skrivan dit dre urzh, goude bezan graet un enklask pizh warno holl, 
gant evezh, 

Luke 1:4 

evit ma’c’h anavezi ar wirionez diwar-benn ar pezh a zo bet desket dit. 

Luke 1:5 

En amzer Herodez, roue Judea, e oa ur beleg an vet Zakaria, eus lignez Abia; e wreg a oa eus lignez Aaron, hag en em 
c'halve Elizabed. 

Luke 1:6 

Reizh e oant o-daou dirak an Aotrou, hag e heulient holl gourc'hemennou hag urzhiou an Aotrou, en un doare divlam. 
Luke 1:7 

N'o devoa ket a vugale, rak Elizabed a oa gaonac’h, hag o-daou, e oant aet war an oad. 

Luke 1:8 

Erruout a reas, evel ma rae Zakaria e garg a veleg dirak Doue, hervez urzh e dro, 

Luke 1:9 

ma voe galvet dre ar sord, hervez giz ar velegiezh, da vont e-barzh tempi an Aotrou, evit devin an ezans. 

Luke 1:10 

An holl bobl a oa er-maez o pedin, d’an eur ma teved an ezans. 

Luke 1:11 

Neuze un ael eus an Aotrou en em ziskouezas dezhan en e sav, en tu dehou da aoter an ezans. 

Luke 1:12 

Zakaria, o welout anezhan, a voe trubuilhet, hag ar spont a grogas ennan. 

Luke 1:13 

Met an ael a lavaras dezhan: Zakaria, na'z pez ket aon, rak da bedenn a zo bet selaouet, Elizabed a c'hano dit ur mab, 
hag e roi dezhan an anv a Y ann. 

Luke 1:14 

Bez' e vo evidout un abeg a joa hag a laouenidigezh, ha kalz en em laouenaio eus e c'hanedigezh. 

Luke 1:15 

Rak bras e vo dirak an Aotrou; n'evo na gwin, nag evaj krenv ebet, ha leuniet e vo eus ar Spered-Santel adalek kof e 
vamm; 

Luke 1:16 

distrein a raio kalz eus bugale Israel d'an Aotrou o Doue, 

Luke 1:17 

hag e valeo dirazan e spered hag e nerzh Elia, evit trein kalonou an tadou ouzh ar vugale, hag ar re disentus ouzh furnez 
ar re reizh, evit aozan d'an Aotrou ur bobl tuet mat. 

Luke 1:18 

Zakaria a lavaras d'an ael: A betra ec'h anavezin kement-se? Rak me a zo kozh, ha va gwreg a zo aet war an oad? 

Luke 1:19 

An ael a respontas dezhan: Me eo Gabriel, an hini a chom dirak Doue; degaset on bet evit komz ouzhit ha disklerian dit 
ar c'helou mat-man. 

Luke 1:20 

Ha setu, te a ya da vezan mut, ha ne c'helli ken komz, betek an deiz ma c'hoarvezo an traou-man, abalamour ne'c'h eus 
ket kredet da'm c'homzou, hag a erruo en o amzer. 

Luke 1:21 

Koulskoude, ar bobl a c'hortoze Zakaria, hag a oa souezhet ma talee en tempi. 

Luke 1:22 

Pa voe deuet er-maez, ne c'helle ket komz outo, hag ec'h anavezjont en devoa bet ur welidigezh en tempi, rak dre sinou 
en roe da gompren dezho; hag e chomas mut. 

Luke 1:23 

Pa voe echuet deiziou e garg, ez eas d'e di. 

Luke 1:24 

Un nebeut amzer goude, Elizabed, e wreg, en em gavas dougerez, hag en em guzhas e-pad pemp miz, o lavarout: 

Luke 1:25 

Evel-se eo, en deus graet an Aotrou em c'henver en deiziou-man, m'en deus sellet ouzhin, evit lemel an dismegans a oa 
warnon dirak an dud. 

Luke 1:26 

Er c’hwec’hvet miz, Doue a gasas an ael Gabriel en ur ger a C'halilea galvet Nazared, 

Luke 1:27 

d’ur werc’hez a zlee dimezin d’un den anvet Jozef, eus tiegezh David; ar werc’hez-se a oa anvet Mari. 

Luke 1:28 

An ael, o vezan aet el lec’h ma oa, a lavaras dezhi: Da saludin a ran, te a zo bet resevet en gras, an Aotrou a zo ganit. 
[Benniget out e-touez ar gwragez.] 

Luke 1:29 

O vezan gwelet an ael, e voe trubuilhet gant e gomzou, hag e sonje enni ec’h-unan petra a c'helle ar salud-se bezan. 
Luke 1:30 

Neuze an ael a lavaras dezhi: Mari, na'z pez ket aon, rak kavet ec'h eus gras dirak Doue. 

Luke 1:31 

Setu, te a vo dougerez, hag e c'hani ur mab, hag e c'halvi e anv Jezuz. 

Luke 1:32 

Bras e vo, hag e vo galvet mab an Uhelan-Meurbet, hag an Aotrou Doue a roio dezhan tron David e dad. 

Luke 1:33 

Ren a raio da virviken war diegezh Jakob, hag e ren n’en devo ken a fin. 

Luke 1:34 

Neuze Mari a lavaras d’an ael: Penaos e c'hoarvezo kement-se, pa n’anavezan gwaz ebet? 

Luke 1:35 

An ael a respontas dezhi: Ar Spered-Santel a zeuio warnout, ha galloud an Uhelan-Meurbet a c’holoio ac'hanout gant e 
skeud; dre-se ar bugel santel a vo ganet ac'hanout a vo galvet Mab Doue. 

Luke 1:36 

Ha setu, Elizabed da geniterv a zoug ivez ur mab en he c'hozhni, hag heman eo ar c'hwec'hvet miz eus an hini a oa 
galvet gaonac'h. 

Luke 1:37 

Rak n'eus netra dibosupl da Zoue. 

Luke 1:38 

Ha Mari a lavaras: Setu servijerez an Aotrou, ra vo graet din hervez da gomz. Hag an ael a bellaas diouti. 

Luke 1:39 

Neuze Mari a savas, hag a yeas buan da vro ar meneziou, en ur ger eus Bro-Juda, 

Luke 1:40 

hag, o vezan aet e ti Zakaria, e saludas Elizabed. 

Luke 1:41 

Kerkent ha ma klevas Elizabed Salud Mari, ar bugel bihan a dridas en he c'hof; hag Elizabed a voe leuniet eus ar 
Spered-Santel. 

Luke 1:42 

Hag o sevel he mouezh, e krias: Te a zo benniget e-touez ar gwragez, ha benniget eo frouezh da gof. 

Luke 1:43 

A-belec'h e teu kement-man din, ma teu mamm va Aotrou etrezek ennon? 

Luke 1:44 

Rak mouezh da salud n'he deus ket kentoc'h skoet va divskouarn, m'en deus ar bugel bihan tridet gant levenez em c’hof. 
Luke 1:45 

Eiirus eo an hini he deus kredet, rak graet e vo an traou a zo bet lavaret dezhi a-berzh an Aotrou. 

Luke 1:46 

Neuze Mari a lavaras: Va ene a veul an Aotrou, 

Luke 1:47 

ha va spered en em laouena e Doue va Salver, 

Luke 1:48 

abalamour m’en deus sellet ouzh izelded e servijerez. Ha setu, diwar vreman, e vin galvet eiirus gant an holl rummadou, 
Luke 1:49 

rak an Holl-C’halloudek en deus graet traou bras din; e anv a zo santel, 

Luke 1:50 

hag e drugarez en em astenn a oad en oad war ar re a zouj anezhan. 

Luke 1:51 

Diskouezet en deus nerzh e vrec’h; stlabezet en deus ar sonjezonoii a rae ar re lorc’hus en o c’halon. 

Luke 1:52 

Didronet en deus ar re c'halloudek, ha savet en deus ar re vihan. 

Luke 1:53 

Leuniet en deus a vadou a re o devoa naon, ha kaset en deus kuit ar re binvidik er goullo. 

Luke 1:54 

Sikouret en deus Israel e servijer, o kaout sonj eus e drugarez, 

Luke 1:55 

evel m'en devoa e lavaret d’hon tadou, da Abraham ha d’e lignez da viken. 

Luke 1:56 

Mari a chomas gant Elizabed war-dro tri miz; neuze e tistroas d’he zi. 

Luke 1:57 

Neuze, amzer Elizabed o vezan deuet, e c'hanas ur mab. 

Luke 1:58 

He amezeien hag he c’herent, o vezan anavezet penaos en devoa an Aotrou diskouezet e drugarez en he c’henver, en em 
laouenajont ganti. 

Luke 1:59 

O vezan deuet an eizhvet deiz evit amdroc’han ar bugel, e c’halvjont anezhan Zakaria, eus anv e dad. 

Luke 1:60 

Met e vamm, o kemer ar gomz, a lavaras: Nann, met Yann e vo galvet. 

Luke 1:61 

Hag e lavarjont dezhi: N'eus den ez kerentiezh hag a zo galvet eus an anv-se. 

Luke 1:62 

Neuze e c’houlennjont dre sin ouzh e dad penaos e felle dezhan e vije galvet. 

Luke 1:63 

Zakaria, o vezan goulennet taolennouigou, a skrivas ar geriou-man: Yann eo e anv. Hag an holl a voe souezhet. 

Luke 1:64 

Kerkent e c’henou a zigoras, e deod a ziereas, hag e komze en ur veulin Doue. 

Luke 1:65 

O holl amezeien a voe leuniet a spont, hag an holl draou-man en em vrude dre holl veneziou Judea. 

Luke 1:66 

An holl re o c’hleve, o mire en o c'halon, hag e lavarent: Petra eta e vo ar bugel bihan-se? Ha dorn an Aotrou a oa 
warnan. 

Luke 1:67 

Neuze Zakaria e dad a voe leuniet eus ar Spered-Santel, hag e tiouganas, o lavarout: 

Luke 1:68 

Benniget ra vo an Aotrou, Doue Israel, dre ma'z eo deuet da welout ha da zasprenan e bobl, 

Luke 1:69 

hag abalamour m'en deus savet deomp ur Salver Galloudek e tiegezh David e servijer, 

Luke 1:70 

evel m'en devoa lavaret dre c'henou e brofeded santel, abaoe penn-kentan ar bed, 

Luke 1:71 

dre m'en deus hor saveteet a zaouarn hon enebourien, hag eus dorn an holl re a gasae ac’hanomp, 

Luke 1:72 

evit ober trugarez e-kenver hon tadou, o kaout sonj eus e emglev santel. 

Luke 1:73 

eus al le en devoa graet da Abraham hon tad, 

Luke 1:74 

penaos, o vezan hon tennet eus dorn hon enebourien, e roje deomp da servijan anezhan hep aon, 

Luke 1:75 

er santelezh hag er reizhder dirazan e-pad holl deiziou hor buhez. 

Luke 1:76 

Ha te, bugel bihan, ta a vo galvet profed an Uhelan-Meurbet; rak te a gerzho dirak dremm an Aotrou, evit kempenn e 
hentou, 

Luke 1:77 

evit rein anaoudegezh ar silvidigezh d'e bobl dre pardon eus o fec'hedou, 

Luke 1:78 

dre garantez trugarezus hon Doue; drezi, ar sav-heol eus an nec'h en deus hor gwelet, 

Luke 1:79 

evit sklerijennan ar re a zo azezet en denvalijenn hag e skeud ar marv, hag evit ren hor c'hammedou e hent ar peoc'h. 
Luke 1:80 

Ar bugel bihan a greske hag en em grenvae er spered; hag e chomas el lec'hiou distro betek an deiz ma tlee bezan 
diskouezet da Israel. 

Luke 2: 1 

En amzer-se e voe embannet ul lezenn a-berzh Kezar-Aogust, evit ma vije graet ar gont eus tud ar bed holl. 

Luke 2:2 

Ar gont kentan-se a voe graet e-pad ma oa Kiriniuz gouarner Siria. 

Luke 2:3 

Dre-se an holl a yae evit lakaat o anv, pep hini en e ger. 

Luke 2:4 

Jozef ivez a bignas eus Galilea da Judea, eus ker Nazared da ger David anvet Betlehem, dre ma oa eus tiegezh hag eus 
familh David, 

Luke 2:5 

evit rein e anv gant Mari e wreg, hag a oa dougerez. 

Luke 2:6 

E-pad ma oant eno, an amzer ma tlee gwilioudin a erruas, 

Luke 2:7 

hag e c'hanas he mab kentan-ganet, hag e mailhuras anezhan, hag e lakaas anezhan en ur c'hraou, abalamour ne oa ket 
plas evito en ostaleri. 

Luke 2:8 

Bez' e oa er memes korn-bro mesaerien a gouske er parkeier, hag a ziwalle o loened e-pad beilhadennou an noz. 

Luke 2:9 

Setu un ael eus an Aotrou en em ziskouezas dezho ha gloar an Aotrou a lugernas en-dro dezho, hag o devoe ur spont 
bras. 

Luke 2:10 

Neuze an ael a lavaras dezho: N'ho pet ket aon, rak setu e tegasan deoc'h ur c'helou mat, a vo un abeg a levenez vras evit 
an holl bobl, 

Luke 2:11 

rak ganet eo hiziv deoc'h, e ker David, ur Salver, hag a zo ar Christ, an Aotrou. 



Luke 2:12 

Setu aman ur sin deoc'h: c'hwi a gavo ur bugel bihan mailhuret ha gourvezet en ur c'hraou. 

Luke 2:13 

Ha kerkent e voe gant an ael ul lod bras eus arme an nenv, o veulin hag o lavarout: 

Luke 2:14 

Gloar da Zoue el lec'hiou uhel-meurbet, ha peoc'h war an douar e-touez an dud karet gantan! 

Luke 2:15 

Pa voe en em dennet an aeled diganto en nenv, ar vesaerien a lavaras an eil d'egile: Deomp eta betek Betlehem, ha 
gwelomp ar pezh a zo c'hoarvezet, hag en deus an Aotrou roet da anavezout deomp. 

Luke 2:16 

Mont a rejont eta buan di, hag e kavjont Mari, Jozef hag ar bugel bihan a oa gourvezet er c'hraou. 

Luke 2:17 

O vezan e welet, e tisklerjont ar pezh a oa bet lavaret dezho diwar-benn ar bugel bihan-se. 

Luke 2:18 

An holl re o c'hleve a oa souezhet bras eus ar pezh a oa bet lavaret dezho gant ar vesaerien. 

Luke 2:19 

Mari a vire an holl draou-se, o tistremen anezho en he c'halon. 

Luke 2:20 

Hag ar vesaerien a zistroas, en ur rein gloar ha meuleudi da Zoue, evit kement o devoa klevet ha gwelet, hervez ma oa 
bet lavaret dezho. 

Luke 2:21 

Pa voe deuet an eizhvet devezh evit amdroc'han ar bugel, e voe galvet JEZUZ, anv a oa bet roet dezhan gant an ael, a- 
raok ma oa konsevet e kof e vamm. 

Luke 2:22 

Ha pa voe deuet, hervez lezenn Moizez, an deiziou dezho da vezan glanaet, e voe kaset ar bugel da Jeruzalem, evit e 
ginnig d'an Aotrou 

Luke 2:23 

(hervez ma'z eo skrivet e lezenn an Aotrou: Pep paotr kentan-ganet a vo gouestlet da Zoue), 

Luke 2:24 

hag evit kinnig en aberzh, hervez ar pezh a zo skrivet e lezenn an Aotrou, ur re durzhunelled, pe ziv goulmig. 

Luke 2:25 

Bez' e oa e Jeruzalem un den anvet Simeon; an den-se a oa reizh hag a zouje Doue; gortoz a rae frealz Israel, hag ar 
Spered-Santel a oa warnan. 

Luke 2:26 

Diskleriet e voe dezhan a-berzh Doue dre ar Spered-Santel, penaos ne varvje ket, a-raok m'en dije gwelet Krist an 
Aotrou. 

Luke 2:27 

Dont a reas en tempi dre ar Spered, hag evel ma oa an tad hag ar vamm o tegas ar bugel bihan Jezuz, evit ober en e 
genver hervez giz al lezenn, 

Luke 2:28 

e kemeras anezhan etre e zivrec'h, hag e veulas Doue, o lavarout: 

Luke 2:29 

Aotrou, laosk breman da servijer da vont e peoc'h, hervez da c'her, 

Luke 2:30 

rak va daoulagad o deus gwelet da silvidigezh, 

Luke 2:31 

an hini ac'h eus graet dirak an holl boblou, 

Luke 2:32 

ar sklerijenn a die sklaerian an holl dud, ha gloar da bobl Israel. 

Luke 2:33 

Ha Jozef hag e vamm a oa souezhet eus an traou a lavared anezhan. 

Luke 2:34 

Simeon o bennigas, hag a lavaras da Vari, e vamm: Setu, ar bugel-se a zo lakaet da vezan kouezhadenn hag 
adsavidigezh evit kalz en Israel, ha da vezan ur sin eus enebiezh, 

Luke 2:35 

en hevelep doare ma vo sonjezonou kalon kalz dizoloet; hag evidout-te, ur c'hleze a dreuzo da ene. 

Luke 2:36 

Bez’ e oa ivez eno Anna ar brofedez, merc’h Fanuel, eus meuriad Aser; oadet bras e oa, hag he devoa bevet gant he fried 
seizh vloaz, abaoe he gwerc’hded. 

Luke 2:37 

Chomet e oa intanvez, oadet a bevar bloaz ha pevar ugent pe war-dro, n’ae ket er-maez eus an tempi, o servijan Doue 
noz-deiz er yunou hag er pedennou. 

Luke 2:38 

O vezan deuet d’an eur-man, e veule ivez an Aotrou, hag e komze diwar-benn Jezuz ouzh an holl dud eus Jeruzalem a 
c’hortoze an daspren. 

Luke 2:39 

Goude m’o devoe graet pep tra hervez lezenn an Aotrou, e tistrojont e Galilea, da Nazared, o c’her. 

Luke 2:40 

Hag ar bugel a greske hag en em nerzhe [e spered], o vezan leuniet a furnez; ha gras Doue a oa warnan. 

Luke 2:41 

E dad hag e vamm a yae beb bloaz da Jeruzalem, da c’houel ar Pask. 

Luke 2:42 

P’en devoe Jezuz daouzek vloaz, e pignjont da Jeruzalem, hervez giz ar gouel. 

Luke 2:43 

Pa voe deiziou ar gouel tremenet, evel ma tistroent ac’hane, ar bugel Jezuz a chomas e Jeruzalem; Jozef hag e vamm 
n’anavezjont ket-se. 

Luke 2:44 

Met, o sonjal e oa en o zouez, e valejont un devezh; neuze e klaskjont anezhan e-touez o c’herent hag ar re eus o 
anaoudegezh; 

Luke 2:45 

pa n’en kavent ket, e tistrojont da Jeruzalem d’e glask. 

Luke 2:46 

Hag a-benn tri devezh e kavjont anezhan en tempi, azezet e-touez an doktored, o selaou anezho hag oc’h ober goulennou 
outo. 

Luke 2:47 

Kement hini a gleve anezhan a oa souezhet gant e furnez hag e respontou. 

Luke 2:48 

Pa welas e dud anezhan, e voent souezhet, hag e vamm a lavaras dezhan: Va bugel, perak ec'h eus graet evel-se deomp? 
Setu, da dad ha me, en glac'har, a glaske ac'hanout. 

Luke 2:49 

En a lavaras dezho: Perak em c'hlaskec'h? N'ouiec'h ket eo ret din bezan dalc'het gant labouriou va Zad? 

Luke 2:50 

Met int ne gomprenjont ket ar pezh a lavare dezho. 

Luke 2:51 

Mont a reas neuze ganto hag e teuas da Nazared, hag e touje dezho. E vamm a vire an holl draou-se en he c'halon. 

Luke 2:52 

Jezuz a greske e furnez, e ment, hag e gras, dirak Doue ha dirak an dud. 

Luke 3:1 

Ar bemzekvet bloavezh eus impalaerded Tiberius Kezar, Pons-Pilat o vezan gouarner Judea, Herodez tetrark Galilea, 
Filip e vreur tetrark Iturea ha Trakonitiz, Lisaniaz tetrark Abilen, 

Luke 3:2 

dindan belegiezh veur Annaz ha Kaifaz, ger Doue a voe kaset da Yann, mab Zakaria, el lec'h distro. 

Luke 3:3 

Yann a zeuas en holl vro war-dro ar Jordan, o prezeg badeziant ar geuzidigezh evit pardon ar pec'hedou, 

Luke 3:4 

evel ma'z eo skrivet e levr lavariou ar profed Izaia: Mouezh an hini a gri el lec'h distro a lavar: Kempennit hent an 
Aotrou, plaenait e wenodennou. 

Luke 3:5 

Pep traonienn a vo leuniet, pep menez ha krec'hienn a vo izelaet; an hentou gwariet a vo eeunaet, hag ar re dorgennek a 
vo kompezet; 

Luke 3:6 

ha pep kig a welo silvidigezh Doue. 

Luke 3:7 

Lavarout a rae eta d'ar bobl a zeue evit bezan badezet gantan: Lignez a naered-wiber, piv en deus desket deoc'h tec'hout 
diouzh ar gounnar da zont? 

Luke 3:8 

Dougit eta frouezh dereat d'ar geuzidigezh, ha n'en em lakait ket da lavarout ennoc'h hoc'h-unan: Ni hon eus evit tad 
Abraham; rak me a lavar deoc'h, e c'hell Doue ober genel eus ar vein-se bugale da Abraham. 

Luke 3:9 

Ar vouc'hal a zo a-vreman lakaet ouzh gwriziou ar gwez. Pep gwezenn eta na ro ket frouezh mat, a ya da vezan troc'het 
ha taolet en tan. 

Luke 3:10 

Neuze ar bobl a c'houlennas digantan: Petra a raimp eta? 

Luke 3:11 

En a respontas dezho: An neb en deus daou gwiskamant, ra roio unan d'an hini n'en deus ket. 

Luke 3:12 

Dont a reas ivez publikaned evit bezan badezet, hag e lavarjont dezhan: Mestr, petra a raimp? 

Luke 3:13 

En a lavaras dezho: Na gemerit ket en tu-hont d'ar pezh a zo gourc'hemennet deoc'h. 

Luke 3:14 

Soudarded a c'houlennas ivez digantan: Ha ni, petra a raimp? En a lavaras dezho: Na wallgasit den ha na damallit den e 
gaou, met tremenit gant ho pae. 

Luke 3:15 

Evel ma oa ar bobl o c'hortoz, ha ma c'houlenne an holl en o c'halon hag en ne oa ket Yann ar Christ, 

Luke 3:16 

Yann en em lakaas da lavarout d'an holl: Me ho padez en dour, met unan all a zeu, galloudusoc'h egedon, ha n'on ket 
dellezek da zieren korreenn e votou. En ho padezo er Spered-Santel hag en tan. 

Luke 3:17 

E grouer a zo en e zaouarn, naetaat a raio mat e leur, hag e tastumo ar gwinizh en e sober, met ar pell a zevo en tan na 

varv ket. 

Luke 3:18 

En a lavare meur a gelennadurezh all d'ar bobl, o prezeg dezho an Aviel. 

Luke 3:19 

Met Herodez an tetrark, o vezan bet tamallet gant Yann diwar-benn Herodiaz, gwreg [Filip] e vreur, ha diwar-benn an 
holl draou fall en devoa graet, 

Luke 3:20 

a reas goude an holl draou fall all, an hini da lakaat Yann er prizon. 

Luke 3:21 

Evel ma rae an holl bobl en em vadezin gantan, Jezuz a voe ivez badezet; hag e-pad ma pede, an nenv a zigoras, 

Luke 3:22 

hag ar Spered-Santel a ziskennas warnan e doare ur c'horf, evel hini ur goulm; hag ur vouezh a zeuas eus an nenv, o 
lavarout: Te eo va Mab karet-mat, ennout em eus lakaet va holl levenez. 

Luke 3:23 

Jezuz a oa oadet war-dro tregont vloaz p'en em lakaas da brezeg, hag e oa, evel ma kreded, mab da Jozef, mab Heli, 
Luke 3:24 

mab Matat, mab Levi, mab Melki, mab Jannai, mab Jozef, 

Luke 3:25 

mab Matatiaz, mab Amoz, mab Nahum, mab Esli, mab Naggai, 

Luke 3:26 

mab Maaz, mab Mataziaz, mab Semein, mab Jozef, mab Juda, 

Luke 3:27 

mab Joanan, mab Resa, mab Zorobabel, mab Salatiel, mab Neri, 

Luke 3:28 

mab Melki, mab Addi, mab Kosam, mab Elmodam, mab Er, 

Luke 3:29 

mab Joze, mab Eliezer, mab Jorim, mab Mazat, mab Levi, 

Luke 3:30 

mab Simeon, mab Juda, mab Jozef, mab Jonam, mab Eliakim, 

Luke 3:31 

mab Melea, mab Mainan, mab Mattaza, mab Natan, mab David, 

Luke 3:32 

mab Jese, mab Obed, mab Booz, mab Salmon, mab Naason, 

Luke 3:33 

mab Aminadab, mab Aram, [mab Joram,] mab Ezrom, mab Farez, mab Juda, 

Luke 3:34 

mab Jakob, mab Izaak, mab Abraham, mab Tara, mab Nac'hor, 

Luke 3:35 

mab Seruk, mab mab Ragav, mab Faleg, mab Eber, mab Sala, 

Luke 3:36 

mab Kainam, mab Arpaksad, mab Sem, mab Noe, mab Lamec'h, 

Luke 3:37 

mab Matuzala, mab Enoc'h, mab Jared, mab Maleleel, mab Kainan, 



Luke 3:38 

mab Enoz, mab Set, mab Adam, mab Doue. 

Luke 4: 1 

Jezuz, leuniet eus ar Spered-Santel, a zistroas eus ar Jordan, hag a voe kaset gant ar Spered el lec'h distro; 

Luke 4:2 

eno e voe temptet gant an diaoul e-pad daou-ugent devezh, ha ne zebras netra e-pad an deiziou-se; goude ma voent 
tremenet, en devoa naon. 

Luke 4:3 

Neuze an diaoul a lavaras dezhan: Mar dout Mab Doue, gourc'hemenn d'ar maen-man dont da vezaii bara. 

Luke 4:4 

Jezuz a respontas dezhan: Skrivet eo: An den ne vevo ket a vara hepken, [met gant pep ger a zeu eus Doue]. 

Luke 4:5 

Neuze an diaoul en kasas [war ur menez uhel], a reas dezhan gwelout en un taol holl rouantelezhiou ar bed, 

Luke 4:6 

hag a lavaras dezhan: Rein a rin dit an holl c'halloud-se ha gloar ar rouantelezhiou-se, rak roet eo bet din, hag e roan 
anezhan da neb a fell din. 

Luke 4:7 

Ma taoulinez eta dirazon, an holl draou-se a vo dit. 

Luke 4:8 

Jezuz a respontas dezhan: [A-drenv din, Satan! Rak] skrivet eo: Azeulin a ri an Aotrou da Zoue, ha ne serviji nemetan. 
Luke 4:9 

Kas a reas anezhan ivez da Jeruzalem, hag e lakaas anezhan war lein an tempi, hag e lavaras dezhan: Mar dout Mab 
Doue, en em daol ac'han d'an traoii, rak skrivet eo 

Luke 4:10 

e c'hourc'hemenno d'e aeled kaout evezh ouzhit, evit da ziwall, 

Luke 4: 11 

ha penaos e tougint ac'hanout etre o daouarn, gant aon na stokfe da droad ouzh ur maen bennak. 

Luke 4:12 

Jezuz a respontas dezhan: Lavaret eo: Na dempti ket an Aotrou da Zoue. 

Luke 4:13 

An diaoul, o vezaii echuet an holl demptadur, en em dennas dioutan evit un amzer. 

Luke 4:14 

Jezuz a zistroas da C'halilea, dindan galloud ar Spered, hag ar vrud anezhan a redas dre an holl vro tro-war-dro. 

Luke 4:15 

Kelenn a rae en o sinagogennou, hag e oa enoret gant an holl. 

Luke 4:16 

Jezuz a zeuas da Nazared, e-lec'h ma oa bet savet, hag ez eas, hervez e c'hiz, er sinagogenn deiz ar sabad. Sevel a reas 
evit lenn. 

Luke 4:17 

Neuze e voe roet dezhan levr ar profed Izaia, hag o vezaii displeget al levr, e kavas al lec'h ma oa skrivet ennaii: 

Luke 4:18 

Spered an Aotrou a zo warnon; abalamour da-se en deus va eouliet evit prezeg an Aviel d'ar beorien; [kaset en deus 
ac'hanon evit yac'haat ar re o deus ar c'halon flastret,] evit embann an dasprenadur d'ar re dalc'het, ha distro ar gweled 
d'ar re dall, da gas er frankiz ar re gwasket, 

Luke 4:19 

ha da embann bloavezh trugarezus an Aotrou. 

Luke 4:20 

Goude bezan pleget al levr hag e roet d'ar servijer, ec'h azezas; daoulagad an holl er sinagogenn a selle pizh outan. 

Luke 4:21 

Neuze en em lakaas da lavarout dezho: Ar gomz-man eus ar Skritur a zo peurc'hraet hiziv, hag he c'hlevet hoc'h eus. 
Luke 4:22 

An holl a roe testeni dezhan, hag a oa souezhet eus ar c'homzou a c'hras a zeue eus e c'henou, hag e lavarent: N'eo ket 
heman mab Jozef? 

Luke 4:23 

En a lavaras dezho: Hep mar e lavarot din ar c’hrennlavar-man: Medisin, en em yac’ha da-unan; gra ivez aman, e-barzh 
da vro, kement hon eus klevet lavarout ac'h eus graet e Kafarnaoum. 

Luke 4:24 

Met en a lavaras dezho: Me a lavar deoc'h e gwirionez penaos profed ebet n'eo degemeret mat en e vro. 

Luke 4:25 

Me a lavar deoc'h e gwirionez: bez' e oa kalz a intanvezed en Israel en amzer Elia, pa voe serret an nenv e-pad tri bloaz 
ha c'hwec'h miz, kement ken e voe un naonegezh vras dre an holl vro. 

Luke 4:26 

Koulskoude Elia ne voe ket kaset da di hini anezho, nemet da di un intanvez eus Sarepta, e Sidon. 

Luke 4:27 

Bez' e oa ivez kalz a dud lovr en Israel en amzer Elizea ar profed; koulskoude hini anezho ne oa glanaet, nemet Naaman 
ar Siriad. 

Luke 4:28 

An holl re a oa er sinagogenn, o klevout kement-se, a yeas droug enno. 

Luke 4:29 

Hag o vezan savet, e kasjont anezhan kuit eus o c'her, hag e lakajont anezhan war lein ar menez ma oa savet o c'her 
warnan, evit e deurel d'an traon. 

Luke 4:30 

Met en, o tremen dre o c'hreiz, a yeas kuit. 

Luke 4:31 

Neuze e tiskennas da Gafarnaoum, ker eus Galilea, hag e kelenne an dud d'an deiziou ar sabad. 

Luke 4:32 

Souezhet e oant eus e gredenn, rak komz a rae gant galloud. 

Luke 4:33 

Bez' e oa er sinagogenn un den dalc'het gant ur spered a ziaoul hudur, hag a grie gant ur vouezh uhel: 

Luke 4:34 

A! Petra a zo etre te ha ni, Jezuz a Nazared? Ha deuet out evit hor c'holl? Me a oar piv out: Sant Doue. 

Luke 4:35 

Jezuz a c'hourdrouzas anezhan, o lavarout: Tav, ha kae eus an den-se. An diaoul, o vezan e stlapet er c'hreiz, a yeas kuit 
anezhan, hep ober droug ebet dezhan. 

Luke 4:36 

Spouronet e voent holl, hag e lavarent etrezo: Petra eo kement-man? Gourc'hemenn a ra gant galloud ha nerzh d'ar 
speredou hudur, hag ez eont kuit. 

Luke 4:37 

Hag ar vrud anezhan a yeas e pep lec'h er vro tro-war-dro. 

Luke 4:38 

Jezuz, o vezan aet er-maez eus ar sinagogenn, a yeas e ti Simon. Mamm-gaer Simon he devoa ur gwall derzhienn, hag e 
pedjont anezhan eviti. 

Luke 4:39 

O vezan eta aet a-us dezhi, e c'hourc'hemennas d'an derzhienn paouez, hag an derzhienn a yeas kuit diouti; kerkent, hi a 
savas hag a servijas anezho. 

Luke 4:40 

Pa voe kuzhet an heol, an holl re o devoa re glanv dalc'het gant meur a glenvedou, o degase dezhan; en a yac'hae anezho 
holl en ur lakaat e zaouarn war bep hini anezho. 

Luke 4:41 

An diaoulien ivez a yae er-maez eus kalz, o krial hag o lavarout: Te eo [ar Christ,] Mab Doue; met en o gourdrouze, ha 
ne leze ket anezho da lavarout e ouient e oa ar Christ 

Luke 4:42 

Adalek ma teuas an deiz, ez eas d'ul lec'h distro; ur bobl vras en klaske hag a zeuas betek ennan, hag a c'hoantae en 
derc'hel, evit n'o c'huitaje ket. 

Luke 4:43 

Met en a lavaras dezho: Ret eo din ivez prezeg kelou mat rouantelezh Doue d'ar c'heriou all, rak evit-se eo on bet kaset. 
Luke 4:44 

Hag e prezege e sinagogennou Galilea. 

Luke 5:1 

Evel ma oa Jezuz war aod lenn Genezared, ar bobl en em daole warnan evit klevout ger Doue. 

Luke 5:2 

Gwelout a reas div vag en tu all d'ar mor; ar besketaerien a oa diskennet hag a walc'he o rouedou. 

Luke 5:3 

Pignat a reas en unan eus ar bagou-se, hini a oa da Simon, hag e pedas anezhan da bellaat un tamm diouzh an douar; o 
vezan azezet, e kelenne ar bobl diwar ar vag. 

Luke 5:4 

P'en devoe paouezet da gomz, e lavaras da Simon: Kae a-raokoc'h en dour don, ha taolit ho rouedou evit pesketa. 

Luke 5:5 

Simon a respontas dezhan: Mestr, ni hon eus labouret e-pad an noz hep tapout netra; koulskoude, war da c'her, e taolin 
ar roued. 

Luke 5:6 

O vezan en graet, e tapjont un niver bras a besked; evel ma torre o rouedou, 

Luke 5:7 

e rejont sin d'o c’henvreudeur hag a oa er vag all, da zont d’o sikour. Dont a rejont hag e leugnjont an div vag, en 
hevelep doare ma'z aent d'ar foils. 

Luke 5:8 

Simon Per, o vezan gwelet kement-se, en em strinkas d'an daoulin ouzh treid Jezuz, hag a lavaras: Aotrou, pella 
diouzhin, rak ur pec'her on. 

Luke 5:9 

Rak ar spoilt a oa kroget ennan hag en holl re a oa gantan, abalamour d'ar pesketaerezh o devoa graet, 

Luke 5:10 

kenkoulz evel e Jakez ha Yann, mibien Zebedea, kenvreudeur da Simon. Neuze Jezuz a lavaras da Simon: Na'z pez ket 
aon, a-vreman e vi pesketaer tud. 

Luke 5:11 

Hag o vezan degaset o bagou d'an douar, e kuitajont pep tra, hag e heuilhjont anezhan. 

Luke 5:12 

Evel ma oa en ur ger eus Galilea, un den goloet a lovrentez, o vezan gwelet Jezuz, en em strinkas war e c'henou ouzh an 
douar, hag en pedas, o lavarout: Aotrou, mar fell dit, e c'hellez va glanaat. 



Luke 5:13 

Jezuz, oc'h astenn e zorn, en stokas hag a lavaras dezhan: Fellout a ra din, bez glanaet. Ha kerkent al lovrentez a guitaas 
anezhan. 

Luke 5:14 

Jezuz a zifennas outan n'en lavarje da zen. Met kae, a lavaras dezhan, en em ziskouez d'ar beleg ha kinnig evit da 
c'hlanidigezh ar pezh en deus Moizez gourc’hemennet, evit ma servijo kement-se da desteni dezho. 

Luke 5:15 

Ar vrud anezhan en em skuilhe muioc’h-mui, ha kalz a dud en em zastume evit e glevout hag evit bezan yac’haet gantan 
eus o c’hlenvedou. 

Luke 5:16 

Met en en em zalc’he a-du el lec’hiou distro, evit pedin. 

Luke 5:17 

Un devezh ma kelenne, ha ma oa azezet eno farizianed ha doktored al lezenn deuet eus holl vourc’hiou Galilea, eus 
Judea hag eus Jeruzalem, galloud an Aotrou a oberie evit yac’haat ar re glanv. 

Luke 5:18 

Neuze e teuas tud a zouge war ur gwele un den seizet, hag e klaskent mont en ti hag e lakaat dirak Jezuz. 

Luke 5:19 

Pa ne ouient dre belec’h e gas e-barzh, abalamour d’ar bobl, e pignjont war an ti, hag en diskennjont dre an teol gant e 
wele, e-kreiz ar bobl, dirak Jezuz; 

Luke 5:20 

En, o welout o feiz, a lavaras dezhan: O den, da bec’hedou a zo pardonet dit. 

Luke 5:21 

Neuze ar skribed hag ar farizianed en em lakaas da c’hrozmolat ha da lavarout: Piv eo heman hag a wallgomz? Piv a 
c'hell pardonin ar pec’hedou, nemet Doue hepken? 

Luke 5:22 

Met Jezuz, oc’h anavezout o sonjezonou, a gemeras ar gomz hag a lavaras dezho: Petra a c’hrozmolit en ho kalonou? 
Luke 5:23 

Petra eo an aesoc'h, lavarout: Da bec'hedou a zo pardonet dit, pe lavarout: Sav ha bale? 

Luke 5:24 

Met, evit ma ouiot penaos Mab an den en deus war an douar ar galloud da bardonin ar pec'hedou, -e lavaras d'an den 
seizet-: Me en lavar dit, sav, doug da wele, ha kae da'z ti. 

Luke 5:25 

Ha raktal e savas dirazo, e tougas ar gwele ma oa gourvezet warnan, hag ez eas d'e di, o rein gloar da Zoue. 

Luke 5:26 

Hag e voent holl souezhet bras, hag e roent gloar da Zoue; leuniet e voent a zoujans hag e lavarent: Ni hon eus gwelet 
hiziv traou burzhudus. 

Luke 5:27 

Goude-se, e teuas hag e welas ur publikan anvet Levi, azezet e ti ar gwiriou, hag e lavaras dezhan: Deus war va lerc'h. 
Luke 5:28 

En, o kuitaat pep tra, a savas hag a heulias anezhan. 

Luke 5:29 

Levi a reas ur fest vras en e di, hag un niver bras a bublikaned hag a dud all a oa ouzh taol ganto. 

Luke 5:30 

Ar re anezho a oa skribed ha farizianed a c'hrozmole hag a lavare d'e ziskibien: Perak e tebrit hag ec'h evit gant ar 
bublikaned ha gant an dud a vuhez fall? 

Luke 5:31 

Jezuz, o kemer ar gomz, a lavaras dezho: N'eo ket ar re a zo yac’h eo ar re o deus ezhomm a vedisin, met ar re a zo 
klanv. 

Luke 5:32 

N'on ket deuet da c’hervel d’ar geuzidigezh ar re reizh, met ar bec’herien. 

Luke 5:33 

Lavarout a rejont ivez dezhan: Perak e yun alies diskibien Y ann hag e reont pedennou, kenkoulz evel re ar farizianed, e- 
lec’h da re-te a zebr hag a ev? 

Luke 5:34 

En a lavaras dezho: Ha c'hwi a c'hell lakaat da yunan mignoned ar pried, e-pad ma'z email ar pried ganto? 

Luke 5:35 

Met deiziou a zeuio ma vo lamet ar pried diganto; neuze e yunint, en deiziou-se. 

Luke 5:36 

Lavarout a reas ivez dezho ur barabolenn: Den ne laka un tamm eus ur gwiskamant nevez war ur gwiskamant kozh, rak 
e freuzfe an hini nevez, hag an tamm kemeret eus an hini nevez n'en em rafe ket gant an hini kozh. 

Luke 5:37 

Den ne laka gwin nevez e seier-ler kozh, rak ar gwin nevez a dorrfe ar seier kozh hag en em skuilhfe, hag ar seier a vefe 
kollet. 

Luke 5:38 

Met ar gwin nevez a zle bezan lakaet e seier nevez, [hag an daou en em vir a-unan], 

Luke 5:39 

Ha n'eus den a ev gwin kozh hag a c'houlenn gwin nevez, rak lavarout a ra: Gwell eo an hini kozh. 

Luke 6:1 

C'hoarvezout a reas, e-pad an eil-kentan sabad, ma tremene Jezuz dre barkeier ed; e ziskibien a ziframme 
tanvouezennou, hag, o vezan o gwasket en o daouarn, e tebrent anezho. 

Luke 6:2 

Hiniennou eus ar farizianed a lavaras dezhan: Perak e rit ar pezh n'eo ket aotreet ober deiziou ar sabad? 

Luke 6:3 

Neuze Jezuz, o kemer ar gomz, a lavaras dezho: N'hoc'h eus ket lennet ar pezh a reas David hag ar re a oa gantan, p'o 
devoa naon? 

Luke 6:4 

Penaos ez eas e ti Doue, e kemeras hag e tebras ar baraou a ginnig, hag o roas memes d'ar re a oa gantan, petra bennak 
ne c'helle o debrin nemet ar veleien hepken? 

Luke 6:5 

Hag e lavaras dezho: Mab an den a zo mestr memes war ar sabad. 

Luke 6:6 

C'hoarvezout a reas ivez, un deiz sabad all, ma'z eas er sinagogenn, ha ma kelenne enni; hag e oa eno un den, ma oa 
disec'het e zorn dehou. 

Luke 6:7 

Ar skribed hag ar farizianed a selle outan, evit gwelout hag en a yac'hafe deiz ar sabad, evit kaout peadra d'e damall. 
Luke 6:8 

Met evel ma'c'h anaveze o sonjezonou, e lavaras d'an den en devoa an dorn disec'het: Sav hag en em zalc'h aze er 
c'hreiz. En, o vezan savet, en em zalc'has en e sav. 

Luke 6:9 

Jezuz a lavaras dezho eta: Un dra a c'houlennin ouzhoc'h: hag aotreet eo, e deiziou ar sabad, ober vad pe droug, savetein 
un den pe e lezel da goll? 

Luke 6:10 

Neuze, o sellout ouzh an holl re a oa en-dro dezhan, e lavaras d'an den: Astenn da zorn. Ober a reas, hag e zorn a zeuas 
yac'h [evel egile]. 

Luke 6: 11 

Int a voe leuniet a fulor, hag en em guzulient war ar pezh a c'helljent ober da Jezuz. 

Luke 6:12 

En amzer-se, Jezuz a yeas war ar menez evit pedin, hag e tremenas an noz holl o pedin Doue. 

Luke 6:13 

Pa voe deuet ar beure, e c’halvas e ziskibien, hag e tibabas daouzek anezho a c’halvas ebestel: 

Luke 6:14 

Simon, ma roas an anv a Ber dezhan; Andrev e vreur; Jakez ha Yann; Filip ha Bartolome; 

Luke 6:15 

Mazhev ha Tomaz; Jakez mab Alfe, ha Simon anvet Gredus; 

Luke 6:16 

Jud kar da Jakez; ha Judaz Iskariod, a oa an hini en gwerzhas. 

Luke 6:17 

O vezan neuze diskennet ganto, e chomas en ur blaenenn gant e vandenn diskibien, hag ul lod bras a dud eus Judea, eus 
Jeruzalem, hag eus ar vro arvorek Tir ha Sidon. Deuet e oant evit e glevout hag evit bezan yac’haet eus o c’hlenvedou. 

Luke 6:18 

Ar re a oa dalc’het gant speredou hudur a oa ivez yac’haet. 

Luke 6:19 

Hag an holl bobl a glaske stekin outan, abalamour ma teue anezhan un nerzh a yac’hae holl. 

Luke 6:20 

Neuze Jezuz a savas e zaoulagad war e ziskibien, o lavarout: Eiirus oc’h, c’hwi a zo paour, rak rouantelezh Doue a zo 
deoc’h! 

Luke 6:21 

Eiirus oc'h, c’hwi hoc’h eus naon breman, rak leuniet e viot! Eiirus oc’h, c’hwi a ouel breman, rak karget e viot gant 
levenez ! 

Luke 6:22 

Eiirus e viot, pa gasaio an dud ac’hanoc’h, pa gasint kuit ac’hanoc’h eus o zouez, pa lavarint dismegans deoc’h ha pa 
daolint hoc’h anv evel fall, abalamour de Vab an den! 

Luke 6:23 

En em laouenait en amzer-se, ha tridit gant ar joa, rak ho kopr a vo bras en nenv, rak evel-se o deus graet o zadoii d’ar 
brofeded. 

Luke 6:24 

Met gwalleur deoc’h-hu, tud pinvidik, rak c’hwi hoc’h eus bet ho kopr! 

Luke 6:25 

Gwalleur deoc’h-hu, tud leuniet, rak c'hwi ho po naon! Gwalleur deoc'h-hu, ar re a c'hoarzh breman, rak c'hwi en em 
c'hlac'haro hag a ouelo! 

Luke 6:26 

Gwalleur deoc'h-hu pa lavaro an holl dud vad ac’hanoc’h, rak o zadou o deus graet evel-se e-kenver ar fals-profeded! 
Luke 6:27 

Met me a lavar deoc'h-hu, c'hwi hag am selaou: Karit hoc'h enebourien, grit vad d'ar re a gasa ac'hanoc'h, 

Luke 6:28 

bennigit ar re a villig ac'hanoc'h, ha pedit evit ar re a wallgomz ouzhoc'h. 

Luke 6:29 

D'an hini a sko ac'hanout war ur jod, tro eben outan. D'an hini a zilam da vantell diganit, laosk ivez gantan da doneg. 
Luke 6:30 

Ro da biv bennak a c'houlenn diganit, ha mar fell da unan bennak dilemel diganit ar pezh a zo dit, n'en adc'houlenn ket. 

Luke 6:31 

Ar pezh a fell deoc'h e rafe an dud deoc'h, grit ivez anezhan dezho. 

Luke 6:32 

Ma ne garit nemet ar re ho kar, peseurt trugarez a dleer deoc'h? An dud a vuhez fall a gar ivez ar re o c'har. 

Luke 6:33 

Ma ne rit vad nemet d'ar re a ra vad deoc'h, peseurt trugarez a dleer deoc'h? An dud a vuhez fall a ra ar memes tra. 

Luke 6:34 

Ma ne brestit nemet d'ar re digant e c'hortozit kaout diganto, peseurt trugarez a dleer deoc'h? An dud a vuhez fall a brest 
ivez d'an dud a vuhez fall, evit kaout kement all. 

Luke 6:35 

Met karit hoc'h enebourien, grit vad, ha prestit hep gortoz netra, hag ho kopr a vo bras, ha c'hwi a vo bugale an Uhelan- 
Meurbet, abalamour ma'z eo mat e-kenver ar re dizanaoudek hag ar re fall. 

Luke 6:36 

Bezit eta trugarezus, evel ma'z eo ivez ho Tad trugarezus. 

Luke 6:37 

Na varnit ket, ha ne viot ket barnet; na gondaonit ket, ha ne viot ket kondaonet; pardonit, hag e viot pardonet; 

Luke 6:38 

roit, hag e vo roet deoc'h; roet e vo deoc'h en ho kerc'henn ur muzul mat, stardet hag hejet, a zeuio dreist ar barr; rak 
muzuliet e vo deoc'h gant an hevelep muzul ma vuzuilhit d'ar re all. 

Luke 6:39 

Lavarout a reas ivez dezho ur barabolenn: Daoust hag un den dall a c'hell ren un den dall? Ha ne gouezhint ket o daou er 
poull? 

Luke 6:40 

An diskibl n'eo ket uheloc'h eget e vestr; met pep diskibl mat a vo evel e vestr. 

Luke 6:41 

Perak e sellez ouzh ar blouzenn a zo e lagad da vreur, ha ne welez ket an treust a zo ez lagad da-unan? 

Luke 6:42 

Pe, penaos e c'hellez lavarout da'z preur: Va breur, va lez da zilemel ar blouzenn a zo e-barzh da lagad, te na welez ket 
an treust ez him? Pilpous, lam da gentan an treust eus da lagad, ha neuze e weli penaos e lami ar blouzenn a zo e lagad 
da vreur. 

Luke 6:43 

N'eus gwezenn vat ebet hag a zougfe frouezh fall, na wezenn fall ebet hag a zougfe frouezh mat. 

Luke 6:44 

Rak pep gwezenn a anavezer diouzh he frouezh hec’h-unan. Ne zastumer ket a fiez diwar ar spent, nag a rezin diwar an 
drez. 

Luke 6:45 

An den mat a denn traou mat eus tenzor mat e galon, hag an den fall a denn traou fall eus tenzor fall e galon; rak eus 
leunder ar galon eo e komz ar genou. 

Luke 6:46 

Perak eta e c’halvit ac’hanon Aotrou, Aotrou, ha ne rit ket ar pezh a lavaran? 

Luke 6:47 

Me a ziskouezo deoc'h ouzh piv eo henvel pep den hag a zeu da'm c’havout, a selaou va c’homzou hag a sent outo. 

Luke 6:48 

Henvel eo ouzh un den a sav un ti, hag o vezan kleuzet ha toullet don, en deus lakaet an diazez war ar roc’h; an doureier 
o vezan deuet, ha skoet gant nerzh a-enep an ti-se, n’o deus ket gellet e ziskar, dre ma'z eo diazezet war ar roc'h. 



Luke 6:49 

Met an hini a selaou ha ne sent ket, a zo henvel ouzh un den a sav e di war an douar, hep diazez; an doureier o vezan 
skoet gant nerzh a-enep dezhan, kouezhet eo kerkent, ha diskar an ti-se a zo bet bras. 

Luke 7:1 

Goude m'en devoa Jezuz peurlavaret ar c'homzou-man dirak ar bobl a oa ouzh e selaou, ez eas e Kafarnaoum. 

Luke 7:2 

Mevel ur c'hantener, karet mat gantan, a oa klanv, hag a yae da vervel. 

Luke 7:3 

Ar c'hantener, o vezan klevet komz diwar-benn Jezuz, a gasas d'e gavout henaourien eus ar Yuzevien, da bedin anezhan 
da zont da yac'haat e servijer. 

Luke 7:4 

Ar re-man eta, o vezan deuet da gavout Jezuz, a bedas anezhan start en ur lavarout: Din eo ma rafes kement-se dezhan, 
Luke 7:5 

rak karout a ra hor pobl; en eo, en deus lakaet sevel hor sinagogenn deomp. 

Luke 7:6 

Jezuz eta a yeas ganto. Ha pa ne oa ken pell eus an ti, ar c'hantener a gasas etrezek ennan mignoned, da lavarout dezhan: 
Aotrou, na gemer ket a boan, rak n'on ket din e teufes dindan va zoenn. 

Luke 7:7 

Abalamour da-se, ne'm eus ket kavet e oan din va-unan da vont betek ennout; met lavar ur ger, ha va mevel a vo 
yac'haet. 

Luke 7:8 

Rak me va-unan a zo un den lakaet dindan galloud re all, ha dindanon em eus soudarded, hag e lavaran da unan: Kae! 
hag ez a; d'egile: Deus! Hag e teu; ha da'm mevel: Gra kement-man! Hag en gra. 

Luke 7:9 

Jezuz, o vezan klevet kement-se, a voe souezhet, hag, o tistrein, a lavaras d’ar bobl en heulie: Me a lavar deoc’h penaos 
ne'm eus ket kavet ur feiz ken bras, zoken en Israel. 

Luke 7:10 

Pa zistroas d’ar ger ar re a oa bet kaset, e kavjont yac’h ar mevel a oa bet klanv. 

Luke 7:11 

An deiz war-lerc’h, Jezuz a yeas d’ur ger anvet Nain; kalz eus e ziskibien hag ur bobl vras a yae gantan. 

Luke 7:12 

Evel ma tostaent ouzh dor ker, setu e touged d’an douar unan marv, mab nemetan e vamm, a oa intanvez; un niver bras a 
dud eus ker a oa ganti. 

Luke 7:13 

An Aotrou, o vezan he gwelet, en devoe truez outi, hag a lavaras dezhi: Na ouel ket! 

Luke 7:14 

O vezan tostaet, e stokas an arched, hag ar re en douge a arsavas; hag e lavaras: Den yaouank, me en lavar dit, sav! 

Luke 7:15 

An hini marv a azezas hag en em lakaas da gomz. Jezuz en roas d’e vamm. 

Luke 7:16 

Ar spoilt a grogas enno holl, hag e rojont gloar da Zoue, en ur lavarout: Ur profed bras a zo bet savet en hon touez, ha 
Doue a zo deuet da welout e bobl. 

Luke 7:17 

Ar vrud-se en em skuilhas dre holl Judea, ha dre an holl vro tro-war-dro. 

Luke 7:18 

An holl draou-man a voe lavaret da Y ann gant e ziskibien. 



Luke 7:19 

Yann a c'halvas daou eus e ziskibien hag o c'hasas da gavout Jezuz evit lavarout dezhan: Bez' out an hini a die dont, pe e 
tleomp gortoz unan all? 

Luke 7:20 

An dud-man eta, o vezan deuet da gavout Jezuz, a lavaras dezhan: Yann-Vadezour en deus hon degaset da'z kavout evit 
lavarout dit: Bez' out an hini a die dont, pe e tleomp gortoz unan all? 

Luke 7:21 

En eur-se zoken, Jezuz a yac'haas kalz a dud eus o c'hlenvedou, eus o mac'hagnou hag eus an drouk-speredou, hag e 
roas ar gweled da veur a hini dall. 

Luke 7:22 

Neuze en ur respont, e lavaras dezho: It ha lavarit da Yann ar pezh hoc'h eus gwelet ha klevet: ar re dall a wel, ar re 
gamm a vale, ar re lovr a zo glanaet, ar re vouzar a glev, ar re varv a adsav da vev, ar c'helou mat a zo prezeget d'ar 
beorien. 

Luke 7:23 

Eiirus eo an neb ne gavo ket a skouer fall ennon. 

Luke 7:24 

Ar re en devoa Yann degaset o vezan aet kuit, Jezuz en em lakaas da lavarout d'ar bobl diwar-benn Yann: Petra oc'h aet 
da welout el lec'h distro? Ur bennduenn hejet gant an avel? 

Luke 7:25 

Met petra oc'h aet da welout? Un den gwisket gant dilhad kaer? Setu, ar re a zo gwisket gant dilhad kaer hag a vev er 
plijaduriou, a zo e tiez ar rouaned. 

Luke 7:26 

Met petra oc'h aet da welout? Ur profed? Ya a lavaran deoc'h, ha muioc'h eget ur profed. 

Luke 7:27 

En eo an hini a zo skrivet diwar e benn: Setu, e kasan va c'hannad dirak da zremm, hag a gempenno an hent a-raok dit. 
Luke 7:28 

Me a lavar deoc'h penaos e-touez ar re a zo bet ganet gant gwragez, n'eus profed ebet brasoc'h eget Yann-Vadezour; ha 
koulskoude, ar bihanan e rouantelezh Doue a zo brasoc'h egetan. 

Luke 7:29 

An holl dud o deus e glevet, hag ar bublikaned ivez; diskleriet o deus reizhder Doue o vezan bet badezet gant badeziant 
Yann. 

Luke 7:30 

Met ar farizianed ha doktored al lezenn, o vezan n'o deus ket graet o badezin gantan, o deus disprizet menoz Doue evito. 
Luke 7:31 

Neuze an Aotrou a lavaras: Ouzh piv e kenverin tud ar rummad-man? Ouzh piv int henvel? 

Luke 7:32 

Henvel int ouzh bugale azezet war al leurger, hag a gri an eil d'egile, o lavarout: Ni hon eus sonet deoc'h ar fleiit, ha 
n'hoc'h eus ket danset; ni hon eus kanet deoc'h hirvoudou, ha n'hoc'h eus ket gouelet. 

Luke 7:33 

Rak Yann-Vadezour a zo deuet, hep debrin bara, hag hep evan gwin, hag e lavarit: Un diaoul a zo ennan. 

Luke 7:34 

Mab an den a zo deuet, o tebrin hag oc'h evan, hag e lavarit: Setu un debrer hag un ever, ur mignon d'ar bublikaned ha 
d'an dud a vuhez fall. 

Luke 7:35 

Met ar furnez a zo bet reishaet gant he holl vugale. 

Luke 7:36 

Ur farizian, o vezan e bedet da zebrin en e di, Jezuz a yeas e ti ar farizian, hag en em lakaas ouzh taol. 



Luke 7:37 

Ur wreg eus ker, ur wreg a vuhez fall, o vezan gouezet e oa ouzh taol e ti ar farizian, a zegasas ul lestr alabastr, leun a 
c'hwez-vat, 

Luke 7:38 

hag oc’h en em zerc’hel a-drenv, ouzh treid Jezuz, o ouelan, en em lakaas da zouran e dreid gant he daerou, ha d’o 
zorchan gant blev he fenn; pokat a rae d’e dreid, hag ec’h eoulie anezho gant ar c’hwezh-vat. 

Luke 7:39 

Ar farizian en devoa e bedet, o welout kement-se, a lavaras ennan e-unan: Ma vije an den-man profed, e ouije piv eo a 
wreg a stok ennan, ha penaos eo a vuhez fall. 

Luke 7:40 

Neuze Jezuz, o kemer ar gomz, a lavaras dezhan: Simon, bez’ em eus un dra bennak da lavarout dit. En a lavaras 
dezhan: Lavar anezhan, Mestr. 

Luke 7:41 

Ur c’hredour en devoa daou zleour, unan a zlee dezhan pemp kant diner, hag egile hanter-kant. 

Luke 7:42 

Evel n’o devoa ket peadra da baean, en a bardonas o die dezho o-daou. Lavar din eta pehini anezho o-daou en karo ar 
muian. 

Luke 7:43 

Simon a respontas: Me a gav din ez eo an hini a zo bet pardonet ar muian dezhan. Jezuz a lavaras dezhan: barnet mat 
ec’h eus. 

Luke 7:44 

Neuze, o tistrein ouzh ar wreg, e lavaras da Simon: Gwelet a rez ar wreg-man? Deuet on ez ti, ha ne’c’h eus ket roet a 
zour din evit gwalc’hin va zreid; met hi he deus o douret gant he daerou, hag he deus o sec’het gant he blev. 

Luke 7:45 

Te, ne’c’h eus ket roet ur pok din; met hi, abaoe ma'z on deuet en ti, n'he deus ket paouezet da bokat da'm zreid. 

Luke 7:46 

Te, ne’c’h eus ket skuilhet a eoul war va fenn; met hi, he deus skuilhet eoul a c’hwezh-vat war va zreid. 

Luke 7:47 

Dre-se e lavaran dit, he fec’hedou niverus a zo bet pardonet dezhi, rak karet he deus kalz; met an neb a bardoner nebeut 
dezhan, a gar nebeut. 

Luke 7:48 

Neuze e lavaras dezhi: Da bec’hedou a zo pardonet dit. 

Luke 7:49 

Ar re a oa ouzh taol gantan en em lakaas da lavarout enno oc’h-unan: Piv eo heman, hag a bardon memes ar pec’hedou? 
Luke 7:50 

Met en a lavaras d’ar wreg: Da feiz he deus da saveteet; kae e peoc’h. 

Luke 8:1 

Goude-se, Jezuz a yae eus eil ker hag eus eil bourc’h d’egile, o prezeg hag o kemenn kelou mat rouantelezh Doue. 

Luke 8:2 

An daouzek a oa gantan, kenkoulz hag un nebeut gwragez a oa bet yac’haet a zrouk-speredou hag a glenvedou; Mari, 
an vet a Vagdala, a oa aet kuit seizh diaoul diouti, 

Luke 8:3 

Janed, gwreg Chuza, merour Herodez, Suzanna, ha kalz a reou all, en sikoure gant o madoit. 

Luke 8:4 

Evel ma en em zastume kalz a bobl, ha ma teue d’e gavout meur a hini eus an holl geriou, e lavaras dezho dre 
barabolenn: 

Luke 8:5 

Un hader a yeas er-maez evit hadan e had, hag evel ma hade, ul lodenn eus an had a gouezhas a-hed an hent, hag e voe 

mac'het, ha laboused an nenv he debras holl. 

Luke 8:6 

U1 lodenn all a gouezhas war ul lec'h meinek, ha pa voe savet, e sec'has abalamour ma n'he devoa ket a c'hlebor. 

Luke 8:7 

Ul lodenn all a gouezhas e-touez ar spern; ar spern a savas gant ar greun hag o mougas. 

Luke 8:8 

Ul lodenn all a gouezhas en douar mat, hag, o vezan savet, e roas frouezh, kant evit unan. O lavarout an traou-man, e 
krie: Ra selaouo, an neb en deus divskouarn da glevout. 

Luke 8:9 

E ziskibien a c'houlennas digantan petra e oa ar barabolenn-se. 

Luke 8:10 

Respont a reas: Roet eo deoc'h-hu da anavezout traou kuzhet rouantelezh Doue; met d'ar re all eo komzet dre 
barabolennou, en hevelep doare o welout na welont ket, hag o klevout na gomprenont ket. 

Luke 8:11 

Setu petra eo ar barabolenn-se: An had eo ger Doue. 

Luke 8:12 

Ar re a zo a-hed an hent eo ar re en selaou; met an diaoul a zeu hag a zilam ar ger diouzh o c'halon, en aon en ur gredin 
na vefent sal vet. 

Luke 8:13 

Ar re a zo war al lec'hiou meinek, eo ar re a glev ar ger, hag e zegemer gant joa; met n'o deus ket a wrizienn ha ne 
gredont nemet ur pennad; pa zeu an temptadur, e tec'hont kuit. 

Luke 8:14 

Ar pezh a zo e-touez an drein, eo ar re o deus klevet ar ger, met, en ur vont kuit, en lezont da vezan mouget gant 
prederiou, pinvidigezhiou ha plijaduriou ar vuhez-man, en hevelep doare ma ne zougont ket a frouezh a zeu da zarevin. 

Luke 8:15 

Met ar pezh a zo kouezhet en un douar mat, eo ar re a glev ar ger gant ur galon onest ha mat, en dale'll, hag a zoug 
frouezh gant kendalc'husted. 

Luke 8:16 

Den, goude bezan enaouet ur c'houlaouenn, ne c'holo anezhi gant ul lestr, ha ne laka anezhi dindan ar gwele; met he 
lakaat a ra war ur c'hantolor, evit ma sklaerio ar re a zeu en ti. 

Luke 8:17 

Rak n'eus netra kuzhet na zle bezan diskleriet, ha n'eus netra goloet na zle bezan dizoloet hag anavezet gant an holl. 
Luke 8:18 

Lakait evezh eta penaos e selaouit; rak roet e vo d'an neb en deus; met an hini n'en deus ket, a vo lamet digantan memes 
ar pezh a gred en deus. 

Luke 8:19 

E vamm hag e vreudeur a zeuas d'e gavout, met ne c'hellent ket tostaat abalamour d'ar bobl. 

Luke 8:20 

Neuze e voe lavaret dezhan: Da vamm ha da vreudeur a zo aze er-maez, hag e c'hoantaont da welout. 

Luke 8:21 

Met en a respontas: Va mamm ha va breudeur eo ar re a selaou ger Doue, hag a sent outan. 

Luke 8:22 

Dont a reas un deiz, ma'z eas en ur vag gant e ziskibien, hag e lavaras dezho: Tremenomp en tu all d'al lenn. Hag ez 
ejont. 

Luke 8:23 

E-pad ma oant er vag, e kouske; un taol-avel bras a savas war al lenn, ar vag en em leunie gant an dour hag e oant e 
riskl bras. 

Luke 8:24 

Neuze e teujont d'e gavout, hag en dihunjont, o lavarout: Mestr, mestr, ez eomp da goll! Met en, o vezan dihunet, a 
c'hourc'hemennas an avel hag ar mor; ar re-man a davas, hag e voe ur sioulder bras. 

Luke 8:25 

Neuze e lavaras dezho: Pelec'h emafi ho feiz? Int, leuniet a zoujans hag a spoilt, a lavare etrezo: Piv eta eo heman, a 
c'hourc'hemenn memes d'an aveliou ha d'an dour, hag e sentont outan? 

Luke 8:26 

Dont a rejont neuze da vro ar C'hadareniz, a zo dirak Galilea. 

Luke 8:27 

Pa voe Jezuz diskennet d'an douar, e teuas a-raok dezhan un den eus ker, a oa dalc'het gant diaoulien pell a oa. Ne zouge 
ket a zilhad, ha ne chome ket en un ti, met er beziou. 

Luke 8:28 

Adalek ma welas Jezuz, e krias, hag ouzh en em deurel d'e dreid, e lavaras a vouezh uhel: Petra a zo etre me ha te, 

Jezuz, Mab an Doue Uhelan-Meurbet? Me az ped, na boagn ket ac'hanon. 

Luke 8:29 

Rak Jezuz a c'hourc'hemenne d'ar spered hudur mont kuit eus an den-se; en em gemeret e oa anezhan abaoe pell a oa; e 
eren a raed gant chadennou hag e ziwall a raed gant hualou, met en a dorre an ereou, hag e oa kaset gant an diaoul el 
lec'hiou distro. 

Luke 8:30 

Jezuz a c'houlennas outan: Pe anv ac'h eus? Hag e respontas: Lejion. Rak kalz a ziaoulien a oa aet ennan. 

Luke 8:31 

Int a bede anezhan na c'hourc'hemennje ket dezho mont en donder. 

Luke 8:32 

Bez' e oa eno ur vandenn vras a voc'h o peurin war ar menez; hag e pedent anezhan d'o lezel da vont er moc'h-se; en o 
lezas da vont. 

Luke 8:33 

An diaoulien eta o vezan aet kuit eus an den, a yeas er moc'h, hag ar vandenn en em daolas eus al lec'h uhel-se er mor, 
hag a voe beuzet. 

Luke 8:34 

Ar re o mesae, o welout ar pezh a oa erruet, a dec'has kuit da lavarout kement-se e ker ha war ar maez. 

Luke 8:35 

Neuze an dud a zeuas evit gwelout ar pezh a oa c'hoarvezet. O vezan deuet da gavout Jezuz, e kavjont an den ma oa aet 
kuit an diaoulien anezhan, azezet ouzh treid Jezuz, gwisket hag en e skiant vat; hag e voent leuniet a spoilt. 

Luke 8:36 

Ar re o devoa gwelet an traou-se a lavaras dezho penaos e oa bet yac'haet an hini dalc'het gant an diaoulien. 

Luke 8:37 

Holl dud bro ar C'hadareniz en pedas da bellaat diouto, rak kroget e oa ur spoilt vras enno. Mont a reas eta er vag evit 
distrein. 

Luke 8:38 

An den ma oa aet kuit an diaoulien anezhan, en pedas d'e lezel da vont gantan. Met Jezuz a gasas anezhan kuit, o 
lavarout: 

Luke 8:39 

Distro da'z ti, ha lavar an traoii bras en deus Doue graet dit. Mont a reas eta kuit, oc’h embann dre holl ger kement en 
devoa Jezuz graet en e genver. 

Luke 8:40 

Pa voe distroet, Jezuz a voe degemeret gant ur bobl vras, rak an holl a c’hortoze anezhan. 



Luke 8:41 

Ha setu, un den anvet Jaimz, hag a oa penn eus ar sinagogenn, a zeuas, hag oc'h en em deurel ouzh treid Jezuz, en pedas 
da zont en e di, 

Luke 8:42 

rak en devoa ur verc'h nemeti, oadet a zaouzek vloaz pe war-dro, hag a oa o vont da vervel. Evel ma'z ae Jezuz di, e oa 
gwasket gant ar bobl. 

Luke 8:43 

Neuze ur wreg klanv, daouzek vloaz a oa, gant an diwadan, hag he devoa dispignet he holl vadou gant medisined, hep 
gallout bezan yac'haet gant hini ebet, 

Luke 8:44 

a dostaas outan a-ziadrenv, hag a stokas ouzh bevenn e zilhad; raktal he diwadan a baouezas. 

Luke 8:45 

Ha Jezuz a lavaras: Piv en deus stoket ouzhin? Evel ma nac'he an holl kement-se. Per hag ar re a oa gantan a lavaras 
dezhan: Mestr, an dud a zo en-dro dit a wask ac'hanout, hag e lavarez: Piv en deus stoket ouzhin? 

Luke 8:46 

Met Jezuz a lavaras: Unan bennak en deus stoket ouzhin, rak anavezet em eus e oa aet un nerzh er-maez ac'hanon. 

Luke 8:47 

Neuze ar wreg, o welout ne oa ket bet kement-se kuzhet outan, a zeuas en ur grenan holl, hag oc'h en em deurel d'e 
dreid, e tisklerias dirak ar bobl evit petra he devoa stoket outan, ha penaos e oa bet yac'haet kerkent. 

Luke 8:48 

Jezuz a lavaras dezhi: Va merc'h, [kemer fizians], da feiz he deus da yac'haet; kae e peoc'h. 

Luke 8:49 

Evel ma komze c'hoazh, unan bennak eus ti penn ar sinagogenn a zeuas da lavarout dezhan: Da verc'h a zo marv; na 
skuizh ket ar Mestr. 

Luke 8:50 

Met Jezuz, o vezan e glevet, a lavaras da benn ar sinagogenn: Na'z pez ket aon, kred hepken, hag hi a vo yac'haet. 

Luke 8:51 

Pa voe deuet en ti, ne lezas den da vont e-barzh, nemet Per, Yann ha Jakez, ha tad ha mamm ar plac'hig. 

Luke 8:52 

An holl a ouele hag a hirvoude abalamour dezhi. Met en a lavaras: Na ouelit ket, n'eo ket marv, met kousket a ra. 

Luke 8:53 

Hag int a rae goap outan, oc'h anavezout e oa marv. 

Luke 8:54 

Met, [o vezan graet dezho holl mont er-maez,] e kemeras he dorn, hag e krias: Bugel, sav! 

Luke 8:55 

He spered a zistroas, hag e savas kerkent; neuze e c'hourc'hemennas rein dezhi da zebrin. 

Luke 8:56 

He c'herent a voe gwall souezhet; met en a c'hourc'hemennas dezho na lavarjent da zen ar pezh a oa c'hoarvezet. 

Luke 9:1 

O vezan dastumet e zaouzek diskibl, Jezuz a roas dezho nerzh ha galloud war an holl diaoulien, ha da yac'haat ar 
c'hlenvedoit. 

Luke 9:2 

Hag e kasas anezho da brezeg rouantelezh Doue, ha da yac'haat ar re glanv. 

Luke 9:3 

Lavarout a reas dezho: Na zougit netra evit an hent, na bazh, na sac'h, na bara, nag arc'hant, ha n'ho pet ket daou 
wiskamant. 



Luke 9:4 

E peseurt ti bennak ma'z eot, chomit ennan betek ma'z eot kuit. 

Luke 9:5 

Hag evit ar re na zegemerint ket ac'hanoc'h, o vont kuit eus o c'her, hejit ar poultr eus ho treid, e testeni a-enep an dud- 
se. 

Luke 9:6 

O vezan aet kuit, ez ajent eus bourc'h e bourc'h, o prezeg an Aviel, hag o yac'haat ar re glanv e pep lec'h. 

Luke 9:7 

Koulskoude, Herodez an tetrark a glevas komz eus kement holl a rae Jezuz, ha ne ouie petra da sonjal, abalamour darn a 
lavare e oa Y ann adsavet a-douez ar re varv, 

Luke 9:8 

re all e oa en em ziskouezet Elia, ha re all unan eus ar brofeded kozh a oa adsavet a varv. 

Luke 9:9 

Herodez a lavare: Graet em eus troc'han e benn da Yann; met piv eo heman a glevan an hevelep traou diwar e benn? 

Hag e c'hoantae gwelout anezhan. 

Luke 9:10 

An ebestel o vezan distroet, a lavaras da Jezuz kement o devoa graet. O vezan o c'hemeret a-du, en em dennas ganto en 
ul lec'h distro, tost ouzh ur ger anvet Betsaida. 

Luke 9: 11 

Ar bobl o vezan klevet-se en heulias; Jezuz o degemeras hag a gomzas outo diwar-benn rouantelezh Doue; yac'haat a 
reas ivez ar re o devoa ezhomm da vezan yac'haet. 

Luke 9:12 

Evel ma'c'h izelae an deiz, an daouzek a dostaas outan hag a lavaras dezhan: Kas kuit ar bobl, evit ma'z aint er 
bourc'hiou hag er c'heriouigou en-dro, da lojan ha da brenan boued, rak amafi emaomp en ul lec'h distro. 

Luke 9:13 

Met en a lavaras dezho: Roit hoc'h-unan da zebrin dezho. Hag int a respontas: N'hon eus ket ouzhpenn pemp bara ha 
daou besk, nemet mont a rafemp da brenan boued evit an holl bobl-man. 

Luke 9:14 

Rak bez' e oant war-dro pemp mil den. Neuze e lavaras d'e ziskibien: Lakait anezho da azezan a renkou a hanter-kant. 
Luke 9:15 

Hag e rejont evel-se, o lakajont holl da azezan. 

Luke 9:16 

Jezuz a gemeras ar pemp bara hag an daou besk, hag o sellout war-zu an nenv, e vennigas anezho, o zorras, hag o roas 
d'an diskibien, evit m'o rojent d'ar bobl. 

Luke 9:17 

Debrin a rejont holl hag o devoa a-walc'h, hag e kasjont ganto daouzek panerad leun eus an nemorantou. 

Luke 9:18 

C'hoarvezout a reas, evel ma pede e-unan, ha ma oa an diskibien gantan, e c'houlennas outo: Piv a lavar an dud on-me? 
Luke 9:19 

Int a respontas: Darn a lavar out Yann-Vadezour; ha darn all, Elia; ha darn all, unan bennak eus ar brofeded adsavet a 
varv. 

Luke 9:20 

En a lavaras dezho: Ha c'hwi, piv a lavarit ez on-me? Per a respontas: Te eo Krist Doue. 

Luke 9:21 

Met e tifennas gwall start outo lavarout kement-se da zen, 

Luke 9:22 

hag e lavaras: Ret eo da Vab an den gouzanv kalz a draou, ha bezan taolet kuit gant an henaourien, gant ar veleien vras, 
ha gant ar skribed, ha bezan lakaet d'ar marv, hag adsevel a varv an trede deiz. 

Luke 9:23 

Hag e lavaras d'an holl: Mar fell da unan bennak dont war va lerc'h, ra raio dilez anezhan e-unan, ra gemero e groaz, ha 
ra heulio ac'hanon. 

Luke 9:24 

Rak piv bennak a fello dezhan savetein e vuhez, he c'hollo; met piv bennak a gollo e vuhez abalamour din, he saveteo. 
Luke 9:25 

Rak petra a dalvfe d'un den gounit ar bed holl, mar en em zistrujfe, pe mar en em gollfe e-unan? 

Luke 9:26 

Rak piv bennak en devo mezh ac'hanon hag eus va c'homzou, Mab an den en devo mezh anezhan pa zeuio en e c'hloar 
hag e hini an Tad hag an aelez santel. 

Luke 9:27 

Me a lavar deoc'h e gwirionez, ez eus hiniennou eus a-douez ar re a zo aman, ha ne varvint ket, ken n'o devo gwelet 
rouantelezh Doue. 

Luke 9:28 

War-dro eizh devezh goude ar c'homzou-se, Jezuz a gemeras gantan Per, Yann ha Jakez, hag a bignas war ur menez evit 
pedin. 

Luke 9:29 

E-pad ma pede, e zremm a droas a zoare, hag e zilhad a zeuas gwenn ha lugernus evel al luc’hed. 

Luke 9:30 

Ha setu daou zen a gomze gantan; Moizez hag Elia e oant; 

Luke 9:31 

en em ziskouezjont gant gloar, hag e komzjont eus e varv, a zlee bezan graet e Jeruzalem. 

Luke 9:32 

Per hag ar re a oa gantan o devoa kement a c’hoant kousket; pa zihunjont, e weljont e c'hloar hag an daou zen a oa 
gantan. 

Luke 9:33 

Evel ma'z ae an dud-man kuit digant Jezuz, Per a lavaras dezhan: Mestr, mat eo deomp chom aman; greomp aman teir 
deltenn, unan evidout, unan evit Moizez, hag unan evit Elia. Ne ouie ket mat petra a lavare. 

Luke 9:34 

Komz a rae c'hoazh, pa zeuas ur goabrenn d'o golo; hag evel ma c'holoe anezho, ar spont a grogas en diskibien. 

Luke 9:35 

Ur vouezh a zeuas eus ar goabrenn, hag a lavaras: Heman eo va Mab karet-mat, selaouit en. 

Luke 9:36 

Pa oa ar vouezh-se o komz, Jezuz en em gavas e-unan. E ziskibien a davas, ha ne lavarjont netra da zen, d'ar c'houlz-se, 
eus ar pezh o devoa gwelet. 

Luke 9:37 

An deiz war-lerc'h, evel ma tiskennent eus ar menez, ur bobl vras a zeuas a-raok Jezuz. 

Luke 9:38 

Un den, a-douez an dud-se, a grias hag a lavaras: Mestr, me az ped, taol da zaoulagad war va mab, rak va mab nemetan 
eo. 

Luke 9:39 

Ur spered a grog ennan, ha kerkent e laosk kriadennou bras; neuze ar spered a hej anezhan start, en laka da eonin, hag a 
boan e kuita anezhan, goude bezan e vrevet holl. 

Luke 9:40 

Hag em eus pedet da ziskibien d'e gas kuit, met n'o deus ket gallet. 



Luke 9:41 

Jezuz a respontas: O rummad diskredik ha fall, betek pegeit e vin ganeoc'h hag e c'houzanvin ac'hanoc'h? Degas aman 
da vab. 

Luke 9:42 

Evel ma tostae, an diaoul en stlapas d'an douar, hag a zifretas start anezhan; met Jezuz a c'hourdrouzas ar spered hudur, 
a yac'haas ar bugel, hag en roas d'e dad. 

Luke 9:43 

Hag e voent holl souezhet eus galloud meurbet Doue. Evel ma oant holl estlammet gant ar pezh a rae Jezuz, en a lavaras 
d'e ziskibien: 

Luke 9:44 

Evidoc'h-hu, selaouit mat ar c'homzou-man: Mab an den a zle bezan lakaet etre daouarn an dud. 

Luke 9:45 

Met ne gomprenent ket ar gomz-se; tenval e oa evito, ha ne gomprenent enni netra, met ne gredent goulenn netra outan 
war gement-se. 

Luke 9:46 

Neuze ur sonj a zeuas dezho, anavezout pehini anezho a vije ar brasan. 

Luke 9:47 

Jezuz, o welout sonj o c'halon, a gemeras ur bugel bihan, a lakaas anezhan en e gichen, 

Luke 9:48 

hag a lavaras dezho: Piv bennak a zegemer ar bugel bihan-se em anv, a zegemer ac'hanon, ha piv bennak a zegemer 
ac'hanon, a zegemer an hini en deus va c'haset. Rak an hini ac'hanoc'h holl eo ar bihanan, hennezh eo a vo bras. 

Luke 9:49 

Yann, o kemer ar gomz, a lavaras dezhan: Mestr, ni hon eus gwelet unan o kas kuit an diaoulien ez anv, hag hon eus 
difennet-se outan, abalamour ne heul ket ac'hanomp. 

Luke 9:50 

Jezuz a lavaras dezhan: Na zifennit ket outan; rak an neb n'eman ket a-enep deomp, a zo evidomp. 

Luke 9:51 

Evel ma tostae an amzer ma tlee bezan savet diwar an douar, en em lakaas en hent, c'hoantek da vont da Jeruzalem. 

Luke 9:52 

Kas a reas tud a-raok dezhan; o vezan aet, ec'h antrejont en ur vourc'h eus Samaria, evit kempenn ul lojeiz dezhan. 

Luke 9:53 

Met ar re-man n'en degemerjont ket, abalamour ma'z ae war-zu Jeruzalem. 

Luke 9:54 

Jakez ha Yann, e ziskibien, o welout-se, a lavaras dezhan: Aotrou, fellout a ra dit e lavarfemp ma tiskennfe an tan eus an 
nenv evit o devin [evel ma reas Elia]. 

Luke 9:55 

Hogen Jezuz, o tistrein, a c'hourdrouzas anezho [hag a lavaras: N'ouzoc'h ket eus peseurt spered oc'h buhezet; 

Luke 9:56 

rak Mab an den n'eo ket deuet evit koll an dud, met evit o savetein]. Hag ez ejont da ur vourc'h all. 

Luke 9:57 

Evel ma oant en hent, un den a lavaras dezhan: Me a heulio ac'hanout, Aotrou, e kement lec'h ma'z i. 

Luke 9:58 

Jezuz a lavaras dezhan: A1 lern o deus toullou, ha laboused an nenv neizhiou; met Mab an den n'en deus lec'h ebet evit 
harpan e benn. 

Luke 9:59 

Lavarout a reas da unan all: Heul ac'hanon. Hag heman a lavaras: Aotrou, lez ac'hanon da vont da gentan da sebelian va 
zad. 

Luke 9:60 

Jezuz a lavaras dezhan: Lez ar re varv da sebelian o re varv, met te, kae da brezeg rouantelezh Doue. 

Luke 9:61 

Unan all a lavaras dezhan ivez: Me a heulio ac'hanout, Aotrou, met lez ac'hanon da gentan da vont da gimiadin diouzh 
ar re a zo em zi. 

Luke 9:62 

Jezuz a respontas dezhan: An hini a laka e zorn war an arar hag a sell war e lerc'h, n'eo ket dereat evit rouantelezh Doue. 
Luke 10:1 

Goude-se, an Aotrou a lakaas c'hoazh dek ha tri-ugent all, hag o c'hasas daou ha daou a-raok dezhan, en holl geriou hag 
en holl lec'hiou ma tlee mont e-unan. 

Luke 10:2 

Hag e lavaras dezho: An eost a zo bras, met nebeut a zo al labourerien. Pedit eta Mestr an eost evit ma kaso labourerien 
en e eost. 

Luke 10:3 

It, setu e kasan ac'hanoc'h evel oaned e-touez bleizi. 

Luke 10:4 

Na zougit na yalc'h, na sac'h, na botou, ha na saludit den en hent. 

Luke 10:5 

E peseurt ti bennak ma'z eot, lavarit da gentan: Ra vo ar peoc'h war an ti-man! 

Luke 10:6 

Mar bez eno ur bugel a beoc'h, ho peoc'h a chomo warnan; mar n'eus ket, e tistroio deoc'h. 

Luke 10:7 

Chomit en ti-se, o tebrin hag oc'h evan ar pezh a vo roet deoc'h; rak al labourer a zo din eus e c'hopr. Na dremenit ket 
eus un ti da un ti all. 

Luke 10:8 

E peseurt ker bennak ma'z eot, mar ho tegemerer enni, debrit ar pezh a vo kinniget deoc'h, 

Luke 10:9 

yac'hait ar re glanv a vo eno, ha lavarit dezho: Rouantelezh Doue a zo deuet tost ouzhoc'h. 

Luke 10:10 

Met e peseurt ker bennak ma'z eot, mar n'ho tegemerer ket, it er straedou, ha lavarit: 

Luke 10:11 

Hejan a reomp a-enep deoc'h ar poultr a zo staget ouzhimp en ho ker; gouezit koulskoude penaos rouantelezh Doue a zo 
tostaet ouzhoc'h. 

Luke 10:12 

Me a lavar deoc'h, en deiz-se e vo dousoc'h da Sodom eget d'ar ger-se. 

Luke 10:13 

Gwalleur dit, Korazin! Gwalleur dit, Betsaida! Rak ma vije bet graet e Tir hag e Sidon ar miraklou a zo bet graet 
ennoc'h, pell zo e vijent kaout keuz, o kemer ar sac'h hag al ludu. 

Luke 10:14 

Abalamour da-se, e deiz ar varn, e vo dousoc'h da Dir ha da Sidon, eget deoc'h. 

Luke 10:15 

Ha te, Kafarnaoum, savet out bet betek an nenv, hogen izelaet e vi betek lec'h ar marv. 

Luke 10:16 

An neb a selaou ac'hanoc'h, a selaou ac'hanon, hag an neb a zispriz ac'hanoc'h, a zispriz ac'hanon; an neb a zispriz 
ac'hanon, a zispriz an hini en deus va c'haset. 



Luke 10:17 

An dek ha tri-ugent a zistroas gant levenez, o lavarout: Aotrou, zoken an diaoulien a zouj ac'hanomp ez anv. 

Luke 10:18 

En a lavaras dezho: Me a wele Satan o kouezhan eus an nenv evel ul luc'hedenn. 

Luke 10:19 

Setu, e roan deoc'h ar galloud da gerzhout war an naered, war ar c'hruged, ha war holl nerzhou an enebour; ha netra ne 
c'hello noazout ouzhoc'h. 

Luke 10:20 

Koulskoude, n'en em laouenait ket eus ma sent ar speredou ouzhoc'h; met en em laouenait kentoc'h eus ma'z eman hoc'h 
anviou skrivet en nenvou. 

Luke 10:21 

En eur-se, Jezuz a dridas gant levenez er Spered-Santel hag a lavaras: Da veulin a ran, o Tad, Aotrou an nenv hag an 
douar ma ec'h eus kuzhet an traou-man ouzh ar re fur hag ouzh ar re skiantek, ha ma ec'h eus o diskleriet d'ar vugale! 

Ya, o Tad, kement-se a zo evel-se dre ma ec'h eus e gavet mat. 

Luke 10:22 

Pep tra a zo bet roet din gant va Zad, ha den ne oar piv eo ar Mab, nemet an Tad, na piv eo an Tad, nemet ar Mab, hag 
an hini a fell d'ar Mab e zisklerian dezhan. 

Luke 10:23 

Hag, o tistrein ouzh e ziskibien, e lavaras dezho, a-du: Eiirus eo an daoulagad a wel ar pezh a welit! 

Luke 10:24 

Rak, me a lavar deoc'h, kalz a brofeded hag a rouaned o deus c'hoantaet gwelout ar pezh a welit ha n'o deus ket e 
welout, ha klevout ar pezh a glevit ha n'o deus ket e glevout. 

Luke 10:25 

Neuze un doktor eus al lezenn a savas hag a lavaras da Jezuz evit e amprouin: Mestr, petra a zlean d'ober evit kaout ar 
vuhez peurbadus? 

Luke 10:26 

Jezuz a lavaras dezhan: Petra a zo skrivet el lezenn, ha petra a lennez enni? 

Luke 10:27 

En a respontas: Karout a ri an Aotrou da Zoue, eus da holl galon, eus da holl ene, eus da holl nerzh, hag eus da holl 
sonj, ha da nesan eveldout da-unan. 

Luke 10:28 

Jezuz a lavaras dezhan: Respontet mat ec'h eus; gra kement-se hag e vevi. 

Luke 10:29 

Met an den-man, o fellout diskouez e oa reizh, a lavaras da Jezuz: Ha piv eo va nesan? 

Luke 10:30 

Jezuz, oc'h adkemer ar gomz, a lavaras: Un den a ziskennas eus Jeruzalem da Jeriko, hag a gouezhas etre daouarn laeron 
a ziwiskas anezhan; ha goude bezan e vrevet a daoliou, ez ejont kuit, o lezel anezhan hanter-varv. 

Luke 10:31 

Erruout a reas ma tiskennas ur beleg dre an hent-se, hag o vezan gwelet an den, a dremenas e-biou. 

Luke 10:32 

Ul Leviad, o vezan ivez deuet er memes lec'h, hag o welout anezhan, a yeas e-biou. 

Luke 10:33 

Met ur Samaritan, o tremen e hent, a zeuas da gavout an den-man, hag o welout anezhan en devoe truez outan. 

Luke 10:34 

O tostaat, e lienas e c'houliou, hag e lakaas warno eoul ha gwin. Goude e lakaas anezhan war e varc'h, en kasas da un 
ostaleri, hag e kemeras preder anezhan. 

Luke 10:35 

Antronoz, o vont kuit, e tennas daou ziner arc'hant, o roas d'an ostiz, hag e lavaras dezhan: Az pez preder anezhan, ha 

kement a zispign ouzhpenn, me en roio dit pa zistroin. 

Luke 10:36 

Pehini eta eus an tri-se a gav dit eo bet nesan an hini a oa kouezhet etre daouarn al laeron? 

Luke 10:37 

An doktor a lavaras: An hini en deus graet trugarez en e genver eo. Jezuz a lavaras eta dezhan: Kae, ha gra ivez evel-se. 
Luke 10:38 

Evel ma oant en hent, ez eas en ur vourc'h, hag ur wreg anvet Marta en degemeras en he zi. 

Luke 10:39 

Ur c'hoar he devoa, anvet Mari; homan, oc'h en em zerc'hel azezet ouzh treid Jezuz, a selaoue e gomzou. 

Luke 10:40 

Marta a oa prederiet gant al labour en ti; o vezan deuet, e lavaras: Aotrou, ha n'evezhiez ket penaos va c'hoar am lez da 
servijan va-unan? Lavar dezhi eta va sikour. 

Luke 10:41 

Jezuz a respontas dezhi: Marta, Marta, te en em laka e poan hag en em nec'h gant kalz a draou; 

Luke 10:42 

met un dra hepken a zo ret; Mari he deus dibabet al lodenn wellan, ha ne vo ket lamet diganti. 

Luke 11:1 

Un deiz ma oa Jezuz o pedin en ul lec'h bennak, goude m'en devoe echuet, unan eus e ziskibien a lavaras dezhan: 
Aotrou, desk deomp pedin, evel m'en deus Y ann desket ivez d'e ziskibien. 

Luke 11:2 

Hag e lavaras dezho: Pa bedot, lavarit: [Hon] Tad [hag a zo en nenv], ra vo santelaet da anv, ra zeuio da rouantelezh, [ra 
vo graet da volontez war an douar evel en nenv,] 

Luke 11:3 

ro deomp bemdez hor bara pemdeziek, 

Luke 11:4 

pardon deomp hor pec'hedou, rak ni a bardon ivez d'an holl re o deus manket ouzhimp, ha n'hon lez ket da gouezhan en 
temptadur, [met hon diwall diouzh an droug]. 

Luke 11:5 

Neuze e lavaras dezho: Mar en defe unan ac'hanoc'h ur mignon hag a zeufe d'e gavout da hanternoz da lavarout dezhan: 
Va mignon, prest din tri bara, 

Luke 11:6 

rak ur mignon din, o veajin, a zo deuet da'm zi, ha ne'm eus netra da ginnig dezhan; 

Luke 11:7 

ha mar respontfe dezhan an den a zo en e di: Na dregas ket ac'hanon, va dor a zo prennet ha va bugale a zo ganin em 
gwele, ne c'hellan ket sevel evit o rein dit! 

Luke 11:8 

Me a lavar deoc'h, pa ne savfe ket da rein dezhan abalamour ma'z eo e vignon, e savfe koulskoude abalamour d'e 
dregaserezh, hag e rofe dezhan kement hag en defe ezhomm. 

Luke 11:9 

Me ivez a lavar deoc'h: Goulennit, hag e vo roet deoc'h; klaskit, hag e kavot; skoit, hag e vo digoret deoc'h. 

Luke 11:10 

Rak an neb a c'houlenn, a resev; an neb a glask, a gav; hag an neb a sko, e vez digoret dezhan. 

Luke 11:11 

Piv eo an tad en ho touez, a roio ur maen d'e vab, pa c'houlenn digantan bara? Pe, mar goulenn ur pesk, a roio dezhan un 
naer e-lec'h pesk? 



Luke 11:12 

Pe c'hoazh, mar goulenn digantan ur vi, a roio dezhan ur grug? 

Luke 11:13 

Mar gouzoc'h eta, ha c'hwi fall, rein traou mat d'ho pugale, pegement muioc'h ho Tad a zo en nenv a roio ar Spered- 
Santel d’ar re en goulenn digantan! 

Luke 11:14 

Jezuz a gasas kuit un diaoul mut; pa voe aet an diaoul kuit, an den mut a gomzas, hag ar bobl a oa souezhet. 

Luke 11:15 

Lod anezho a lavaras: Dre Veelzebul, prins an diaoulien eo e kas an diaoulien kuit. 

Luke 11:16 

Reou all, evit e amprouin, a c’houlenne digantan ur mirakl eus an nenv. 

Luke 11:17 

Met Jezuz, oc’h anavezout o sonjezonou, a lavaras dezho: Pep rouantelezh dizunanet ganti hec’h-unan a zeuio da netra, 
hag un ti a vo diskaret. 

Luke 11:18 

Mar emafi eta Satan dizunanet gantan e-unan, penaos e pado e rouantelezh, pa lavarit ez eo dre Veelzebul e kasan kuit 
an diaoulien? 

Luke 11:19 

Mar kasan kuit an diaoulien dre Veelzebul, dre biv o c’has kuit ho mibien? Dre-se e vint ho parnerien. 

Luke 11:20 

Met mar kasan kuit an diaoulien dre viz Doue, eo eta gwir penaos eo deuet rouantelezh Doue betek ennoc'h. 

Luke 11:21 

Pa ziwall un den krenv hag armet mat e di, kement en deus a zo e peoc'h. 

Luke 11:22 

Met pa zeu unan all krenvoc'h egetan, e tiskar anezhan, e tilamm digantan e holl armou ma fizie enno, hag e lodenn e 
ziwisk. 

Luke 11:23 

An hini n'eman ket ganin a zo a-enep din, hag an hini na zastum ket ganin a stlabez. 

Luke 11:24 

Pa vez aet kuit ur spered hudur eus un den, ez a dre lec'hiou sec'h, da glask diskuizh, ha ne gav ket; neuze e lavar: 
Distrein a rin da'm zi a-belec’h on deuet; 

Luke 11:25 

pa zeu, e kav anezhan skubet ha kempennet. 

Luke 11:26 

Neuze ez a, e kemer gantan seizh spered all gwashoc’h egetan, hag ez eont hag e chomont ennan; ha stad diwezhan an 
den-se a zeu gwashoc’h eget an hini gentan. 

Luke 11:27 

Evel ma lavare an traou-se, ur weg eus ar bobl a savas he mouezh hag a lavaras dezhan: Eiirus ar c’hof en deus da 
zouget, hag an divronn ac’h eus sunet! 

Luke 11:28 

Met Jezuz a lavaras: Eiirusoc’h eo ar re a selaou ger Doue hag a sent outan! 

Luke 11:29 

Evel m'en em zastume ar bobl a vandenn war e dro, Jezuz en em lakaas da lavarout: Ar rummad-man a zo fall; goulenn 
a ra ur mirakl, ha ne vo roet hini ebet dezhan, nemet hini [ar profed] Jona. 

Luke 11:30 

Rak, evel ma voe Jona ur mirakl evit tud Niniv, Mab an den a vo ivez unan evit ar rummad-man. 



Luke 11:31 

Rouanez ar C'hreisteiz a savo e deiz ar varn gant tud ar rummad-man, hag a gondaono anezho, abalamour ma teuas eus 
pellder an douar evit klevout furnez Salomon, ha setu ez eus amafi brasoc'h eget Salomon. 

Luke 11:32 

Tud Niniv a savo e deiz ar varn gant tud ar rummad-man, hag a gondaono anezho, abalamour m'o deus bet keuz dre 
brezegenn Jona, ha setu ez eus amafi brasoc'h eget Jona. 

Luke 11:33 

Den n'enaou ul lamp evit he lakaat en ul lec'h kuzhet, pe dindan ar boezell; met he lakaat a ra war ar c'hantolor, 
abalamour d'ar re a zeu en ti da welout ar sklerijenn. 

Luke 11:34 

A1 lagad eo lamp ar c'horf; mar deo eta da lagad yac'h, da holl gorf a vo sklerijennet; met mar deo fall, da gorf a vo en 
denvalijenn. 

Luke 11:35 

Diwall eta na vefe ket tenvalijenn ar sklerijenn a zo ennout. 

Luke 11:36 

Mar deo eta da holl gorf sklerijennet, ha mar n'en deus lod ebet anezhan en denvalijenn, e vo sklerijennet en e bezh, evel 
pa sklaer ul lamp ac'hanout gant he sklerijenn. 

Luke 11:37 

Evel ma komze, ur farizian en pedas da leinan en e di; Jezuz a yeas, hag en em lakaas ouzh taol. 

Luke 11:38 

Ar farizian a oa souezhet o welout na oa ket en em walc'het a-raok lein. 

Luke 11:39 

An Aotrou a lavaras dezhan: C'hwi, farizianed, a naeta diavaez an hanaf hag ar plad, met en diabarzh oc'h leun a 
laeronsi hag a fallentez. 

Luke 11:40 

Tud diskiant! An hini en deus graet an diavaez, ha n'en deus ket graet ivez an diabarzh? 

Luke 11:41 

Roit, kentoc'h, an aluzen eus ar pezh hoc'h eus, ha pep tra a vo glan evidoc'h. 

Luke 11:42 

Met gwalleur deoc'h, farizianed! Abalamour ma paeit an deog war ar vent, war ar ru, ha war an holl louzou, e-pad ma 
lezit a-gostez ar reizhder ha karantez Doue. Ar re-se a oa an traou a dleec'h d'ober, hep koulskoude dilezel ar re all. 

Luke 11:43 

Gwalleur deoc'h, farizianed! Abalamour ma karit ar c’hadoriou kentan er sinagogennou, ha bezan saludet war al 
leurgeriou. 

Luke 11:44 

Gwalleur deoc'h, [skribed ha farizianed, pilpouzed] ! Abalamour ma'z oc'h henvel ouzh beziou na weler ket, ha ma vale 
an dud warno hep gouzout emaint eno. 

Luke 11:45 

Neuze, unan eus doktored al lezenn a gemeras ar gomz, hag a lavaras dezhan: Mestr, en ur lavarout an traou-se, e 
tismegansez ac'hanomp-ni ivez. 

Luke 11:46 

Ha Jezuz a lavaras: Gwalleur deoc'h ivez, doktored al lezenn! Abalamour ma sammit an dud gant bec'hiou na c'hellont 
ket dougen, ha c'hwi hoc'h-unan ne stokit ket outo gant unan eus ho pizied. 

Luke 11:47 

Gwalleur deoc'h! Abalamour ma savit beziou d'ar brofeded en deus ho tadou lakaet d'ar marv. 

Luke 11:48 

C'hwi a zo eta an testou hag ar c'henoberourien eus ar pezh o deus graet ho tadou, rak int o deus lazhet ar brofeded, ha 
c'hwi a sav o beziou. 

Luke 11:49 

Abalamour da-se, furnez Doue he deus lavaret: Kas a rin dezho profeded hag ebestel; hag e lazhint lod anezho, ha lod 
all a wallgasint, 

Luke 11:50 

evit ma vo goulennet digant ar rummad-man gwad an holl brofeded hag a zo bet skuilhet abaoe krouidigezh ar bed, 

Luke 11:51 

adal gwad Abel betek gwad Zakaria, a voe lazhet etre an aoter hag an tempi; ya, a lavaran deoc'h, goulennet e vo digant 
ar rummad-man. 

Luke 11:52 

Gwalleur deoc'h, doktored al lezenn! Rak, o vezan kemeret alc'houez an anaoudegezh, n'oc'h ket hoc'h-unan aet e-barzh, 
hag hoc'h eus c'hoazh harzet da vont e-barzh ar re a garje bezan aet. 

Luke 11:53 

Hag evel ma lavare an traou-se dezho, ar skribed hag ar farizianed en em lakaas d'e waskan start, ha d'ober dezhan komz 
war galz a draou, 

Luke 11:54 

o stignan pechou dezhan, hag o klask pakan un dra bennak eus e c'henou [evit e damall]. 

Luke 12:1 

War gement-se, ar bobl o vezan en em zastumet dre vilierou, ken ma kerzhent an eil war egile, Jezuz en em lakaas da 
lavarout d'e ziskibien: En em virit dreist-holl eus goell ar farizianed, da lavarout eo ar pilpouzerezh. 

Luke 12:2 

N'eus netra goloet na vo dizoloet, ha netra kuzhet na zle bezan anavezet. 

Luke 12:3 

Dre-se, an traou ho po lavaret en denvalijenn a vo klevet er sklerijenn, hag ar pezh ho po lavaret er skouarn er 
c’hambrou, a vo prezeget war lein an tiez. 

Luke 12:4 

Hag e lavaran deoc'h, deoc'h-hu va mignoned: N'ho pet ket aon dirak ar re a lazh ar c'horf ha, goude-se, ne c'hellont 
ober netra ouzhpenn. 

Luke 12:5 

Met me a ziskouezo deoc'h piv a zleit doujan. Doujit an hini en deus, goude bezan lamet ar vuhez, ar galloud da gas d'ar 
gehenn; ya, me a lavar deoc'h, hennezh eo an hini a zleit doujan. 

Luke 12:6 

Ha ne werzher ket pemp golvan evit daou wenneg? Koulskoude, Doue n'ankounac'ha ket unan hepken anezho. 

Luke 12:7 

Ha zoken holl vlev ho penn a zo kontet. N'ho pet ket aon eta, c'hwi a dalvez muioc’h eget kalz a c’holvaned. 

Luke 12:8 

Lavarout a ran deoc'h: Piv bennak a anzavo ac'hanon dirak an dud, Mab an den en anzavo dirak aeled Doue; 

Luke 12:9 

met an hini a zinac'ho ac'hanon dirak an dud, a vo dinac'het dirak aeled Doue. 

Luke 12:10 

Ha piv bennak en devo komzet a-enep Mab an den, e vo pardonet dezhan; met d'an hini en devo gwallgomzet a-enep ar 
Spered-Santel, ne vo ket pardonet. 

Luke 12:11 

Pa viot kaset er sinagogennou, dirak mestrou ar vro hag ar re c'halloudek, n'en em lakait ket en poan eus an doare ma 
respontot evit ho tifenn, nag eus ar pezh ho po da lavarout, 

Luke 12:12 

rak ar Spered-Santel a zesko deoc'h d'an eur-se ar pezh ho po da lavarout. 



Luke 12:13 

Neuze unan eus ar bobl a lavaras dezhan: Mestr, lavar d'am breur lodennan ganin hon herezh. 

Luke 12:14 

En a lavaras dezhan: O den, piv en deus va lakaet ho parner, pe evit ober ho lodennou? 

Luke 12:15 

Neuze e lavaras dezho: Diwallit gant evezh diouzh ar bizhoni; rak un den n'en deus ket ar vuhez diouzh puilhentez e 
vadou. 

Luke 12:16 

Hag e lavaras dezho ar barabolenn-man: Douarou un den pinvidik o devoa roet kalz a frouezh, 

Luke 12:17 

hag e sonje ennan e-unan, o lavarout: Petra a rin? Rak ne'm eus ket lec'h a-walc'h evit dastum va eost. 

Luke 12:18 

Setu ar pezh a rin, emezan, diskar a rin va solierou hag e savin reou vrasoc'h, hag e tastumin enno va holl eost ha va 
madou; 

Luke 12:19 

neuze e lavarin da'm ene: Va ene, kalz a vadou ac'h eus a-du evit meur a vloavezh; en em ziskuizh, debr, ev, ha bez 
laouen. 

Luke 12:20 

Met Doue a lavaras dezhan: Den diskiant, en noz-man memes, da ene a vo goulennet diganit; hag ar pezh ac'h eus 
dastumet, da biv e viot? 

Luke 12:21 

Evel-se eman gant an hini a zastum madou evitan e-unan, ha n'eo ket pinvidik e Doue. 

Luke 12:22 

Neuze e lavaras d'e ziskibien: Dre-se, e lavaran deoc'h: Na vezit ket nec'het evit ho puhez, eus ar pezh a zebrot, nag evit 
ho korf, gant petra e viot gwisket. 

Luke 12:23 

Ar vuhez a zo muioc'h eget ar boued, hag ar c'horf muioc'h eget an dilhad. 

Luke 12:24 

Sellit ouzh ar brini: ne hadont ha ne vedont ket, n'o deus na kav na solier, ha Doue o mag; pegement ne dalvezit ket 
muioc'h eget laboused? 

Luke 12:25 

Piv ac'hanoc'h a c'hell, gant e holl enkrez, astenn e vuhez eus un ilinad? 

Luke 12:26 

Ma ne c'hellit ket eta ober memes an traou bihanan, perak oc'h nec'het gant ar peurrest? 

Luke 12:27 

Sellit penaos e kresk al lili: ne labouront ket, ne nezont ket; koulskoude, e lavaran deoc'h penaos Salomon memes en e 
holl c'hloar, n'eo ket bet gwisket evel unan anezho. 

Luke 12:28 

Mar gwisk eta Doue evel-se ar geot a zo hiziv er parkeier, hag a vo warc'hoazh taolet er forn, pegement muioc'h e wisko 
ac'hanoc'h-hu, tud a nebeud a feiz? 

Luke 12:29 

Ha n'en em lakait ket e poan eus ar pezh a zebrot, pe eus ar pezh a evot, ha na vezit ket nec'het. 

Luke 12:30 

Rak tud ar bed eo, a glask an holl draou-se. Ho Tad a oar hoc'h eus ezhomm anezho. 

Luke 12:31 

Klaskit kentoc'h rouantelezh Doue, hag an holl draou-se a vo roet deoc'h ouzhpenn. 



Luke 12:32 

Na'z pez ket aon, tropell bihan, rak plijet eo bet gant ho Tad rein deoc'h ar rouantelezh. 

Luke 12:33 

Gwerzhit ar pezh hoc'h eus, hag roit en en aluzen. En em rit yilc'hier deoc'h ha ne goshaint ket, un tenzor en nenv ha ne 
vanko biken, a-belec'h al laeron ne dostaont ket, hag e-pelec'h ar prenved ne zistrujont ket. 

Luke 12:34 

Rak el lec'h ma'z emafi ho tenzor, eno ivez e vo ho kalon. 

Luke 12:35 

Ra vo ho tivgroazell gourizet, hag ho lampou war enaou, 

Luke 12:36 

ha bezit evel tud a c'hortoz ma tistroio o mestr eus an eured, abalamour pa zeuio ha pa skoio war an nor, e tigorint 
dezhan kerkent. 

Luke 12:37 

Eiirus ar servijerien a vo kavet gant o mestr o veilhan pa erruo! Me a lavar deoc'h e gwirionez, penaos en em c'hourizo, 
e lakaio anezho ouzh taol, hag e servijo anezho. 

Luke 12:38 

Mar deu d'an eil pe d'an drede veilhadenn, ha mar o c'hav er stad-se, eiirus ar servijerien-se! 

Luke 12:39 

Anavezout a rit penaos mar goufe mestr an ti da bet eur e tlefe dont al laer, e chomfe dihun ha ne lezfe ket toullan e di. 
Luke 12:40 

C'hwi eta ivez, bezit prest, rak Mab an den a zeuio d'an eur na sonjit ket. 

Luke 12:41 

Neuze Per a lavaras dezhan: Aotrou, pe deomp-ni, pe d'an holl, e lavarez ar barabolenn-se? 

Luke 12:42 

Hag an Aotrou a lavaras dezhan: Piv eo ar merour feal ha fur, en deus ar mestr lakaet war e vevelien, evit rein dezho en 
amzer dereat o muzuliad ed? 

Luke 12:43 

Eiirus ar servijer a vo kavet gant e vestr oc'h ober kement-se pa erruo! 

Luke 12:44 

Me a lavar deoc'h e gwirionez, e lakaio anezhan war gement en deus. 

Luke 12:45 

Met mar lavar ar merour-se en e galon: Va mestr a zale da zont; ha mar en em laka da skein gant ar vevelien ha gant ar 
mitizhien, da zebrin, da evan, ha d'en em vezvin, 

Luke 12:46 

mestr a merer-se a zeuio en deiz na c'hortoz ket, hag en eur na oar ket, e tilamo anezhan, hag e roio dezhan e lod gant ar 
re disleal. 

Luke 12:47 

Ar merer hag a anavez bolontez e vestr, ha n'eo ket en em zalc'het prest, ha n'en deus ket graet ar volontez-se, a vo skoet 
warnan kalz a daoliou. 

Luke 12:48 

Met an hini n'en deus ket hec'h anavezet, hag en deus graet traou din a gastiz, a vo skoet warnan nebeutoc'h a daoliou. 
Goulennet e vo kalz digant an hini en deus bet kalz, hag e vo goulennet muioc'h c'hoazh digant an hini a zo bet fiziet 
kalz ennan. 

Luke 12:49 

Deuet on da lakaat an tan war an douar; ha petra am eus da c'hoantaat, mar deo dija enaouet? 

Luke 12:50 

Met dleout a ran bezan badezet eus ur vadeziant, ha pegement em eus mall e vefe graet kement-se! 

Luke 12:51 

Kredin a rit on deuet da zegas ar peoc'h war an douar? Nann a lavaran deoc'h, met kentoc'h an dizunvaniezh. 

Luke 12:52 

Rak en amzer da zont, en un ti, e vo pemp dizunvanet, tri a-enep daou, ha daou a-enep tri. 

Luke 12:53 

An tad a vo a-enep ar mab hag ar mab a-enep an tad, ar vamm a-enep ar verc'h hag ar verc'h a-enep ar vamm, ar vamm- 
gaer a-enep ar verc'h-kaer hag ar verc'h-kaer a-enep ar vamm-gaer. 

Luke 12:54 

Lavarout a reas c'hoazh d'ar bobl: Pa welit ur goumoulenn o sevel diouzh tu ar c'huzh-heol, e lavarit raktal: Dont a raio 
glav, hag e teu. 

Luke 12:55 

Ha pa c'hwezh avel ar c'hreisteiz, e lavarit: Tomm e vo, hag e teu da vezan tomm. 

Luke 12:56 

Pilpouzed ! Anavezout a rit doareou an nenv hag an douar, penaos eta n'anavezit ket an amzer-man? 

Luke 12:57 

Ha penaos n'anavezit ket ac'hanoc'h hoc'h-unan ar pezh a zo reizh? 

Luke 12:58 

Pa'z ez gant da enebour dirak ar gouarner, evezhi en hent da ziskargan digantan, gant aon na lakafe ac'hanout dirak ar 
barner, hag ar barner da'z lakaat etre daouarn ar serjant, hag ar serjant da'z lakaat er prizon. 

Luke 12:59 

Me a lavar penaos ne zeui ket kuit ac'hane, ken na'z po paeet an diwezhan gwenneg. 

Luke 13:1 

En amzer-se, hiniennou eus an dud en em gave eno, a lavaras da Jezuz ar pezh a oa c'hoarvezet da C'halileiz en devoa 
Pilat mesket o gwad gant hini o aberzhou. 

Luke 13:2 

Ha Jezuz, o respont, a lavaras dezho: Ha kredin a rit e oa ar C'halileiz-se brasoc'h pec'herien eget an holl C'halileiz all, 
abalamour m'o deus gouzanvet kement-se? 

Luke 13:3 

Nann, a lavaran deoc'h; met ma n'hoc'h eus ket keuz, e varvot holl evelto. 

Luke 13:4 

Pe kredin a rit an triwec'h den ma'z eo kouezhet tour Siloa warno, o lazhan anezho, a oa brasoc'h pec'herien eget holl 
dud Jeruzalem? 

Luke 13:5 

Nann, a lavaran deoc'h; met ma n'hoc'h eus ket keuz, e varvot holl evelto. 

Luke 13:6 

Lavarout a reas ivez ar barabolenn-man: Un den en devoa ur wezenn-ftez plantet en e winieg, hag e teuas da glask 
frouezh enni, met ne gavas ket. 

Luke 13:7 

Neuze e lavaras d'ar gwinier: Setu, tri bloaz a zo ma teuan da glask frouezh er wezenn-fiez-man, ha ne gavan ket; troc'h 
anezhi; perak e talc'h lec'h en aner en douar? 

Luke 13:8 

Ar gwinier a respontas dezhan: Aotrou, lez anezhi c'hoazh ar bloaz-man, betek ma em bo toullet en-dro dezhi ha ma em 
bo lakaet teil ganti. 

Luke 13:9 

Marteze e tougo frouezh, ha ma ne ra ket, e troc'hi anezhi goude. 

Luke 13:10 

Evel ma kelenne Jezuz en ur sinagogenn un deiz sabad. 

Luke 13:11 

en em gavas eno ur wreg dalc'het gant ur spered he c'hlanvae triwec'h vloaz a oa; daoubleget e oa en hevelep doare ma 
ne c'helle tamm ebet en em eeunan. 

Luke 13:12 

Jezuz, o welout anezhi, he galvas hag a lavaras dezhi: Gwreg, yac'haet out eus da glenved. 

Luke 13:13 

En a lakaas e zaouarn warni, ha kerkent en em eeunas, hag e roas gloar da Zoue. 

Luke 13:14 

Met penn ar sinagogenn, droug ennan eus m'en devoe Jezuz yac'haet un deiz sabad, a gemeras ar gomz hag a lavaras 
d'ar bobl: C'hwec'h devezh a zo evit labourat; deuit eta en deiziou-se evit bezan yac'haet, ha neket devezh ar sabad. 

Luke 13:15 

Met an Aotrou a respontas dezhan: Pilpouzed, pep hini ac'hanoc'h, ha ne zistag ket e ejen pe e azen eus ar c'hraou deiz 
ar sabad, ha ne gas ket anezhan d'an dour? 

Luke 13:16 

Ha ne zleed ket ivez, deiz ar sabad, distagan eus he chadenn ar verc'h-man da Abraham, a oa dalc'het ereet gant Satan 
triwec'h bloaz a oa? 

Luke 13:17 

Evel ma komze evel-se, e holl enebourien a voe mezhek, hag an holl bobl en em laouenae eus an holl draou glorius a 
rae. 

Luke 13:18 

Lavarout a reas c'hoazh: Ouzh petra eo henvel rouantelezh Doue, pe ouzh petra e hanvalin anezhi? 

Luke 13:19 

Henvel eo ouzh ur c'hreunenn sezo a gemer un den hag a laka en e liorzh; hag e kresk, hag e teu da vezan ur wezenn 
[vras], en hevelep doare ma teu laboused an nenv da chom en he brankou. 

Luke 13:20 

Lavarout a reas c'hoazh: Ouzh petra e hanvalin rouantelezh Doue? 

Luke 13:21 

Henvel eo ouzh ur goell a gemer ur wreg, hag a laka e tri muzuliad bleud, betek ma vo an toaz goet holl. 

Luke 13:22 

Jezuz a yae dre ar c'heriou ha dre ar bourc'hiou, o kelenn hag o terc'hel hent Jeruzalem. 

Luke 13:23 

Unan bennak a lavaras dezhan: Aotrou, ha ne vo salvet nemet nebeud a dud? En a lavaras dezho: 

Luke 13:24 

Poagnit da vont e-barzh dre an nor strizh; rak, me a lavar deoc'h, penaos kalz a glasko mont e-barzh ha ne c'hellint ket. 
Luke 13:25 

Pa vo aet mestr an ti, ha m'en devo prennet an nor, ha pa en em lakaot-c'hwi, o vezan er-maez, da skein ha da lavarout: 
Aotrou, Aotrou, digor deomp, en a responto deoc'h: N'ouzon ket a-belec’h oc’h. 

Luke 13:26 

Neuze e lavarot: Ni hon eus debret hag evet dirazout, ha te ac’h eus kelennet en hor straedou. 

Luke 13:27 

Hag en a responto: Me a lavar deoc'h, n'ouzon ket a-belec'h oc'h; en em dennit diouzhin, c'hwi holl a ra micher a 
fallentez. 

Luke 13:28 

Eno e vo goueladegou ha grigonsadegou-dent, pa welot Abraham, Izaak ha Jakob, hag an holl brofeded, e rouantelezh 
Doue, ha c'hwi taolet er-maez. 



Luke 13:29 

Hag e teuio tud eus ar sav-heol hag eus ar c'huzh-heol, eus an hanternoz hag eus ar c’hreisteiz, a vo ouzh taol e 
rouantelezh Doue. 

Luke 13:30 

Ha setu ez eus re ziwezhan hag a vo ar re gentan, hag ez eus re gentan hag a vo ar re ziwezhan. 

Luke 13:31 

En deiz-se, e teuas d’e gavout hiniennou eus ar farizianed, o lavarout dezhan: Kae kuit, ha kerzh ac’han, rak Herodez a 
fell dezhan da lazhan. 

Luke 13:32 

En a lavaras dezho: It, ha lavarit d’al louarn-se: Setu, e kasan kuit an diaoulien hag ec’h echuan da rein ar yec’hed d'ar re 
glanv, hiziv ha warc’hoazh, ha d’an trede deiz e vo peurc’hraet ganin. 

Luke 13:33 

Koulskoude, ret eo din bale hiziv, warc’hoazh hag an deiz war-lerc’h, evit na c’hoarvezo ket e varvfe ur profed er-maez 
eus Jeruzalem. 

Luke 13:34 

Jeruzalem, Jeruzalem, te hag a lazh ar brofeded, hag a veinata ar re a zo kaset dit, pet gwech em eus c’hoantaet dastum 
da vugale, evel ma tastum ar yar he c’hlodad dindan he divaskell, ha n’eo ket bet fellet deoc’h! 

Luke 13:35 

Setu, ho ti a ya da chom [hep den], ha me a lavar deoc’h, ne'm gwelot mui, betek ma lavarot: Ra vo benniget an hini a 
zeu en anv an Aotrou. 

Luke 14:1 

Un deiz sabad, Jezuz a oa aet e ti unan eus pennou ar farizianed evit debrin; ar farizianed a selle outan. 

Luke 14:2 

Un den dourgoenvet a oa dirazan. 

Luke 14:3 

Jezuz, o kemer ar gomz, a lavaras da zoktored al lezenn ha d’ar farizianed: Hag aotreet eo yac’haat deiz ar sabad? 

Luke 14:4 

Int a davas. Neuze, o kemer an hini klanv, en yac'haas hag en kasas kuit. 

Luke 14:5 

Goude-se, e lavaras dezho: Piv ac'hanoc'h, mar kouezh e vab pe e ejen en ur puns, na dennfe ket anezhan er-maez 
kerkent, deiz ar sabad? 

Luke 14:6 

Ha ne c'helljont ket respont dezhan war gement-se. 

Luke 14:7 

Lavarout a reas ivez d'ar re a oa pedet ur barabolenn, o welout penaos e klaskent al lec'hiou kentan; hag e lavaras dezho: 
Luke 14:8 

Pa vi pedet gant unan bennak d'un eured, n'en em laka ket er c'hentan plas, gant aon en em gavfe e-touez ar re bedet un 
den enorusoc'h egedout, 

Luke 14:9 

hag e teufe an hini en deus ho pedet, te hag en, ha ne lavarfe dit: Ro al lec'h da heman, hag ez afes neuze gant mezh er 
plas diwezhan. 

Luke 14:10 

Met pa vi pedet, kae d'en em lakaat er plas diwezhan, abalamour pa zeuio an hini en devo da bedet, e lavaro dit: Va 
mignon, pign uheloc'h. Neuze, kement-se a roio enor dit dirak ar re a vo ouzh taol ganit. 

Luke 14:11 

Rak piv bennak en em uhela a vo izelaet, ha piv bennak en em izela a vo uhelaet. 

Luke 14:12 

Hag e lavaras d'an hini en devoa e bedet: Pa ri ul lein pe ur goan, na bed ket da vignoned, na da vreudeur, na da gerent. 

na da amezeien binvidik, gant aon na bedfent ac'hanout d'o zro, ha na rafent dit ar memes tra. 

Luke 14:13 

Met pa ri ur fest, ped ar beorien, ar re vac'hagnet, ar re gamm, ar re dall. 

Luke 14:14 

Hag e vi eurus dre ma ne c'hellont ket e rentan dit, rak te az po ar pae en adsavidigezh ar re reizh. 

Luke 14:15 

Unan eus ar re a oa ouzh taol, o vezan klevet kement-se, a lavaras dezhan: Eurus an hini a zebro bara e rouantelezh 
Doue! 

Luke 14:16 

Jezuz a lavaras dezhan: Un den a reas ur goan vras, hag a bedas dezhi kalz a dud; 

Luke 14:17 

da goulz goan, e kasas e vevel da lavarout d'ar re a oa bet pedet: Deuit, rak pep tra a zo prest. 

Luke 14:18 

Hag en em lakajont holl, a-unan, da zigarezin. An hini kentan a lavaras dezhan: Prenet em eus douar, ha ret eo din mont 
da welout anezhan; da bedin a ran da'm digarezin. 

Luke 14:19 

Unan all a lavaras: Prenet em eus pemp koublad ejened, hag ez an da welout hag int a zo mat; da bedin a ran da'm 
digarezin. 

Luke 14:20 

Hag unan all a lavaras: Ur wreg am eus kemeret, dre-se ne c’hellan ket mont. 

Luke 14:21 

Ar mevel, o vezan distroet, a zisklerias kement-man d’e vestr. Neuze mestr an ti, droug ennan, a lavaras d’e vevel: Kae 
buan dre leuriou ha straedou ker, ha degas amafi ar beorien, ar re vac'hagnet, ar re dall hag ar re gamm. 

Luke 14:22 

Goude, ar mevel a lavaras dezhan: Aotrou, graet eo bet evel ma ec'h eus gourc'hemennet, ha lec'h a zo c'hoazh. 

Luke 14:23 

Ar mestr a lavaras d'ar mevel: Kae dre an hentou hag a-hed ar girzhier, ha gra d'ar re a zo eno mont e-barzh, evit ma vo 
leuniet va zi. 

Luke 14:24 

Rak lavarout a ran deoc'h, hini ebet eus ar re a zo pedet ne danvaio eus va c'hoan. 

Luke 14:25 

Evel ma yae ul lod bras a dud gant Jezuz, e tistroas etrezek enno, hag e lavaras dezho: 

Luke 14:26 

Mar deu unan bennak da'm c'havout, ha ne gasa ket e dad, e vamm, e wreg, e vugale, e vreudeur, e c'hoarezed, ha 
muioc'h c'hoazh e vuhez hec'h-unan, ne c'hell ket bezan va diskibl. 

Luke 14:27 

Ha piv bennak ne zougo ket e groaz, ha ne heulio ket ac'hanon, ne c'hell ket bezan va diskibl. 

Luke 14:28 

Rak piv ac'hanoc'h, o c'hoantaat sevel un tour, ne azez ket da gentan, ne ra ket ar gont eus an dispign evit gwelout hag 
en en deus peadra d'e echuin, 

Luke 14:29 

gant aon, goude bezan lakaet an diazez, na c'hellfe ket e echuin, ha na zeufe an holl re en gwelje d'ober goap anezhan, 
Luke 14:30 

ha da lavarout: An den-man a zo en em lakaet da sevel un tour, ha n'en deus ket gallet e echuin! 

Luke 14:31 

Pe, piv eo ar roue, o vont en hent evit ober brezel d'ur roue all, ne azez ket da gentan, ha n'en em c'houlenn ket e-unan 

hag en a c'hell gant dek mil den mont da ziaraogin an hini a zeu a-enep dezhan gant ugent mil? 

Luke 14:32 

Anez, pa email c'hoazh pell heman, e kas dezhan ur c’hannad da c’houlenn ar peoc’h. 

Luke 14:33 

Evel-se, piv bennak ac’hanoc’h ivez na zilez ket kement en deus, ne c'hell ket bezan diskibl din. 

Luke 14:34 

Un dra vat eo an holen, met mar koll e vlaz gant petra e vo e roet dezhan? 

Luke 14:35 

N'eo mat, nag evit an douar, nag evit an teil; e deurel a reer er-maez. Ra selaouo an neb en deus divskouarn da glevout. 
Luke 15:1 

An holl bublikaned hag an dud a vuhez fall a dostae ouzh Jezuz evit e glevout. 

Luke 15:2 

Ar farizianed hag ar skribed a grozmole, o lavarout: Heman a zegemer an dud a vuhez fall hag a zebr ganto. 

Luke 15:3 

Met en a lavaras dezho ar barabolenn-man: 

Luke 15:4 

Pehini ac’hanoc’h, mar en deus kant danvad, ha mar deu da goll unan anezho, ne lez ket an naontek ha pevar-ugent all el 
lec’h distro, evit mont da glask an hini a zo kollet, betek m'en deus e gavet? 

Luke 15:5 

Ha piv, o vezan e gavet, n'en laka war e zivskoaz gant levenez, 

Luke 15:6 

hag, o vezan deuet d'ar ger, ne c'halv e vignoned hag e amezeien, ha ne lavar dezho: En em laouenait ganin, rak kavet 
em eus va danvad a oa kollet? 

Luke 15:7 

Me a lavar deoc'h, e vo muioc'h a levenez en nenv evit ur pec'her hepken hag en deus keuz, eget na vo evit naontek ha 
pevar-ugent ha n'o deus ket ezhomm a geuzidigezh. 

Luke 15:8 

Pe, piv eo ar wreg, o kaout dek pezh arc'hant, mar koll unan anezho, n'enaou ket ur c'houlaouenn, ne skub ket he zi, ha 
ne glask ket gant evezh anezhan betek ma deu d'e gavout, 

Luke 15:9 

hag, o vezan kavet anezhan, ne c'halv he mignonezed hag hec'h amezegezed, ha ne lavar dezho: En em laouenait ganin, 
rak kavet em eus ar pezh arc'hant am boa kollet? 

Luke 15:10 

Me a lavar deoc'h, ez eus levenez dirak aeled Doue evit ur pec'her hepken hag en deus keuz. 

Luke 15:11 

Lavarout a reas dezho c'hoazh: Un den en devoa daou vab. 

Luke 15:12 

An hini yaouankan a lavaras d'e dad: Va zad, ro din al lodenn eus ar madou a zle degouezhout din. Hag an tad a 
lodennas dezho e vadou. 

Luke 15:13 

Un nebeut deiziou goude, ar mab yaouankan o vezan dastumet kement en devoa, a yeas d'ur vro bell hag a zispignas 
enni e vadou, o vevan en diroll. 

Luke 15:14 

Goude m'en devoa dispignet holl, e teuas un naonegezh vras er vro-se, hag en em gavas en dienez. 

Luke 15:15 

O vezan aet, en em lakaas e servij unan eus tud ar vro-se; kaset e voe gantan en e zouarou da vesa ar moc'h. 

Luke 15:16 

Hag en dije karet leunian e gof gant ar c'hlosou a zebre ar moc'h; met den ne roe dezhan. 

Luke 15:17 

O vezan eta deuet ennan e-unan, e lavaras: Pegement a vevelien a zo gopraet gant va zad hag o deus bara e-leizh, ha me 
a varv gant an naon! 

Luke 15:18 

Sevel a tin hag ez in da gavout va zad, hag e lavarin dezhan: Va zad, pec'het em eus a-enep an nenv hag a-enep dit, 

Luke 15:19 

n'on ken din da vezan galvet da vab; degemer ac'hanon evel unan eus da vevelien. 

Luke 15:20 

Mont a reas eta hag e teuas da gavout e dad. Evel ma oa c'hoazh pell, e dad a welas anezhan hag en devoe truez outan, 
hag, o redek d'e gavout, e lamas d'e c'houzoug hag e pokas dezhan. 

Luke 15:21 

E vab a lavaras dezhan: Va zad, pec'het em eus a-enep an nenv hag a-enep dit, n'on ken din da vezan galvet da vab. 

Luke 15:22 

Met an tad a lavaras d'e vevelien: degasit ar sae gaeran, hag he gwiskit dezhan; lakait ur walenn war e viz, ha botou en e 
dreid. 

Luke 15:23 

Degasit al leue lart ha lazhit anezhan; debromp hag en em laouenaomp, 

Luke 15:24 

rak ar mab-man din a oa marv, hag eo distroet d'ar vuhez; kollet e oa, hag eo adkavet. Hag en em lakajont d'en em 
laouenaat. 

Luke 15:25 

Ar mab henan a oa er parkeier. Pa zistroas ha pa dostaas ouzh an ti, e klevas ar sonerezh hag an dansou. 

Luke 15:26 

Gervel a reas unan eus ar servijerien, hag e c'houlennas digantan petra a oa kement-se. 

Luke 15:27 

Ar servijer a lavaras dezhan: Da vreur a zo distro, ha da dad en deus lazhet al leue lart, abalamour ma'z eo distroet yac’h. 
Luke 15:28 

Met heman a yeas droug ennan, ha ne felle ket dezhan mont en ti. E dad a zeuas er-maez hag en pedas da vont e-barzh. 
Luke 15:29 

Met en a respontas d’e dad: Setu, ez eus kement a vloaziou abaoe ma servijan ac’hanout hep bezan biskoazh rnanket da'z 
kourc’hemenn, ha ne'c'h eus biskoazh roet din ur c’havrig evit en em laouenaat gant va mignoned. 

Luke 15:30 

Ha pa'z eo deuet ar mab-man dit, an hini en deus debret da vadou gant merc'hed fall, ec'h eus lakaet lazhan al leue lart 
evitan! 

Luke 15:31 

E dad a lavaras dezhan: Va mab, te a zo bepred ganin, ha kement am eus a zo dit. 

Luke 15:32 

Met ret mat e oa en em laouenaat hag en em sederaat, rak da vreur amafi a oa marv, hag deuet eo d'ar vuhez en-dro; 
kollet e oa, met adkavet eo. 

Luke 16:1 

Jezuz a lavaras ivez d'e ziskibien: Un den pinvidik en devoa ur merer a oa tamallet dirazan da vezan dispignet e vadou. 
Luke 16:2 

En a c'halvas anezhan, hag a lavaras dezhan: Petra a glevan lavarout ac'hanout? Gra din ar gont eus da c'houarnerezh, 
rak ne c'helli ken gouarn va madou. 

Luke 16:3 

Neuze ar merer-man a lavaras ennan e-unan: Petra a rin, pa lam va mestr diganin gouarnerezh e vadou? Ne c'hellfen ket 
labourat an douar; mezh am befe o c'houlenn aluzen. 

Luke 16:4 

Gouzout a ran petra a rin evit ma vo tud hag am degemero en o ziez, pa vo lamet va gouarnerezh diganin,. 

Luke 16:5 

Neuze e c'halvas hini da hini dleourien e vestr, hag e lavaras d'an hini kentan: Pegement a dleez da'm mestr? 

Luke 16:6 

En a respontas: Kant muzuliad (= kant bat) eoul. Hag ar merer a lavaras dezhan: Kemer da verk, azez buan, ha skriv 
hanter-kant.. 

Luke 16:7 

Neuze e lavaras d’un all: Ha te, pegement a dleez? En a lavaras: Kant muzuliad (= kant kor) gwinizh. Ar merer a lavaras 
dezhan: Kemer da verk ha skriv pevar-ugent. 

Luke 16:8 

Ar mestr a veulas ar merer disleal-se abalamour m’en devoe graet-se gant furnez; rak bugale ar c’hantved-man a zo 
furoc’h e-kenver o rummad eget bugale ar sklerijenn. 

Luke 16:9 

Ha me a lavar deoc’h: Grit mignoned gant pinvidigezhiou direizh, abalamour pa zeuint da vankout, e tegemerint 
ac’hanoc’h en teltennou peurbadus. 

Luke 16:10 

An hini a zo leal en traou bihan, a vo ivez leal en traou bras; hag an hini a zo disleal en traou bihan, a vo ivez disleal en 
traou bras. 

Luke 16:11 

Mar n’hoc’h ket bet eta leal er madou direizh, piv a fizio ennoc’h ar madou gwirion? 

Luke 16:12 

Ha mar n’hoc’h ket bet leal er madou a zo d’ar re all, piv a roio deoc’h ar pezh a zo deoc’h? 

Luke 16:13 

Mevel ebet ne c’hell servijan daou vestr; rak, pe e kasaio unan hag e karo egile, pe en em stago ouzh unan hag e tisprizo 
egile. Ne c'hellit ket servijan Doue ha Mammon. 

Luke 16:14 

Ar farizianed, hag a oa tud pizh, a selaoue kement-se, hag a rae goap anezhan. 

Luke 16:15 

En a lavaras dezho: Evidoc’h-hu, c’hwi a fell deoc’h tremen evit reizh dirak an dud, met Doue a anavez ho kalonou; rak 
ar pezh a zo uhel dirak an dud, a zo fall bras dirak Doue. 

Luke 16:16 

A1 lezenn hag ar brofeded a yae betek Yann; adalek an amzer-se rouantelezh Doue a zo prezeget, ha pep hini a ya e- 
barzh dre nerzh. 

Luke 16:17 

Met aesoc'h eo d'an nenv ha d'an douar tremen, eget d'ur varrennig eus ul lizherenn hepken eus al lezenn mankout. 

Luke 16:18 

Piv bennak a gas kuit e wreg hag a zimez da unan all, a ra avoultriezh, ha piv bennak a zimez d'ur wreg a zo bet kaset 
kuit gant he gwaz, a ra avoultriezh. 

Luke 16:19 

Bez' e oa un den pinvidik en em wiske gant limestra ha lien fin, hag a veve bemdez en un doare pompadus. 

Luke 16:20 

Bez' e oa ivez ur paour, anvet Lazar, hag a oa gourvezet ouzh e zor, goloet a c'houliou; 

Luke 16:21 

c'hoantaat a rae terrin e naon gant ar bruzhun a gouezhe diwar taol an den pinvidik; hag ar chas zoken a zeue da lipat e 
c'houliou. 

Luke 16:22 

En em gavout a reas ma varvas ar paour, hag e voe kaset gant an aeled en askre Abraham. Ar pinvidik a varvas ivez, 
hag e voe sebeliet; 

Luke 16:23 

o vezan e lec’h ar marv, er poaniou, e savas e zaoulagad, hag e welas eus pell Abraham, ha Lazar en e askre; 

Luke 16:24 

o krial, e lavaras: Tad Abraham, az pez truez ouzhin, ha kas Lazar, evit ma trempo en dour penn e viz, ha ma freskaio 
din va zeod, rak gwall-boaniet on er flamm-man. 

Luke 16:25 

Abraham a respontas: Va mab, az pez sonj penaos ec’h eus resevet da vadou e-pad da vuhez, ha Lazar n’en deus bet 
nemet poaniou; breman en a zo diboaniet, ha te a zo er poaniou. 

Luke 16:26 

Ouzhpenn-se, bez 1 ez eus ur poull bras etre c’hwi ha ni, en hevelep doare ha pa fellfe d’ar re a zo aman tremen aze, ne 
c'hellfent ket, kennebeut ha d’ar re a zo aze dont d’hor c’havout-ni. 

Luke 16:27 

Ar pinvidik a lavaras: Da bedin a ran eta, tad Abraham, da gas Lazar da di va zad, rak pemp breur am eus, 

Luke 16:28 

evit testenian dezho an traou-man, gant aon na zeufent ivez el lec’h-man a boaniou. 

Luke 16:29 

Abraham a respontas dezhan: Bez’ o deus Moizez hag ar brofeded; ra selaouint anezho. 

Luke 16:30 

Ar pinvidik a lavaras: Nann, tad Abraham; met mar da unan bennak eus ar re varv d’o c’havout, o devo keuz. 

Luke 16:31 

Hag Abraham a lavaras dezhan: Ma ne selaouont ket Moizez, nag ar brofeded, ne gredint ket kennebeut, ha pa savfe 
unan bennak a-douez ar re varv. 

Luke 17:1 

Jezuz a lavaras d’e ziskibien: Ret eo e c’hoarvezfe skoueriou fall; met gwalleur d’an hini ma teuint drezan. 

Luke 17:2 

Gwelloc’h eo dezhan e vefe staget ouzh e c’houzoug ur maen-milin, hag e vefe taolet er mor, eget ma rofe skouer fall da 
unan eus ar re vihan-man. 

Luke 17:3 

Lakait evezh ouzhoc’h. Mar en deus da vreur pec’het [a-enep dit], tamall anezhan; ha mar en deus keuz, pardon dezhan. 
Luke 17:4 

Mar pec’h seizh gwech an deiz en da enep, ha mar distro seizh gwech an deiz da'z kavout, o lavarout: Keuz am eus, 
pardon dezhan. 

Luke 17:5 

An ebestel a lavaras d'an Aotrou: Kresk deomp hor feiz. 

Luke 17:6 

Hag an Aotrou a lavaras: Mar ho pije feiz kement hag ur c'hreunenn sezo, e lavarfec'h d'ar wezenn-sikomor-se: En em 
ziwrizienn alese, hag en em blant er mor; hag e sentfe ouzhoc'h. 

Luke 17:7 

Piv ac'hanoc'h, mar en deus ur mevel oc'h arat, pe o vesa al loened, a lavaro dezhan kerkent ha ma tistroio eus ar 
parkeier: Tost aman, hag en em laka ouzh taol? 



Luke 17:8 

Ha ne lavaro ket kentoc'h dezhan: Aoz koan din, en em c'houriz ha servij ac'hanon, betek ma em bo debret hag evet; ha 
goude-se e tebri hag ec'h evi. 

Luke 17:9 

Ha trugarez en devo d'ar mevel-se, abalamour m'en deus graet ar pezh en deus gourc’hemennet dezhan? [Ne gredan ket.] 
Luke 17:10 

C’hwi ivez, pa ho po graet kement a zo gourc’hemennet deoc'h, lavarit: Mevelien didalvoudek omp, abalamour n'hon 
eus graet nemet ar pezh a oa ret deomp ober. 

Luke 17:11 

Evel ma'z ae da Jeruzalem, e tremene war harzou Samaria ha Galilea, 

Luke 17:12 

hag evel ma'z antree en ur vourc'h, e voe diarbennet gant dek den lovr en em zalc'he pell dioutan. 

Luke 17:13 

Int, o sevel o mouezh, a grias: Jezuz, mestr, az pez truez ouzhimp! 

Luke 17:14 

O vezan o gwelet, e lavaras dezho: It, hag en em ziskouezit d'ar veleien. Hag e c'hoarvezas pa oant o vont kuit, e voent 
naetaet. 

Luke 17:15 

Unan anezho, o welout e oa yac'haet, a zistroas o rein gloar da Zoue a vouezh uhel. 

Luke 17:16 

Hag en em daolas ouzh treid Jezuz, e c'henou d'an douar, o trugarekaat. Heman a oa Samaritan. 

Luke 17:17 

Jezuz, o kemer ar gomz, a lavaras: An holl zek, ha n'int ket bet yac'haet? Pelec'h eta eman an dek all? 

Luke 17:18 

N'eus en em gavet nemet an diavaeziad-man hag a zo distroet da rein gloar da Zoue? 

Luke 17:19 

Neuze e lavaras dezhan: Sav, kae, da feiz en deus da yac'haet. 

Luke 17:20 

Ar farizianed, o vezan goulennet outan pegoulz e teuje rouantelezh Doue, e respontas dezho: Rouantelezh Doue ne 
zeuio ket en un doare sebezus. 

Luke 17:21 

Ne vo ket lavaret: Eman aman, pe: Eman aze; rak setu, eman rouantelezh Doue en ho touez. 

Luke 17:22 

Hag e lavaras d'e ziskibien: Dont a raio un amzer ma ho po c'hoant da welout unan eus deiziou Mab an den, ha n’en 
gwelot ket. 

Luke 17:23 

Hag e vo lavaret deoc'h: Setu eman aman, pe: Setu eman aze. N'it ket, ha na heuilhit ket anezho. 

Luke 17:24 

Rak evel ma teu ul luc'hedenn da lugernin eus ur penn d'an oabl betek ur penn all, evel-se e teuio Mab an den en e zeiz. 
Luke 17:25 

Met ret eo dezhan kent-se gouzanv kalz a draou, ha bezan taolet kuit gant ar rummad-man. 

Luke 17:26 

Ar pezh a erruas en amzer Noe, a erruo en hevelep doare en amzer Mab an den. 

Luke 17:27 

An dud a zebre, a eve, a zimeze hag a roe e dimezin, betek an deiz ma'z eas Noe en arc'h, hag an dour-beuz a zeuas hag 
o distrujas holl. 

Luke 17:28 

Kement-se a erruas c'hoazh en amzer Lot; an dud a zebre, a eve, a brene, a werzhe, a blante hag a save tiez; 

Luke 17:29 

met en deiz ma'z eas Lot kuit eus Sodom, e teuas glav tan ha soufr eus an nenv hag o distrujas holl. 

Luke 17:30 

Evel-se e vo ivez en deiz ma teuio Mab an den. 

Luke 17:31 

En deiz-se, an hini a vo war an doenn hag en devo e draou e-barzh an ti, arabat e vo dezhan diskenn evit o c'has gantan; 
en hevelep doare, an hini a vo er parkeier, arabat e vo dezhan mont war-drenv. 

Luke 17:32 

Ho pet sonj eus gwreg Lot. 

Luke 17:33 

Piv bennak a glasko savetein e vuhez, he c'hollo, ha piv bennak he c'hollo, he c'havo. 

Luke 17:34 

Me a lavar deoc'h, penaos en noz-se, eus daou den a vo en un hevelep gwele, unan a vo kemeret hag egile lezet, 

Luke 17:35 

eus div wreg a valo a-gevret, unan a vo kemeret hag eben lezet, 

Luke 17:36 

[eus daou den a vo er parkeier, unan a vo kemeret hag egile lezet]. 

Luke 17:37 

O respont, e lavarjont dezhan: Pelec'h e vo, Aotrou? En a lavaras dezho: E-lec'h ma vo ar c'horf, en em zastumo an 
erered. 

Luke 18:1 

Jezuz a lavaras ivez dezho ar barabolenn-man, evit diskouez penaos eo ret pedin bepred, hag hep skuizhan. 

Luke 18:2 

Bez' e oa en ur ger ur barner na zouje ket Doue, ha n'en devoa respet ebet evit den. 

Luke 18:3 

Bez' e oa ivez er ger-se un intanvez a zeue d'e gavout, o lavarout: Gra din reizh diouzh va enebour. 

Luke 18:4 

E-pad pell amzer ne c'hoantaas ober netra. Koulskoude e lavaras ennan e-unan: Petra bennak na zoujan ket Doue, ha 
na'm eus respet ebet evit den, 

Luke 18:5 

koulskoude, dre ma teu an intanvez-man da skuizhan ac'hanon, e rin reizh dezhi, gant aon na gendalc'hfe da derrin din 
va fenn. 

Luke 18:6 

Hag an Aotrou a lavaras: Selaouit ar pezh a lavar ar barner disleal-se. 

Luke 18:7 

Doue, ha ne raio ket reizh d'e re dibabet a gri dezhan noz-deiz, hag e taleo en o c'henver? 

Luke 18:8 

Me a lavar deoc'h, e raio reizh dezho prest. Met pa zeuio Mab an den, ha kavout a raio feiz war an douar? 

Luke 18:9 

Lavarout a reas ivez ar barabolenn-man, diwar-benn tud a grede enno o-unan e oant tud reizh, hag a zisprize ar re all: 
Luke 18:10 

Daou zen a bignas d'an tempi da bedin; unan a oa farizian, hag egile a oa publikan. 



Luke 18:11 

Ar farizian, oc'h en em zerc'hel en e sav, a bede evel-hen ennan e-unan: 0 Doue, da drugarekaat a ran dre ma n'on ket 
evel an dud all, a zo laeron, direizh, avoultrerien, nag ivez evel ar publikan-se. 

Luke 18:12 

Yunan a ran div wech ar sizhun, rein a ran an deog eus kement am eus. 

Luke 18:13 

Met ar publikan, oc'h en em zerc'hel pell, ne grede ket memes sevel e zaoulagad d'an nenv; met skein a rae war boull e 
galon, o lavarout: O Doue, az pez truez ouzhin, ur pec'her on! 

Luke 18:14 

Me a lavar deoc'h, heman a zistroas pardonet d'e di kentoc'h eget egile; rak piv bennak en em uhela, a vo izelaet, ha piv 
bennak en em izela, a vo uhelaet. 

Luke 18:15 

Degaset e voe dezhan bugale vihan, evit ma stokje outo; met an diskibien, o welout kement-se, a c'hrozmole d'ar re o 
degase. 

Luke 18:16 

Jezuz, o c'hervel anezho d'e gavout, a lavaras: Lezit ar vugale vihan da zont da'm c'havout, ha na zifennit ket outo; rak 
rouantelezh Doue a zo d'ar re a zo henvel outo. 

Luke 18:17 

Me a lavar deoc'h e gwirionez, penaos piv bennak ne zegemero ket rouantelezh Doue evel ur bugel bihan, ne yelo ket e- 
barzh. 

Luke 18:18 

Unan eus ar pennou a c'houlennas digantan: Mestr mat, petra a dlean d'ober evit kaout ar vuhez peurbadus? 

Luke 18:19 

Jezuz a lavaras dezhan: Perak em galvez mat? N'eus hini mat nemet Doue hepken. 

Luke 18:20 

Anavezout a rez ar gourc'hemennou: Na ra ket avoultriezh; Na lazh ket; Na laer ket; Na lavar ket a falstesteni; Enor da 
dad ha da vamm. 

Luke 18:21 

En a lavaras dezhan: Miret em eus an holl draou-se adalek va yaouankiz. 

Luke 18:22 

Jezuz, o klevout kement-se, a lavaras: Mankout a ra dit c'hoazh un dra: Gwerzh kement ac’h eus, en ro d’ar beorien, hag 
ez po un tenzor en nenv; goude-se deus hag heul ac’hanon. 

Luke 18:23 

Pa en devoe klevet kement-se, e teuas gwall-drist; rak pinvidik bras e oa. 

Luke 18:24 

Jezuz, o welout e oa deuet gwall-drist, a lavaras: Pegen diaes eo d’ar re o deus madou mont e rouantelezh Doue! 

Luke 18:25 

Aesoc’h eo d’ur c’hanval tremen dre graoenn un nadoz eget d’un den pinvidik mont e-barzh rouantelezh Doue. 

Luke 18:26 

Ar re en kleve a lavaras: Ha piv a c’hell bezan salvet? 

Luke 18:27 

Jezuz a lavaras dezho: Ar pezh a zo dibosupl d’an dud a zo posupl da Zoue. 

Luke 18:28 

Per a lavaras: Setu, ni hon eus dilezet pep tra, hag hon eus da heuliet. 

Luke 18:29 

En a lavaras dezho: Me a lavar deoc'h e gwirionez: N'eus den en defe kuitaet, ti, pe wreg, pe vreudeur, pe gerent, pe 
vugale, evit rouantelezh Doue, 

Luke 18:30 

ha ne resevo kalz muioc'h er c'hantved-man, hag er c'hantved da zont, ar vuhez peurbadus. 

Luke 18:31 

Jezuz a gemeras neuze a-du an daouzek, hag a lavaras dezho: Setu, e pignomp da Jeruzalem, hag an holl draou a zo bet 
skrivet gant ar brofeded diwar-benn Mab an den, a ya da vezan graet. 

Luke 18:32 

Rak lakaet e vo etre daouarn ar baganed, graet e vo goap anezhan, dismeganset e vo, kranchet e vo outan, 

Luke 18:33 

ha goude ma vo bet skourjezet, e vo lakaet d'ar marv, hag ec'h adsavo a varv d'an trede deiz. 

Luke 18:34 

Met ne gomprenent netra e kement-se; ar c'homzou-se a oa kuzhet evito, ha ne ouient ket ar pezh a oa lavaret dezho. 
Luke 18:35 

Evel ma tostae ouzh Jeriko, un den dall a oa azezet war gostez an hent, hag a c'houlenne an aluzen; 

Luke 18:36 

o klevout ar bobl a dremene, e c'houlennas petra a oa kement-se. 

Luke 18:37 

Lavaret e voe dezhan e tremene Jezuz a Nazared. 

Luke 18:38 

Neuze e krias: Jezuz, Mab David, az pez truez ouzhin! 

Luke 18:39 

Ar re a yae a-raok a groze dezhan evit ma tavje; met en a grie c'hoazh krenvoc'h: Mab David, az pez truez ouzhin! 

Luke 18:40 

Jezuz, o chom a-sav, a c'hourc'hemennas en degas d'e gavout; ha pa voe tostaet, 

Luke 18:41 

e c'houlennas outan: Petra a fell dit e rafen evidout? En a respontas: Aotrou, ma'c'h adkavin ar gweled. 

Luke 18:42 

Ha Jezuz a lavaras dezhan: Adkav ar gweled, da feiz he deus da yac'haet. 

Luke 18:43 

Kerkent ec'h adkavas ar gweled, hag ec'h heulias Jezuz, o rein gloar da Zoue. An holl bobl, o welout kement-se, a 
veulas Doue. 

Luke 19:1 

Jezuz, o vezan aet e Jeriko, a dremene dre ger. 

Luke 19:2 

Ha setu un den anvet Zake, a oa penn ar bublikaned ha pinvidik, 

Luke 19:3 

a glaske gwelout piv oa Jezuz; met ne c'helle ket abalamour d'ar bobl, rak gwall vihan e oa. 

Luke 19:4 

Dre-se e redas a-raok, hag e pignas war ur wezenn-sikomor evit e welout, abalamour ma tlee tremen dre eno. 

Luke 19:5 

Jezuz, o vezan deuet el lec'h-se, hag o sevel e zaoulagad, a welas anezhan hag a lavaras dezhan: Zake, diskenn buan, rak 
ret eo din lojan hiziv ez ti. 

Luke 19:6 

En a ziskennas buan, hag en degemeras gant levenez. 

Luke 19:7 

An holl re a welas kement-se a grozmole, o lavarout e oa aet da lojan e ti un den a vuhez fall. 

Luke 19:8 

Met Zake en em zalc'has dirak an Aotrou, hag a lavaras dezhan: Aotrou, rein a ran an hanter eus va madou d'ar beorien, 
ha mar em eus noazet ouzh unan bennak en un dra bennak, e roan dezhan peder gwech kement all. 

Luke 19:9 

Jezuz a lavaras dezhan: Ar silvidigezh a zo deuet hiziv en ti-man, abalamour ma'z eo heman ivez mab da Abraham. 
Luke 19:10 

Rak Mab an den a zo deuet da glask ha da savetein ar pezh a oa kollet. 

Luke 19:11 

Evel ma selaouent ar c’homzou-se, Jezuz, o kenderc’hel, a ginnigas ur barabolenn, abalamour ma oant tost ouzh 
Jeruzalem, ha ma kredent ez ae rouantelezh Doue d’en em ziskouez prest. 

Luke 19:12 

Lavarout a reas neuze: Un den a lignez uhel a yeas d’ur vro bell evit kemer ur rouantelezh dezhan, ha distrein goude. 
Luke 19:13 

O vezan galvet dek eus e servijerien, e roas dezho dek minenn, hag e lavaras dezho: Lakait anezho da dalvezout, betek 
ma tistroin. 

Luke 19:14 

Met tud e vro a gasae anezhan, hag e kasjont ur c’hannadur war e lerc’h, evit lavarout: Ne fell ket deomp e renfe heman 
warnomp. 

Luke 19:15 

Erruout a reas eta, pa voe distroet goude bezan kemeret e rouantelezh, ma c’hourc’hemennas lakaat degas e servijerien 
en devoa roet arc’hant dezho, evit gouzout pegement en devoa gounezet pep hini gantan. 

Luke 19:16 

An hini kentan, o vezan deuet, a lavaras: Aotrou, da vinenn he deus gounezet dek all. 

Luke 19:17 

En a lavaras dezhan: Mat eo, servijer mat, abalamour ma'z out bet feal e nebeud a draou, ez po ar galloud war dek ker. 
Luke 19:18 

An eil a zeuas hag a lavaras: Aotrou, da vinenn he deus gounezet pemp all. 

Luke 19:19 

En a lavaras ivez da heman: Ha te, az pez ar galloud war bemp ker. 

Luke 19:20 

Hag unan all a zeuas, hag a lavaras: Aotrou, setu da vinenn am eus miret paket en ul lienenn; 

Luke 19:21 

rak da zoujan a ran, gouzout a ran penaos out un den garv, e kemerez e-lec'h na'c'h eus lakaet netra, hag e vedez e-lec'h 
na'c'h eus ket hadet. 

Luke 19:22 

En a lavaras dezhan: Servijer fall, da varn a rin dre da gomzou da-unan; gouzout a ouies ez on un den garv, a gemer e- 
lec'h na'm eus lakaet netra hag a ved e-lec'h na'm eus ket hadet. 

Luke 19:23 

Perak eta ne'c'h eus ket lakaet va arc'hant en ti-bank, hag em distro, em bije e zilamet gant ar c'hampi? 

Luke 19:24 

Hag e lavaras d'ar re a oa eno: Lamit digantan ar vinenn-se, ha roit hi d'an hini en deus dek minenn. 

Luke 19:25 

Int a lavaras dezhan: Aotrou, dija en deus dek minenn. 

Luke 19:26 

Me a lavar deoc'h, e vo roet d'an neb en deus; met an hini n'en deus ket, e vo lamet digantan memes ar pezh en deus.. 

Luke 19:27 

E-kenver va enebourien, ar re ne felle ket dezho e renjen warno, degasit int aman, ha lazhit int dirazon. 

Luke 19:28 

Goude bezan lavaret kement-se, e pignas da Jeruzalem, o vont a-raok ar bobl. 

Luke 19:29 

O vezan tostaet ouzh Betfage hag ouzh Betania, tost d'ar menez anvet Menez an Olived, e kasas daou eus e ziskibien, 
Luke 19:30 

o lavarout: It d'ar vourc'h a zo dirazoc'h, ha pa viot aet enni, e kavot un azenig stag, ma n'eus bet c'hoazh pignet den 
warnan; distagit en, ha degasit en din. 

Luke 19:31 

Ha mar goulenn unan bennak ouzhoc'h: Perak e tistagit anezhan? C'hwi a lavaro dezhan: abalamour m'en deus an 
Aotrou ezhomm anezhan. 

Luke 19:32 

Ar re gaset a yeas, hag a gavas pep tra evel m'en devoa lavaret dezho. 

Luke 19:33 

Evel ma tistagent an azenig, e vistri a lavaras dezho: Perak e tistagit an azenig-se? 

Luke 19:34 

Hag e respontjont: An Aotrou en deus ezhomm anezhan. 

Luke 19:35 

Hag e tegasjont anezhan da Jezuz; o vezan lakaet o dilhad war an azenig, e lakajont Jezuz da bignat warnan. 

Luke 19:36 

Evel ma tremene, kalz a astenne o dilhad war an hent. 

Luke 19:37 

Ha pa oa o tostaat d'an diskenn eus Menez an Olived, an holl vandenn diskibien, karget a levenez, en em lakaas da 
veulin Doue a vouezh uhel evit an holl viraklou o devoa gwelet. 

Luke 19:38 

Hag e lavarent: Benniget ra vo ar Roue a zeu en anv an Aotrou! Peoc'h en nenv, ha gloar el lec'hiou uhel meurbet! 

Luke 19:39 

Hiniennou eus farizianed ar vandenn a lavaras dezhan: Mestr, kroz da ziskibien. 

Luke 19:40 

En a respontas hag a lavaras dezho: Me a lavar deoc'h, mar tav ar re-man, ar vein a grio. 

Luke 19:41 

Pa voe tost da ger, o welout anezhi, e ouelas warni, hag e lavaras: 

Luke 19:42 

O! Ma ez pije anavezet, te ivez, da vihanan en deiz-man a zo roet dit, an traou a sell ouzh da beoc'h! Met breman, 
kuzhet int da'z taoulagad. 

Luke 19:43 

Rak deizioit a zeuio warnout, ma raio da enebourien foziou en-dro dit, hag e kelc'hint ac'hanout, hag e waskint ac'hanout 
a bep tu. 

Luke 19:44 

Hag e tiskarint ac'hanout, te ha da vugale a zo en da greiz, ha ne lezint ket ennout maen war vaen, abalamour na'c'h eus 
ket anavezet an amzer ma'z out bet gweladennet. 

Luke 19:45 

Neuze, o vezan aet en tempi, en em lakaas da gas kuit ar re a werzhe [hag a brene] e-barzh, 

Luke 19:46 

o lavarout dezho: Skrivet eo: Va zi a vo un ti a bedenn. Met c'hwi hoc'h eus graet anezhan ur c'havarn laeron. 

Luke 19:47 

Hag e kelenne bemdez en tempi. Ar veleien vras, ar skribed, ha pennou ar bobl a glaske e lakaat d'ar marv. 

Luke 19:48 

Met ne ouient ket petra d'ober, rak an holl bobl en em stage ouzh e gomzou. 

Luke 20: 1 

Un deiz ma kelenne Jezuz ar bobl en tempi, ha ma prezege an Aviel, ar veleien vras, ar skribed, hag an henaourien, o 
vezan deuet, a gomzas outan, 

Luke 20:2 

hag a lavaras dezhan: Lavar deomp dre beseurt galloud e rez an traou-se, ha piv en deus roet dit ar galloud-se? 

Luke 20:3 

En a respontas dezho: Me a c'houlenno ivez un dra ouzhoc'h; lavarit din, 

Luke 20:4 

badeziant Y ann, ha dont a rae eus an nenv, pe eus an dud? 

Luke 20:5 

Hag int a sonje enno oc'h-unan, o lavarout: Mar lavaromp: Eus an nenv, e lavaro: Perak eta n'hoc'h eus ket kredet 
ennan? 

Luke 20:6 

Ha mar lavaromp: Eus an dud, an holl bobl hor meinataio; rak kredin a reont ez eo Yann ur profed. 

Luke 20:7 

Dre-se e respontjont ne ouient ket a-belec'h e teue. 

Luke 20:8 

Ha Jezuz a lavaras dezho: Ha me kennebeut, ne lavarin ket deoc'h dre beseurt galloud e ran an traou-se. 

Luke 20:9 

Neuze en em lakaas da lavarout d'ar bobl ar barabolenn-man: Un den a blantas ur winieg, he feurmas da winierien, hag 
ez eas evit pell amzer en ur vro all. 

Luke 20:10 

Da amzer ar frouezh e kasas unan eus e servijerien etrezek ar winierien, evit ma rojent dezhan frouezh eus ar winieg. 
Met ar winierien a gannas anezhan hag e kasjont anezhan kuit hep netra. 

Luke 20: 11 

Kas a reas dezho c'hoazh ur servijer all; met e kannjont anezhan, e rejont dezhan meur a zismegans, hag e kasjont 
anezhan kuit hep netra. 

Luke 20:12 

Kas a reas c'hoazh un trede, met int a c'hloazas anezhan ivez, hag e gasas kuit. 

Luke 20:13 

Mestr ar winieg a lavaras neuze: Petra a rin? Kas a rin va mab karet-mat; marteze, [pa en gwelint,] e toujint anezhan. 
Luke 20:14 

Met ar winierien, o vezan e welet, a sonjas enno o-unan, o lavarout: Setu an heritour; [deuit,] lazhomp-en, evit ma vo an 
heritaj deomp. 

Luke 20:15 

Hag o vezan e daolet er-maez eus ar winieg, e lazhjont anezhan. Petra eta a raio mestr ar winieg? 

Luke 20:16 

Dont a raio, hag e tistrujo ar winierien-se, hag e roio ar winieg da re all. O vezan klevet kement-se, e lavarjont: Ra ne 
c'hoarvezo ket-se! 

Luke 20:17 

Neuze, Jezuz, o sellout outo, a lavaras dezho: Petra eta eo ar pezh a zo skrivet evel-hen: Ar maen taolet kuit gant ar re a 
vansone, a zo deuet da vezan penn ar c’horn? 

Luke 20:18 

An hini a gouezho war ar maen-se a vo brevet, ha flastret e vo an hini ma kouezho warnan. 

Luke 20:19 

Neuze ar veleien vras hag ar skribed a glaskas lakaat o daouarn warnan d'an eur-se memes, rak anavezet o devoa mat 
penaos en devoa lavaret ar barabolenn-se a-enep dezho; met aon o devoa rak ar bobl. 

Luke 20:20 

Setu perak, oc'h evezhian anezhan, e kasjont dezhan tud hag a rae an neuz da vezan reizh, evit e dapout en e gomzou, 
abalamour d'e lakaat e daouarn mestr ar vro hag e galloud ar gouarner. 

Luke 20:21 

An dud-man eta a c'houlennas digantan: Mestr, gouzout a reomp e komzez hag e kelennez gant eeunder ha ne rez van a 
zen ebet, met e kelennez hent Doue hervez ar wirionez. 

Luke 20:22 

Ha dleet eo paean ar gwir da Gezar, pe n'eo ket? 

Luke 20:23 

Met en, oc'h anavezout o gwidre, a lavaras dezho: [Perak e temptit ac'hanon?] 

Luke 20:24 

Diskouezit din un diner. Eus piv eo ar skeud hag ar skrid-man? Int a respontas: Eus Kezar. 

Luke 20:25 

Neuze en a lavaras dezho: Roit eta da Gezar ar pezh a zo da Gezar, ha da Zoue ar pezh a zo da Zoue. 

Luke 20:26 

Ne c'helljont ket e dapout en e gomzou dirak ar bobl; met, o vezan souezhet gant e respont, e tavjont. 

Luke 20:27 

Neuze hiniennou a-douez ar sadukeiz, ar re a lavar n'eus ket a adsavidigezh a varv, a dostaas, hag a reas outan ar 
goulenn-man: 

Luke 20:28 

Mestr, Moizez en deus gourc'hemennet deomp, ma teuje breur unan bennak da vervel ha da lezel e wreg hep bugale, e 
vreur a zimezo d'ar wreg, evit sevel lignez d'e vreur. 

Luke 20:29 

Bez' e oa eta seizh breur. An hini kentan o vezan kemeret ur wreg, a varvas hep lezel bugale. 

Luke 20:30 

An eil a zimezas d'e wreg, hag a varvas hep bugale. 

Luke 20:31 

An trede he c'hemeras ivez, hag o seizh holl en hevelep doare, hag e varvjont hep lezel bugale. 

Luke 20:32 

Ha goude holl ar wreg a varvas ivez. 

Luke 20:33 

A behini anezho e vo eta gwreg, en adsavidigezh a varv? Rak bet eo gwreg dezho o seizh. 

Luke 20:34 

Jezuz a respontas dezho: Bugale ar c'hantved-man a zimez, hag a ro da zimezin. 

Luke 20:35 

Met ar re a vo kavet din da gaout lod er c'hantved da zont en adsavidigezh a-douez ar re varv, ne zimezint ket ha ne 
roint ket da zimezin. 

Luke 20:36 

Rak ne c'hellint ket kennebeut mervel, abalamour ma vint henvel ouzh an aeled, ha ma vint bugale Doue, o vezan 
bugale an adsavidigezh a varv. 

Luke 20:37 

Met, penaos ar re varv a adsav da vev, kement-se eo a ziskouez Moizez pa c'halv er vodenn loskus an Aotrou, Doue 
Abraham, Doue Izaak ha Doue Jakob. 

Luke 20:38 

Doue n’eo ket Doue ar re varv, met Doue ar re vev; rak an holl a vev evitan. 

Luke 20:39 

Hag hiniennou eus ar skribed, o kemer ar gomz, a lavaras: Mestr, komzet mat ec’h eus. 

Luke 20:40 

Ha ne gredent ken goulenn netra outan. 

Luke 20:41 

Neuze e lavaras dezho: Perak e lavarer eo ar Christ Mab David? 

Luke 20:42 

David e-unan a lavar e levr ar Salmou: An Aotrou en deus lavaret da'm Aotrou: Azez a-zehou din, 

Luke 20:43 

betek ma em bo graet eus da enebourien ur skabell dindan da dreid. 

Luke 20:44 

Mar galv eta David anezhan Aotrou, penaos eo en e vab? 

Luke 20:45 

Evel ma selaoue an holl bobl, e lavaras d'e ziskibien: 

Luke 20:46 

Diwallit diouzh ar skribed a gar pourmen gant saeou hir ha bezan saludet er marc'hallac'hiou, hag a gar ar c'hadoriou 
kentan er sinagogennou, hag ar plasou kentan er festou; 

Luke 20:47 

int a zismantr tiez an intanvezed, hag a ra evit ar gweled pedennou hir; bez' o devo ur varnedigezh gwashoc’h. 

Luke 21:1 

O vezan savet e zaoulagad, Jezuz a welas tud pinvidik a lakae o frofou e tenzor an tempi. 

Luke 21:2 

Gwelout a reas ivez un intanvez paour, a lakaas e-barzh daou bezhig. 

Luke 21:3 

Hag e lavaras: Me a lavar deoc’h e gwirionez, an intanvez paour-se he deus lakaet e-barzh muioc’h eget an holl re all. 
Luke 21:4 

Rak holl o deus lakaet, e profou, eus ar pezh o devoa a-re; met houman he deus lakaet eus he dienez, kement holl he 
devoa evit bevan. 

Luke 21:5 

Hag evel ma lavare hiniennou dezhan e oa savet an tempi gant mein gaer ha gant profou pinvidik, e lavaras: 

Luke 21:6 

C’hwi a sell ouzh an traou-se! Deiziou a zeuio ma ne chomo ket anezho maen war vaen na vo diskaret. 

Luke 21:7 

Hag e c’houlennjont outan: Mestr, pegoulz en em gavo an traou-se, ha dre beseurt sin e vo anavezet e vint prest da 
c'hoarvezout? 

Luke 21:8 

Hag e lavaras: Diwallit na dromplfe den ac’hanoc’h; rak kalz a zeuio em anv, o lavarout: Me eo [ar Christ], hag an 
amzer a dosta. N'it ket eta war o lerc’h. 

Luke 21:9 

Pa glevot komz eus brezeliou, hag eus dispac’hiou, na spontit ket, rak ret eo e teufe an traou-se a-raok; met ne vo ket 
kerkent ar fin. 

Luke 21:10 

Lavarout a reas dezho ivez: Ur bobl a savo a-enep ur bobl all, hag ur rouantelezh a-enep ur rouantelezh all; 

Luke 21:11 

hag e vo krenou-douar bras e meur a lec'h, ha naonegezhiou, ha bosennou; hag en em ziskouezo traou spouronus, ha 
sinou bras en nenv. 

Luke 21:12 

Met, a-raok an holl draou-se, e lakaint o daouarn warnoc'h hag e wallgasint ac'hanoc'h, ho kasint en o sinagogennou hag 
ho lakaint er prizon, hag ho kasint dirak ar rouaned ha dirak an ouarnerien, abalamour da'm anv. 

Luke 21:13 

Kement-se a vo evidoc’h ul lec’h da destenian. 

Luke 21:14 

Lakait eta en ho kalon na dleit ket sonjal a-raok en ho tifenn, 

Luke 21:15 

rak me a roio deoc’h ur genou hag ur furnez na c’hellint respont netra hoc’h holl enebourien dezho. 

Luke 21:16 

C’hwi a vo gwerzhet gant ho kerent, gant ho preudeur, gant ho nesan ha gant ho mignoned, hag e lakaint kalz ac'hanoc'h 
d’ar marv. 

Luke 21:17 

C’hwi a vo kasaet gant an holl, abalamour da’m anv. 

Luke 21:18 

Met n’en em gollo ket ur vlevenn eus ho penn. 

Luke 21:19 

Derc’hel a reot hoc’h eneoit dre ho kouzanvusted sioul. 

Luke 21:20 

Pa welot Jeruzalem kelc’hiet gant armeou, gouezit eo tost he glac’har. 

Luke 21:21 

Neuze ar re a vo e Judea, ra dec’hint war ar meneziou; ar re a vo e-kreiz Jeruzalem, ra en em dec’hint er-maez anezhi; 
hag ar re a vo er parkeier, ra chomint hep mont e ker. 

Luke 21:22 

Rak bez’ e vint deiziou a gastiz, abalamour d’an holl draou a zo bet skrivet da erruout. 

Luke 21:23 

Gwalleur d'ar gwragez brazez, ha d’ar magerezed en deiziou-se! Rak ur glac’har bras a vo war ar vro-man, ha droug a vo 
a-enep ar bobl-man. 

Luke 21:24 

Kouezhan a raint dindan dremm ar c’hleze, kaset e vint da sklaved e-touez an holl boblou, ha Jeruzalem a vo mac’het 
gant ar boblou, betek ma vo peurleuniet amzeriou ar boblou. 

Luke 21:25 

Bez’ e vo sinou en heol, el loar hag er stered; ha war an douar, ar boblou a vo en nec’hamant, ha ne ouezint petra d’ober 
e-kenver ar mor hag e donnou oc’h ober un trouz bras. 

Luke 21:26 

An dud a vo prest da rentan o ene gant ar spoilt, o c’hortoz an traou a die c’hoarvezout er bed, rak galloudou an nenvou a 
vo hejet. 

Luke 21:27 

Ha neuze e vo gwelet Mab an den, o tont war ur c’hoabr, gant ur galloud hag ur gloar bras. 

Luke 21:28 

Pa en em lakaio an traou-se da c’hoarvezout, sellit d’an nec’h, ha savit ho pennou, rak ho tasprenadur a dosta. 

Luke 21:29 

Hag e lavaras dezho ur barabolenn: Gwelit ar wezenn-fiez hag an holl wez all: 

Luke 21:30 

pa vountont, ec'h anavezit ac'hanoc'h hoc'h-unan o welout anezho, eo tost an hanv; 

Luke 21:31 

evel-se ivez, pa welot kement-se o c'hoarvezout, gouezit eo tost Rouantelezh Doue. 

Luke 21:32 

Me a lavar deoc'h e gwirionez, penaos ar rummad-man ne dremeno ket, ken na vo c'hoarvezet an holl draou-se. 

Luke 21:33 

An nenv hag an douar a dremeno, met va geriou ne dremenint ket. 

Luke 21:34 

Lakait eta evezh ouzhoc'h, gant aon na zeufe ho kalonou da vezan pounneraet gant an dirollerezh, ar vezventi, ha gant 
prcdcriou ar vuhez-man, ha na zeufe an deiz-se warnoc'h a-daol-trumm. 

Luke 21:35 

Rak dont a raio evel ur roued, da soupren an holl re a chom war gorre an douar. 

Luke 21:36 

Beilhit eta ha pedit e pep amzer, evit ma viot kavet din da dec'hout diouzh an holl draou a die c'hoarvezout, ha da chom 
dirak Mab an den. 

Luke 21:37 

Jezuz a gelenne en tempi e-pad an deiz, hag en noz ez ae hag en em zalc'he war ar menez galvet Menez an Olived. 

Luke 21:38 

Ha, da c’houlou-deiz, an holl bobl a zeue d’e gavout evit e selaou. 

Luke 22:1 

Gouel ar bara hep goell, anvet ar Pask, a dostae. 

Luke 22:2 

Ar veleien vras hag ar skribed a glaske penaos e c’helljent lakaat Jezuz d’ar marv; rak doujan a raent ar bobl. 

Luke 22:3 

Met Satan a yeas e Judaz, lesanvet Iskariod, unan eus an daouzek; 

Luke 22:4 

hag ez eas, hag e komzas gant ar veleien vras ha gant pennou ar warded, diwar an doare ma en lakaje etre o daouarn. 
Luke 22:5 

Laouen e voent a gement-se, hag e tivizjont rein arc’hant dezhan. 

Luke 22:6 

En a roas e c’her, hag e klaske an tu dereat evit e rein dezho hep ma ouije ar bobl. 

Luke 22:7 

Koulskoude, deiz ar bara hep goell a zeuas, ma oa ret aberzhan ar Pask, 

Luke 22:8 

ha Jezuz a gasas Per ha Y ann, o lavarout: It da fichan deomp ar Pask, evit ma tebrimp anezhan. 

Luke 22:9 

Int a lavaras dezhan: Pelec’h e c'hoantaez e fichfemp anezhan? 

Luke 22:10 

En a lavaras dezho: Pa'z eot e ker, ec'h erruo ganeoc'h un den o tougen ur podad dour; heuilhit-en en ti ma'z aio ennan, 
Luke 22:11 

ha lavarit da vestr an ti: Ar Mestr a lavar dit: Pelec'h email al lec'h ma tebrin ennan ar Pask gant va diskibien? 




Page 144 of 198 



Luke 22:12 

Hag e tiskouezo deoc'h ur gambr uhel, bras ha kempennet; fichit eno ar Pask. 

Luke 22:13 

Int eta o vezan aet kuit, a gavas an traou evel m'en devoa lavaret dezho, hag e fichjont ar Pask. 

Luke 22:14 

Pa voe deuet an eur, en em lakaas ouzh taol, hag an daouzek abostol a oa gantan. 

Luke 22:15 

Hag e lavaras dezho: C'hoantaet kalz em eus debrin ar Pask-man ganeoc'h, a-raok ma c'houzanvin. 

Luke 22:16 

Rak me a lavar deoc'h, ne zebrin ken anezhan, betek e vo graet e rouantelezh Doue. 

Luke 22:17 

Hag o vezan kemeret an hanaf ha trugarekaet, e lavaras: Kemerit anezhan ha lodennit anezhan etrezoc'h. 

Luke 22:18 

Rak me a lavar deoc'h, n’evin mui eus frouezh ar gwini, ken na vo deuet rouantelezh Doue. 

Luke 22:19 

Neuze e kemeras bara hag, o vezan trugarekaet, e torras anezhan, hag en roas dezho, o lavarout: Heman eo va c’horf, an 
hini a zo roet evidoc'h; grit kement-man en envor ac’hanon. 

Luke 22:20 

En hevelep doare, goude bezaft koaniet, e roas dezho an hanaf, o lavarout: An hanaf-man eo an emglev nevez em gwad, 
an hini a zo skuilhet evidoc'h. 

Luke 22:21 

Met setu, dorn an hini am gwerzh a zo ouzh an daol-man ganin. 

Luke 22:22 

Evit ar pezh a zo eus Mab an den, mont a ra, evel ma'z eo merket; met gwalleur d'an den ma'z eo gwerzhet drezan! 

Luke 22:23 

Hag en em lakajont da c'houlenn an eil ouzh egile pehini anezho a raje kement-se. 

Luke 22:24 

Sevel a reas ivez un tabut etrezo, evit gouzout pehini anezho a dlee bezan galvet ar brasan. 

Luke 22:25 

Met en a lavaras dezho: Rouaned ar boblou a vestroni anezho, hag ar re o deus galloud warno a zo galvet 
madoberourien. 

Luke 22:26 

Met c'hwi, na rit ket evel-se; ra vo ar brasan en ho touez evel ar bihanan, hag an hini a ren evel an hini a servij. 

Luke 22:27 

Rak pehini eo ar brasan, an hini a zo ouzh taol, pe an hini a servij? N'eo ket an hini a zo ouzh taol? Ha koulskoude me a 
zo en ho touez evel an hini a servij . 

Luke 22:28 

C’hwi eo ar re a zo chomet ganin em amprouaduriou, 

Luke 22:29 

ha me a reizh deoc'h ar rouantelezh, evel ma en deus an Tad reizhet din, 

Luke 22:30 

evit ma tebrot ha ma'c'h evot ouzh va zaol em rouantelezh, ha ma viot azezet war droniou, o varn daouzek meuriad 
Israel. 

Luke 22:31 

An Aotrou a lavaras ivez: Simon, Simon, setu, Satan en deus goulennet ho tremen dre ar c'hrouer evel ar gwinizh. 

Luke 22:32 

Met pedet em eus evidout evit na zesfailho ket da feiz. Te eta, pa vi distroet, krenva da vreudeur. 

Luke 22:33 

Per a lavaras dezhan: Aotrou, me a zo prest da vont ganit, ha d'ar prizon ha d'ar marv. 

Luke 22:34 

Met Jezuz a lavaras dezhan: Per, me en lavar dit, ar c'hilhog ne gano ket hiziv, na'z po nac'het teir gwech d'anavezout 
ac'hanon. 

Luke 22:35 

Neuze e lavaras dezho: Pa em eus ho kaset hep yalc'h, hep sac'h, hag hep botou, daoust hag un dra bennak a zo bet 
manket deoc'h? Int a respontas: Netra. 

Luke 22:36 

Met breman, emezan, an hini en deus ur yalc'h, ra he c'hemero, hag en hevelep doare an hini en deus ur sac'h; hag an 
hini n'en deus ket ur c'hleze, ra werzho e vantell ha preno unan. 

Luke 22:37 

Rak me a lavar deoc'h, eo ret c'hoazh d'ar pezh a zo skrivet bezan peurc'hraet ennon: Lakaet eo bet e renk an 
dorfedourien. 

Luke 22:38 

Hag e lavarjont: Aotrou, setu daou gleze. En a lavaras dezho: A-walc'h eo. 

Luke 22:39 

Neuze Jezuz, o vezan aet er-maez, a yeas, hervez e c'hiz, da Venez an Olived, hag e ziskibien a heulias anezhan. 

Luke 22:40 

Pa voe erruet el lec'h-se, e lavaras dezho: Pedit evit na gouezhot ket en temptadur. 

Luke 22:41 

Neuze e pellaas diouto war-dro hed un taol-maen, hag, o taoulinan, e pede, 

Luke 22:42 

o lavarout: Tad, mar fell dit pellaat an hanaf-se diouzhin! Koulskoude, ra ne vo ket graet va bolontez, met da hini. 

Luke 22:43 

Un ael eus an nenv en em ziskouezas dezhan evit e grenvaat. 

Luke 22:44 

Gwasket gant an anken, e pede kalz startoc'h; hag e teuas dezhan ur c'hwezenn evel beradennou gwad, hag a gouezhe 
war an douar. 

Luke 22:45 

O vezan savet eus e bedenn, e teuas etrezek e ziskibien, met o c'havas kousket gant an dristidigezh, 

Luke 22:46 

hag e lavaras dezho: Perak e kouskit? Savit ha pedit evit na gouezhot ket en temptadur. 

Luke 22:47 

Evel ma komze c'hoazh, ur vandenn a zeuas, hag an hini a c'halved Judaz, unan eus an daouzek, a gerzhe a-raok dezho; 
hag e tostaas ouzh Jezuz evit pokat dezhan. 

Luke 22:48 

Jezuz a lavaras dezhan: Judaz, gwerzhan a rez Mab an den dre ur pok? 

Luke 22:49 

Ar re a oa en-dro da Jezuz, o welout ar pezh a yae da c'hoarvezout, a lavaras dezhan: Aotrou, ha skein a raimp gant ar 
c'hleze? 

Luke 22:50 

Hag unan anezho a skoas servijer ar beleg-meur, hag a droc’has dezhan e skouarn dehou. 

Luke 22:51 

Met Jezuz, o kemer ar gomz, a lavaras: Paouezit! Hag o vezan stoket ouzh skouarn ar servijer, e yac'haas anezhan. 

Luke 22:52 

Neuze Jezuz a lavaras d'ar veleien vras, da gabitened an tempi, ha d'an henaourien, a oa deuet a-enep dezhan: Deuet oc'h 
gant klezeier ha gant bizhier, evel war-lerc'h ul laer. 

Luke 22:53 

Bemdez e oan en ho touez en tempi, ha n'hoc'h eus ket lakaet ho taouarn warnon. Met houman eo hoc'h eur, ha galloud 
an denvalijenn. 

Luke 22:54 

Neuze e krogjont ennan, hag e kasjont anezhan da di ar beleg-meur. Per a heulie a-bell. 

Luke 22:55 

Pa o devoe enaouet tan e-kreiz ar porzh, ha ma voent azezet a-unan. Per a azezas en o zouez. 

Luke 22:56 

Ur vatezh, o welout anezhan e-kichen an tan, hag o sellout pizh outan, a lavaras: Heman a oa ivez gant an den-se. 

Luke 22:57 

Met en a zinac'has Jezuz, o lavarout: Gwreg, n'anavezan ket anezhan. 

Luke 22:58 

Un nebeut goude, unan all, o vezan e welet, a lavaras: Te a zo ivez eus an dud-se. Met Per a lavaras: O den, ned on ket. 
Luke 22:59 

War-dro un eur goude, unan all a destenias o lavarout: A dra sur, heman a oa ivez gantan, rak Galileat eo ivez. 

Luke 22:60 

Met Per a lavaras: O den, n'ouzon ket petra a lavarez. Ha kerkent, evel ma komze c'hoazh, ar c'hilhog a ganas. 

Luke 22:61 

An Aotrou, o vezan distroet, a sellas ouzh Per; ha Per en devoe sonj eus komz an Aotrou, ha penaos en devoa lavaret 
dezhan: A-raok ma kano ar c'hilhog, ez po va dinac'het teir gwech. 

Luke 22:62 

Hag o vezan aet er-maez, e ouelas gant c'hwervder. 

Luke 22:63 

Neuze an dud a zalc'he Jezuz, a rae goap anezhan, hag a skoe warnan. 

Luke 22:64 

O vezan e vouchet, e skoent war e zremm, hag e c'houlennent outan: Divin piv eo an hini en deus da skoet. 

Luke 22:65 

Hag e lavarent kalz a draou a-enep dezhan, en ur zroukkomz en e enep. 

Luke 22:66 

Adalek ma voe deuet an deiz, kuzul henaourien ar bobl, ar veleien vras hag ar skribed en em zastumas hag a reas Jezuz 
dont dirak ar sanedrin; 

Luke 22:67 

lavarout a rejont dezhan: Mar dout ar Christ, lavar deomp. En a respontas dezho: Mar en lavaran deoc'h, n'en kredot 
ket, 

Luke 22:68 

ha mar goulennan ouzhoc'h ivez, ne respontot ket din, [ha ne'm lezot ket da vont], 

Luke 22:69 

Diwar vreman, Mab an den a vo azezet a-zehou da c'halloud Doue. 

Luke 22:70 

Neuze e lavarjont holl: Te eo eta Mab Doue? En a respontas dezho: C'hwi a lavar hoc'h-unan, bez' ez on. 

Luke 22:71 

Neuze e lavarjont: Da betra hon eus c'hoazh ezhomm a desteni, pa'z eo gwir hon eus e glevet eus e c'henou? 

Luke 23:1 

Neuze an holl dud-se, o vezan savet, a zegasas anezhan da Bilat. 

Luke 23:2 

Hag en em lakajont d'e damall, o lavarout: Ni hon eus kavet an den-man o tromplan ar bobl hag o tifenn paean ar gwir 
da Gezar, o lavarout eo ar Christ, ar roue. 

Luke 23:3 

Pilat a reas outan ar goulenn-man: Bez' out-te roue ar Yuzevien? Jezuz a respontas dezhan: Te en lavar. 

Luke 23:4 

Pilat a lavaras d'ar veleien vras ha d'ar bobl: Ne gavan netra da damall en den-man. 

Luke 23:5 

Met int a zalc'he, o lavarout: Sevel a ra ar bobl, o kelenn dre holl Judea, o vezan en graet adalek Galilea, betek aman. 
Luke 23:6 

Pa glevas Pilat komz eus Galilea, e c'houlennas hag e oa Galileat an den-se. 

Luke 23:7 

Hag o vezan gouezet e oa eus dale'll Herodez, e kasas anezhan da Herodez, hag a oa e Jeruzalem en deiziou-se. 

Luke 23:8 

Herodez, pa welas Jezuz, a voe laouen, rak pell e oa en devoa c'hoant d'e welout, abalamour m'en devoa klevet lavarout 
kalz a draou diwar e benn, hag e c’hortoze e welout oc’h ober ur mirakl bennak. 

Luke 23:9 

Ober a reas eta meur a c’houlenn outan; met Jezuz ne respontas netra dezhan. 

Luke 23:10 

Ar veleien vras hag ar skribed a oa eno, hag a damalle anezhan gwashan ma c’hellent. 

Luke 23:11 

Met Herodez, gant tud e ward, a zisprizas anezhan; hag evit ober goap anezhan, e lakaas gwiskan dezhan ur sae splann, 
hag e tistroas anezhan da Bilat. 

Luke 23:12 

En deiz-se, Herodez ha Pilat a zeuas da vezan mignoned; rak a-raok e oant enebourien. 

Luke 23:13 

Neuze Pilat, o vezan dastumet ar veleien vras, mistri ar vro, hag ar bobl, a lavaras dezho: 

Luke 23:14 

Degaset hoc’h eus din an den-se evel m'en dije savet ar bobl, ha goude bezan graet goulennou outan dirazoc’h, ne'm eus 
ket e gavet kiriek da hini ebet eus an torfedou a damallit dezhan, 

Luke 23:15 

nag Herodez kennebeut, rak ho kaset em eus d’e gavout; ha setu n’en deus graet netra a vefe din a varv. 

Luke 23:16 

O vezan eta graet e gastizan, e laoskin anezhan. 

Luke 23:17 

[Ret e oa dezhan leuskel unan dezho e deiz ar gouel.] 

Luke 23:18 

Neuze e krijont holl a-unan: Laka heman d’ar marv, ha laosk deomp Barabbaz. 

Luke 23:19 

Heman a oa bet lakaet er prizon evit un dispac’h c’hoarvezet e ker, hag ur muntr. 



Luke 23:20 

Pilat, o kaout c'hoant da leuskel Jezuz, a gomzas outo a-nevez. 

Luke 23:21 

Met int a grias: Ouzh ar groaz! Ouzh ar groaz! 

Luke 23:22 

En a lavaras dezho evit an trede gwech: Met peseurt droug en deus graet? Ne'm eus kavet ennan netra hag a vefe din a 
varv. E gastizan a rin hag e laoskin anezhan. 

Luke 23:23 

Met int a gendalc'he, o c'houlenn gant kriadegou bras ma vije staget ouzh ar groaz; hag o c'hriadennou ha re ar veleien 
vras a greske. 

Luke 23:24 

Neuze Pilat a varnas ober evel ma felle dezho. 

Luke 23:25 

Leuskel a reas dezho an hini a oa bet lakaet er prizon evit un dispac'h hag evit ur muntr, hag a oa an hini a c'houlennent; 
hag e lezas Jezuz d'o bolontez. 

Luke 23:26 

Hag evel ma kasent anezhan, e kemerjont un den anvet Simon a Siren, a zistroe eus ar parkeier, hag e lakajont anezhan 
da zougen ar groaz, war lerc'h Jezuz. 

Luke 23:27 

Ur vandenn vras a bobl hag a wragez en heulie, hag en em c'hlac'hare hag a hirvoude diwar e benn. 

Luke 23:28 

Jezuz, o tistrein etrezek enno, a lavaras dezho: Merc'hed Jeruzalem, na ouelit ket diwar va fenn, met gouelit warnoc'h 
hoc'h-unan ha war ho pugale, 

Luke 23:29 

rak deiziou a zeuio ma vo lavaret: Eiirus ar merc'hed difrouezh, ar c'hofou n'o deus ket ganet, hag an divronn n'o deus 
ket maget! 

Luke 23:30 

Neuze en em lakaint da lavarout d'ar meneziou: Kouezhit warnomp! ha d'ar grec'hiennou: Goloit ac'hanomp! 

Luke 23:31 

Rak ma reer an traou-man d'ar c'hoad glas, petra a vo graet d'ar c'hoad sec'h? 

Luke 23:32 

Hag e kased ivez daou dorfedour, evit o lakaat da vervel gantan. 

Luke 23:33 

Pa voent deuet el lec'h anvet Klopenn, e stagjont anezhan ouzh ar groaz eno, hag an dorfedourien ivez, unan a-zehou 
hag egile a-gleiz. 

Luke 23:34 

Jezuz a lavare: Tad, pardon dezho, rak n'ouzont ket ar pezh a reont. Neuze e lodennjont e zilhad, ouzh o zeurel d'ar sord. 
Luke 23:35 

Ar bobl en em zalc'he eno, hag a selle. Mistri ar vro hag ar bobl a rae goap anezhan, o lavarout: Saveteet en deus ar re 
all, ra en em saveteo e-unan, mar deo ar Christ, an hini dibabet gant Doue! 

Luke 23:36 

Ar soudarded ivez, o tostaat evit kinnig gwinegr dezhan, a rae goap outan, 

Luke 23:37 

o lavarout: Mar dout roue ar Yuzevien, en em savete da-unan. 

Luke 23:38 

Ha bez' e oa a-us d'e benn ar skrid-man, [e gresianeg, e latin hag en hebraeg]: HEMAN EO ROUE AR YUZEVIEN. 



Luke 23:39 

Unan eus an dorfedourien a oa kroazstaget a zismeganse ivez anezhan, o lavarout: Mar dout ar Christ, en em savete da- 
unan, ha ni ivez. 

Luke 23:40 

Met egile, o krozal dezhan, a lavaras: Ne zoujez ket eta Doue, rak barnet out d'an hevelep poan? 

Luke 23:41 

Evidomp-ni, ez eo gant reizhder, rak e resevomp hervez hon torfedou, met heman n'en deus graet droug ebet. 

Luke 23:42 

Hag e lavare da Jezuz: Aotrou, az pez sonj ac'hanon, pa zeui ez rouantelezh. 

Luke 23:43 

Jezuz a lavaras dezhan: Me en lavar dit e gwirionez, hiziv e vi ganin er baradoz. 

Luke 23:44 

Bez' e oa war-dro ar c'hwec'hvet eur, hag e voe tenvalijenn war an douar holl, betek an navet eur. 

Luke 23:45 

An heol a denvalaas, ha gouel an tempi a rogas dre e greiz. 

Luke 23:46 

Ha Jezuz en ur grial a vouezh uhel, a lavaras: Va Zad, lakaat a ran va spered etre da zaouarn! O vezan lavaret kement- 
se, e varvas. 

Luke 23:47 

Ar c'hantener, o welout ar pezh a oa c'hoarvezet, a roas gloar da Zoue, o lavarout: A dra sur, an den-man a oa reizh. 
Luke 23:48 

An holl bobl hag a oa en em zastumet eno, o welout kement-se, a yeas kuit en ur skein war boull o c'halon. 

Luke 23:49 

An holl re a anaveze anezhan, hag ar gwragez o devoa e heuliet adalek Galilea, en em zalc'he a-bell, hag a selle ouzh an 
traou-se. 

Luke 23:50 

Un den anvet Jozef, ur c'huzulier-meur, un den mat ha reizh, 

Luke 23:51 

un den n’en devoa ket roet e ali d’o diviz na d’o oberou, o tont eus Arimatea, ker eus ar Yuzevien, a c’hortoze ivez 
rouantelezh Doue; 

Luke 23:52 

o vezan deuet da gavout Pilat, e c’houlennas outan korf Jezuz. 

Luke 23:53 

O vezan e ziskennet eus ar groaz, en goloas gant ul lienenn, hag e lakaas anezhan en ur bez toullet er roc’h, e-lec’h ne oa 
bet c’hoazh lakaet den. 

Luke 23:54 

Bez’ e oa deiz ar c’hempennadur, hag ar sabad a zeue. 

Luke 23:55 

Ar gwragez deuet eus Galilea gant Jezuz, o vezan heuliet Jozef, a welas ar bez ha penaos e oa lakaet korf Jezuz e-barzh. 
Luke 23:56 

Hag o vezan distroet, ec’h aozjont louzou a c’hwez-vat ha frondou, hag e tiskuizhjont deiz ar sabad, hervez al lezenn. 
Luke 24:1 

Deiz kentan ar sizhun, e teujont mintin mat d’ar bez, o tegas ganto al louzou a c’hwez-vat o devoa fichet; [hag ur re 
bennak o heulie]. 

Luke 24:2 

Hag e kavjont e oa bet ruilhet ar maen a-zirak ar bez. 

Luke 24:3 

O vezan aet ennan, ne gavjont ket korf an Aotrou Jezuz. 

Luke 24:4 

Evel na ouient petra da sonjal war gement-se, setu, daou zen en em ziskouezas dezho, gwisket gant dilhad lugernus. 
Luke 24:5 

Evel ma oant spontet, ha ma plegent o fenn war-zu an douar, e lavarjont dezho: Perak e klaskit e-touez ar re varv an hini 
a zo bev? 

Luke 24:6 

N'eman ket aman, adsavet eo a varv. Ho pet sonj penaos en devoa komzet ouzhoc'h, pa oa c'hoazh e Galilea, 

Luke 24:7 

o lavarout: Ret eo da Vab an den bezan lakaet etre daouarn ar bec'herien, ha bezan kroazstaget, hag adsevel a varv an 
trede deiz. 

Luke 24:8 

Hag e teuas sonj dezho eus e gomzou. 

Luke 24:9 

O vezan distroet eus ar bez, e tisklerjont an holl draou-se d'an unnek, ha d'an holl re all. 

Luke 24:10 

Mari a Vagdala, Janed, Mari mamm Jakez hag ar re all a oa ganto, a oa ar re a lavaras an traou-man d'an ebestel. 

Luke 24: 11 

Met e kemerent ar pezh a lavarent dezho evel ur sorc'henn. 

Luke 24:12 

Koulskoude, Per a savas hag a redas d'ar bez; o vezan pleget, ne welas nemet al lienennou war an douar; mont a reas 
kuit, souezhet ennan e-unan eus ar pezh a oa c'hoarvezet. 

Luke 24:13 

An deiz-se memes, daou anezho a yae d'ur vourc’h anvet Emmaiiz, war hed tri-ugent stadenn diouzh Jeruzalem; 

Luke 24:14 

int a gomze etrezo diwar-benn ar pezh a oa c'hoarvezet. 

Luke 24:15 

Evel ma komzent, ha ma poellataent, Jezuz e-unan, o vezan tostaet, en em lakaas da vale ganto. 

Luke 24:16 

Met o daoulagad a oa dalc'het, en hevelep doare ma n'anavezjont ket anezhan. 

Luke 24:17 

En a lavaras dezho: Petra eo ar c'homzou-se a lavarit etrezoc'h, en ur vont en hent, ha perak oc'h ken trist? 

Luke 24:18 

Unan anezho, anvet Kleopaz, a respontas dezhan: Te eo an diavaeziad hepken, e Jeruzalem, ha ne oar ket an traou 
c'hoarvezet enni en deiziou-man? 

Luke 24:19 

En a lavaras dezho: Ha petra? Int a respontas dezhan: Ar pezh a zo erruet gant Jezuz a Nazared, ur profed bras, 
galloudek en oberou hag e komzou dirak Doue ha dirak an holl bobl, 

Luke 24:20 

ha penaos ar veleien vras ha mistri hor bro o deus e varnet d'ar marv, hag e staget ouzh ar groaz. 

Luke 24:21 

Ni a espere e oa hennezh an hini a saveteje Israel, ha koulskoude, setu an trede deiz ma'z eo c'hoarvezet an traou-se. 
Luke 24:22 

Gwir eo penaos gwragez bennak, eus hon touez, o deus hor gwall souezhet; rak o vezan bet aet d'ar bez a-raok an deiz. 

Luke 24:23 

n'o deus ket kavet e gorf, hag ez int deuet o lavarout penaos aeled a zo en em ziskouezet dezho, ha lavaret e oa bev. 
Luke 24:24 

Hiniennou ac'hanomp a zo aet d'ar bez, hag o deus kavet an traou evel m'o deus ar gwragez lavaret dezho, met en, n'o 
deus ket e welet. 

Luke 24:25 

Neuze e lavaras dezho: O tud hep skiant ha tud a galon gorrek da gredin kement en deus lavaret ar brofeded! 

Luke 24:26 

Ha ne oa ket ret d'ar Christ gouzanv an traou-se, ha mont en e c'hloar? 

Luke 24:27 

Neuze e tisplegas dezho an holl Skrituriou a gomze outan adalek Moizez betek an holl brofeded. 

Luke 24:28 

Evel-se e tostaent ouzh ar vourc'h e-lec'h ma'z aent, met Jezuz a rae van da vont pelloc'h. 

Luke 24:29 

Int a reas dezhan chom ganto, o lavarout dezhan: Chom ganeomp, rak an noz a zeu hag an deiz a zo war e ziskenn. 
Antreal a reas evit chom ganto. 

Luke 24:30 

Evel ma oa ouzh taol ganto, e kemeras bara hag e trugarekaas; hag o vezan e dorret, e roas anezhan dezho. 

Luke 24:31 

Neuze o daoulagad a zigoras hag ec'h anavezjont anezhan; met en a dec'has a-zirak o daoulagad. 

Luke 24:32 

Neuze e lavarjont an eil d'egile: Hor c'halon ha ne domme ket ennomp, pa gomze ouzhimp en hent, ha pa zisklerie 
deomp ar Skrituriou? 

Luke 24:33 

O sevel en eur-se memes, e tistrojont da Jeruzalem, hag e kavjont an unnek hag ar re a oa ganto dastumet asambles, 
Luke 24:34 

o lavarout: An Aotrou e gwirionez a zo adsavet a varv, hag eo en em ziskouezet da Simon. 

Luke 24:35 

D'o zro, e lavarjont ivez ar pezh a oa erruet ganto en hent, ha penaos o devoa e anavezet p'en devoa torret ar bara. 
Luke 24:36 

Evel ma komzent evel-se, Jezuz e-unan en em ziskouezas en o c'hreiz, hag a lavaras dezho: Ar peoc'h ra vo ganeoc'h! 
Luke 24:37 

Met int, spontet ha spouronet, a grede gwelout ur spered. 

Luke 24:38 

En a lavaras dezho: Perak oc'h trubuilhet, ha perak e sav kement a sonjou en ho kalonou? 

Luke 24:39 

Sellit ouzh va daouarn hag ouzh va zreid, rak me va-unan eo. Stokit ennon, ha sellit ouzhin; rak ur spered n'en deus na 
kig na eskern evel ma welit em eus. 

Luke 24:40 

O lavarout kement-se, e tiskouezas dezho e zaouarn hag e dreid. 

Luke 24:41 

Met evel, en o levenez, ne gredent ket c'hoazh, ha ma oant souezhet, e lavaras dezho: Bez' hoc'h eus un dra bennak da 
zebrin? 

Luke 24:42 

Hag e rojont dezhan un tamm pesk rostet hag un derenn vel. 

Luke 24:43 

O vezan o kemeret, e tebras dirazo. 

Luke 24:44 

Neuze e lavaras dezho: Setu ar pezh a lavaren deoc'h pa oan c'hoazh ganeoc'h, e oa ret ma vije peurc'hraet kement a zo 
bet skrivet diwar va fenn e lezenn Moizez, er Brofeded hag er Salmou. 

Luke 24:45 

Neuze e tigoras dezho o spered, evit ma komprenjent ar Skrituriou. 

Luke 24:46 

Hag e lavaras dezho: Evel-se eo skrivet, [hag evel-se e oa ret,] e c'houzanvje ar Christ, hag e savje a varv d'an trede 
deiz, 

Luke 24:47 

ha ma vije prezeget en e anv ar geuzidigezh ha pardon ar pec'hedou, e-touez an holl boblou, o vont da gentan dre 
Jeruzalem. 

Luke 24:48 

C'hwi eo an testou eus an traou-se, 

Luke 24:49 

ha setu, ez an da gas deoc'h ar pezh en deus va Zad prometet. Evidoc'h-hu, chomit e ker Jeruzalem, ken na viot gwisket 
gant ar galloud eus an nec'h. 

Luke 24:50 

Neuze e tegasas anezho er-maez betek Betania, hag, o vezan savet e zaouarn, e vennigas anezho. 

Luke 24:51 

Hag e c'hoarvezas evel ma vennige anezho, e pellaas diouto, hag e voe savet en nenv. 

Luke 24:52 

Int, o vezan e azeulet, a zistroas da Jeruzalem gant levenez vras. 

Luke 24:53 

Hag e oant dalc'hmat en tempi, o veulin hag o vennigan Doue. [Amen.] 

John 



John 1:1 

Er penn-kentan e oa ar Ger, hag ar Ger a oa gant Doue, hag ar Ger a oa Doue. 

John 1:2 

Er penn-kentan e oa gant Doue. 

John 1:3 

An holl draou a zo bet graet drezan, ha netra eus ar pezh a zo bet graet, n’eo bet graet heptan. 
John 1:4 

Ennan e oa ar vuhez, hag ar vuhez a oa sklerijenn an dud. 

John 1:5 

Ar sklerijenn he deus lugernet en denvalijenn, hag an denvalijenn n’he deus ket he degemeret. 
John 1:6 

Bez’ e voe un den, anvet Yann, kaset a-berzh Doue. 

John 1:7 

Dont a reas da vezan test, da rein testeni d’ar sklerijenn, evit ma kredje an holl drezan. 

John 1:8 

Ne oa ket ar sklerijenn, met kaset e oa da rein testeni d’ar sklerijenn. 



John 1:9 

Ar sklerijenn wirion, an hini a sklaera pep den, a oa o tont er bed. 

John 1:10 

Er bed e oa, hag ar bed a zo bet graet gantan; met ar bed n'en deus ket e anavezet. 

John 1:11 

Deuet eo da gavout e re, hag e re n'o eus ket e zegemeret. 

John 1:12 

Met d'an holl re o deus e zegemeret, en deus roet an droed da vezan graet bugale da Zoue, da c'houzout eo, d'an holl re a 
gred en e anv, 

John 1:13 

ar re n'int ket bet ganet eus ar gwad, nag eus bolontez ar c'hig, nag eus bolontez an den, met eus Doue. 

John 1:14 

Hag ar Ger a zo bet graet kig, hag en deus chomet en hon touez, leun a c'hras hag a wirionez, ha gwelet hon eus e 
c'hloar, ur gloar evel hini Mab nemetan an Tad. 

John 1:15 

Y ann a roas testeni dezhan, pa grias o lavarout: Heman eo an hini a lavaren diwar e benn: An hini a zeu war va lerc’h a 
zo dreiston, abalamour ma oa kentoc’h egedon. 

John 1:16 

Ni holl hon eus resevet eus e leunder, ha gras evit gras. 

John 1:17 

Rak al lezenn a zo bet roet dre Voizez, an drugarez hag ar wirionez a zo deuet dre Jezuz-Krist. 

John 1:18 

Den n’en deus biskoazh gwelet Doue; ar Mab nemetan a zo en askre an Tad, eo an hini en deus graet e anavezout. 

John 1:19 

Setu aman testeni Yann, pa gasas ar Yuzevien eus Jeruzalem beleien ha levited da c'houlenn outan: Piv out-te? 

John 1:20 

Disklerian a reas ha ne nac'has ket, disklerian a reas: N'on ket-me ar Christ. 

John 1:21 

Hag e c’houlennjont outan: Piv out eta? Bez’ out Elia? En a lavaras: N'on ket. Bez’ out ar profed? En a respontas: Nann. 
John 1:22 

Int a lavaras eta dezhan: Piv out-te? Evit ma roimp respont d’ar re o deus hon degaset. Petra a lavarez ac’hanout da- 
unan? 

John 1:23 

En a lavaras: Me eo mouezh an hini a gri el lec’h distro: Plaenit hent an Aotrou, evel m'en deus lavaret ar profed Izaia. 
John 1:24 

Ar re a oa bet kaset a oa farizianed. 

John 1:25 

Goulenn a rejont outan: Perak e vadezez, ma n’out nag ar Christ, nag Elia, nag ar profed? 

John 1:26 

Yann a respontas hag a lavaras dezho: Evidon-me, me a vadez en dour; met unan bennak a zo en ho touez, ha n’anavezit 
ket anezhan. 

John 1:27 

Hennezh eo an hini a zeu war va lerc’h, [hag a zo dreiston]; ha n’on ket dellezek da zieren korreenn e votou. 

John 1:28 

Kement-man a c’hoarvezas e Betania, en tu all d’ar Jordan, e-lec’h ma vadeze Yann. 



John 1:29 

An deiz war-lerc'h, Yann a welas Jezuz o tont d'e gavout, hag a lavaras: Setu Oan Doue, an hini a lam pec'hed ar bed. 
John 1:30 

En eo an hini e lavaren diwar e benn: Dont a ra war va lerc'h un den hag a zo dreiston, rak a-raok din e oa. 

John 1:31 

Evidon-me, n'anavezen ket anezhan; met deuet on da vadezin en dour, evit ma vo diskleriet da Israel. 

John 1:32 

Yann a roas c'hoazh an testeni-man, o lavarout: Gwelet em eus ar Spered o tiskenn eus an nenv evel ur goulm, hag o 
tont warnan. 

John 1:33 

Evidon-me, n'anavezen ket anezhan; met an hini en deus va c'haset da vadezin en dour, en deus lavaret din: An hini a 
weli ar Spered o tiskenn hag o chom warnan, hennezh eo an hini a vadez er Spered-Santel. 

John 1:34 

Hag em eus gwelet, hag em eus roet testeni eo en Mab Doue. 

John 1:35 

An deiz war-lerc'h, Yann a oa c'hoazh eno gant daou eus e ziskibien, 

John 1:36 

hag o welout Jezuz a valee, e lavaras: Setu Oan Doue. 

John 1:37 

An daou ziskibl, o vezan e glevet o komz evel-se, a heulias Jezuz. 

John 1:38 

Jezuz o vezan distroet hag o welout e heulient anezhan, a lavaras dezho: Petra a glaskit? Respont a rejont dezhan: Rabbi 
(da lavarout eo Mestr), pelec'h e chomez? 

John 1:39 

En a lavaras dezho: Deuit ha gwelit. Mont a rejont, hag e weljont pelec'h e chome, hag e chomjont gantan an deiz-se, 
rak war-dro an dekvet eur e oa. 

John 1:40 

Andrev, breur Simon-Per, a oa unan eus an daou o devoa klevet ar pezh en devoa lavaret Y ann, hag o devoa heuliet 
Jezuz. 

John 1:41 

Andrev a gavas da gentan Simon e vreur, hag a lavaras dezhan: Ni hon eus kavet ar Mesiaz (da lavarout eo ar Christ, an 
Eouliet). 

John 1:42 

Hag e tegasas anezhan da Jezuz. Jezuz, o vezan sellet outan, a lavaras dezhan: Te eo Simon, mab Jona; te a vo galvet 
Kefaz (da lavarout eo Per). 

John 1:43 

An deiz war-lerc'h, Jezuz a c'hoantaas mont e Galilea, hag e kavas Filip; lavarout a reas dezhan: Heul ac'hanon. 

John 1:44 

Filip a oa eus Betsaida, ker Andrev ha Per. 

John 1:45 

Filip a gavas Natanael hag a lavaras dezhan: Kavet hon eus an hini a zo bet skrivet diwar e benn gant Moizez el lezenn 
ha gant ar brofeded: Jezuz, mab Jozef, eus Nazared. 

John 1:46 

Natanael a lavaras dezhan: Hag eus Nazared e c'hell dont un dra vat bennak? Filip a lavaras dezhan: Deus ha gwel. 

John 1:47 

Jezuz, o welout Natanael o tont d'e gavout, a lavaras diwar e benn: Setu ur gwir Israelad, ha n'eus ket a droidell ennan. 



John 1:48 

Natanael a lavaras dezhan: A-belec'h ec'h anavezez ac'hanon? Jezuz a respontas dezhan: A-raok ma c'halvas Filip 
ac'hanout, pa oas dindan ar wezenn-fiez, e welen ac'hanout. 

John 1:49 

Natanael a respontas dezhan: Mestr, te eo Mab Doue, te eo roue Israel. 

John 1:50 

Jezuz a respontas dezhan: Abalamour ma em eus lavaret dit em boa da welet dindan ar wezenn-fiez, e kredez; te a welo 
traou brasoc'h eget ar re-man. 

John 1:51 

Lavarout a reas ivez dezhan: E gwirionez, e gwirionez, me a lavar deoc'h: A-vreman c'hwi a welo an nenv digor, hag 
aeled Doue o pignat hag o tiskenn a-us da Vab an den. 

John 2:1 

Tri devezh goude, e voe un eured e Kana e Galilea, ha mamm Jezuz a oa eno. 

John 2:2 

Jezuz ivez a voe pedet da vont d'an eured gant e ziskibien. 

John 2:3 

Ar gwin o vezan manket, mamm Jezuz a lavaras dezhan: N'o deus ken a win. 

John 2:4 

Jezuz a respontas dezhi: Gwreg, petra a zo etre te ha me? Va eur n'eo ket c'hoazh deuet. 

John 2:5 

E vamm a lavaras d'ar re a servije: Grit kement a lavaro deoc'h. 

John 2:6 

Bez' e oa eno c'hwec'h lestr-maen, lakaet evit glanidigezh ar Yuzevien, o terc'hel pep hini anezho daou pe dri muzuliad. 
John 2:7 

Jezuz a lavaras dezho: Leugnit a zour al listri-se; hag e kargjont anezho leun-barr. 

John 2:8 

Lavarout a reas dezho: Tennit breman anezhan, ha kasit da vestr ar fest. Hag e kasjont. 

John 2:9 

P'en devoe mestr ar fest tanvaet an dour troet e gwin (ne ouie ket a-belec'h e teue ar gwin-se, met ar vevelien o devoa 
tennet an dour a ouie), e c'halvas ar pried, 

John 2: 10 

hag e lavaras dezhan: Pep den a ro da gentan ar gwin mat, hag an hini falloc'h goude ma vefe bet evet kalz; met te ac'h 
eus miret ar gwin mat betek vreman. 

John 2: 11 

Jezuz a reas ar c'hentan mirakl-man e Kana Galilea, hag e tiskouezas e c'hloar; e ziskibien a gredas ennan. 

John 2: 12 

Goude-se, e tiskennas da Gafarnaoum gant e vamm, e vreudeur hag e ziskibien, ha ne chomjont eno nemet un nebeut 
devezhiou. 

John 2:13 

Pask ar Yuzevien a oa tost, ha Jezuz a bignas da Jeruzalem. 

John 2: 14 

En tempi e kavas ar re a werzhe ejened, derived ha koulmed, gant an drokerien a oa azezet eno. 

John 2: 15 

O vezan graet ur skourjez-kerdin, e kasas anezho holl kuit eus an tempi, hag an derived hag an ejened; teurel a reas d'an 
douar arc'hant an drokerien, hag e tiskaras o zaoliou, 

John 2:16 

hag e lavaras d'ar re a werzhe koulmed: Tennit an dra-se ac’han, ha na rit ket eus ti va Zad un ti a varc’had. 

John 2:17 

Neuze e ziskibien o devoe sonj eo skrivet: An oaz evit da di en deus va devet. 

John 2:18 

Ar Yuzevien, o kemer ar gomz, a lavaras dezhan: Dre beseurt sin e tiskouezez deomp e c'hellez ober kement-se? 

John 2:19 

Jezuz a respontas hag a lavaras dezho: Diskarit an templ-man, ha me a adsavo anezhan a-benn tri devezh. 

John 2:20 

Ar Yuzevien a lavaras dezhan: C'hwec'h vloaz ha daou-ugent e oar bet o sevel an templ-man, ha te en adsavfe e tri 
devezh? 

John 2:21 

Met en a gomze eus tempi e gorf. 

John 2:22 

Goude eta ma oa adsavet a-douez ar re varv, e ziskibien o devoe sonj en devoa lavaret an dra-se, hag e kredjont er 
Skritur ha d'ar ger-se en devoa Jezuz lavaret. 

John 2:23 

E-pad ma oa e Jeruzalem, da ouel ar pask, kalz a dud a gredas en e anv, o welout ar miraklou a rae. 

John 2:24 

Met Jezuz ne fizie ket enno, rak o anavezout a rae holl. 

John 2:25 

Ha n'en devoa ket ezhomm e vije roet testeni dezhan gant den, rak anavezout a rae e-unan ar pezh a oa en den. 

John 3:1 

Bez' e oa un den, e-touez ar farizianed, anvet Nikodem, unan eus re vras ar Yuzevien. 

John 3:2 

Heman a zeuas, e-pad an noz, da gavout Jezuz hag a lavaras dezhan: Mestr, ni a oar out un doktor deuet a-berzh Doue, 
rak den ne c'hell ober ar miraklou-se a rez, nemet Doue a vefe gantan. 

John 3:3 

Jezuz a respontas dezhan: E gwirionez, e gwirionez, me a lavar dit, ma ne vez ket ganet un den a-nevez, ne c'hell ket 
gwelout rouantelezh Doue. 

John 3:4 

Nikodem a lavaras dezhan: Penaos e c'hell un den bezan ganet pa'z eo kozh? Hag en a c'hell distrein e kof e vamm, ha 
bezan ganet un eil gwech? 

John 3:5 

Jezuz a respontas: E gwirionez, e gwirionez, me a lavar dit, ma ne vez ket un den ganet a zour hag a Spered, ne c'hell 
ket mont e rouantelezh Doue. 

John 3:6 

Ar pezh a zo ganet eus ar c'hig, a zo kig, hag ar pezh a zo ganet eus ar Spered, a zo spered. 

John 3:7 

Na vez ket souezhet eus ar pezh am eus lavaret dit: Ret eo ma viot ganet a-nevez. 

John 3:8 

An avel a c'hwezh e-lec'h ma kar, hag e klevez an trouz; met n'ouzout ket nag a-belec'h e teu, na pelec'h ez a. Evel-se e 
c'hoarvez gant pep den a zo ganet eus ar Spered. 

John 3:9 

Nikodem a lavaras dezhan: Penaos e c'hell an traou-se en em ober? 

John 3:10 

Jezuz a respontas dezhan: Te a zo doktor Israel, ha n'ouzout ket an traou-se? 

John 3:11 

E gwirionez, e gwirionez, me a lavar dit: ni a lavar ar pezh a ouzomp, hag e roomp testeni eus ar pezh hon eus gwelet, 
met ne zegemerit ket hon testeni. 

John 3:12 

Ma ne gredit ket pa em eus komzet deoc'h eus traou douarel, penaos e kredot pa gomzin deoc'h eus traou nenvel? 

John 3:13 

Den n'eo pignet en nenv, nemet an hini a zo diskennet eus an nenv, Mab an den [a zo en nenv]. 

John 3:14 

Hag evel ma savas Moizez an naer el lec'h distro, evel-se eo ret e vo savet Mab an den, 

John 3:15 

evit [na vo ket kollet] piv bennak a gred ennan, [met ma] en devo ar vuhez peurbadus. 

John 3:16 

Rak kement en deus Doue karet ar bed, m'en deus roet e Vab nemetan, evit na vo ket kollet piv bennak a gred ennan, 
met m'en devo ar vuhez peurbadus. 

John 3:17 

Rak Doue n’en deus ket kaset e Vab er bed evit barn ar bed, met evit ma vo salvet ar bed drezan. 

John 3:18 

An hini a gred ennan n’eo ket barnet, met an hini na gred ket a zo dija barnet, abalamour n’en deus ket kredet e anv Mab 
nemetan Doue. 

John 3:19 

Hag an dra kiriek d’ar varnedigezh eo penaos ar sklerijenn a zo deuet er bed, ha penaos o deus an dud karet muioc’h an 
denvalijenn eget ar sklerijenn, abalamour ma oa fall o oberou. 

John 3:20 

Rak piv bennak a ra an droug a gasa ar sklerijenn, ha ne zeu ket d’ar sklerijenn, gant aon na vefe rebechet e oberou. 
John 3:21 

Met an hini a ra hervez ar wirionez, a zeu d’ar sklerijenn, evit ma vo diskleriet e oberou, abalamour int graet e Doue. 
John 3:22 

Goude-se, Jezuz a yeas gant e ziskibien war douar Judea, hag eno e chomas ganto hag e vadeze. 

John 3:23 

Yann a vadeze ivez e Enon, tost ouzh Salim, abalamour ma oa eno kalz a zour, hag ez aed di evit bezan badezet, 

John 3:24 

rak Yann ne oa ket bet c’hoazh lakaet er prizon. 

John 3:25 

Bez’ e voe un tamall etre diskibien Yann hag ar Yuzevien, diwar-benn ar c’hlanidigezh. 

John 3:26 

Dont a rejont da gavout Yann, hag e lavarjont dezhan: Mestr, an hini a oa ganit d’an tu all d’ar Jordan, hag ac'h eus roet 
testeni dezhan, setu, en a vadez, hag an holl a ya d'e gavout. 

John 3:27 

Yann a respontas: Den ne c'hell ober netra, ma n'eo ket bet roet dezhan eus an nenv. 

John 3:28 

C'hwi hoc'h-unan a zo testou din em eus lavaret: N'eo ket me eo ar Christ, met kaset on bet a-raok dezhan. 

John 3:29 

An hini en deus ar wreg eo an ozhac’h; met mignon an ozhac'h a zo eno hag en selaou; leuniet eo a levenez o klevout 
mouezh an ozhac'h, hag al levenez-se a zo va hini; mat-tre eo. 

John 3:30 

Ret eo dezhan kreskin ha din bihanaat. 

John 3:31 

An hini a zeu eus an nec'h a zo dreist an holl; an hini a zeu eus an douar a zo eus an douar hag a gomz eus an douar; an 
hini a zeu eus an nenv a zo dreist an holl; 

John 3:32 

rein a ra testeni eus ar pezh en deus gwelet ha klevet; met den ne zegemer e desteni. 

John 3:33 

An hini a zegemer e desteni, en deus siellet penaos eo Doue gwirion. 

John 3:34 

Rak an hini en deus Doue kaset a lavar komzou Doue, rak Doue ne ro ket dezhan ar Spered dre vuzul. 

John 3:35 

An Tad a gar ar Mab hag en deus lakaet pep tra etre e zaouarn. 

John 3:36 

An hini a gred er Mab en deus ar vuhez peurbadus, met an hini na sent ket ouzh ar Mab ne welo ket ar vuhez, met fulor 
Doue a chomo warnan. 

John 4: 1 

An Aotrou, o vezan gouezet o devoa ar farizianed klevet e rae hag e vadeze muioc'h a ziskibien eget Y ann, 

John 4:2 

(koulskoude ne oa ket Jezuz e-unan a vadeze, met e ziskibien) 

John 4:3 

a guitaas Bro-Judea, hag a zistroas e Galilea; 

John 4:4 

met, ret e oa dezhan tremen dre Samaria. 

John 4:5 

Erruout a reas eta en ur ger eus Samaria, anvet Sikar, tost d'an douar en devoa Jakob roet d'e vab Jozef. 

John 4:6 

Eno e oa puns Jakob. Jezuz eta, skuizh gant an hent, a azezas e-kichen ar puns; war-dro ar c'hwec'hvet eur e oa. 

John 4:7 

Ur wreg Samaritan o vezan deuet evit tennan dour, Jezuz a lavaras dezhi: Ro din da evan. 

John 4:8 

E ziskibien a oa aet e ker, evit prenan boued. 

John 4:9 

Ar wreg Samaritan a respontas dezhan: Penaos, te hag a zo yuzev, a c'houlenn da evan diganin-me, ur Samaritanez? 
(Rak ar Yuzevien ne zarempredont ket gant ar Samaritaned.) 

John 4: 10 

Jezuz a respontas hag a lavaras dezhi: Mar anavezjes donezon Doue, ha piv eo an hini a lavar dit: Ro din da evan, te a 
c'houlennje da-unan digantan, hag en a roje dit dour bev. 

John 4:11 

Ar wreg a lavaras dezhan: Aotrou, te ne'c'h eus netra evit tennan dour, hag ar puns a zo don; a-belec’h eta ez pefe an 
dour bev-se? 

John 4: 12 

Brasoc’h out eget hon tad Jakob en deus roet deomp ar puns-man hag en deus evet e-unan anezhan, kenkoulz evel e 
vibien hag e loened? 

John 4:13 

Jezuz a respontas dezhi: Piv bennak a ev eus an dour-man en devo c’hoazh sec’hed; 



John 4: 14 

met an hini a evo eus an dour a roin dezhan n'en devo biken sec'hed; hag an dour a roin dezhan a zeuio ennan ur 
vammenn-dour a strinko evit ar vuhez peurbadus. 

John 4:15 

Ar wreg a lavaras dezhan: Aotrou, ro din an dour-se, evit na'm bo ken sec'hed, ha na zeuin ken da dennan dour aman. 
John 4: 16 

Jezuz a lavaras dezhi: Kae, galv da bried, ha deus aman. 

John 4: 17 

Ar wreg a respontas: Ne'm eus pried ebet. Jezuz a lavaras dezhi: Lavaret mat ec'h eus: Ne'm eus pried ebet; 

John 4:18 

rak pemp pried ac'h eus bet; hag an hini a zo ganit breman n'eo ket da bried; gwir ac'h eus lavaret e kement-se. 

John 4: 19 

Ar wreg a lavaras dezhan: Aotrou, gwelout a ran out ur profed. 

John 4:20 

Hon tadou o deus azeulet war ar menez-man, ha c'hwi a lavar penaos al lec'h e pelec'h eo ret azeulin eo Jeruzalem. 

John 4:21 

Jezuz a lavaras dezhi: Gwreg, kred ac'hanon; an amzer a zeu ma n'azeulor ken an Tad na war ar menez-man nag e 
Jeruzalem. 

John 4:22 

C'hwi a azeul ar pezh n'anavezit ket; evidomp-ni, ni a azeul ar pezh a anavezomp, rak ar silividigezh a zeu eus ar 
Yuzevien. 

John 4:23 

Met an eur a zeu, ha deuet eo dija, ma'c'h azeulo ar gwir azeulerien an Tad e spered hag e gwirionez, rak an Tad a 
c'houlenn ar seurt azeulerien-se. 

John 4:24 

Doue a zo Spered, hag eo ret d'ar re en azeul, e azeulin e spered hag e gwirionez. 

John 4:25 

Ar wreg a lavaras dezhan: Gouzout a ran penaos ar Mesiaz, an hini a c'halver Krist, a die dont; pa vo-en deuet, e 
tisklerio deomp an holl draoit. 

John 4:26 

Jezuz a lavaras dezhi: Me eo, me, an hini a gomz ouzhit. 

John 4:27 

War gement-se, e ziskibien a erruas, hag e oant souezhet dre ma komze gant ur wreg; koulskoude hini anezho ne lavaras 
dezhan: Petra a c'houlennez? Pe, perak e komzez ganti? 

John 4:28 

Neuze ar wreg a lezas he fod-dour, a yeas e ker, hag a lavaras d'an dud: 

John 4:29 

Deuit da welout un den en deus lavaret din kement am eus graet; ne vefe ket en ar Christ? 

John 4:30 

Mont a rejont eta eus ker, hag ez ejont d'e gavout. 

John 4:31 

Koulskoude, e ziskibien a bede anezhan, o lavarout: Mestr, debr. 

John 4:32 

Met en a lavaras dezho: Me am eus da zebrin ur boued n'anavezit ket. 

John 4:33 

An diskibien a lavare eta an eil d'egile: Unan bennak en defe degaset da zebrin dezhan? 

John 4:34 

Jezuz a lavaras dezho: Va boued eo ober bolontez an hini en deus va c'haset, ha peurober e oberenn. 

John 4:35 

Ne lavarit ket ez eus c'hoazh pevar miz ac'han d'an eost? Setu, me a lavar deoc'h: Savit ho taoulagad, ha sellit ouzh ar 
maeziou a wenna dija evit an eost. 

John 4:36 

An hini a ved en deus ur gopr, hag a zastum frouezh evit ar vuhez peurbadus, evit m'en ern laouenaio an hini a had ivez 
gant an hini a ved. 

John 4:37 

Rak e kement-man eo gwir ar gomz-man: Unan all eo an hader, hag unan all eo ar meder. 

John 4:38 

Me am eus ho kaset e-lec'h n'hoc'h eus ket labouret; reou all o deus labouret, ha c'hwi a zo aet war o labour. 

John 4:39 

Kalz eus Samaritaned ar ger-se a gredas ennan, abalamour da gomz ar wreg; roet he devoa an testeni-man: Lavaret en 
deus din kement am eus graet. 

John 4:40 

Ar Samaritaned eta, o vezan deuet d'e gavout, a bedas anezhan da chom ganto; hag e chomas daou zevezh eno. 

John 4:41 

Hag un niver brasoc'h a gredas abalamour d'e gelennadurezh. 

John 4:42 

Hag e lavarent d'ar wreg: N'eo ket abalamour da’z lavar eo e kredomp, rak klevet hon eus anezhan hon-unan, hag ec’h 
anavezomp penaos heman eo e gwirionez Salver ar bed[, ar Christ]. 

John 4:43 

Daou zevezh goude, ez eas kuit ac’hano, evit mont e Galilea, 

John 4:44 

rak Jezuz e-unan en devoa diskleriet penaos ur profed n’eo ket enoret en e vro. 

John 4:45 

Pa oa erru e Galilea, e voe degemeret mat gant ar C’halileiz o devoa gwelet kement en devoa graet e Jeruzalem deiz ar 
gouel; rak int ivez a oa aet d’ar gouel. 

John 4:46 

Jezuz a zeuas eta a-nevez da Gana e Galilea, e-lec'h m'en devoa graet gwin gant dour. Ha, bez’ e oa e Kafarnaoum un 
Aotrou a di ar roue a oa klanv e vab. 

John 4:47 

An den-man, o vezan anavezet penaos Jezuz a oa deuet eus Judea da C'halilea, a yeas d’e gavout hag a bedas anezhan da 
ziskenn evit yac’haat e vab, rak mont a rae da vervel. 

John 4:48 

Jezuz a lavaras: Ma ne welit ket a sinou hag a viraklou, ne gredit ket. 

John 4:49 

An Aotrou-man a di ar roue a lavaras dezhan: Aotrou, diskenn, a-raok ma varvo va bugel. 

John 4:50 

Jezuz a lavaras dezhan: Kae, da vab a vev. An den-man a gredas ar pezh en devoa Jezuz lavaret dezhan, hag a yeas kuit. 
John 4:51 

Evel ma tiskenne, e vevelien a zeuas a-raok dezhan, hag a lavaras dezhan: Da vab a vev. 

John 4:52 

En a c’houlennas outo da bet eur e oa en em gavet gwelloc’h. Hag int a lavaras dezhan: Dec’h d’ar seizhvet eur, an 
derzhienn a guitaas anezhan. 




Page 161 of 198 



John 4:53 

Hag an tad a anavezas e oa d'an eur-se en devoa Jezuz lavaret dezhan: Da vab a vev; hag e kredas, en hag holl dud e di. 
John 4:54 

Jezuz a reas an eil mirakl-se en e zistro eus Judea da C'halilea. 

John 5:1 

Goude-se, e teue ur gouel gant ar Yuzevien, ha Jezuz a bignas da Jeruzalem. 

John 5:2 

Bez' e oa e Jeruzalem, tost ouzh dor an Derived, ur stank, galvet en hebraeg Betesda, hag en devoa pemp porched. 

John 5:3 

Eno e oa gourvezet un niver bras a dud klanv, dall, kamm ha seizet, [a c'hortoze keflusk an dour. 

John 5:4 

Rak un ael a ziskenne er stank, a amzer-da-amzer, hag a gemmeske an dour. An hini kentan a yae e-barzh, goude ma 
vije bet kemmesket an dour, a veze yac'haet, it' eus forzh peseurt klenved a vije gantan], 

John 5:5 

Bez' e oa eno un den hag a oa klanv abaoe eizh vloaz ha tregont. 

John 5:6 

Jezuz, o welout anezhan gourvezet hag oc'h anavezout e oa dija klanv abaoe pell amzer, a lavaras dezhan: Fellout a ra 
dit bezan yac'haet? 

John 5:7 

Ar c'hlanvour a respontas dezhan: Aotrou, ne'm eus den evit va zeurel er stank pa vez kemmesket an dour; hag e-pad 
m'emaon o vont, unan all a ziskenn a-raok din. 

John 5:8 

Jezuz a lavaras dezhan: Sav, doug da wele, ha bale. 

John 5:9 

Kerkent, an den a oa yac'haet; hag e kemeras e wele, hag e valeas. Met an deiz-man a oa un deiz sabad. 

John 5:10 

Ar Yuzevien eta a lavaras d'an hini a oa bet yac'haet: Ar sabad eo; n'eo ket aotreet dit dougen da wele. 

John 5:11 

En a respontas dezho: An hini en deus va yac'haet, en deus lavaret din: Doug da wele ha bale. 

John 5:12 

Hag int a c'houlennas outan: Piv eo an den-se en deus lavaret dit: Doug da wele ha bale? 

John 5:13 

Met an hini a oa bet yac'haet ne ouie ket piv e oa; rak Jezuz a oa en em dennet e-kuzh abalamour ma oa kalz a dud eno. 
John 5:14 

Goude-se, Jezuz a gavas anezhan en tempi, hag a lavaras dezhan: Setu, te a zo bet yac'haet; na bec'h ken, gant aon en 
em gavfe ganit un dra bennak gwashoc'h. 

John 5:15 

An den-man a yeas hag a lavaras d'ar Yuzevien e oa Jezuz en devoa e yac'haet. 

John 5:16 

Abalamour da gement-se, ar Yuzevien a heskine Jezuz, [hag a glaske e lakaat d'ar marv,] dre m'en devoa graet-se deiz 
ar sabad. 

John 5:17 

Met Jezuz a lavaras dezho: Va Zad a labour betek vreman, ha me a labour ivez. 

John 5:18 

Abalamour da-se, ar Yuzevien a glaske c'hoazh muioc'h e lakaat d'ar marv, neket hepken dre ma torre ar sabad, met 
c'hoazh abalamour ma c'halve Doue e Dad, oc'h en em ober e-unan kevatal da Zoue. 

John 5:19 

Jezuz, o kemer ar gomz, a lavaras dezho: E gwirionez, e gwirionez, me a lavar deoc'h: ar Mab ne c'hell netra anezhan e- 
unan, nemet en defe gwelet an Tad ouzh e ober; rak kement a ra an Tad, ar Mab ivez en gra eveltan. 

John 5:20 

Rak an Tad a gar ar Mab, hag a ziskouez dezhan kement a ra. Ha diskouez a raio dezhan oberou brasoc'h eget ar re-man, 
evit ma viot sabatuet. 

John 5:21 

Rak, evel ma ro an Tad ar vuhez d'ar re varv, evel-se ivez ar Mab a ro ar vuhez d'ar re a fell dezhan. 

John 5:22 

An Tad ne varn den, met roet en deus pep barn d'ar Mab, 

John 5:23 

evit ma'c'h enoro an holl ar Mab, evel ma'c'h enoront an Tad. An hini na enor ket ar Mab, n'enor ket an Tad en deus e 
gaset. 

John 5:24 

E gwirionez, e gwirionez, me a lavar deoc'h, an hini a selaou va c'homz, hag a gred en hini en deus va c'haset, en deus ar 
vuhez peurbadus, ha ne zeu ket e barnedigezh, met tremenet eo eus ar marv d'ar vuhez. 

John 5:25 

E gwirionez, e gwirionez, me a lavar deoc'h, an amzer a zeu, ha deuet eo dija, ma klevo ar re varv mouezh Mab Doue; 
hag ar re he c'hlevo, a vevo. 

John 5:26 

Rak, evel m'en deus an Tad ar vuhez ennan e-unan, roet en deus ivez d'ar Mab ar galloud da gaout ar vuhez ennan e- 
unan, 

John 5:27 

hag roet en deus dezhan ar galloud da varn, abalamour ma'z eo Mab an den. 

John 5:28 

Na vezit ket eta souezhet a gement-se; rak dont a ra an eur ma klevo e vouezh an holl re a zo er beziou, ha ma'z aint er- 
maez: 

John 5:29 

ar re o devo graet mat, en adsavidigezh a vuhez; hag ar re o devo graet fall, en adsavidigezh a varn. 

John 5:30 

Ne c'hellan ober netra ac'hanon va-unan, barn a ran diouzh ma klevan, ha va barn a zo reizh, rak ne glaskan ket va 
c'hoant, met bolontez va Zad en deus va c'haset. 

John 5:31 

Mar roan testeni ac'hanon va-unan, va zesteni n'eo ket gwir. 

John 5:32 

Bez' ez eus unan hag a ro testeni ac'hanon, ha gouzout a ran an testeni a ro ac'hanon a zo gwir. 

John 5:33 

Kaset hoc'h eus tud da gavout Yann, hag en en deus roet testeni d'ar wirionez. 

John 5:34 

Evidon-me, ne glaskan ket testeni an den, met lavarout a ran kement-man evit ma viot salvet. 

John 5:35 

Yann a oa ar c'houlaouenn a zev, hag a sklaera, ha fellet eo bet deoc'h, evit ur pennad, en em laouenaat ouzh e 
sklerijenn. 

John 5:36 

Met me am eus un testeni brasoc'h eget hini Y ann, rak an oberou en deus va Zad roet din da beurober, an oberou-man 
memes a ran, a ro ac'hanon an testeni-man, penaos en deus an Tad va c'haset. 

John 5:37 

Hag an Tad en deus va c'haset, en deus e-unan roet testeni ac'hanon. C'hwi n'hoc'h eus biskoazh klevet e vouezh, na 
gwelet e zremm. 

John 5:38 

Hag e c'her ne chom ket ennoc'h, pa'z eo gwir ne gredit ket en hini en deus kaset deoc'h. 

John 5:39 

Furchal a rit ar Skrituriou, rak enno e kredit kaout ar vuhez peurbadus, hag int eo ar re a ro testeni ac'hanon. 

John 5:40 

Koulskoude c'hwi ne fell ket deoc'h dont da'm c'havout, evit kaout ar vuhez. 

John 5:41 

Ne dennan ket a c'hloar a-berzh an dud; 

John 5:42 

met gouzout a ran n'eman ket karantez Doue ennoc'h hoc'h-unan. 

John 5:43 

Deuet on en anv va Zad, ha ne zegemerit ket ac'hanon; mar deu unan all en e anv e-unan, c'hwi a zegemero anezhan. 
John 5:44 

Penaos e c'hellit kredin, pa dennit ho kloar an eil digant egile, ha pa ne glaskit ket ar gloar a zeu eus Doue hepken? 
John 5:45 

Na sonjit ket eo me ho tamallo dirak an Tad; Moizez, an hini a esperit ennan, eo an hini ho tamallo. 

John 5:46 

Rak mar kredjec'h Moizez, e kredjec'h ivez ac'hanon, rak en en deus skrivet diwar va fenn. 

John 5:47 

Met ma ne gredit ket e skridou, penaos e kredot va c'homzou? 

John 6:1 

Goude-se, Jezuz a dremenas en tu all da vor Galilea, pe vor Tiberiaz. 

John 6:2 

Ur bobl vras a heulie anezhan, abalamour ma welent ar miraklou a rae war ar re glanv. 

John 6:3 

Jezuz a bignas war ar menez, hag eno ec'h azezas gant e ziskibien. 

John 6:4 

Setu, ar Pask, gouel ar Yuzevien, a oa tost. 

John 6:5 

Jezuz eta, o vezan savet e zaoulagad, hag o welout ul lod bras a dud o tont d'e gavout, a lavaras da Filip: Pelec'h e 
prenimp bara evit m'o devo an dud-man da zebrin? 

John 6:6 

Met, en a lavare kement-se evit amprouin anezhan, rak gouzout a rae ar pezh edo o vont d'ober. 

John 6:7 

Filip a respontas dezhan: Daou c'hant diner a vara ne vefe ket a-walc'h evit rein un tammig da bep hini. 

John 6:8 

Unan eus e ziskibien, Andrev, breur Simon-Per, a lavaras dezhan: 

John 6:9 

Bez' ez eus amafi ur paotrig en deus pemp bara heiz, ha daou besk; met petra eo kement-se evit kement a dud? 

John 6:10 

Koulskoude Jezuz a lavaras: Grit d'an dud azezan. Bez' e oa kalz a c'heot el lec'h-se. Ar wersed eta a azezas, en niver a 
war-dro pemp mil. 

John 6:11 

Jezuz a gemeras ar baraou, hag o vezan trugarekaet, o roas [d'an diskibien, hag an diskibien] d'ar re a oa azezet; en 
hevelep doare e rojont eus ar pesked, kement ha ma fellas dezho. 

John 6:12 

Goude m'o devoe bet o gwalc'h, e lavaras d'e ziskibien: Dastumit an tammou a zo manet, evit na vo kollet netra. 

John 6:13 

Dastum a rejont eta anezho hag e leugnjont daouzek paner gant an tammou eus ar pemp bara heiz, chomet a zilerc'h 
gant ar re o devoa debret. 

John 6:14 

An dud-se, o welout ar mirakl en devoa Jezuz graet, a lavare: Heman eo e gwirionez ar profed a dlee dont er bed. 

John 6:15 

Jezuz, oc'h anavezout ez aent da zont d'e gemer evit e lakaat da roue, en em dennas adarre e-unan war ar menez. 

John 6:16 

Pa voe deuet an abardaez, e ziskibien a ziskennas betek ar mor, 

John 6:17 

hag o vezan aet er vag, e fellas dezho mont en tu all d'ar mor, da Gafarnaoum; dija e oa tenval, ha Jezuz ne oa ket 
c'hoazh deuet d’o c’havout. 

John 6:18 

Dre ma oa krenv an avel, koummou ar mor a save. 

John 6: 19 

Ha, p’o devoa roenvet war-dro pemp war-n-ugent pe tregont stadenn, e weljont Jezuz a valee war ar mor hag a dostae 
ouzh ar vag; hag o devoe aon. 

John 6:20 

Met en a lavaras dezho: Me eo, n’ho pet ket aon. 

John 6:21 

Degemer a rejont anezhan eta gant joa er vag, ha kerkent ar vag en em gavas el lec’h ma'z aent. 

John 6:22 

An deiz war-lerc'h, ar bobl, hag a oa chomet en tu all d'ar mor, a welas ne oa bet eno bag ebet, nemet an hini ma oa aet e 
ziskibien enni, ha penaos Jezuz ne oa ket aet e-barzh ganto, met penaos e ziskibien a oa aet kuit o-unan; 

John 6:23 

koulskoude bagou all a oa erruet eus Tiberiaz, tost ouzh al lec'h m'o devoa debret ar bara, goude m'en devoe Jezuz 
trugarekaet. 

John 6:24 

Pa welas eta ar bobl ne oa na Jezuz nag e ziskibien eno, e pignjont er bagou hag ez ejont da Gafarnaoum da glask Jezuz. 
John 6:25 

Hag o vezan e gavet en tu all d’ar mor, e lavarjont dezhan: Mestr, pegoulz out en em gavet aman? 

John 6:26 

Jezuz a respontas dezho hag a lavaras: E gwirionez, e gwirionez, me a lavar deoc’h, c’hwi am c’hlaske, neket abalamour 
m’hoc’h eus gwelet miraklou, met abalamour m’hoc’h eus debret bara ha m’hoc’h eus bet ho kwalc’h. 

John 6:27 

Labourit, neket evit ar boued a ya da goll, met evit an hini a chom betek ar vuhez peurbadus, hag a vo roet deoc’h gant 
Mab an den; rak Doue, an Tad, en deus e verket gant e siell. 

John 6:28 

Lavarout a rejont eta dezhan: Petra a raimp evit labourat da oberou Doue? 

John 6:29 

Jezuz a respontas dezho: Heman eo ober Doue, ma kredot en hini en deus kaset. 

John 6:30 

Neuze e lavarjont dezhan: Peseurt mirakl a rez eta, evit m'en gwelimp ha ma kredimp ennout? Peseurt labour a rez? 
John 6:31 

Hon tadou o deus debret ar mann el lec’h distro, hervez ma'z eo skrivet: Roet en deus dezho da zebrin bara an nenv. 
John 6:32 

Ha Jezuz a lavaras dezho: E gwirionez, e gwirionez, me a lavar deoc'h, Moizez n'en deus ket roet deoc'h bara an nenv, 
met va Zad a ro deoc'h gwir vara an nenv. 

John 6:33 

Rak bara Doue eo an hini en deus diskennet eus an nenv, hag a ro ar vuhez d'ar bed. 

John 6:34 

Int a lavaras dezhan: Aotrou, ro deomp atav eus ar bara-se. 

John 6:35 

Ha Jezuz a respontas dezho: Me eo ar bara a vuhez; an hini a zeuio da'm c'havout n'en devo biken naon, hag an hini a 
gred ennon n'en devo biken sec'hed. 

John 6:36 

Met e lavaret em eus deoc'h, gwelet hoc’h eus ac’hanon, ha ne gredit ket. 

John 6:37 

Kement a roio an Tad din a zeuio da'm c'havout, ha ne lakain ket er-maez an hini a zeuio davedon. 

John 6:38 

Rak diskennet on eus an nenv, neket evit ober va bolontez, met bolontez an hini en deus va c'haset. 

John 6:39 

Ha setu aman bolontez an Tad en deus va c'haset, na gollin hini eus ar re a zo bet roet din, met ma'c'h adsavin anezho a 
varv en deiz diwezhan. 

John 6:40 

Houman eo bolontez an hini en deus va c'haset, penaos piv bennak a wel ar Mab hag a gred ennan, en devo ar vuhez 
peurbadus; ha me en adsavo a varv en deiz diwezhan. 

John 6:41 

Ar Yuzevien a c'hrozmole eta a-enep dezhan, abalamour ma lavare: Me eo ar bara diskennet eus an nenv. 

John 6:42 

Hag e lavarent: N'eo ket heman Jezuz, mab Jozef, a anavezomp e dad hag e vamm? Penaos eta e lavar: Me a zo 
diskennet eus an nenv? 

John 6:43 

Jezuz a respontas hag a lavaras dezho: Na c’hrozmolit ket etrezoc’h. 

John 6:44 

Den ne c'hell dont da’m c'havout ma ne vefe sachet gant an Tad en deus va c'haset; ha me en adsavo a varv en deiz 
diwezhan. 

John 6:45 

Skrivet eo er brofeded: Kelennet e vint holl gant Doue. Piv bennak en deus selaouet an Tad hag en deus desket 
digantan, a zeu da'm c'havout. 

John 6:46 

N'eo ket en defe un den gwelet an Tad; nemet an hini a zeu eus Doue, hennezh nemetken en deus gwelet an Tad. 

John 6:47 

E gwirionez, e gwirionez, ma a lavar deoc'h: An hini a gred ennon en deus ar vuhez peurbadus. 

John 6:48 

Me eo ar bara a vuhez. 

John 6:49 

Ho tadou o deus debret ar mann el lec'h distro, hag int a zo marv. 

John 6:50 

Aman eo ar bara a zo diskennet eus an nenv, evit na varvo ket an hini a zebro dioutan. 

John 6:51 

Me eo ar bara bev a zo diskennet eus an nenv; mar debr unan bennak eus ar bara-man, e vevo da viken; hag ar bara a 
roin eo va c'hig. Rein a rin anezhan evit buhez ar bed. 

John 6:52 

Ar Yuzevien a dabute eta etrezo, o lavarout: Penaos e c'hell an den-man rein deomp e gig da zebrin? 

John 6:53 

Jezuz a lavaras dezho: E gwirionez, e gwirionez, me a lavar deoc'h: Ma ne zebrit ket kig Mab an den, ha ma n'evit ket e 
wad, n'ho po ket ar vuhez ennoc'h hoc'h-unan. 

John 6:54 

An hini a zebr va c'hig hag a ev va gwad, en deus ar vuhez peurbadus; hag ec'h adsavin anezhan a varv en deiz 
diwezhan. 

John 6:55 

Rak va c'hig a zo e gwirionez ur boued, ha va gwad a zo e gwirionez un evaj. 

John 6:56 

An hini a zebr va c'horf hag a ev va gwad a chom ennon, ha me ennan. 

John 6:57 

Evel m'en deus an Tad, hag a zo bev, kaset ac'hanon, ha ma vevan dre an Tad, evel-se an hini a zebr ac'hanon a vevo 
drezon. 

John 6:58 

Aman eo ar bara a zo diskennet eus an nenv. N'eo ket evel ho tadou; debret o deus ar mann hag int a zo marv; an hini a 
zebro ar bara-man a vevo da viken. 

John 6:59 

Jezuz a lavaras an traou-man, o kelenn e sinagogenn Gafarnaoum. 

John 6:60 

Kalz eus e ziskibien, o vezan e glevet, a lavaras: Ar ger-se a zo kalet; piv a c'hell e selaou? 

John 6:61 

Met Jezuz, oc'h anavezout ennan e-unan e c'hrozmole e ziskibien a gement-se, a lavaras dezho: Skouer fall a gemerit a 
gement-se? 

John 6:62 

Petra eta e vo, mar gwelfec'h Mab an den o pignat el lec'h ma oa kent? 

John 6:63 

Ar spered eo a vuhezeka; ar c'hig ne servij da netra. Ar geriou a lavaran deoc'h a zo spered ha buhez. 

John 6:64 

Met, bez' ez eus en ho touez lod ha ne gredont ket. Rak Jezuz a ouie adalek ar penn-kentan pere a oa ar re na gredent 
ket, ha piv e oa an hini en gwerzhje. 

John 6:65 

Hag e lavare: Abalamour da gement-se eo, em eus lavaret deoc'h penaos den ne c'hell dont da'm c'havout, ma n'eo ket 
roet kement-se dezhan gant va Zad. 

John 6:66 

Adalek neuze kalz eus e ziskibien en em dennas, ha n'aent ket ken gantan. 

John 6:67 

Jezuz a lavaras eta d'an daouzek: Ha c'hwi, ne fell ket deoc'h mont kuit ivez? 

John 6:68 

Simon-Per a respontas dezhan: Aotrou, da biv ez afemp? Te ac'h eus komzou ar vuhez peurbadus, 

John 6:69 

ha ni hon eus kredet, hag hon eus anavezet out [ar Christ,] Mab an Doue bev. 

John 6:70 

Jezuz a respontas dezho: Ne'm eus ket ho tibabet, ho taouzek? Hag unan ac’hanoc’h a zo un diaoul. 

John 6:71 

Komz a rae diwar-benn Judaz-Iskariod, mab Simon, rak heman eo a dlee e werzhan, evitan da vezan unan eus an 
daouzek. 

John 7:1 

Goude an traou-se, Jezuz a valee dre C’halilea, rak ne felle ket dezhan chom e Judea, abalamour ma klaske ar Yuzevien 
e lazhan. 

John 7:2 

Met, gouel ar Yuzevien, galvet an Teltennou, a dostae. 

John 7:3 

E vreudeur a lavaras dezhan: Kae ac’han, ha kae e Judea, evit ma welo ivez da ziskibien an oberou a rez. 

John 7:4 

Rak den ne ra netra e-kuzh, pa glask bezan anavezet. Mar rez an traou-se, en em ziskouez da-unan d’ar bed. 

John 7:5 

Rak e vreudeur memes ne gredent ket ennan. 

John 7:6 

Jezuz a lavaras dezho: Va amzer n’eo ket c’hoazh deuet; met hoc’h amzer-hu a zo atav deuet. 

John 7:7 

Ar bed ne c’hell ket ho kasaat; met kasaat a ra ac’hanon, abalamour ma roan testeni anezhan, penaos eo fall e oberou. 
John 7:8 

Evidoc’h-c'hwi, pignit d’ar gouel-man; evidon-me, ne bignin ket c’hoazh dezhan, rak va amzer n’eo ket c’hoazh deuet. 
John 7:9 

Hag o vezan lavaret kement-se dezho, e chomas e Galilea. 

John 7: 10 

Met, pa voe aet e vreudeur, e pignas ivez d’ar gouel, neket a-wel d’an holl, met evel e-kuzh. 

John 7:11 

Ar Yuzevien eta a glaske anezhan e-pad ar gouel, hag a lavare: Pelec’h email? 

John 7: 12 

Hag e voe ur brud diwar e benn e-touez ar bobl. Darn a lavare: Un den mat eo; ha darn all a lavare: Nann, met touellan a 
ra ar bobl. 

John 7:13 

Koulskoude, den ne gomze frank anezhan, gant aon rak ar Yuzevien. 

John 7:14 

War-dro hanter ar gouel, Jezuz a bignas en tempi, hag a gelenne. 

John 7:15 

Ar Yuzevien a oa souezhet hag a lavare: Penaos ec’h anavez an den-man ar skrituriou, o vezan n’en deus ket o desket? 
John 7:16 

Jezuz a respontas dezho: Va c'helennadurezh n’eo ket ac’hanon, met eus an hini en deus va c’haset. 

John 7:17 

Mar fell da unan bennak ober bolontez Doue, ec’h anavezo hag-en eo va c'helennadurezh eus Doue, pe ha me a gomz 

ac'hanon va-unan. 

John 7:18 

An hini a gomz anezhan e-unan, a glask e c'hloar e-unan; met an hini a glask gloar an hini en deus e gaset, a die bezan 
kredet, ha n'eus ket a zireizhder ennan. 

John 7: 19 

N'en deus ket Moizez roet al lezenn deoc'h? Hag hini ac'hanoc'h ne vir anezhi. Perak e klaskit va lazhan? 

John 7:20 

Ar bobl a respontas dezhan: Un diaoul ac'h eus; piv eo an hini a glask da lazhan? 

John 7:21 

Jezuz a respontas hag a lavaras dezho: Un oberenn am eus graet, hag oc'h holl souezhet a gement-se. 

John 7:22 

Moizez en deus gourc'hemennet deoc'h an amdroc'h (n'eo ket ma teu eus Moizez, met eus an Tadou), ha c'hwi a 
amdroc'h un den deiz ar sabad. 

John 7:23 

Mar bez amdroc'het un den deiz ar sabad, evit na vo ket torret lezenn Voizez, perak en em fulorit a-enep ac'hanon 
abalamour ma em eus yac'haet un den penn-da-benn deiz ar sabad? 

John 7:24 

Na varnit ket hervez an doare, met barnit hervez ar reizhder. 

John 7:25 

Hag ur re bennak eus Jeruzalem a lavare: n'eo ket an hini a glasker da lakaat da vervel? 

John 7:26 

Ha setu aze e komz frank, ha ne lavarer netra dezhan. Ar mestrou, hag anavezet o defe ez eo e gwirionez ar Christ? 
John 7:27 

Koulskoude, ni a oar a-belec'h eo heman; e-lec'h pa zeuio ar Christ, den n'anavezo a-belec'h eo. 

John 7:28 

Ha Jezuz a grie en tempi eta, o kelenn, hag o lavarout: C'hwi a anavez ac'hanon, hag ec'h ouzoc'h a-belec'h on. N'on ket 
deuet ac'hanon va-unan, met an hini en deus va c'haset a zo gwirion, ha c'hwi n'anavezit ket anezhan. 

John 7:29 

Me a anavez anezhan, rak dont a ran eus e berzh, hag en eo en deus va c'haset. 

John 7:30 

Klask a raent kregin ennan; met den ne grede lakaat e zorn warnan, abalamour e eur ne oa ket c'hoazh deuet. 

John 7:31 

Koulskoude, kalz eus ar bobl a gredas ennan, hag a lavare: Pa zeuio ar Christ, hag ober a raio brasoc'h miraklou eget 
ma ra heman? 

John 7:32 

Ar farizianed, o vezan klevet ar pezh a lavare ar bobl anezhan e-kuzh, a gasas, a-unvan gant ar veleien vras, serj anted 
evit kregin ennan. 

John 7:33 

Setu perak Jezuz a lavaras dezho: Me a zo ganeoc'h c'hoazh evit un nebeut amzer, ha mont a ran da gavout an hini en 
deus va c'haset; 

John 7:34 

klask a reot ac'hanon, ha ne'm c'havot ket; ha c'hwi, ne c'hellit ket dont e-lec'h ma'z on. 

John 7:35 

Ar Yuzevien eta a lavare etrezo: Pelec'h ez aio, na c'hellimp ket kavout anezhan? Mont a raio etrezek ar re a zo strewet 
e-touez ar C'hresianed, ha kelenn a raio ar C'hresianed? 



John 7:36 

Petra eo ar pezh en deus lavaret: C'hwi am c'hlasko, ha ne'm c’havot ket; ha c’hwi ne c’hellit ket dont e-lec’h ma'z on? 
John 7:37 

An deiz diwezhan ha brasan eus ar gouel, Jezuz en em gave eno, hag a grie: Mar en deus unan bennak sec'hed, ra zeuio 
da'm c’havout, ha ra evo. 

John 7:38 

An hini a gred ennon, sterioii dour a vuhez a redo eus e askre, evel ma lavar ar Skritur. 

John 7:39 

Met en a lavare kement-se eus ar Spered a dlee resev ar re a gredje ennan; rak ar Spered-Santel ne oa ket bet c’hoazh 
roet, abalamour na oa ket bet c’hoazh roet da Jezuz e c’hloar. 

John 7:40 

Kalz eus ar bobl, o vezan klevet ar geriou-se, a lavare: Heman eo e gwirionez ar profed. 

John 7:41 

Reou all a lavare: Ar Christ eo. Ha reou all a lavare: Met ar Christ, ha dont a ra eus Galilea? 

John 7:42 

Ar Skritur, ha ne lavar ket e teuio ar Christ eus lignez David hag eus bourc’h Betlehem, a-belec’h e oa David? 

John 7:43 

Ar bobl eta a oa lodennet diwar e benn. 

John 7:44 

Hag ur re bennak anezho a c’hoantae kregin ennan, met den ne lakaas e zaouarn warnan. 

John 7:45 

Ar serjanted eta a zistroas etrezek ar veleien vras hag ar farizianed; ar re-man a lavaras dezho: Perak n’hoc’h eus ket e 
zegaset? 

John 7:46 

Ar serjanted a respontas: Biskoazh den n’en deus komzet evel an den-se. 

John 7:47 

Ar farizianed a lavaras dezho: Bet oc’h-hu ivez touellet? 

John 7:48 

Ha bez’ ez eus unan bennak eus ar mestrou pe eus ar farizianed hag en defe kredet ennan? 

John 7:49 

Met ar bobl villiget-man n’anavez ket al lezenn. 

John 7:50 

Nikodem, an hini a oa deuet en noz da gavout Jezuz hag a oa unan anezho, a lavaras dezho: 

John 7:51 

Ha barn a ra hoi lezenn un den hep bezan e glevet hag hep anavezout ar pezh en deus graet? 

John 7:52 

Int a respontas dezhan: Bez' out ivez Galileat? Evesha ha gwel: profed ebet a zo deuet eus Galilea. 

John 7:53 

Ha pep hini en em dennas en e di. 

John 8:1 

Jezuz a yeas da Venez an Olived. 

John 8:2 

Da c’houlou-deiz e tistroas adarre d’an tempi, hag an holl bobl a zeuas d’e gavout; o vezan azezet e kelenne anezho. 
John 8:3 

Neuze ar skribed hag ar farizianed a zegasas ur wreg tapet en avoultriezh, hag, o vezan he lakaet en o c’hreiz. 

John 8:4 

e lavarjont dezhan: Mestr, ar wreg-man a zo bet souprenet oc'h ober avoultriezh, 

John 8:5 

ha Moizez en deus gourc'hemennet deomp meinata an hevelep dud; te eta, petra a lavarez a gement-se? 

John 8:6 

Lavarout a raent kement-se evit e amprouin, evit gallout e damall. Met Jezuz, o vezan en em bleget, a skrive gant e viz 
war an douar. 

John 8:7 

Evel ma talc'hent d'ober goulennou outan, e savas hag e lavaras dezho: An hini ac'hanoc'h a zo hep pec'hed, ra daolo ar 
maen kentan ganti. 

John 8:8 

Hag o taoublegan a-nevez, e skrive war an douar. 

John 8:9 

Pa glevjont kement-se, o kaout rebech digant o c'houstians, ez ejont kuit an eil goude egile, ar re goshaii da gentan, 
betek ar re diwezhan, ha Jezuz a voe lezet e-unan gant ar wreg chomet eno e-kreiz. 

John 8:10 

Neuze Jezuz, o vezan savet, evel na wele den nemet ar wreg, a lavaras dezhi: Gwreg, pelec'h email da damallerien? Ha 
n'en deus den barnet ac'hanout? 

John 8:11 

Hi a respontas: Den, Aotrou. Jezuz a lavaras dezhi: Me ne varnan ket ac'hanout kennebeut; kae ha na bec'h ken. 

John 8:12 

Jezuz a gomzas c'hoazh d'ar bobl, hag a lavaras: Me eo sklerijenn ar bed; an hini a heul ac'hanon ne valeo ket en 
denvalijenn, met bez' en devo sklerijenn ar vuhez. 

John 8:13 

Ar farizianed a lavaras dezhan: Te a ro testeni ac'hanout da-unan; da desteni n'eo ket gwirion. 

John 8:14 

Jezuz a respontas dezho: Petra bennak ma roan testeni ac'hanon va-unan, va zesteni a zo gwirion, rak gouzout a ran a- 
belec'h on deuet, ha pelec'h ez an; met c'hwi, n'ouzoc'h ket a-belec'h e teuan, na pelec'h ez an. 

John 8:15 

C'hwi a varn hervez ar c'hig; me ne varnan den. 

John 8:16 

Ha mar barnan, va barnedigezh a zo gwir; rak n'on ket va-unan-penn, met ganin eman an Tad en deus va c'haset. 

John 8:17 

Skrivet eo en ho lezenn penaos testeni daou zen a zo gwir. 

John 8:18 

Me eo a ro testeni ac'hanon va-unan; hag an Tad en deus va c'haset a ro ivez testeni ac'hanon. 

John 8:19 

Lavarout a rejont eta dezhan: Pelec'h email da Dad? Jezuz a respontas: C'hwi n'anavezit na me, na va Zad. Mar 
anavezfec'h ac'hanon, ec'h anavezfec'h ivez va Zad. 

John 8:20 

Jezuz a lavaras ar c'homzou-man el lec'h ma oa an tenzor, o kelenn en tempi; ha den ne groge ennan, rak e eur ne oa ket 
deuet c'hoazh. 

John 8:21 

Jezuz a lavaras dezho c'hoazh: Mont a ran kuit, ha c'hwi am c'hlasko, hag e varvot en ho pec'hed; ne c'hellit ket dont e- 
lec'h ez an. 

John 8:22 

Ar Yuzevien a lavare eta: En em lazhan a raio e-unan, peogwir e lavar: c'hwi ne c'hellit ket dont e-lec'h ez an. 

John 8:23 

Hag en a lavaras dezho: C'hwi a zo eus traon, me a zo eus krec'h. C'hwi a zo eus ar bed-man; me n'on ket eus ar bed- 
man. 

John 8:24 

Setu perak em eus lavaret deoc'h e varvot en ho pec'hedou: rak ma ne gredit ket ar pezh emaon, c'hwi a varvo en ho 
pec'hedou. 

John 8:25 

Lavarout a rejont eta dezhan: Piv out-te? Ha Jezuz a lavaras dezho: Ar pezh a lavaran deoc'h abaoe ar penn-kentan. 
John 8:26 

Kalz a draou am eus da lavarout ac'hanoc'h ha da varn ennoc'h; met an hini en deus va c'haset a zo gwirion, hag ar pezh 
am eus klevet digantan, a lavaran d'ar bed. 

John 8:27 

Ne gomprenjont ket e komze dezho eus an Tad. 

John 8:28 

Ha Jezuz a lavaras dezho: Pa ho po savet Mab an den, neuze ec'h anavezot ar pezh emaon, ha penaos ne ran netra 
ac'hanon va-unan, met e lavaran an traou evel m'en deus va Zad o desket din. 

John 8:29 

An hini en deus va c'haset a zo ganin. Hag an Tad n’en deus ket va lezet va-unan, abalamour ma ran atav ar pezh a blij 
dezhan. 

John 8:30 

Evel ma lavare Jezuz an traou-se, kalz a gredas ennan. 

John 8:31 

Jezuz a lavaras eta d’ar Yuzevien o devoa kredet ennan: Mar chomit em ger, emaoc’h e gwirionez va diskibien. 

John 8:32 

Anavezout a reot ar wirionez, hag ar wirionez ho tizereo. 

John 8:33 

Respont a rejont dezhan: Ni a zo eus lignez Abraham, ha biskoazh n’omp bet mevelien da zen; penaos eta e lavarez: 
C’hwi a vo lakaet dieub? 

John 8:34 

Jezuz a respontas dezho: E gwirionez, e gwirionez, me a lavar deoc'h, an hini en em ro d'ar pec'hed a zo mevel d'ar 
pec'hed. 

John 8:35 

Hag ar mevel ne chom ket atav en ti; met ar mab a chom ennan atav. 

John 8:36 

Mar en deus ar Mab eta ho tizereet, c'hwi a vo e gwirionez dieub. 

John 8:37 

Gouzout a ran oc'h lignez Abraham, met c'hwi a glask va lazhan abalamour na gav ket va ger a zigor en ho kalon. 

John 8:38 

Me a lavar ar pezh am eus gwelet e ti va Zad; ha c'hwi ivez, c'hwi a ra ar pezh hoc'h eus gwelet e ti ho tad. 

John 8:39 

Int a respontas dezhan: Hon tad eo Abraham. Jezuz a lavaras dezho: Ma vijec'h bugale Abraham, c'hwi a raje oberou 
Abraham. 

John 8:40 

Met breman, c'hwi a glask va lazhan, me, un den en deus lavaret deoc'h ar wirionez am eus desket gant Doue; Abraham 
n'en deus ket graet kement-se. 



John 8:41 

C'hwi a ra oberou ho tad. Lavarout a rejont eta dezhan: Ni n'omp ket bet ganet eus un avoultriezh; un Tad hepken hon 
eus, Doue eo. 

John 8:42 

Jezuz a lavaras dezho: Ma vije Doue ho Tad, e karjec'h ac'hanon, abalamour ma'z on deuet eus Doue, hag a-berzh Doue 
e teuan; rak n'on ket deuet ac'hanon va-unan, met en eo an hini en deus va c'haset. 

John 8:43 

Perak ne gomprenit ket va lavar? Abalamour da-se, ne c'hellit ket selaou va c'homz. 

John 8:44 

Ho tad, a ziskennit anezhan, eo an diaoul, ha c'hwi a fell deoc'h ober c'hoantou ho tad. Lazher-den eo bet adalek ar 
penn-kentan, ha n'en deus ket kendalc'het er wirionez, dre ma n'eus ket a wirionez ennan. Pa lavar ar gaou, e komz eus 
ar pezh a zo ennan e-unan, rak gaouiat eo, ha tad d'ar gaou. 

John 8:45 

Met abalamour ma lavaran ar wirionez, ne gredit ket ac'hanon. 

John 8:46 

Piv ac'hanoc'h a gendrec'ho ac'hanon a bec'hed? Mar lavaran ar wirionez, perak ne gredit ket ac'hanon? 

John 8:47 

An hini a zo eus Doue a selaou komzou Doue; dre-se c'hwi ne selaouit ket, abalamour n’oc’h ket eus Doue. 

John 8:48 

Ar Yuzevien a respontas dezhan: Ha n'hon eus ket lavaret mat penaos out ur Samaritan, ha penaos ez eus un diaoul 
ennout? 

John 8:49 

Jezuz a respontas: Ne'm eus ket un diaoul, met enorin a ran va Zad, ha c’hwi a zizenor ac'hanon. 

John 8:50 

Ne glaskan ket va gloar, bez' ez eus unan hag e glask, ha barn a ra. 

John 8:51 

E gwirionez, e gwirionez, me a lavar deoc'h: mar mir unan bennak va ger, ne welo biken ar marv. 

John 8:52 

Ar Yuzevien a lavaras dezhan: Anavezout a reomp breman ez eus un diaoul ennout; Abraham a zo marv, hag ar 
brofeded ivez, ha te a lavar: Mar mir unan bennak va ger, ne welo biken ar marv. 

John 8:53 

Ha brasoc'h out eget Abraham hon tad, hag a zo marv? Ar brofeded ivez a zo marv. Da biv e fell dit en em dremen? 
John 8:54 

Jezuz a respontas dezho: Mar tennan gloar ac'hanon va-unan, va gloar n'eo netra; va Zad eo an hini a ro gloar din, an 
hini a lavarit eo ho Toue. 

John 8:55 

Koulskoude, n'hoc'h eus ket e anavezet, met me a anavez anezhan; ha ma lavarfen n'anavezan ket anezhan, e vefen ur 
gaouiad eveldoc'h; met anavezout a ran anezhan hag e viran e c'her. 

John 8:56 

Abraham ho tad en deus tridet gant al levenez, o sonjal e tlee gwelout va deiz; hag e welet en deus, hag eo en em 
laouenaet. 

John 8:57 

Ar Yuzevien a lavaras dezhan: Te ne'c'h eus ket c'hoazh hanter kant vloaz, hag ac'h eus gwelet Abraham? 

John 8:58 

Jezuz a lavaras dezho: E gwirionez, e gwirionez, me a lavar deoc'h, a-raok ma voe Abraham, emaon. 

John 8:59 

Neuze e kemerjont mein evit o zeurel gantan; met Jezuz en em guzhas hag a yeas er-maez eus an tempi [o tremen dre o 
c'hreiz, hag evel-se ez eas kuit]. 

John 9: 1 

Evel ma oa Jezuz o tremen, e welas un den a oa dall abaoe e c'hanedigezh. 

John 9:2 

E ziskibien a c'houlennas digantan: Mestr, piv en deus pec'het, heman pe e gerent, dre ma'z eo ganet dall? 

John 9:3 

Jezuz a respontas: N'eo ket en defe heman pe e dud pec'het, met abalamour ma vefe oberou Doue diskleriet ennan. 

John 9:4 

E-pad ma'z eo deiz, eo ret din kas da benn oberou an hini en deus va c'haset; an noz a zeu, ha den ne c'hell labourat enni. 
John 9:5 

E-pad ma'z on er bed, ez on sklerijenn ar bed. 

John 9:6 

O vezan lavaret kement-se, e kranchas d'an douar, hag e reas fank gant e halv; neuze e frotas daoulagad an dall gant ar 
fank-se, 

John 9:7 

hag e lavaras dezhan: Kae, hag en em walc'h e stank Siloa (da lavarout eo: Kaset). Mont a reas di, en em walc'has, hag 
ez eas kuit o welout sklaer. 

John 9:8 

An amezeien hag ar re o devoa e welet a-raok, pa oa dall, a lavare: N'eo ket heman an hini en em zalc’he azezet, hag a 
c'houlenne an aluzen? 

John 9:9 

Darn a lavare: En eo; darn all a lavare: Henvel eo outan; en e-unan a lavare: Me va-unan eo. 

John 9: 10 

Int a lavaras eta dezhan: Penaos eo bet digoret da zaoulagad dit? 

John 9: 11 

En a respontas: Un den a c’halver Jezuz en deus graet fank, en deus eouliet gantan va daoulagad, ha lavaret din: Kae da 
stank Siloa, hag en em walc'h enni. Me a zo eta aet, hag ez on en em walc'het, hag e welan. 

John 9: 12 

Int a lavaras dezhan: Pelec'h email an den-se? En a lavaras: N'ouzon ket. 

John 9:13 

Kas a rejont d’ar farizianed an hini a oa bet dall. 

John 9: 14 

Un deiz sabad e oa, p’en devoa Jezuz graet ar fank, ha p’en devoa digoret e zaoulagad dezhan. 

John 9: 15 

Ar farizianed a c'houlenne eta digantan ivez penaos en devoa adkavet ar gweled. En a lavaras dezho: Lakaet en deus 
fank din war va daoulagad, hag ez on en em walc'het hag e welan. 

John 9: 16 

Neuze hiniennou eus ar farizianed a lavaras: An den-se n'eo ket a-berzh Doue, peogwir ne vir ket ar sabad. Reou all a 
lavare: Penaos e c'hell un den fall ober hevelep miraklou? Hag e oant dizunvan etrezo. 

John 9: 17 

Lavarout a rejont a-nevez d'an dall: Ha te, petra a lavarez diwar e benn, p'en deus digoret dit da zaoulagad? En a 
respontas: Ur profed eo. 

John 9:18 

Met ar Yuzevien ne gredjont ket e oa bet an den-se dall, hag e oa digoret e zaoulagad dezhan, ken ma lakajont gervel e 
dud. 

John 9: 19 

Hag e c'houlennjont diganto, o lavarout: Hennezh eo ho mab, a lavarit eo bet ganet dall? Penaos eta e wel breman? 

John 9:20 

E dud a respontas: Ni a oar eo hor mab, hag eo bet ganet dall; 

John 9:21 

met n'ouzomp ket penaos e wel breman, ha n'ouzomp ket piv en deus digoret dezhan e zaoulagad. Oad en deus, 
goulennit digantan, komz a raio e-unan eus ar pezh a sell outan. 

John 9:22 

E dud a lavare kement-se, abalamour m'o devoa aon rak ar Yuzevien; ar Yuzevien o devoa lakaet en o fenn, penaos piv 
bennak a anavezje Jezuz evit ar Christ, a vije kaset kuit eus ar sinagogenn. 

John 9:23 

Dre-se e dud a lavaras: Oad en deus, goulennit digantan. 

John 9:24 

Gervel a rejont eta evit an eil wech an den a oa bet dall, hag e lavarjont dezhan: Ro gloar da Zoue, ni a oar an den-se a 
zo ur pec'her. 

John 9:25 

En a respontas: N'ouzon ket hag-en eo ur pec'her; un dra a ouzon eo penaos e oan dall, ha penaos e welan breman. 

John 9:26 

Int a lavaras c'hoazh dezhan: Petra en deus graet dit? Penaos en deus digoret da zaoulagad dit? 

John 9:27 

En a respontas dezho: E lavaret em eus dija deoc'h, ha n'hoc'h eus ket e selaouet? Perak e fell deoc'h e glevout a-nevez? 
C'hoantaat a rit ivez dont da vezan e ziskibien? 

John 9:28 

Neuze e tismegansjont anezhan hag e lavarjont: Te eo a zo e ziskibl, evidomp-ni, ni a zo diskibien Moizez. 

John 9:29 

Ni a oar en deus Doue komzet ouzh Moizez, met evit heman, n'ouzomp ket a-belec'h eo. 

John 9:30 

An den a respontas: Un dra souezhus eo, penaos n'ouzoc'h ket a-belec'h eo; ha koulskoude en deus digoret va daoulagad 
din! 

John 9:31 

Ha, ni a oar penaos Doue ne selaou ket ar re fall; met mar deu unan bennak da enorin Doue ha da ober e volontez, e 
selaou anezhan. 

John 9:32 

N'eus bet klevet biskoazh en defe den digoret daoulagad un den ganet dall. 

John 9:33 

Ma ne vije ket heman eus Doue, ne c’hellje ober netra. 

John 9:34 

Int a respontas dezhan: Te a zo bet ganet holl er pec’hed, hag e kelennez ac’hanomp! Hag e kasjont anezhan kuit. 

John 9:35 

Jezuz a glevas penaos o devoa e gaset kuit, hag o vezan en em gavet gantan, e lavaras dezhan: Ha kredin a rez e Mab 
Doue? 

John 9:36 

En a respontas: Piv eo Aotrou, evit ma kredin ennan? 

John 9:37 

Ha Jezuz a lavaras dezhan: Gwelet ec’h eus anezhan, en e-unan eo an hini a gomz ouzhit. 

John 9:38 

Neuze e lavaras: Kredin a ran, Aotrou, hag ec’h azeulas anezhan. 

John 9:39 

Ha Jezuz a lavaras: Me a zo deuet er bed-man da varn, evit ma welo ar re na welont ket, ha ma teuio dall ar re a wel. 
John 9:40 

Hag hiniennou eus ar farizianed a oa gantan, o klevout kement-se, a lavaras dezhan: Ha ni, bez' omp-ni ivez dall? 

John 9:41 

Jezuz a lavaras dezho: Ma vijec’h dall, n’ho pije ket a bec’hed; met breman e lavarit: Gwelout a reomp; abalamour da 
gement-se ho pec’hed a chom. 

John 10:1 

E gwirionez, e gwirionez, me a lavar deoc’h, an hini na da ket e kraou an derived dre an nor, met a bign dre ul lec’h all, a 
zo ul laer hag ur brigant. 

John 10:2 

Met an hini a ya dre an nor, eo mesaer an derived. 

John 10:3 

Ar porzhier a zigor dezhan an nor, hag an derived a glev e vouezh; gervel a ra e zenved e-unan dre o anv, hag e kas 
anezho er-maez. 

John 10:4 

Ha p’en deus lakaet er-maez e zenved e-unan, e vale a-raok dezho, hag an derived a heul anezhan, abalamour ma'c’h 
anavezont e vouezh. 

John 10:5 

Met ne heuilhint ket un diavaeziad, tec'hout a raint kentoc'h dre ma n'anavezont ket mouezh an diavaezidi. 

John 10:6 

Jezuz a lavaras dezho ar barabolenn-se, met ne gomprenjont ket ar pezh a lavare dezho. 

John 10:7 

Jezuz eta a lavaras dezho c'hoazh: E gwirionez, e gwirionez, me a lavar deoc'h, me eo dor an derived. 

John 10:8 

An holl re a zo deuet a-raok din a zo laeron ha briganted, met an derived n'o deus ket o selaouet. 

John 10:9 

Me eo an nor; mar deu unan bennak e-barzh drezon, e vo salvet; dont ha mont a raio hag e kavo peurvan. 

John 10:10 

A1 laer ne zeu nemet evit laerezh, lazhan ha distrujan; met me a zo deuet evit m'o devo va derived ar vuhez ha ma vint er 
fonnuster. 

John 10:11 

Me eo ar mesaer mat; ar mesaer mat a ro e vuhez evit e zenved. 

John 10:12 

Met an devezhour n’eo ket ar mesaer, hag an derived n’int ket dezhan; pa wel ar bleiz o tont, e tilez an derived hag e 
tec’h; ar bleiz a grog en derived hag a stlabez anezho. 

John 10:13 

An devezhour a dec’ll, abalamour ma’z eo devezhour, ha ne gemer ket preder eus an derived. 

John 10:14 

Me eo ar mesaer mat, me a anavez va derived, hag anavezet on ganto, 

John 10:15 

evel ma’c’h anavez va Zad ac’hanon, hag evel ma’c’h anavezan va Zad; ha rein a ran va buhez evit va derived. 

John 10:16 

Derived all am eus ha n’int ket eus an tropell-man; ret eo din ivez degas anezho; hag e klevint va mouezh, ha ne vo 
nemet ur bagad, hag ur mesaer hepken. 



John 10:17 

Dre-se eo e kar va Zad ac'hanon, abalamour ma roan va buhez evit he adkemer. 

John 10:18 

Den ne lam anezhi diganin, me a ro anezhi ac'hanon va-unan; ar galloud am eus d'he c'huitaat, hag ar galloud d'he 
adkemer; an urzh-se am eus bet digant va Zad. 

John 10:19 

Neuze e voe dizunvaniezh adarre etre ar Yuzevien, abalamour d'ar geriou-se. 

John 10:20 

Kalz anezho a lavare: Un diaoul en deus, diskiantet eo; perak e selaouit anezhan? 

John 10:21 

Re all a lavare: Ar geriou-se n'int ket eus un den dalc'het gant un diaoul. Hag un diaoul a c'hell digerin daoulagad ar re 
dal I ? 

John 10:22 

Bez' e oa e Jeruzalem gouel an Dedi, hag ar goanv a oa. 

John 10:23 

Evel ma valee Jezuz en tempi, e porched Salomon, 

John 10:24 

ar Yuzevien en em zastumas eta en-dro dezhan, hag a lavaras dezhan: Betek pegeit e talc'hi hor spered en douetans? 
Mar dout ar Christ, lavar en deomp freals. 

John 10:25 

Jezuz a respontas dezho: E lavaret em eus deoc'h, ha ne gredit ket; an oberou a ran e anv va Zad a ro testeni ac'hanon. 
John 10:26 

Met c'hwi ne gredit ket abalamour n'oc'h ket eus va derived, evel ma em eus e lavaret deoc'h. 

John 10:27 

Va derived a glev va mouezh, ha me a anavez anezho, hag int a heul ac'hanon. 

John 10:28 

Me a ro dezho ar vuhez peurbadus; ne vint kollet biken, ha den n'o lamo eus va dorn. 

John 10:29 

Va Zad en deus o roet din, ha brasoc'h eo eget an holl; den ne c'hell o lemel eus dorn va Zad. 

John 10:30 

Me hag an Tad a zo unan. 

John 10:31 

Neuze ar Yuzevien a gemeras a-nevez mein evit e veinata. 

John 10:32 

Ha Jezuz a lavaras dezho: Graet em eus dirazoc'h kalz a oberou mat, a-berzh va Zad; evit pehini anezho e veinatait 
ac'hanon? 

John 10:33 

Ar Yuzevien a respontas dezhan: N'eo ket evit un ober mat e veinataomp ac’hanout, met abalamour d’ur gwallgomz, dre 
ma n’out nemet un den hag en em rez Doue. 

John 10:34 

Jezuz a respontas dezho: N'eo ket skrivet en ho lezenn: Lavaret em eus: C’hwi a zo doueed? 

John 10:35 

Mar he deus eta galvet doueed ar re ma oa ger Doue kaset dezho (hag ar Skritur ne c'hell ket bezan torret), 

John 10:36 

lavarout a rit-hu e wallgomzan, me an hini en deus an Tad santelaet ha kaset er bed, abalamour ma em eus lavaret: Me 
eo Mab Doue? 

John 10:37 

Ma ne ran ket oberou va Zad, na gredit ket ac'hanon. 

John 10:38 

Met mar o gran, ha pa ne gredfec'h ket ac'hanon, kredit da'm oberou, evit ma'c'h anavezot ha ma kredot an Tad a zo 
ennon, hag ez on ennan. 

John 10:39 

Klask a raent eta c'hoazh kregin ennan, met en em dennan a reas eus o daouarn. 

John 10:40 

Mont a reas a-nevez en tu all d'ar Jordan, e-lec'h ma oa Yann o vadezin da gentan, hag e chomas eno. 

John 10:41 

Kalz a dud a zeuas d'e gavout, hag e lavarent: Yann, evit gwir, n'en deus graet mirakl ebet; met kement-holl en deus 
Yann lavaret eus an den-man a zo gwir. 

John 10:42 

Ha kalz a gredas ennan el lec'h-se. 

John 11:1 

Bez' e oa ur c'hlanvour, anvet Lazar, eus Betania, keriadenn Mari ha Marta he c'hoar. 

John 11:2 

Mari a oa an hini a eoulias an Aotrou a c'hwez-vat, hag a dorchas e dreid gant he blev; ha Lazar, he breur, a oa klanv. 
John 11:3 

Ar c'hoarezed eta a gasas da lavarout da Jezuz: Aotrou, an hini a garez a zo klanv. 

John 1 1 :4 

Jezuz, o vezan klevet kement-se, a lavaras: Ar c'hlenved-se n'eo ket d'ar marv, met evit gloar Doue eo, evit ma vo roet 
gloar da Vab Doue a gement-se. 

John 11:5 

Jezuz a gare Marta, hag he c'hoar, ha Lazar. 

John 11:6 

Koulskoude, p'en devoa klevet penaos e oa klanv, e chomas daou zevezh c'hoazh el lec'h ma oa. 

John 11:7 

Neuze e lavaras d'e ziskibien: Distroomp e Judea. 

John 11:8 

An diskibien a lavaras dezhan: Mestr, ar Yuzevien a glaske, n'eus ket pell, da veinata, hag e tistroez a-nevez di! 

John 11:9 

Jezuz a respontas dezho: Ha n'eus ket daouzek eur en deiz? Mar bale unan bennak e-pad an deiz, ne gouezh ket, 
abalamour ma wel sklerijenn ar bed-man. 

John 11:10 

Met mar bale unan bennak e-pad an noz, e kouezh, abalamour n'eus ket a sklerijenn ennan. 

John 11:11 

Komz a reas evel-se, ha goude e lavaras dezho: Lazar, hor mignon, a gousk; met me a ya d'e zihunin. 

John 11:12 

E ziskibien a lavaras dezhan: Aotrou, mar kousk, e vo yac'haet. 

John 11:13 

Met Jezuz en devoa komzet eus marv Lazar; hag int a grede e komze eus diskuizh ar c'housked. 

John 11:14 

Neuze Jezuz a lavaras dezho freals: Lazar a zo marv. 



John 11:15 

Hag ez eus joa ganin abalamour deoc'h, dre ne oan ket eno evit ma kredot; met deomp d'e gavout. 

John 11:16 

Tomaz, galvet Didim, a lavaras d'an diskibien all: Deomp, ni ivez, evit mervel gant Jezuz. 

John 11:17 

Jezuz, o vezan erruet, a gavas Lazar er bez abaoe dija pevar devezh. 

John 11:18 

Betania a oa war-dro pemzek stadenn eus Jeruzalem, 

John 11:19 

ha kalz eus ar Yuzevien a oa deuet da-gichen Marta ha Mari, evit o frealzin diwar-benn o breur. 

John 11:20 

Pa ouezas Marta e teue Jezuz, ez eas a-raok dezhan; met Mari a chomas azezet er ger. 

John 11:21 

Ha Marta a lavaras da Jezuz: Aotrou, ma vijes bet aman, va breur ne vije ket marvet. 

John 11:22 

Met anavezout a ran penaos breman memes, holl gement a c'houlenni digant Doue, Doue en roio dit. 

John 11:23 

Jezuz a lavaras dezhi: Da vreur a adsavo a varv. 

John 11:24 

Marta a respontas dezhan: Gouzout a ran ec'h adsavo da vev da adsavidigezh an deiz diwezhan. 

John 11:25 

Jezuz a lavaras dezhi: Me eo an adsavidigezh hag ar vuhez; an hini a gred ennon a vevo, memes ha pa vefe marv. 

John 11:26 

Ha piv bennak a vev hag a gred ennon, ne varvo biken. Ha kredin a rez kement-se? 

John 11:27 

Hi a lavaras dezhan: Ya, Aotrou, me a gred out ar Christ, Mab Doue, an hini a zlee dont er bed. 

John 11:28 

P'he devoe lavaret kement-se, ez eas hag e c'halvas Mari, he c'hoar, e-kuzh, hag e lavaras dezhi: Ar Mestr a zo aman, 
hag e c'halv ac'hanout. 

John 11:29 

Houman, o vezan klevet anezhi, a savas buan, hag a zeuas d'e gavout. 

John 11:30 

Jezuz ne oa ket c'hoazh aet er bourc'h, bez' e oa el lec'h ma oa deuet Marta a-raok dezhan. 

John 11:31 

Yuzevien a oa gant Mari en ti, ouzh he frealzin; pa weljont e oa savet ken buan, hag e oa aet er-maez, e heuilhjont 
anezhi, o lavarout: Mont a ra da ouelan d'ar bez. 

John 11:32 

Pa voe deuet Mari el lec'h ma oa Jezuz, ha pa welas anezhan, en em daolas d'e dreid, hag e lavaras dezhan: Aotrou, ma 
vijes bet aman, va breur ne vije ket marvet. 

John 11:33 

Pa welas Jezuz anezhi o ouelan, ha penaos e ouele ivez ar Yuzevien a oa deuet ganti, e huanadas en e spered hag e voe 
trubuilhet; 

John 11:34 

neuze e lavaras: Pelec'h hoc'h eus e lakaet? Int a lavaras dezhan: Aotrou, deus ha gwel. 

John 11:35 

Jezuz en em lakaas da ouelan. 

John 11:36 

War gement-se ar Yuzevien a lavaras: Gwelit penaos e kare anezhan. 

John 11:37 

Met hiniennou anezho a lavaras: En, an hini en deus digoret daoulagad an dall, ha ne c'hellje ket ober ivez na varvje ket 
heman? 

John 11:38 

Neuze Jezuz, o huanadin a-nevez ennan e-unan, a zeuas d'ar bez: ur c'hev e oa, hag ur maen a oa lakaet warnan. 

John 11:39 

Jezuz a lavaras: Lamit ar maen. Marta, c'hoar an hini marv, a lavaras dezhan: Aotrou, c'hwez fall a zo dija gantan, rak 
aze email abaoe pevar deiz zo. 

John 11:40 

Jezuz a lavaras dezhi: Ne'm eus ket lavaret dit penaos, mar kredez, e weli gloar Doue? 

John 11:41 

Lemel a rejont eta ar maen [eus al lec'h ma oa gourvezet an hini marv]. Ha Jezuz, o sevel e zaoulagad war-zu an nenv, a 
lavaras: Tad, da drugarekaat a ran eus ma ec'h eus va selaouet. 

John 11:42 

Gouzout a raen e selaouez ac'hanon atav, met e lavaret em eus abalamour d'ar bobl-man a zo en-dro din, evit ma kredo 
ec'h eus va degaset. 

John 11:43 

P'en devoe lavaret kement-se, e krias a vouezh uhel: Lazar, deus er-maez! 

John 11:44 

Hag an hini marv a zeuas er-maez, e zaouarn hag e dreid ereet gant bandennou, hag e zremm goloet gant ul lienenn. 
Jezuz a lavaras dezho: Diereit anezhan, ha lezit en da vont. 

John 11:45 

Kalz eta a-douez ar Yuzevien a oa deuet da welout Mari, hag o devoa gwelet ar pezh en devoa Jezuz graet, a gredas 
ennan. 

John 1 1 :46 

Met hiniennou anezho a yeas da gavout ar farizianed, hag a lavaras dezho ar pezh en devoa Jezuz graet. 

John 11:47 

Neuze ar veleien vras hag ar farizianed a zastumas ar sanedrin, hag a lavaras: Petra a raimp? Rak an den-se a ra kalz a 
viraklou. 

John 11:48 

Mar en lezomp d'ober, an holl a gredo ennan, hag ar Romaned a zeuio, hag a zistrujo al lec'h-man hag hor pobl. 

John 11:49 

Met Kaifaz, unan anezho, hag a oa beleg-meur er bloavezh-se, a lavaras dezho: C'hwi n'ouzoc'h netra; 

John 11:50 

ha ne sonjit ket eo gwelloc'h da un den hepken mervel evit ar bobl, eget na vefe kollet holl dud ar vro? 

John 11:51 

Hogen ne lavare ket kement-se anezhan e-unan, met o vezan beleg-meur er bloaz-se, e tiouganas penaos e tlee Jezuz 
mervel evit ar bobl; 

John 11:52 

ha n'eo ket hepken evit ar bobl, met ivez evit dastum en ur c'horf hepken bugale Doue a zo a-stlabez. 

John 11:53 

Adalek an deiz-se en em guzuilhjont evit e lakaat d'ar marv. 

John 11:54 

Dre-se Jezuz n'en em ziskoueze ket en un doare frank e-touez ar Yuzevien, met mont a reas ac'hane en ur vro tost d'al 

lec'h distro, d'ur ger galvet Efraim; hag e chomas eno gant e ziskibien. 

John 11:55 

Pask ar Yuzevien a oa tost, ha kalz a dud eus ar vro a bigne da Jeruzalem a-raok ar Pask, evit en em c'hlanaat. 

John 11:56 

Klask a raent eta Jezuz, hag, oc'h en em zerc'hel en tempi, e lavarent an eil d'egile: Petra a sonjit? Ne zeuio ket d'ar 
gouel? 

John 11:57 

Met ar veleien vras hag ar farizianed o devoa roet urzh, penaos ma ouije unan bennak pelec'h e oa, ra en diskuilhje, evit 
ma krogjed ennan. 

John 12:1 

C'hwec'h devezh a-raok ar Pask, Jezuz a zeuas da Vetania, e-lec'h ma oa Lazar, an hini a oa bet marv hag en devoa 
adsavet a-douez ar re varv. 

John 12:2 

Graet e voe dezhan eno ur goan, Marta a servije, ha Lazar a oa unan eus ar re a oa ouzh taol gantan. 

John 12:3 

Neuze Mari, o vezan kemeret ul lur c'hwezh-vat a nard pur, eus ur priz bras, a eoulias ganti treid Jezuz, hag o zorchas 
gant e blev; an ti a voe leuniet gant c'hwezh an traet-se. 

John 12:4 

Neuze Judaz Iskariod, mab Simon, unan eus an diskibien, an hini a dlee e werzhan, a lavaras: 

John 12:5 

Perak n'eo ket bet gwerzhet ar c'hwezh-vat-se tri c'hant diner, evit o rein d'ar beorien? 

John 12:6 

Lavarout a rae kement-se, n'eo ket m'en dije preder ouzh ar beorien, met abalamour ma oa laer, hag o vezan ma oa 
gantan ar yalc'h, e kemere ar pezh a lakaed enni. 

John 12:7 

Jezuz a lavaras eta dezhan: Lez anezhi d'ober; miret he deus ar c'hwezh-vat-se evit deiz va beziadur. 

John 12:8 

Rak c'hwi ho po bepred ar beorien ganeoc'h, met n'ho po ket atav ac'hanon. 

John 12:9 

Neuze ur vandenn vras a Yuzevien, o vezan gouezet e oa Jezuz eno, a zeuas di, n'eo ket hepken abalamour da Jezuz, 
met ivez evit gwelout Lazar, an hini en devoa adsavet a-douez ar re varv. 

John 12:10 

Hag ar veleien vras en em guzulias da lakaat ivez Lazar d'ar marv, 

John 12:11 

rak kalz eus ar Yuzevien, abalamour dezhan, a yae hag a grede e Jezuz. 

John 12:12 

An deiz war-lerc'h, ul lod bras a dud deuet evit ar gouel, o klevout e oa deuet Jezuz e Jeruzalem, 

John 12:13 

a gemeras brankou palmez, hag a yeas a-raok dezhan, o krial: Hozanna! Benniget ra vo roue Israel, an hini a zeu en anv 
an Aotrou! 

John 12:14 

Ha Jezuz, o vezan kavet un azenig, a bignas warnan eno, hervez ma'z eo skrivet: 

John 12:15 

Na'z pez ket aon, merc'h Sion: setu, da roue a zeu, pignet war ebeul un azenez. 

John 12:16 

E ziskibien ne gomprenjont ket da gentan kement-se; met pa voe roet gloar da Jezuz, neuze e teuas da sonj dezho 

penaos e oa bet skrivet an traou-se diwar e benn, hag e oant bet c'hoarvezet gantan. 

John 12:17 

Ar vandenn a oa gantan p'en devoa galvet Lazar eus ar bez, ha p'en devoa e adsavet a-douez ar re varv, a roe testeni 
dezhan. 

John 12:18 

Hag abalamour ivez m'en devoa anavezet ar bobl penaos en devoa graet ar mirakl-se eo, e oant aet a-raok dezhan. 

John 12:19 

Ar farizianed a lavaras eta etrezo: Gwelout a rit na c'hounezit netra; setu, an holl dud a ya war e lerc'h. 

John 12:20 

Met, bez' e oa un toullad Gresianed e-touez ar re a oa pignet evit azeulin e-pad ar gouel. 

John 12:21 

Dont a rejont da gavout Filip eus Betsaida e Galilea; hag, o pedin anezhan, e lavarjont dezhan: Aotrou, ni a garfe 
gwelout Jezuz. 

John 12:22 

Filip a zeuas hag a lavaras da Andrev, hag Andrev ha Filip en lavaras da Jezuz. 

John 12:23 

Ha Jezuz a respontas dezho: An eur a zo deuet ma tie Mab an den resev gloar. 

John 12:24 

E gwirionez, e gwirionez, me a lavar deoc'h: ma ne varv ket ar c'hreunenn winizh goude ma vez taolet en douar, e chom 
hec'h-unan; met mar marv, e toug kalz a frouezh. 

John 12:25 

An hini a gar e vuhez he c'hollo, hag an hini a gasa e vuhez er bed-man he miro evit ar vuhez peurbadus. 

John 12:26 

Mar servij unan bennak ac’hanon, ra zeuio war va lerc'h; hag e-lec'h ma vin, eno e vo ivez va servijer; ha mar servij 
unan bennak ac'hanon, an Tad a enoro anezhan. 

John 12:27 

Breman va ene a zo trubuilhet; ha petra a lavarin? Tad, savete ac'hanon eus an eur-man! Met evit kement-se on deuet en 
eur-man. 

John 12:28 

Tad, ro gloar da'z anv. Neuze e teuas ur vouezh eus an nenv, hag a lavaras: Roet em eus gloar dezhan, hag e roin gloar 
dezhan c'hoazh. 

John 12:29 

Ar bobl a oa eno, hag o devoa klevet, a lavare e oa ar c'hurun; re all a lavare: Un ael en deus komzet outan. 

John 12:30 

Jezuz a gemeras ar gomz hag a lavaras dezho: Ar vouezh-se n'eo ket evidon-me, met evidoc'h. 

John 12:31 

Breman en em ra barnedigezh ar bed-man; breman prins ar bed-man a vo taolet er-maez. 

John 12:32 

Ha me, pa vin bet savet eus an douar, a denno an holl dud da'm c'havout. 

John 12:33 

Met, lavarout a rae kement-se evit merkan dre beseurt marv e tlee mervel. 

John 12:34 

Ar bobl a respontas dezhan: Desket hon eus dre al lezenn e tie ar Christ chom da viken; penaos eta e lavarez eo ret da 
Vab an den bezan savet? Piv eo ar Mab an den-se? 

John 12:35 

Jezuz a lavaras dezho: Ar sklerijenn a zo c'hoazh ganeoc'h evit un nebeut amzer. Kerzhit e-pad m'hoc'h eus ar 

sklerijenn, gant aon na zeufe an denvalijenn d'ho soupren; rak an hini a gerzh en denvalijenn ne oar ket pelec'h ez a. 

John 12:36 

E-pad m'hoc'h eus ar sklerijenn, kredit er sklerijenn evit ma viot bugale ar sklerijenn. Jezuz a lavaras an traou-se, ha 
goude ez eas hag en em guzhas diouto. 

John 12:37 

Hag evitan da vezan graet kement a viraklou dirazo, ne gredjont ket ennafi, 

John 12:38 

abalamour d'ar ger en devoa ar profed Izaia lavaret da vezan peurc'hraet: Aotrou, piv en deus kredet d'hor prezegenn? 

Ha da biv eo bet diskleriet brec'h an Aotrou? 

John 12:39 

Dre-se, ne c'hellent ket kredin, rak Izaia en deus lavaret c'hoazh: 

John 12:40 

Dallet en deus o daoulagad ha kaletaet o c'halon, gant aon na welfent gant o daoulagad, ha na gomprenfent gant o 
c'halon, ha na zistrofent ouzh Doue, ha na yac’hafen anezho. 

John 12:41 

Izaia a lavaras an traou-man, pa welas e c’hloar, ha pa gomzas anezhan. 

John 12:42 

Koulskoude kalz, memes eus ar re vras, a gredas ennan; met n’anzavent ket kement-se abalamour d’ar farizianed, gant 
aon da vezan kaset kuit eus ar sinagogenn. 

John 12:43 

Rak karout a raent muioc’h ar gloar a zeu eus an dud, eget gloar Doue. 

John 12:44 

Met Jezuz a grias hag a lavaras: An hini a gred ennon, ne gred ket ennon, met en hini en deus va c’haset. 

John 12:45 

Hag an hini a wel ac'hanon, a wel an hini an deus va c'haset. 

John 12:46 

Me a zo deuet er bed evel sklerijenn, evit na chomo ket en denvalijenn an neb a gred ennon. 

John 12:47 

Ha mar klev unan bennak va geriou ha ne gred ket ennon, ne varnan ket anezhan, rak n'on ket deuet evit barn ar bed, 
met evit e savetein. 

John 12:48 

An hini na'm degemer ket ha na zegemer ket va geriou en deus e varner; ar ger am eus prezeget eo, a varno anezhan en 
deiz diwezhan. 

John 12:49 

Rak n’eo ket ac'hanon va-unan em eus komzet, met an Tad en deus va c'haset, en deus gourc'hemennet din ar pezh a 
dleen lavarout ha prezeg. 

John 12:50 

Hag anavezout a ran penaos e c'hourc'hemenn eo ar vuhez peurbadus. An traou a lavaran eta, a lavaran evel m'en deus 
an Tad o lavaret din. 

John 13:1 

A-raok gouel ar Pask, Jezuz, oc'h anavezout e oa deuet e eur evit tremen eus ar bed-man d'an Tad, evel m'en devoa karet 
e re a oa er bed, o c'haras betek ar fin. 

John 13:2 

Ha da goulz koan ( an diaoul o vezan lakaet e kalon Judaz Iskariod, mab Simon, e werzhan), 

John 13:3 

Jezuz, oc'h anavezout en devoa an Tad lakaet pep tra etre e zaouarn, hag e oa deuet eus Doue, hag e tistroe da Zoue, 

John 13:4 

a savas diouzh koan, a lamas e vantell, hag o vezan kemeret ul lienenn, en em c'hourizas ganti. 

John 13:5 

Goude-se e lakaas dour en ur billig, hag en em lakaas da walc'hin treid e ziskibien, ha d'o zorchan gant al lienenn a oa 
en-dro dezhan. 

John 13:6 

Dont a reas eta da Simon-Per, hag heman a lavaras dezhan: Te, Aotrou, te a walc'hfe din va zreid! 

John 13:7 

Jezuz a respontas hag a lavaras dezhan: Te n'ouzout ket breman ar pezh a ran; met e c'houzout a ri diwezhatoc'h. 

John 13:8 

Per a lavaras dezhan: Biken ne walc'hi din va zreid. Jezuz a respontas dezhan: Ma ne walc'han ket ac'hanout, ne'z po ket 
a lod ganin. 

John 13:9 

Neuze Simon-Per a lavaras dezhan: Aotrou, nann hepken va zreid, met ivez va daouarn ha va fenn. 

John 13:10 

Jezuz a lavaras dezhan: An hini a zo bet gwalc'het en deus ezhomm e vefe gwalc'het dezhan e zreid hepken, hag eman 
glan penn-da- benn. Ha c'hwi a zo glan, met n'oc'h ket holl. 

John 13:11 

Rak gouzout a rae piv oa an hini a werzhje anezhan; abalamour da-se e lavaras: C'hwi n'oc'h ket glan holl. 

John 13:12 

Goude eta m'en devoa gwalc'het dezho o zreid, ha m'en devoa adkemeret e vantell, o vezan en em lakaet ouzh taol, e 
lavaras dezho: Ha gouzout a rit ar pezh am eus graet deoc’h?. 

John 13:13 

Va c’hervel a rit Mestr hag Aotrou, ha gwir a lavarit, rak bez’ ez on. 

John 13:14 

Mar em eus eta gwalc'het deoc'h ho treid, me an Aotrou hag ar Mestr, c'hwi a die ivez gwalc'hin ho treid an eil d'egile. 
John 13:15 

Rak roet em eus deoc'h ur skouer, abalamour ma reot evel ma em eus graet deoc'h. 

John 13:16 

E gwirionez, e gwirionez, me a lavar deoc'h, ar servijer n'eo ket brasoc'h eget e vestr, nag an hini kaset brasoc'h eget an 
hini en deus e gaset. 

John 13:17 

Mar gouzoc'h an traou-se, ez oc'h eiirus, mar sentit outo. 

John 13:18 

Ne gomzan ket ac'hanoc'h holl; gouzout a ran ar re am eus choazet. Met ret eo d'ar Skritur bezan peurc'hraet: An hini a 
zebr bara ganin en deus savet e droad em enep. 

John 13:19 

Me en lavar deoc'h adalek breman, a-raok ma'c'h erruo an dra, abalamour, pa vo erruet, e kredot ar pezh emaon. 

John 13:20 

E gwirionez, e gwirionez, me a lavar deoc'h: an hini a zegemer an hini am bo kaset, a zegemer ac'hanon; hag an hini a 
zegemer ac'hanon, a zegemer an hini en deus va c'haset. 

John 13:21 

P'en devoe Jezuz lavaret kement-se, e voe poaniet en e spered, hag e roas an testeni-man: E gwirionez, e gwirionez, me 
a lavar deoc'h, unan ac'hanoc'h am gwerzho. 

John 13:22 

Hag an diskibien a selle an eil ouzh egile, o vezan ne ouient ket a biv eo e komze. 

John 13:23 

Met, unan anezho, an hini a oa karet gant Jezuz, a oa kousket ouzh taol war-zu askre Jezuz. 

John 13:24 

Simon-Per a reas sin dezhan da c'houlenn eus piv e komze. 

John 13:25 

En, o vezan pleget a-us kerc'henn Jezuz, a lavaras dezhan: Aotrou! Piv eo? 

John 13:26 

Jezuz a respontas: An hini a roin dezhan un tamm soubet. Hag, o vezan soubet un tamm, e roas anezhan da Judaz 
Iskariod, mab Simon. 

John 13:27 

Ha goude m'en devoe Judaz kemeret an tamm, Satan a yeas ennan. Jezuz a lavaras dezhan: Gra raktal ar pezh ac'h eus 
d'ober. 

John 13:28 

Met hini ebet eus ar re a oa ouzh taol ne gomprenas perak en devoa lavaret kement-se dezhan. 

John 13:29 

Rak hiniennou a sonje penaos, evel ma oa ar yalc'h gant Judaz, en devoa Jezuz lavaret dezhan: Pren ar pezh hon eus 
ezhomm evit ar gouel; pe, ro un dra bennak d'ar beorien. 

John 13:30 

O vezan eta kemeret an tamm, Judaz a yeas kuit raktal. Noz e oa. 

John 13:31 

Pa voe aet kuit, Jezuz a lavaras: Breman, roet eo bet gloar da Vab an den, ha roet eo bet gloar da Zoue ennan. 

John 13:32 

Mar deo bet roet gloar da Zoue ennan, Doue a roio gloar dezhan ivez ennan e-unan, hag e roio gloar dezhan prest. 

John 13:33 

Va bugale vihan, me a zo c'hoazh ganeoc'h evit un nebeut amzer. C'hwi am c'hlasko, hag, evel ma em eus lavaret d'ar 
Yuzevien, me en lavar deoc'h-hu ivez breman: E-lec'h ma'z an, ne c'hellit ket dont. 

John 13:34 

Rein a ran deoc'h ur gourc'hemenn nevez: Ma en em garot an eil egile; evel ma em eus ho karet, ma en em garot ivez an 
eil egile. 

John 13:35 

Eus kement-man ec'h anavezo an holl penaos oc'h va diskibien, ma hoc'h eus karantez an eil evit egile. 

John 13:36 

Simon-Per a lavaras dezhan: Aotrou, da belec'h ez ez-te? Jezuz a lavaras dezhan: E-lec'h ma'z an, ne c'hellez ket va 
heulian breman; met te am heulio diwezhatoc'h. 

John 13:37 

Per a lavaras dezhan: Aotrou, perak ne c'hellan ket da heulian breman? Me a rofe va buhez evidout-te. 

John 13:38 

Jezuz a respontas dezhan: Te a rofe da vuhez evidon-me! E gwirionez, e gwirionez, me a lavar dit, ne gano ket ar 
c'hilhog, na'z po va dinac'het teir gwech. 

John 14:1 

Na vezent ket trubuilhet ho kalonou. Kredit e Doue, kredit ivez ennon. 

John 14:2 

Bez' ez eus meur a chomaj e ti va Zad; ma ne vije ket, me am bije e lavaret deoc'h. Mont a ran da gempenn ul lec'h 
deoc'h. 

John 14:3 

Ha pa vin aet, ha pa em bo kempennet ul lec'h deoc'h, e tistroin hag ho kemerin ganin, evit ma viot c'hwi ivez el lec'h 
m'emaon. 

John 14:4 

Ha c'hwi a oar pelec'h ez an, hag ec'h ouzoc'h an hent. 

John 14:5 

Tomaz a lavaras dezhan: Aotrou, n'ouzomp ket pelec'h ez ez; ha penaos e c'hellfemp anavezout an hent? 

John 14:6 

Jezuz a lavaras dezhan: Me eo an hent, ar wirionez hag ar vuhez; den ne zeu d'an Tad, nemet drezon. 

John 14:7 

Mar ho pije va anavezet, ho pije anavezet va Zad; hag a-vreman ec'h anavezit anezhan, hag hoc'h eus e welet. 

John 14:8 

Filip a lavaras dezhan: Aotrou, diskouez deomp an Tad, hag eo a-walc'h deomp. 

John 14:9 

Jezuz a lavaras dezhan: Keit all a zo abaoe ma'z on ganeoc'h, ha te ne'c'h eus ket va anavezet! Filip, an hini en deus va 
gwelet, en deus gwelet an Tad. Penaos eta e lavarez: Diskouez deomp an Tad? 

John 14:10 

Ha ne gredez ket on-me en Tad, hag eman an Tad ennon? Ar geriou a lavaran deoc'h, n'o lavaran ket ac'hanon va-unan; 
met an Tad a chom ennon, a ra e-unan an oberou a ran. 

John 14:11 

Kredit ac'hanon pa lavaran ez on en Tad, hag email an Tad ennon; pe kredit ac'hanon da vihanan abalamour d'an 
oberou-se memes. 

John 14:12 

E gwirionez, e gwirionez, me a lavar deoc'h: An hini a gred ennon a raio ivez an oberou a ran, hag e raio reou vrasoc'h 
c'hoazh eget ar re-man, abalamour ma'z an da gavout va Zad. 

John 14:13 

Ha kement a c'houlennot em anv, me a raio anezhan, evit ma vo roet gloar d'an Tad er Mab. 

John 14:14 

Mar goulennit un dra bennak em anv, me a raio anezhan. 

John 14:15 

Mar karit ac'hanon, mirit va gourc'hemennou. 

John 14:16 

Ha me a bedo an Tad, hag eil a roio deoc'h ur Frealzer all, evit chom da viken ganeoc'h, 

John 14:17 

ar Spered a wirionez, na c'hell ket ar bed degemer anezhan, dre na wel ket anezhan, ha n'anavez ket anezhan; met c'hwi 
a anavez anezhan, abalamour ma chom ganeoc'h, ha ma vo ennoc'h. 

John 14:18 

Ne lezin ket ac'hanoc'h emzivaded; dont a rin d'ho kavout. 

John 14:19 

C'hoazh un nebeut amzer, hag ar bed ne'm gwelo ken, met c'hwi am gwelo, abalamour ma vevan, ha ma vevot ivez. 

John 14:20 

En deiz-se, ec'h anavezot emaon em Zad, ha c'hwi ennon, ha me ennoc'h. 

John 14:21 

An hini en deus va gourc'hemennou, hag a vir anezho, hennezh eo an hini a gar ac'hanon; hag an hini a gar ac'hanon, a 
vo karet gant va Zad, ha me en karo hag en em roin da anavezout dezhan. 

John 14:22 

Judaz, neket an Iskariod, a lavaras dezhan: Aotrou! A-belec'h e teu ma en em roi da anavezout deomp, ha nann d'ar bed? 



John 14:23 




Page 186 of 198 



Jezuz a respontas dezhan: Mar kar unan bennak ac'hanon, e viro va ger, ha va Zad a garo anezhan, hag e teuimp d'e 
gavout, hag e raimp hor chomaj gantan. 

John 14:24 

An hini na gar ket ac'hanon, ne vir ket va geriou; hag ar ger hoc'h eus klevet n'eo ket ac'hanon-me, met eus an Tad en 
deus va c'haset. 

John 14:25 

Lavarout a ran deoc'h an traou-man e-pad ma choman ganeoc'h. 

John 14:26 

Met ar Frealzer, ar Spered-Santel a gaso an Tad em anv, a gelenno deoc'h an holl draou, hag a zegaso sonj deoc'h e 
kement am eus lavaret deoc'h. 

John 14:27 

Lezel a ran ganeoc'h ar peoc'h; rein a ran deoc'h va feoc'h; ne roan ket anezhi deoc'h evel ma ro ar bed. Na vezet ket ho 
kalon nec'het, na spontet. 

John 14:28 

Klevet hoc'h eus em eus lavaret deoc'h: Mont a ran kuit, hag e tistroan davedoc'h. Mar karjec'h ac'hanon, ho pije levenez 
eus ar pezh am eus lavaret: Mont a ran da gavout an Tad; rak va Zad a zo brasoc'h egedon. 

John 14:29 

Ha me am eus e lavaret deoc'h breman, a-raok ma erruo an dra, evit pa vo erruet, e kredot. 

John 14:30 

Ne gomzin ken kalz ganeoc'h, rak prins ar bed-man a zeu; ha n'en deus netra ennon. 

John 14:31 

Met evit ma'c'h anavezo ar bed penaos e karan va Zad, ha penaos e ran ar pezh en deus an Tad gourc'hemennet din, savit 
ha deomp ac'hann. 

John 15:1 

Me eo ar wir winienn, ha va Zad eo ar gwinier. 

John 15:2 

Lemel a ra ac'hanon kement brank na zoug ket a frouezh; hag e tivarr kement brank a zoug frouezh, evit ma tougo 
c'hoazh muioc'h a frouezh. 

John 15:3 

Dija oc'h-hu glan, abalamour d'ar gomz am eus lavaret deoc'h. 

John 15:4 

Chomit ennon, hag e chomin ennoc'h. Evel na c'hell ket ar brank dougen frouezh anezhan e-unan, ma ne chom stag 
ouzh ar winienn, c'hwi ne c'hellot ket kennebeut ma ne chomit ket ennon. 

John 15:5 

Me eo ar winienn, ha c'hwi eo ar brankou. An hini a chom ennon ha ma choman ennan, a zoug kalz a frouezh; rak 
hepdon ne c'hellit ober netra. 

John 15:6 

Ma ne chom ket unan bennak ennon, taolet eo er-maez evel ar brank, hag e sec'h; neuze e tastumer ar brankou, o zaoler 
en tan hag e tevont. 

John 15:7 

Mar chomit ennon, ha mar chom va geriou ennoc'h, c'hwi a c'houlenno ar pezh a fello deoc'h, hag ho po anezhan. 

John 15:8 

Roet e vo gloar da'm Zad, mar dougit kalz a frouezh, ha c’hwi a vo va diskibien. 

John 15:9 

Evel m'en deus an Tad va c'haret, me am eus ivez ho karet; chomit em c'harantez. 

John 15:10 

Mar mirit va gourc'hemennou, e chomot em c'harantez, evel ma em eus miret gourc 'hemennou va Zad, hag e choman en 

e garantez. 

John 15:11 

Lavaret em eus deoc'h an traou-man, evit ma chomo va levenez ennoc'h, ha ma vo ho levenez peurleuniet. 

John 15:12 

Va gourc'hemenn eo, ma en em garot an eil egile, evel ma em eus ho karet. 

John 15:13 

Den n'en deus brasoc'h karantez eget an hini a ro e vuhez evit e vignoned. 

John 15:14 

C'hwi a vo va mignoned, mar grit kement a c'hourc'hemennan deoc'h. 

John 15:15 

N'ho kalvan ken servijerien, rak ar servijer ne oar ket petra a ra e vestr, met ho kervel a ran mignoned, abalamour ma em 
eus roet deoc'h da anavezout kement am eus klevet gant va Zad. 

John 15:16 

N'eo ket c’hwi hoc’h eus va choazet, met me eo am eus ho choazet, hag am eus ho lakaet, evit ma'z eot, ha ma tougot 
frouezh, ha ma vo ho frouezh kendalc'hus, ha ma roio va Zad deoc'h ar pezh a c'houlennot outan em anv. 

John 15:17 

Ar pezh a c'hourc'hemennan deoc'h eo ma en em garot an eil egile. 

John 15:18 

Mar kasa ar bed ac'hanoc'h, gouezit penaos en deus va c'hasaet a-raok deoc'h. 

John 15:19 

Mar bijec'h eus ar bed, ar bed a garje ar pezh a vije dezhan; met abalamour ma n'oc'h ket eus ar bed, met ma em eus ho 
choazet er bed, abalamour da-se eo e kasa ar bed ac'hanoc'h. 

John 15:20 

Ho pet sonj eus ar ger am eus lavaret deoc'h: Ar mevel n'eo ket brasoc'h eget e vestr. Mar o deus va gwallgaset, e 
wallgasint ivez ac'hanoc'h; mar o deus miret va ger, e virint ivez hoc'h hini. 

John 15:21 

Met ober a raint deoc'h kement-se holl abalamour da'm anv, rak n’anavezont ket an hini en deus va c’haset. 

John 15:22 

Ma ne vijen ket deuet, ha ma ne’m bije ket komzet outo, n’o dije ket a bec’hed; met breman n’o deus ket a zigarez evit o 
fec’hed. 

John 15:23 

An hini a gasa ac’hanon, a gasa ivez va Zad. 

John 15:24 

Ma ne'm bije ket graet en o zouez an oberou n’en deus graet hini all ebet, n’o dije ket a bec’hed; met breman o deus o 
gwelet, hag o deus kasaet ac’hanon ha va Zad ivez. 

John 15:25 

Met kement-se a zo evit ma vo peurc’hraet ar ger a zo skrivet en o lezenn: Va c'hasaet o deus hep abeg. 

John 15:26 

Met pa vo deuet ar Frealzer, a zegasin deoc'h a-berzh an Tad, ar Spered a wirionez a zeu eus an Tad, en a roio testeni 
ac'hanon. 

John 15:27 

Ha c'hwi ivez, c'hwi a roio testeni, abalamour m'emaoc'h ganin adalek ar penn-kentan. 

John 16:1 

Lavaret em eus deoc'h an traou-man, evit na gemerot ket a skouer fall. 

John 16:2 

Kas a raint ac'hanoc'h kuit eus o sinagogennou; an eur a zeu ma kredo piv bennak ho lakaio d'ar marv servijan Doue. 

John 16:3 

Ober a raint kement-se deoc'h, abalamour n'o deus ket anavezet na va Zad na me. 

John 16:4 

Met me am eus lavaret deoc'h an traou-se, evit m’ho po sonj, pa vo deuet an eur, em eus o lavaret deoc'h. Ne'm eus ket 
lavaret anezho deoc'h abaoe ar penn-kentan, abalamour ma oan ganeoc'h. 

John 16:5 

Met breman ez an da gavout an hini en deus va c'haset, hag hini ac'hanoc'h ne c'houlenn ouzhin: Pelec'h ez ez? 

John 16:6 

Met, abalamour ma em eus lavaret deoc'h an traou-man, an dristidigezh he deus leuniet ho kalon. 

John 16:7 

Koulskoude, me a lavar deoc'h ar wirionez, talvoudek eo deoc'h ez afen kuit; rak ma ne dan ket kuit, ar Frealzer ne 
zeuio ket d'ho kavout; met mar dan kuit, me a gaso anezhan deoc'h. 

John 16:8 

Ha pa vo deuet, e kendrec'ho ar bed a bec'hed, a reizhder, hag a varnedigezh: 

John 16:9 

a bec'hed, abalamour na gredont ket ennon; 

John 16:10 

a reizhder, abalamour ma'z an da gavout va Zad ha ne'm gwelot mui; 

John 16:1 1 

a varnedigezh, abalamour prins ar bed-man a zo dija barnet. 

John 16:12 

Kalz a draou all am eus c’hoazh da lavarout deoc'h, met n'oc'h ket c'hoazh evit o dougen. 

John 16:13 

Met pa vo deuet hennezh, ar Spered a wirionez, e reno ac'hanoc'h en holl wirionez, rak ne gomzo ket anezhan e-unan, 
met lavarout a raio kement en devo klevet, hag e tisklerio deoc'h an traou da zont. 

John 16:14 

En eo an hini a roio gloar din, abalamour ma kemero eus ar pezh a zo din, ha ma en disklerio deoc'h. 

John 16:15 

Kement en deus an Tad a zo din; setu perak em eus lavaret e kemero eus ar pezh a zo din, hag en disklerio deoc'h. 

John 16:16 

C'hoazh un nebeut amzer ha ne'm gwelot mui; hag a-nevez un nebeut amzer goude em gwelot, abalamour ma'z an da 
gavout va Zad. 

John 16:17 

Hag hiniennou eus an diskibien a lavaras an eil d'egile: Petra eo ar pezh a lavar deomp: A-benn nebeut amzer, ne'm 
gwelot mui; hag a-nevez un nebeut amzer goude em gwelot; hag: Abalamour ma'z an da gavout va Zad? 

John 16:18 

Lavarout a raent eta: Petra eo pa lavar: A-benn nebeut amzer? N'ouzomp ket ar pezh a lavar. 

John 16:19 

Jezuz eta, oc’h anavezout e c’hoantaent ober goulennou outan, a lavaras dezho: C’hwi a ra goulennou an eil ouzh egile 
diwar-benn ar pezh am eus lavaret: A-benn nebeut amzer, ne’m gwelot mui; hag a-nevez un nebeut amzer goude em 
gwelot. 

John 16:20 

E gwirionez, e gwirionez, me a lavar deoc'h, c'hwi a welo hag a hirvoudo, hag ar bed en em laouenaio; c'hwi a vo en 
dristidigezh, met ho tristidigezh a vo troet e levenez. 

John 16:21 

Pa wilioud ur wreg, he devez poan, abalamour ma vez deuet he amzer; met adalek ma'z eo gwilioudet eus ur bugel, n'he 

devez ken sonj eus he foan, gant ar joa he deus da vezan ganet un den er bed. 

John 16:22 

Evel-se, c'hwi a zo breman en dristidigezh; met me ho kwelo a-nevez, hag ho kalon en em laouenaio, ha den ne lamo 
diganeoc'h ho levenez. 

John 16:23 

Hag en deiz-se, c'hwi ne c'houlennot ken mann ouzhin war netra. E gwirionez, e gwirionez, me a lavar deoc'h, penaos 
kement a c'houlennot digant an Tad em anv, e roio anezhan deoc'h. 

John 16:24 

Betek vreman n'hoc'h eus goulennet netra em anv; goulennit, hag ho po, evit ma vo ho levenez peurleuniet. 

John 16:25 

Me am eus lavaret deoc'h an traou-man e parabolennou; met an amzer a zeu na gomzin ken deoc'h e parabolennou; met 
me a gomzo deoc'h freals eus an Tad. 

John 16:26 

En deiz-se, c'hwi a c'houlenno em anv, ha ne lavaran ket deoc'h e pedin an Tad evidoc'h, 

John 16:27 

rak an Tad e-unan ho kar, abalamour m'hoc'h eus va c'haret, ha m'hoc'h eus kredet on deuet eus Doue. 

John 16:28 

Me a zo deuet eus an Tad, hag on deuet er bed; lezel a ran a-nevez ar bed, hag ez an da gavout va Zad. 

John 16:29 

E ziskibien a lavaras dezhan: Setu, breman e komzez freals, ha ne lavarez parabolenn ebet. 

John 16:30 

Breman, ni a oar ec'h anavezez an holl draou, ha ne'c'h eus ket ezhomm e c'houlennfe den netra ouzhit; abalamour da-se 
eo e kredomp out deuet eus Doue. 

John 16:31 

Jezuz a respontas dezho: C'hwi a gred breman? 

John 16:32 

Setu, an eur a zeu, hag deuet eo dija, penaos e viot stlabezet pep hini ouzh e gostez, ha penaos e lezot ac'hanon va-unan; 
met me n'on ket va-unan, abalamour va Zad a zo ganin. 

John 16:33 

Lavaret em eus deoc'h an traou-man evit m'ho po ar peoc'h ennon; c'hwi ho po trubuilhou er bed, met bezit kalonek, me 
am eus trec'het ar bed. 

John 17:1 

Jezuz a gomzas evel-se, hag o sevel e zaoulagad etrezek an nenv, e lavaras: Tad, an eur a zo deuet; ro gloar da'z Mab, 
evit ma roio gloar da Vab dit, 

John 17:2 

hervez ma ec'h eus roet dezhan galloud war bep kig, evit ma roio ar vuhez peurbadus d'an holl re ac'h eus roet dezhan. 
John 17:3 

Hag ar vuhez peurbadus eo, ma'c'h anavezint ac'hanout, te, ar gwir Doue hepken, ha Jezuz-Krist, an hini ac'h eus kaset. 
John 17:4 

Roet em eus gloar dit war an douar; echuet em eus al labour az poa roet din d'ober. 

John 17:5 

Ha breman, ro gloar din. Tad, ez kichen da-unan, eus ar gloar-se am boa tost ouzhit a-raok ma voe graet ar bed. 

John 17:6 

Diskleriet em eus da anv d'an dud ac'h eus roet din eus ar bed; dit e oant, hag ec'h eus o roet din, hag o deus miret da 
c'her. 



John 17:7 

Anavezet o deus breman penaos kement ac'h eus roet din a zeu ac'hanout. 

John 17:8 

Rak roet em eus dezho ar geriou ac'h eus roet din, hag o deus o degemeret, hag o deus anavezet e gwirionez on deuet 
ac'hanout, hag o deus kredet ec'h eus va c'haset. 

John 17:9 

Pedin a ran evito, ne bedan ket evit ar bed, met evit ar re ac'h eus roet din, abalamour ma'z int dit. 

John 17:10 

Ha kement a zo din, a zo dit; hag ar pezh a zo dit, a zo din; hag enno e vez roet gloar din. 

John 17:11 

Me n'on ken er bed, met ar re-man a zo er bed, ha me a ya da'z kavout. Tad santel, mir ez anv ar re ac’h eus roet din, evit 
ma vint unan, eveldomp-ni. 

John 17:12 

E-pad ma oan ganto er bed, e tiwallen anezho ez anv. Miret em eus ar re ac’h eus roet din, hag hini ebet anezho n’eo en 
em gollet, nemet mab ar gollidigezh, evit ma vije ar Skritur peurc’hraet. 

John 17:13 

Ha breman, me a ya da’z kavout, hag e lavaran an traou-man er bed, evit ma vo va levenez peurleuniet enno. 

John 17:14 

Roet em eus dezho da c’her, hag ar bed en deus kasaet anezho, abalamour n’int ket eus ar bed, evel n’on ket va-unan eus 
ar bed. 

John 17:15 

Ne bedan ket ac'hanout d'o lemel eus ar bed, met d'o diwall diouzh an droug. 

John 17:16 

N'int ket eus ar bed, evel n’on ket va-unan eus ar bed. 

John 17:17 

Santela anezho dre da wirionez; da c’her eo ar wirionez. 

John 17:18 

Evel ma ec’h eus va c'haset er bed, em eus ivez o c'haset er bed. 

John 17:19 

Ha me en em santela va-unan evito, evit ma vint ivez santelaet dre ar wirionez. 

John 17:20 

Ne bedan ket hepken evito, met ivez evit a re a gredo ennon dre o ger, 

John 17:21 

evit ma vint holl unan, evel ma'z out ennon o Tad, hag evel ma'z on ennout, evit ma vint ivez unan ennomp, evit ma 
kredo ar bed eo te ac’h eus va c'haset. 

John 17:22 

Roet em eus dezho ar gloar ac'h eus roet din, evit ma vint unan, evel ma'z omp ni unan, 

John 17:23 

me enno, ha te ennon, evit ma vint unan en un doare klok, ha ma'c'h anavezo ar bed ec'h eus va c'haset, hag e karez 
anezho evel ma ec'h eus va c'haret. 

John 17:24 

Tad, me a fell din e vo ganin ar re ac'h eus roet din, el lec'h e vin, evit ma welint ar gloar ac'h eus roet din, rak va c'haret 
ec’h eus a-raok krouidigezh ar bed. 

John 17:25 

Tad gwirion, ar bed n’en deus ket anavezet ac'hanout; met me am eus anavezet ac'hanout, hag ar re -man o deus anavezet 
eo te ac'h eus va c'haset. 



John 17:26 

Hag em eus roet da anavezout dezho da anv, hag e roin anezhan da anavezout dezho, evit ma vo enno ar garantez ac'h 
eus bet evidon, ha ma vin ivez enno. 

John 18:1 

Goude m'en devoe Jezuz lavaret an traou-man, ez eas gant e ziskibien en tu all d'ar froud Kedron, e-lec'h ma oa ul 
liorzh; antreal a reas enni, en hag e ziskibien. 

John 18:2 

Judaz, an hini en gwerzhe, a anaveze ivez al lec'h-se, abalamour Jezuz a oa aet alies eno gant e ziskibien. 

John 18:3 

Judaz eta, o vezan kemeret ur vandenn soudarded ha serj anted ar veleien vras hag ar farizianed, a zeuas eno gant 
leterniou, gant goulou ha gant armou. 

John 18:4 

Ha Jezuz, o c'houzout kement a dlee c'hoarvezout gantan, a yeas en o raok hag a lavaras dezho: Piv a glaskit? 

John 18:5 

Int a respontas dezhan: Jezuz a Nazared. Jezuz a lavaras dezho: Me eo. Ha Judaz, an hini en gwerzhe, a oa ivez ganto. 
John 18:6 

Kerkent m'en devoa lavaret dezho: Me eo, e teujont a-drenv, hag e kouezhjont d'an douar. 

John 18:7 

Goulenn a reas c'hoazh ur wech outo: Piv a glaskit? Hag int a respontas: Jezuz a Nazared. 

John 18:8 

Jezuz a respontas: Lavaret em eus deoc'h penaos eo me; mar deo eta me a glaskit, lezit ar re-man da vont kuit. 

John 18:9 

Kement-man a c'hoarvezas evit ma vije peurc'hraet ar gomz-man en devoa lavaret: Ne'm eus kollet hini ebet eus ar re 
ac’h eus roet din. 

John 18:10 

Neuze Simon-Per, a oa gantan ur c’hleze, a dennas anezhan, a skoas gantan ur servijer d’ar beleg-meur, hag a droc’has e 
skouarn dehou dezhan; ar servijer-se a oa anvet Malkuz. 

John 18:11 

Met Jezuz a lavaras da Ber: Laka da gleze en e c’houin; ha n’evin ket an hanaf en deus an Tad roet din? 

John 18:12 

Neuze ar vandenn soudarded, ar c’habiten hag an dud kaset gant ar Yuzevien a gemeras Jezuz, a ereas anezhan, 

John 18:13 

hag a gasas anezhan da gentan da di Annaz, abalamour ma oa tad-kaer da Gaifaz, beleg-meur ar bloaz-se. 

John 18:14 

Kaifaz a oa an hini en devoa roet ar c’huzul-se d’ar Yuzevien, penaos e oa talvoudek e varvje un den hepken evit ar bobl. 
John 18:15 

Met, Simon-Per, gant un diskibl all, en devoa heuliet Jezuz. An diskibl-se a oa anavezet gant ar beleg-meur, hag ez eas 
gant Jezuz e palez ar beleg-meur. 

John 18:16 

Met Per a oa chomet er-maez, e-tal an nor. An diskibl all, hag a oa anavezet gant ar beleg-meur, a yeas eta da gomz 
ouzh ar borzhierez, hag a lakaas Per da vont e-barzh. 

John 18:17 

Neuze ar vatezh (ar borzhierez) a lavaras da Ber: N’out ket ivez eus diskibien an den-se? En a lavaras: N’on ket. 

John 18:18 

Ar mevelien hag ar servijerien a oa eno, o vezan graet tan, abalamour ma oa yen, e tomment. Per a oa ganto, hag e 
tomme. 



John 18:19 

Ar beleg-meur a reas goulennou ouzh Jezuz diwar-benn e ziskibien, ha diwar-benn e gredenn. 

John 18:20 

Jezuz a respontas dezhan: Komzet em eus sklaer d'an dud; atav em eus kelennet er sinagogenn hag en tempi, e-lec'h 
m'en em zastum ar Yuzevien eus a bep lec’h, ha ne'm eus lavaret netra e-kuzh. 

John 18:21 

Perak eta e rez goulennou ouzhin? Gra da c'houlennou ouzh a re o deus klevet ar pezh am eus lavaret dezho: an dud-se a 
oar ar pezh am eus lavaret. 

John 18:22 

P'en devoa lavaret kement-se, unan eus ar servijerien a oa eno, a roas ur jodad da Jezuz, en ur lavarout dezhan: Evel-se 
eo e respontez d'ar beleg-meur? 

John 18:23 

Jezuz a respontas dezhan: Mar em eus komzet fall, diskouez ar pezh fall am eus lavaret; met mar em eus komzet mat, 
perak e skoez ac'hanon? 

John 18:24 

Hag Annaz a gasas anezhan ereet da Gaifaz ar beleg-meur. 

John 18:25 

Simon-Per a oa eno, hag en em domme; lavarout a rejont dezhan: Ha n'out ket te ivez eus e ziskibien? En en nac'has hag 
a lavaras: N'on ket. 

John 18:26 

Unan eus mevelien ar beleg-meur, a oa kar d’an hini en devoa Per troc’het e skouarn, a lavaras dezhan: Ha ne'm eus ket 
da welet el liorzh gantan? 

John 18:27 

Per en nac'has adarre; ha kerkent ar c'hilhog a ganas. 

John 18:28 

Neuze e kasjont Jezuz eus ti Kaifaz d'ar pretordi; ar mintin e oa, ha n'ejont ket e-barzh ar pretordi o-unan, gant aon d'en 
em saotran, evit ma c'helljent debrin ar Pask. 

John 18:29 

Pilat, o vezan aet d'o c'havout, a lavaras dezho: Pet tamall a rit a-enep an den-se? 

John 18:30 

Respont a rejont dezhan: Ma ne vije ket un torfedour, n'hor bije ket e lakaet etre da zaouarn. 

John 18:31 

Pilat a lavaras dezho: Kemerit anezhan hoc'h-unan, ha barnit en hervez ho lezenn. Ar Yuzevien a lavaras dezhan: N'hon 
eus ket ar galloud da lazhan den. 

John 18:32 

Kement-man a c'hoarvezas evit ma vije peurc'hraet ar pezh en devoa Jezuz lavaret, o verkan dre beseurt marv e tlee 
mervel. 

John 18:33 

Neuze Pilat a zistroas d'ar pretordi hag o vezan lakaet Jezuz da zont, e lavaras dezhan: Bez' out-te roue ar Yuzevien? 
John 18:34 

Jezuz a respontas dezhan: Ac'hanout da-unan eo e lavarez kement-se, pe reou all o deus e lavaret dit? 

John 18:35 

Pilat a respontas: Ha Yuzev on-me? Da bobl hag ar veleien vras o deus da lakaet etre va daouarn. Petra ac'h eus graet? 
John 18:36 

Jezuz a respontas dezhan: Va rouantelezh n'eo ket eus ar bed-man; mar bije bet va rouantelezh eus ar bed-man, va 
mevelien o dije stourmet evit na vijen ket lakaet e daouarn ar Yuzevien; met breman va rouantelezh n'eo ket ac'han. 

John 18:37 

Neuze Pilat a lavaras dezhan: Te a zo eta roue? Jezuz a respontas: E lavarout a rez; roue on, evit-se eo on bet ganet, hag 

evit-se eo on deuet er bed, evit rein testeni d'ar wirionez. Piv bennak a zo eus ar wirionez, a selaou va mouezh. 

John 18:38 

Pilat a lavaras dezhan: Petra eo ar wirionez? Ha goude m'en devoa lavaret kement-se, ez eas a-nevez da gavout ar 
Yuzevien, hag e lavaras dezho: Ne gavan torfed ebet en den-se. 

John 18:39 

Met, bez' hoc'h eus ur c'hiz en ho touez, ma laoskfen deoc'h unan bennak gant ar Pask. Fellout a ra deoc'h eta e laoskfen 
deoc'h roue ar Yuzevien? 

John 18:40 

Neuze an holl a grias a-nevez: Na laosk ket heman, met Barabbaz. Ha Barabbaz a oa ul laer. 

John 19:1 

Pilat eta a gemeras Jezuz, hag a lakaas anezhan da vezan skourjezet. 

John 19:2 

Ar soudarded, o vezan gweet ur gurunenn spent, a lakaas anezhi war e benn, hag a wiskas anezhan gant ur vantell vouk. 
John 19:3 

Hag e lavarent dezhan: Roue ar Yuzevien, ni a salud ac'hanout; hag e roent jodadou dezhan. 

John 19:4 

Pilat o vezan aet a-nevez er-maez a lavaras dezho: Setu, e tegasan anezhan deoc'h er-maez, evit ma ouiot penaos ne 
gavan torfed ebet ennan. 

John 19:5 

Jezuz a yeas eta er-maez, o tougen ar gurunenn spent hag ar vantell vouk; ha Pilat a lavaras dezho: Setu an den. 

John 19:6 

Met pa welas ar veleien vras hag ar servijerien anezhan, e krijont: Ouzh ar groaz! Ouzh ar groaz! Pilat a lavaras dezho: 
Kemerit anezhan hoc'h-unan ha kroazstagit anezhan; rak me ne gavan torfed ebet ennan. 

John 19:7 

Ar Yuzevien a respontas dezhan: Ni hon eus ul lezenn, hag hervez hoi lezenn e tie mervel, abalamour ma'z eo en em 
raet Mab Doue. 

John 19:8 

Pilat, o klevout ar ger-se, en devoe c'hoazh muioc'h a zoujans. 

John 19:9 

Distrein a reas eta er pretordi, hag e lavaras da Jezuz: A-belec'h out? Met Jezuz ne roas respont ebet dezhan. 

John 19:10 

Neuze Pilat a lavaras dezhan: Ne lavarez netra din? N'ouzout ket em eus ar galloud da lakaat kroazstagan ac'hanout, hag 
ar galloud da'z leuskel da vont? 

John 19:11 

Jezuz a respontas dezhan: Te ne'z pije galloud ebet warnon, ma ne vije ket bet roet dit diouzh krec'h; setu perak an hini 
en deus va lakaet etre da zaouarn en deus graet ur pec'hed brasoc'h. 

John 19:12 

Adalek neuze Pilat a glaske e leuskel; met ar Yuzevien a grie: Mar laoskez an den-se, n'out ket mignon da Gezar; rak 
piv bennak en em c'hra roue, en em laka a-enep Kezar. 

John 19:13 

Pilat, o klevout ar gomz-se, a gasas Jezuz er-maez, hag a azezas war e gador-varn, el lec'h galvet ar Pavez, hag en 
hebraeg Gabbata 

John 19:14 

(met kempennadur ar Pask e oa, ha war-dro ar c'hwec'hvet eur); hag e lavaras d'ar Yuzevien: Setu ho roue. 

John 19:15 

Met int a grias: Lam anezhan! Lam anezhan! Ouzh ar groaz! Pilat a lavaras dezho: Ha kroazstagan a rin ho roue? Ar 
veleien vras a respontas: Ni n'hon eus roue all ebet nemet Kezar. 

John 19:16 

Neuze e roas anezhan dezho evit bezan kroazstaget. Kemer a rejont eta anezhan hag e kasjont Jezuz ganto. 

John 19:17 

Ha Jezuz, o tougen e groaz, a zeuas el lec'h anvet ar C'hlopenn, hag a zo en hebraeg Golgota. 

John 19:18 

Eno e kroazstagjont anezhan ha daou all gantan, unan en un tu, hag unan all en tu all, ha Jezuz er c'hreiz. 

John 19:19 

Pilat a reas ivez ur skrid, hag en lakaas war ar groaz; ennan e oa skrivet: JEZUZ A NAZARED, ROUE AR 
YUZEVIEN. 

John 19:20 

Kalz eus ar Yuzevien a lennas ar skrid-se, abalamour al lec'h ma oa Jezuz kroazstaget a oa tost da ger; skrivet e oa en 
hebraeg, e gresianeg hag e latin. 

John 19:21 

Beleien vras ar Yuzevien a lavaras da Bilat: Na skriv ket: Roue ar Yuzevien, met penaos en deus lavaret: Me eo roue ar 
Yuzevien. 

John 19:22 

Pilat a respontas: Ar pezh am eus skrivet, am eus skrivet. 

John 19:23 

Goude m'o devoe ar soudarded kroazstaget Jezuz, e kemerjont e zilhad, hag e rejont peder lodenn, ul lodenn evit pep 
hini; kemer a rejont ivez ar sae; met ar sae a oa hep gwri, eus ur wiadenn, adalek krec'h betek traon. 

John 19:24 

Lavaret a rejont eta etrezo: Na lodennomp ket anezhi, met taolomp ar sord da biv e vo. Evel-se e voe, evit ma vije 
peurc'hraet ar gomz-man eus ar Skritur: Lodennet o deus va dilhad, ha taolet o deus va sae d'ar sord. Evel-se e reas ar 
soudarded. 

John 19:25 

Mamm Jezuz, ha c'hoar e vamm, Mari gwreg Klopaz, ha Mari a Vagdala, en em zalc'he tost ouzh kroaz Jezuz. 

John 19:26 

Jezuz eta, o welout e vamm hag en he c'hichen an diskibl a gare, a lavaras d'e vamm: Gwreg, setu da vab. 

John 19:27 

Neuze e lavaras d'an diskibl: Setu da vamm. Hag adalek an eur-se, an diskibl a gemeras anezhi en e di. 

John 19:28 

Goude-se, Jezuz, o welout penaos e oa peurc'hraet holl, a lavaras, evit ma vije ar Skritur peurc'hraet: Sec'hed am eus. 
John 19:29 

Bez' e oa eno ul lestr leun a winegr. Leunian a rejont eta ur spoueenn a winegr, hag o vezan he lakaet e penn ur gorzenn 
sikadez, e kinnigjont anezhi d'e c'henou. 

John 19:30 

P'en devoa Jezuz kemeret ar gwinegr e lavaras: Peurc'hraet eo pep tra! Hag, o vezan pleget e benn, e roas ar spered. 
John 19:31 

Met, ar Yuzevien, gant aon na chomfe ar c'horfou war ar groaz deiz ar sabad (rak kempennadur ar Pask e oa, hag ar 
sabad-se a oa un deiz bras), a c'houlennjont digant Pilat ma vije torret o divhar d'ar re groazstaget, ha ma vijent tennet 
ac'hane. 

John 19:32 

Ar soudarded a zeuas eta hag a dorras e zivhar d'an hini kentan, goude d'an eil a oa kroazstaget gantan. 

John 19:33 

Met pa zeujont da Jezuz, o welout e oa dija marv, ne dorrjont ket dezhan e zivhar. 



John 19:34 




Page 195 of 198 



Koulskoude unan eus ar soudarded a doullas e gostez dezhan gant ul Ians, ha kerkent e tilamas anezhan gwad ha dour. 
John 19:35 

An hini en deus gwelet a ro testeni a gement-se (hag e desteni a zo gwirion, hag e oar e lavar gwir), evit ma kredot. 

John 19:36 

Ha kement-se a erruas evit ma vije ar Skritur peurc'hraet: E eskern ne vint ket torret. 

John 19:37 

Hag e lec'h all ar Skritur a lavar c'hoazh: Gwelout a raint an hini o deus toullet. 

John 19:38 

Goude-se, Jozef a Arimatea hag a oa diskibl da Jezuz, met e-kuzh gant aon rak ar Yuzevien, a c'houlennas digant Pilat 
lemel korf Jezuz, ha Pilat en lezas d'e gemer. Dont a reas eta hag e lamas korf Jezuz. 

John 19:39 

Nikodem, an hini, er penn-kentan, a oa aet en noz da gavout Jezuz, a zeuas ivez, o tegas war-dro kant lur eus ur 
veskadenn mir hag aloez. 

John 19:40 

Kemer a rejont eta korf Jezuz, hag e c'holojont anezhan gant bandennou ha gant al louzou a c'hwezh-vat, evel m'o devoa 
ar Yuzevien ar c'hiz da sebelian. 

John 19:41 

Setu, e oa ul liorzh el lec’h ma oa bet kroazstaget, hag el liorzh ur bez nevez na oa bet c'hoazh lakaet den ennan. 

John 19:42 

Lakaat a rejont eta Jezuz ennan, abalamour da gempennadur ar Yuzevien hag ivez dre ma oa tost ar bez. 

John 20:1 

An deiz kentan eus ar sizhun, Mari a Vagdala a zeuas mintin mat d'ar bez, evel ma oa c'hoazh tenval, hag e welas ar 
maen lamet diwar ar bez. 

John 20:2 

Redek a reas eta hag e teuas da gavout Simon-Per hag an diskibl all a oa karet gant Jezuz, hag e lavaras dezho: Tennet 
eo an Aotrou eus ar bez, ha n'ouzomp ket pelec'h o deus e lakaet. 

John 20:3 

Neuze Per a yeas er-maez gant an diskibl all, hag ez ejont d'ar bez. 

John 20:4 

Hag e redent o-daou a-unvan, met an diskibl all-se a redas buanoc'h eget Per, hag a erruas da gentan er bez. 

John 20:5 

O vezan en em bleget, e welas ar bandennou war an douar, met ne deas ket e-barzh. 

John 20:6 

Simon-Per a heulie anezhan, hag, o vezan erruet, a yeas er bez; gwelout a reas ar bandennou war an douar, 

John 20:7 

hag al lienenn a oa bet lakaet dezhan war e benn ha ne oa ket gant ar bandennou, met pleget en ul lec'h a-du. 

John 20:8 

An diskibl all, an hini erruet da gentan er bez, a yeas ivez ennan, hag e welas, hag e kredas. 

John 20:9 

Rak n'o devoa ket c'hoazh komprenet ar Skritur a lavare e tlee Jezuz adsevel a varv. 

John 20:10 

Hag an diskibien a zistroas d'o ziez. 

John 20: 11 

Koulskoude Mari en em zalc'he er-maez, tost ouzh ar bez, o ouelan; hag evel ma ouele, en em blegas er bez 



John 20:12 

hag e welas daou ael gwisket e gwenn, azezet unan ouzh ar penn hag egile ouzh an treid, el lec'h ma oa bet gourvezet 
korf Jezuz. 

John 20:13 

Lavarout a rejont dezhi: Gwreg, perak e ouelez? Hi a lavaras dezho: Abalamour ma'z eo tennet ac'han va Aotrou, ha 
n'ouzon ket pelec'h eo bet lakaet. 

John 20:14 

Hag o vezan lavaret kement-se, e tistroas, hag e welas Jezuz en e sav; met ne ouie ket e oa Jezuz. 

John 20:15 

Jezuz a lavaras dezhi: Gwreg, perak e ouelez? Piv a glaskez? Hi, o kredin e oa al liorzher, a lavaras dezhan: Aotrou, mar 
ec'h eus e gaset kuit, lavar din pelec'h ec'h eus e lakaet, hag e kemerin anezhan. 

John 20:16 

Jezuz a lavaras dezhi: Mari! Hag hi, o vezan distroet, a lavaras dezhan: Rabbouni! Da lavarout eo: Mestr! 

John 20:17 

Jezuz a lavaras dezhi: Na stok ket ennon, rak n'on ket c'hoazh pignet etrezek va Zad; met kae da gavout va breudeur, ha 
lavar dezho penaos e pignan etrezek va Zad hag ho Tad, hag etrezek va Doue hag ho Toue. 

John 20:18 

Mari a Vagdala a zeuas da gemenn d'an diskibien penaos he devoa gwelet an Aotrou, ha penaos en devoa lavaret 
kement-se dezhi. 

John 20:19 

An abardaez eus an deiz-se a oa ar c'hentan eus ar sizhun, an doriou eus al lec'h ma oa an diskibien en em zastumet o 
vezan serret gant aon rak ar Yuzevien, Jezuz a zeuas hag en em ziskouezas en o c'hreiz, hag e lavaras dezho: Ar peoc'h 
ra vo ganeoc'h! 

John 20:20 

P'en devoa lavaret kement-se dezho, e tiskouezas dezho e zaouarn hag e gostez. An diskibien eta, o welout an Aotrou, o 
devoe ur joa vras. 

John 20:21 

Lavarout a reas dezho a-nevez: Ar peoc'h ra vo ganeoc'h! Evel m'en deus an Tad kaset ac'hanon, me ho kas ivez. 

John 20:22 

P'en devoe lavaret kement-se, e c'hwezas warno hag e lavaras dezho: Degemerit ar Spered-Santel. 

John 20:23 

D'ar re e pardonot o fec'hedou, e vint pardonet dezho, ha d'ar re o dalc'hot, e vint dalc'het dezho. 

John 20:24 

Met Tomaz, unan eus an daouzek, galvet Didim, ne oa ket ganto pa oa deuet Jezuz. 

John 20:25 

An diskibien all a lavaras dezhan eta: Ni hon eus gwelet an Aotrou. Met en a lavaras dezho: Ma ne welan ket merk an 
tachou en e zaouarn, ha ma ne lakaan ket va dorn en e gostez, ne gredin ket. 

John 20:26 

Eizh deiz goude, e ziskibien a oa a-nevez en ti, ha Tomaz ganto. Jezuz a zeuas, an doriou o vezan serret, en em zalc'has 
en o c'hreiz hag a lavaras: Ar peoc'h ra vo ganeoc'h! 

John 20:27 

Neuze e lavaras da Domaz: Laka aman da viz, ha sell ouzh va daouarn; astenn ivez da zorn, ha laka anezhan em 
c'hostez, ha na vez ket diskredik, met kred. 

John 20:28 

Tomaz a respontas hag a lavaras dezhan: Va Aotrou ha va Doue! 

John 20:29 

Jezuz a lavaras dezhan: Abalamour ma ec’h eus va gwelet, [Tomaz,] ec’h eus kredet. Eiirus ar re n’o deus ket gwelet hag 
o deus kredet! 

John 20:30 

Jezuz a reas c'hoazh dirak e ziskibien kalz a viraklou all, met n'int ket skrivet el levr-man. 

John 20:31 

Hag an traou-man a zo bet skrivet, evit ma kredot ez eo Jezuz eo ar Christ, Mab Doue, hag evit, o kredin, m'ho po ar 
vuhez dre e anv. 

John 21:1 

Goude-se, Jezuz en em ziskouezas adarre d'e ziskibien tost ouzh Mor Tiberiaz. En em ziskouez a reas en doare-man. 
John 21:2 

Simon-Per, Tomaz anvet Didim, Natanael eus Kana e Galilea, mibien Zebedea, ha daou all eus e ziskibien, a oa 
asambles. 

John 21:3 

Simon-Per a lavaras dezho: Mont a ran da besketa. Int a lavaras dezhan: Ni a ya ivez ganit. Mont a rejont, hag e 
pignjont er vag; met ne dapjont netra en noz-se. 

John 21:4 

Ar mintin o vezan deuet, Jezuz en em gavas war an aod, met an diskibien ne ouient ket e oa Jezuz. 

John 21:5 

Jezuz a lavaras dezho: Bugale, ha n'hoc'h eus netra da zebrin? Int a respontas dezhan: Nann. 

John 21:6 

En a lavaras dezho: Taolit ar roued en tu dehou d'ar vag, hag e kavot. Teurel a rejont eta anezhi, ha ne c'hellent ken he 
zennan er-maez, abalamour d'an niver bras a besked. 

John 21:7 

Setu perak, an diskibl a oa karet gant Jezuz a lavaras da Ber: An Aotrou eo! Ha Simon-Per, oc'h anavezout e oa an 
Aotrou, a lakaas e sae war-c'horre (rak en noazh e oa) hag en em daolas er mor. 

John 21:8 

Met an diskibien all a zeuas gant ar vag, o ruzan ar roued leun a besked, rak ne oant ket pell diouzh an douar, nemet 
war-dro daou-c'hant ilinad. 

John 21:9 

Pa voent diskennet d'an douar, e weljont glaou-bev a oa eno, ha pesked warno, ha bara. 

John 21:10 

Jezuz a lavaras dezho: Degasit eus ar pesked-se hoc'h eus tapet breman. 

John 21:11 

Simon-Per a adpignas hag a dennas ar roued d'an douar, leun gant tri hag hanter-kant pesk bras; ha petra bennak ma oa 
kement, ne dorre ket ar roued. 

John 21:12 

Jezuz a lavaras dezho: Deuit da leinan. Hag hini ebet eus an diskibien ne grede goulenn outan: Piv out-te? o c'houzout e 
oa an Aotrou. 

John 21:13 

Jezuz eta a dostaas, a gemeras bara, hag a roas anezhan dezho, kenkoulz hag eus ar pesked. 

John 21:14 

An deirvet gwech a oa dija ma rae Jezuz en em ziskouez d'e ziskibien, goude bezan adsavet a-douez ar re varv. 

John 21:15 

Goude m'o devoa leinet, Jezuz a lavaras da Simon-Per: Simon, mab Jona, ha karout a rez ac'hanon muioc'h eget ar re- 
man? Per a respontas: Ya, Aotrou, gouzout a rez penaos e karan ac'hanout. Jezuz a lavaras dezhan: Mesa va oaned. 

John 21:16 

Lavarout a reas dezhan un eil gwech: Simon, mab Jona, va c'harout a rez? Per a respontas dezhan: Ya, Aotrou, te a oar 
penaos e karan ac'hanout. Jezuz a lavaras dezhan: Mesa va derived. 



John 21:17 

Lavarout a reas dezhan evit un deirvet gwech: Simon, mab Jona, va c'harout a rez? Per a voe glac'haret eus m'en devoa 
goulennet digantan evit an deirvet gwech: Va c'harout a rez? Met en a lavaras dezhan: Aotrou, anavezout a rez an holl 
draou, gouzout a rez e karan ac'hanout. Jezuz a lavaras dezhan: Mesa va derived. 

John 21:18 

E gwirionez, e gwirionez, me a lavar dit: pa oas yaouank, te en em c'hourize da-unan hag ez aes e-lec'h ma felle dit; met 
pa vi kozh, ta a astenno da zaouarn, hag unan all a c'hourizo ac'hanout, hag a gaso ac'hanout e-lec'h na fello ket dit 
mont. 

John 21:19 

Met, lavarout a rae kement-se, evit merkan dre beseurt marv Per a roje gloar da Zoue. Ha goude bezan komzet evel-se, e 
lavaras dezhan: Heul ac'hanon. 

John 21:20 

Ha Per, o vezan distroet, a welas o tont war e lerc'h an diskibl a oa karet gant Jezuz, an hini a oa gourvezet war askre 
Jezuz e-pad ar goan, hag en devoa lavaret dezhan: Aotrou, piv eo an hini a werzh ac'hanout? 

John 21:21 

Per eta, o vezan e welet, a lavaras da Jezuz: Aotrou, hag heman, petra a erruo gantan? 

John 21:22 

Jezuz a lavaras: Mar fell din e chomfe ken a zeuin, petra a ra-se dit? Te, heul ac'hanon. 

John 21:23 

Ar vrud eta en em skuilhas e-touez ar vreudeur, penaos an diskibl-se ne varvje ket. Koulskoude Jezuz n'en devoa ket 
lavaret dezhan: Ne varvo ket; met: Mar fell din e chomfe ken a zeuin, petra a ra-se dit? 

John 21:24 

An diskibl-se eo, a ro testeni eus an traou-man hag en deus o skrivet, ha ni a oar ez eo gwirion e desteni. 

John 21:25 

Kalz a draou all c'hoazh a zo bet graet gant Jezuz, ha ma vijent bet skrivet dre ar munud, ne gredan ket e c'hellje ar bed 
memes kenderc'hel al levriou a vije skrivet. [Amen.] 

